
Kun. A. Dambrauskas, mano 
mokytojas ir kritikas 


(Abipusis susirašinėjimas) 


Prof. St. Šalkauskis, Kaunas 


I. Įvedamieji paaiškinimai: 1. Prel. Dambrausko 
korespondencijos reikšmė jo asmenybės charakteris- 
tikai. — 2. Mano su juo korespondencijos aplinkybės. 
— 3. Prel. A. Dambrausko vadovaujamoji rolė, — 
II. Korespondencija. 

1. — Nors, palyginti, neseniai dar yra miręs a. a. prel. Aleksandras 
Dambrauskas, bet laidotuvinė nuotaika yra jau praėjusi. Todėl, galima 
sakyti, atėjo laikas kai ne tiek iškilminis šitos didelės asmenybės garbi- 
nimas, kiek vispusiškas jos nušvietimas ir kritiškas jos reikšmės Lietu- 
vos gyvenime įvertinimas sudaro uždavinį žmonėms, kurie norėtų jį šiaip 
ar taip paminėti. Esu tikras, kad šis uždavinys nėra išsyk ar trumpu lai- 
ku išpildomas. Prel. Dambrauskas buvo per daug sudėtinga asmenybė ir 
jo vaidmuo lietuvių tautos gyvenime buvo per daug platus ir įvairialytis, 
kad lengvai ir greit galima būtų jį išsamiai apibūdinti ir jo veiklą vispu- 
siškai įvertinti. 

Norėdamas prisidėti prie šito plataus ir sudėtingo uždavinio spren- 
dimo ir sykiu paminėti ir pagerbti pagal savo išgales a. a. prel. Dambraus- 
ko asmenybę, tariuos, bus tikslingiausia, jei pateiksiu viešumai su kai ku- 
riais paaiškinimais ir prisiminimais savo su juo susirašinėjimą. Turėjau, 
būtent, garbę ir laimę gauti iš prel. Dambrausko visą eilę labai įdomių ir 
jam labai būdingų laiškų. Tuose laiškuose yra pasireiškusios jo pažiūros 
filosofijos, religijos, kultūros ir šiaip pasaulėžiūros klausimais. Juose, gal, 
net geriau, negu jo raštuose, išėjo aikštėn jo mąstysena ir daugelis įsitiki- 
nimų, kurių jis savo raštuose ar visai nebuvo reiškęs arba buvo reiškęs ki- 
tokiu būdu. Manau, kad prel. Dambrausko laiškai yra vienas iš svarbiau- 
sių šaltinių jo asmenybės charakteristikai. 

Savo laiškuose, man rašytuose, prel. Dambrauskas yra pasireiškęs, 
kaipo mano mokytojas-vadovas ir mano pažiūrų ir raštų kritikas. Jo 
idėjinis pasireiškimas vyko čia ryšium su tais paraginimais, kurių buvau 
jam teikęs savo laiškais, statydamas jam klausimų, prašydamas kritikos 
savo raštams ar šiaip jam oponuodamas. Kitaip tariant, jis reiškėsi dialoge, 

bet ne monologe. Todėl norint jo laiškus tinkamai suprasti, reikia juos imti 
organiškajame sąryšyje su tuo dialogu, kuris buvo užsimezgęs tarp mų- 
dviejų ir truko su pertraukomis visą eilę metų. Šita aplinkybė verčia ma- 
ne paskelbti drauge ir savo laiškus, nors kai kuriais atžvilgiais tai daryti 
man ir nevisai patogu. Mano laiškai turėjo per daug intyminio pobūdžio, kad 
jie dabar galėtų būti spausdinami viešumai su lengva širdimi. Be to, jie 
ne tik eina fonu prel. Dambrausko charakteristikai, bet šiaip ar taip ir 
mane apibūdina. "Tuo tarpu tik reikalas tegali mane priversti painiotis 
savo asmeniu tada, kai svarbu suteikti medžiagą prel. Dambrausko charak- 
teristikai. Pateisinimu čia gali eiti nebent tai, kad patys mokiniai tam tik- 
rame laipsnyje pavaizduoja savo mokytoją ir tada, kai jie net yra jo ba- 
rami. 

2. — Aplinkybės, kuriose buvo užsimezgęs 1913 m. mano susirašinėjimas. 
su prel. Dambrausku, aiškėja iš mano laiško Nr. 1 ir iš spausdinamo jo iš- 
našuose mano laiško Pr. Dovydaičiui, per kurį buvo įvykęs pirmas mano 
susisiekimas su garsiu tada „Draugijos“ kunigu redaktoriumi. Čia bus ne 
pro šalį paaiškinti keletą bendresnių aplinkybių. 

Su kun. Dambrausku pradėjau susirašinėti iš Turkestano, būtent, iš 
Samarkando miesto. Ten buvau patekęs gana atsitiktiniu būdu. 1905 m. 
buvau įstojęs į Maskvos Universiteto Teisių Fakultetą. Dar jo nebaigęs, 
1908 m., susirgau plaučių liga. Nuo to laiko ėmiau važinėti žiemai į Tur- 
kestaną, kur turėjau tarnaujančius kariuomenėje pusbrolius. Baigęs pa- 
čioje 1911 m. pradžioje universitetą išvažiavau dar kuriam laikui į Tur- 
kestaną ir apsigyvenau Samarkande, kur jau buvau gyvenęs 1909-10 m. žie- 
mą. Čia tarnavau komerciniuose bankuose ir sykiu ėjau prisiekusiojo ad- 
vokato padėjėjo pareigas. 

Padirbėjęs tokiu būdu dvejus su puse metų, įsitikinau, kad dirbtas 
tada darbas negalėjo manęs moraliai patenkinti. Jau būdamas Teisių Fa- | 
kultete gyvai domėjausi Istorijos Filologijos Fakulteto mokslais. Teisi- 
nius ir ekonominius mokslus ėjau su viltimi, kad galėsiu grįžti Lietuvon 
ir dirbti čia tą ar kita darba. Tuo tarpu istorijos filologijos mokslai nesu- 
darydavo Lietuvoje jokios aiškios perspektyvos; dažniausiai tų mokslų 
specialistai priversti buvo likti Rusijos gilumoje. Tai paaiškina faktą, kad 
į Teisių Fakultetą dažnai ėjo žmonės, kurie neturėjo aiškaus teisinio pa- 
šaukimo: teisių mokslas jiems buvo priemonė grįžti į tėvynę. Štai kodėl 
mes turime visą eilę teisininkų, dirbančių iš pašaukimo humanitarinių 
mokslų įvairiose srityse. 

Būdamas nepatenkintas dirbamu darbu ir negalėdamas nurimti gau- 
toje pirmą kartą universitete specialybėje, ėmiau Turkestane galvoti apie 
naujas studijas. Tuo tikslu ėmiau rašyti filosofinio turinio dalykus ir ieš- 
koti kontakto su mokslo žmonėmis Lietuvoje. Mano draugas iš Maskvos 
Universiteto Pr. Dovydaitis buvo jau tada Vilniuje „Vilties“ redaktoriumi, 

ir todėl į jį visų pirma buvau nutaręs kreiptis. Jis suvedė mane per kores- 
pondenciją į pažintį su kun. Dambrausku anksčiau, negu galėjau manyti. 

Rašyti lietuviškai tiek mokslinio turinio straipsnius, tiek laiškus man 
nebuvo lengva. Neėjęs jokios lietuviškos mokyklos ir susiformavęs inten- 
syvioje lenkų ir rusų kultūrų įtakoje, savaime suprantama, negalėjau gerai 
pramokti lietuvių kalbos, nors jau gimnazijoje teko priklausyti prie lie- 
tuvių būrelio, kuris domėjosi, kaip dabar pasakytume, lituanistikos daly- 
kais. Šiaulių gimnazija mano laikais buvo tikriausias rusifikacijos įran- 
kis. Mes ne tik nebuvome mokomi lietuvių kalbos, bet net už kiekvieną 
rastą pas mokinį lietuviškai spausdintą dalyką, nebent išskyrus maldakny- 
ges, grėsė pašalinimas iš gimnazijos. Tik paskutiniais mano buvimo 
gimnazijoje metais (1904—1905) lietuviška spauda buvo leista visoje Lie- 
tuvoje, ir todėl taip pat mokiniai gavo galimybę skaityti ir mokytis lie- 
tuviškai. 

Pradėdamas susirašinėti 1913 m. su kun. Dambrausku, „Draugijos“ re- 
daktoriumi, tik tiek temokėjau rašomosios lietuvių kalbos, kiek buvau pats ar 
su draugų pagalba pramokęs iš Petro Kriaušaičio „Lietuviškos Kalbos Gra- 
matikos“, išleistos Tilžėje 1901 m. Šiek tiek buvau pasipraktikavęs, rašyda- 
mas 1907 ir 1908 m. referatus Maskvos Studentų Lietuvių Draugijai ir tru- 
putį bendradarbiaudamas 1911 ir 1913 m. „Ateityje“. Vis dėlto 1913 m. 
rudenį, t. y. lygiai prieš 25 metus, mano kalba ir rašyba buvo dar labai pri- 
mityvios. 

3. — Kun. Dambrausko laiškai, nežiūrint į tai, kad juose buvo nema- 
ža, kaip jis pats buvo vieną kartą išsireiškęs, „karčių vaistų“, darė man 
labai didelį įspūdį. Gyvendamas Turkestane buvau išsiilgęs kontakto su 
Lietuvos žmonėmis ir ypač dvasinio bendravimo su intelektualinės srities 
darbininkais. Todėl kiekvienas kun. Dambrausko laiškas buvo man di- 
delis įvykis, kurį labai gyvai pergyvendavau. Bet, be šitos grynai emocio- 
nalinės reikšmės, kun. Dambrausko laiškai turėjo man didelės lavinamo- 
sios reikšmės. Jis mane stengėsi supažindinti su spaudos reikalais, mokė, 
kaip reikia rašyti filosofinius straipsnius ir teikė principialių nurodymų 
pasaulėžiūros susidarymo klausimais. O kas svarbiausia, per jį teko įsi- 
jungti į dvasinį religinį Lietuvos atgimimą, kurio didžiausias reiškėjas 
anais laikais jis buvo. 

Gimęs (1860 m.) prieš pat baudžiavos panaikinimą ir ėjęs mokslus 
naujos socialinės laisvės nuotaikoje, Dambrauskas jau savo jaunatvėje įsi- 
jungė į lietuvių tautos atgimimo sąjūdį, pradėdamas 1884 m. bendradar- 
biauti „Aušroje“. Pagal tą vaidmenį, kurį jis vaidino šitame atgimime, jį 
galima būtų pavadinti dideliu sintetiku. Tautybę jis susiejo organiškais 
ryšiais su religija, mokslu, menu, su kultūra apskritai ir įtikinamai parodė, 
kad ji negali būti gyva ir gyvastinga be sąryšio su religiniu ir kultūriniu 
turiniu. Žodžiu tariant, Dambrauskas vienas iš pirmųjų ir labai sėkmin- 

gai sutapdė į vieną visumą tautinį ir dvasinį lietuvių tautos atgimimą. Ta 
prasme jis veikė ir mane savo raštais ir savo laiškais. 

Nuvykęs į Šveicariją ir rašydamas (1917 m.) savo knygą apie lietuvių 
tautinės kultūros problemą („Sur Ies Confins de deux Mondes“), šitaip 
nusakiau susidariusias susirašinėjimo įtakoje savo pažiūras į kun. Damb- 
rausko rolę Lietuvos gyvenime. „Jo jaunatvės laikais lietuvių tautos gy- 
venimo aplinkybės buvo tokios, kad patriotai, kurie buvo nusistatę nešti 
veiklią pagalbą savo kraštui, turėjo laikyti savo sąmonėje principą pri- 
mum vivere deinde philosophari. "Todėl Dambrauskas padarė auką iš fi- 
losofijos pamėgimo. Jis atsidėjo visas gyviausiems ir labai įvairiems 
jaunos lietuvių kultūros reikalams. Todėl mes matome jį visur užimtą, 
visada labai reikalingu, bet dažnai nedėkingu darbu. Jo plunksna pagal 
momento reikalavimus yra ūkininko žagrė, kario kalavijas, šviesos žibin- 
tas, palaiminga muzų fleita. Nežinia, kuo reikia labiausiai jame stebėtis: 
jo neišsemiama agna ar jo prigimtimi, tiek gausiai ir įvairiai apdovanota. 
Nuoširdus poetas ir užsidegęs matematikas, karštas lietuvių kalbos kovo- 
tojas ir įsitikinęs esperanto šalininkas, teologas ir filosofas, jis yra viena 
iš didingiausių tautinio lietuvių atgimimo asmenybių. Jis yra taip pat 
tautinės filosofinės sintezės atstovas, nors nėra parašęs nieko, kas būtų 
verta sistemos vardo. 

Faktas yra tai, kad, būdamas rimčiausio ir mėgiamiausio lietuvių inte- 
ligentų žurnalo redaktorius, jis yra dvasinis visos kartos tėvas; visas jo, 
kaipo rašytojo, pašaukimas yra persunktas filosofine sinteze, kurios jis 
nėra niekados suformulavęs; bet kuri visada yra naši ir vaisinga jo gy- 
venimo darbe. Ji reiškiasi iš kiekvieno jo žurnalo puslapio; ji yra įsten- 
gusi — ir čia mes pažįstame lietuvį Dambrausko asmenyje — suderinti 
dviejų didžiausių slavų filsofų: lenko J.-M. Hoene- Wronskio (1778 
—1853) ir ruso V. S. Solovjovo (1853—1900) sistemas. Bet leiskime pa- 
čiam Dambrauskui paliudyti savo sintetines tendencijas: ,Tikrų plačia- 
pročių galvotųjų tėra visai nedidelis būrelis, — sako jisai straipsnyje, įvar- 
dytame: Du didžiausiu slavišku filosofu (J. M. Hoene Wronskis ir V. 
S. Solovjov'as). Į tą būrelį priguli: Aristotelis, Platonas, šv. Augustinas 
— iš senovės galvotojų; šv. Tomas Akvinietis, Kartezijus, Leibnitz'as — iš 
vėlesnių; Kantas, Hoene-Wronskis ir VI. Solovjov'as — iš naujesnių: 
Ypač du pastaruoju vertu yra kiekvieno inteligento atidos, nes pasiremda- 
mu ant visų savo pranokėjų paduoda taip plačią ir augštą krikščionišką 
pasaulėžiūrą, kad joje galima rasti beveik visų svarbiausiųjų klausimų išri- 
šimas!... Mes giliai persitikrinę, kad geriau ištyrus ir sulyginus tuodu sis- 
tematu, tamsios pusės vieno iš jų galėtų būti išaiškinamos antruoju ir at- 
bulai?. Šitas įsitikinimas juo labiau yra pagrįstas todėl, kad Hoene- 


1, „Draugija“ 1907 m. 10 nr., 142 psl. 
2, Ten pat 153 psl. 

Wronskis ir Solovjovas savo mąstysena yra abudu tikri savo tautos sūnūs 
ir, nežiūrint į panašybes, kurių jų sistemos turi tarp savęs, šitos sistemos 
vis dėlto apreiškia taip pat skirtingų tendencijų: vakarietis Hoene- 
Wronskis yra pavadinęs savo sistemą „Mesianizmu, arba absoliutinė filo- 
sofija“ ir ją persunkęs racionalistiniu individualizmu. Rytietis Solovjo- 
vas yra daug dėmesio skyręs gamtos filosofijai, atstatydamas joje pasau- 
lio sielos idėją“ (262—264 psl.). 


Jei pasaulėžiūros atžvilgiu Dambrauskas buvo sintetikas, kuris derino 
Solovjovo ir H. - Wronskio sistemas, tai visu savo moksliniu stiliumi jis 
buvo enciklopedistas, kuris stengėsi įjungti jauną lietuvių tautos kultū- 
rą į universalinio mokslo ir meno pasaulį. Gyvas reikalas išsyk aptar- 
nauti visą eilę mokslinių sričių nedavė jam galimybės išsispecializuoti 
vienoje kurioje mokslo srityje ir tapti pasaulinio garso mokslininku. Jis, 
galima sakyti, turėjo beveik lygių davinių tapti garsiu teologu ar filosofu, 
matematikų ar gamtininkų. Tačiau savo asmens pašaukimą aukojo tėvy- 
nės labui ir ėjo ten, kur šaukė jį tautos reikalai. 


Dambrauskas bene bus žymiausias minties vadas, kuris turėjo di- 
džiausios reikšmės kultūriniam lietuvių tautos išsivystymui tarp „Auš- 
ros“ ir Lietuvos Valstybės atsistatymo. Šita imponuojanti ir vadovaujanti 
asmenybė padėjo savo antspaudą ant vienos labai svarbios lietuvių tautos 
istorijoje gadynės ir tas antspaudas neišdildomu liudytoju pasiliks per 
amžius. 


Jos įtaką teko patirti ir man. Dabar aš su dėkingumu miniu Apvaiz- 
dą, kuri leido man sueiti į intelektualinį kontaktą su šituo tiesos ieško- 
toju, kuris niekados nepasitenkindavo patentuota tiesa, visada siekė gyvos 
tiesos ir prie jos kvietė visus kitus. Kaip ir visiems žmonėms, pasitaiky- 
davo suklysti ir jam, bet tai nekliudė jam išlikti ištikimu Tiesos ritieriu- 
mi, be baimės ir priekaišto. Ir kai dabar jau nėra gyvųjų tarpe šitos tau- 
rios asmenybės, jos prisiminimai kartais yra priekaištais mūsų sąžinei. Ar 
viską mes darėme ir darome taip, kaip reikalavo šitas didelis mūsų Moky- 
tojas? Ar ieškome Tiesos su tuo ritierišku užsimojimu, kurio pavyzdį jis 
pats yra mums rodęs?... 


Nepasakysiu, kad mano sąžinė teiktų man vien teigiamų atsakymų į 
šituos klausimus. Skaitydamas iš naujo prel. Dambrausko laiškus, gai- 
liuos dabar, kad buvau pamiršęs nevieną šito savo mokytojo ir kritiko nu- 
rodymą ir kad nepaskaitydavau dažniau jo laiškų, kurie karo metu keliavo 
su manim per visą pasaulį. Jei ir nelaikau jo neklaidingu vadovu, tai nega- 
liu nepripažinti jame labai naudingo ragintojo. Gaila, kad gyvenimo aplin- 
kybės taip dažnai užstelbdavo šito raginimo balsą. 

Mano susirašinėjimas su prel. Dambrausku žemiau spausdinamas toje 
tvarkoje, kaip laiškai buvo man siunčiami ir mano gaunami. Iš prel. Damb- 
rausko laiškų, rodos, nėra žuvęs nei vienas. Iš mano laiškų, rašytų prel. 
Dambrauskui, kaip galima patirti ir korespondencijos, žuvo nebeatstatomai 
du laiškai: 1) vienas, rašytas iš Samarkando į Kauną 1914. VIII. 31. ir 2) 
vienas, rašytas iš Samarkando į Vilnių su pasveikinimu 1915 Naujiesiems 
Metams. Be to, yra žuvę originalai dviejų mano laiškų: 1) Nr. 9 (ž. 22 psl.) 
1914, II. 19 ir 2) Nr. 15 (ž. „Logos“ 1939 m. 1 nr. 9-10 psl.) 1915. II. 13; bet 
jų tekstą pasisekė beveik visiškai atstatyti iš užsilikusių pas mane rašali- 
nių nuotraukų. 

Prel. Dambrausko laiškai spausdinami nepaliečiamai taip, kaip jie 
buvo parašyti: ne tik nekeičiama jų terminologija, bet ir rašyba ir net 
skyryba, kurioje jausti kai kada paskubos trūkumų. "Tik tada, kai apsiri- 
kimas yra visai aiškus, ir negali būti kalbos apie sąmoningą nusistatymą, 
klaida yra pataisoma. Ne tik stiliaus, bet ir kalbos dalykuose ir tame skai- 
čiuje rašyboje prel. Dambrauskas turėjo savo pagrįstą nusistatymą, kurio 
tvirtai laikėsi. Pašalinti dabar jo rašybos ypatybes iš jo laiškų reikštų 
atimti iš jų tą laiko ir asmenybės koloritą, kuris yra jiems būdingas. 

Kas kita yra su mano laiškais. Dėl kalbos mokėjimo trūkumų mano 
laiškuose buvo nemaža rašybos klaidų. Be to, laikiausi rašyboje kai ku- 
rių dalykų, kurie buvo man priimtini ne dėl pagrįstų argumentų, bet dėl 
patogumo. Toks buvo, pvz., nežymėjimas brūkšneliu ilgosios ū. Prel. 
Dambrauskas darė tai iš principo, o aš — dėl to, kad tai man buvo leng- 
viau, nežinant gerai, kur ū ilgoji turi būti rašoma. Todėl savo laiškuose 
taisau ne tik aiškius apsirikimus, bet ir rašybos bei skyrybos klaidas. Ne- 
demonstruoju šitų savo klaidų, nes tai būtų dabar visai nereikalingas da- 
lykas. Kam gali būti tai įdomu istoriniu atžvilgiu, gali rasti mano laiš- 
kų originalus V. D. Universiteto Bibliotekos rankraščių skyriuje (E 108). 
Užtat visai nepaliečiu savo terminologijos, stiliaus ir sintaksės. Šitais at- 
žvilgiais mano laiškai pasiliko su visomis savo ypatybėmis ir net su visomis 
savo klaidomis. 

Pasistatęs savo uždaviniu atspausdinti visa, ką asmeniškai esu gavęs 
iš prel. Dambrausko ir kas turi reikšmės jo charakteristikai, atspausdinu 
„Priede“ ir tas pastabas, kurias jis buvo padaręs prie pirmojo „Pagrindi- 
nių Filosofijos Terminų“ projekto. Brangindamas kiekvieną jo mintį, 
šiaip ar taip išreikštą, negaliu neapsaugoti ir šitų trupinių, išrankiotų iš 
terminų sąrašo, kuriame jis darė savo pastabas. 

ST. ŠALKAUSKIO LAIŠKAS NR. 1. 
Gerbiamasis Kunige! 


Neseniai nusiunčiau savo draugui P. Dovydaičiui* straipsnelį, užvardytą „Fi- 
losofiškoji Dievo sąvoka“, ir draugiškai prašiau jį apsiimti taisyti iš atžvilgio į 
ortografiją įr stilistiką mano rašomąjį darbą ant temos: „Bažnyčia bei kultūra“, iš 
kur paeina ir augščiau minėtas rašinėlis. Tuo tarpu iš dr. Dovydaičio sužinojau, jog 
jis mano rankrašti yra įteikęs Tamstai. Kadangi jau taip atsitiko, ir gal kilti klau- 
simas apie mano darbo „Draugijoj“ spausdinimą, tai nutariau nusiųsti Tamstai dar 
bent-kiek daugiau medžiagos, kurią turėjau maždaug prirengęs siųsti dr. Dovy- 
daičiui. Nors savo darbą skyriau galutinai „Draugijai“ vis-gi nebuvau sumanęs taip 
greit įteikti jį Redakcijai. Todėl, jei Tamsta rasi, jog jame perdaug nujaučiama 
paskuba, ar perdaug šlubuoja jo ortografija ir stilistika, kad galima būtų jas lengvai 
ištaisyti — tai teikis Tamsta sugrąžinti man rankraščius su tam tikrais nurodymais 
ir patarimais. 

Mano asmeniškas gyvenimas taip susideda, kad negaliu tam darbui paaukoti 
tiek laiko ir jėgų, kiek nujaučiau prie to paslankumo. Vis-gi nenusimenu: laikui pra- 
ėjus, gal šiek-tiek rašinį galėčiau ištobulinti. O jeigu rankraščius Tamsta sunau- 
dotumei, tolimesnę tąsą galėčiau Tamstai nusiųsti apie Kalėdas. Pastarajame atvejyje 
geistina būtų, kad užlaikyta būtų nurodyta šiuo kartu rankraštyje tvarka, kas palie- 
čia ir nusiųstą dr. Dovydaičiui rankraštį. Reikalui esant, pavedu Tamstai taisyti 
mano rašinius sulig savo užgaidų be pakeitimų tik prasmės ir pridėjimų neprigu- 
Tinčių man minčių. Meldžiu irgi daryti reikalingus sutrumpinimus ir praleidimus. Tu- 
rėdamas viltį, jog blogiausiame atvejyje Tamsta, Gerbiamasis Kunige, nenorėsi pa- 
likti mane be naudingų patarimų, pasilieku su tikra pagarba. 

S. Šalkauskis. 
24. X. 13 m. Samarkandas (Rostovcovskij pr. d. N. 12). 


3 St. Šalkauskio laiškas Pr. Dovydaičiui 
10. Okt. 1913. 


Mielasai! 


Gavęs Tavo laiškelį, nudžiugau, kad lemta Tau buvo maž-daug atsakančiai 
prisitaikinti prie visuomeniškojo darbo, nes pats savo prityrimu žinau, kaip yra 
sunku, jei žmogus imasi darbo, prie kurio nejaučia jokio paslankumo, tuo tarpu, 
kuomet yra viliojamas tųjų pageidavimų, kuriuose padeda savo viltį ir svajones. 
Bet aš visgi nenusimenu ir tikiu, jog ankščiau ar vėliau ir man bus leista užsiimti 
tuomi, ką aš skaitau gyvenime svarbiausiuoju dalyku. Kaip rašiau, pradėjau platesnį 
darbą, kurį skyriau pirm „Ateičiai“, bet, darbui einant pirmyn, matau, kad mano 
veikalas bus daugiau atsakantis „Draugijai“. Pasakysiu Tau visai atvirai, jog ačiū 
savo darbui tikiuos susilauksiąs nors bent - kiek visuomeniškosios pagelbos, kad 
galėčiau užsiimti tolimesniais studijais užsieny filosofijos srityje. Taigi parašyk 
man visiškai atvirai, ar tai galimas daiktas, nes Tu privalai gerai žinoti mūsų tau- 
tiškųjų švietimo draugijų pažiūras ir materiališkąji padėjimą. Tariuos, ir Tu ga- 
lėtumei atsakančiame laike padėti man tą dalyką atlikti. 

Siunčiu Tau tuo-tarpu vieną savo darbo trupinį štai kokiam tikslui. Pirma, 
kad žinotumei, kokį sau planą užbrėžiau (yra tai tas-pats užmanymas, kurį turėjau 
dar „Ateičiai“ įsikuriant ir kurį nuolat svarsčiau ir augindavau savo sąmonėje); 

KUN. A. DAMBRAUSKO LAIŠKAS NR. 1. 


31. X. 13 Kaune 
Gerbiamasai tautieti, 


Rankraštį Dovydaičio įduotąjį perskaičiau ir rengiausi Tamstai parašyti, kad 
atsiųstumei daugiau. Lyg atjausdamas mano norą sveikas atsiuntei ir neprašomas, 
Nuoširdžiai ačiu už viską. Dabar aš iš „Pratarties“ supratau Tamstos rašinio tikslą 
— pabandyti išrišti klausimą apie Bažnyčios ir kulturos sintezę. Bravo! Yra tai iš 
tikrųjų aktualiausias šiandiena klausimas. Aš ir pats nemaž apie jį galvojau ir jei 
ikšiol apie jį nieko beveik nerašiau, tai vien dėl to, kad bijojau jo sunkumo ir platu- 
mo. Norint jį gerai išrišti, reikėtu jam visa gyvenimą pašvęsti, kaip Tamsta teisingai 
patėmijai. Bet jis niekados nebus išrištas, jei nieks jo rišti nesirengs ir reikalingos 
jam medegos nerinks. Tamsta sumanei užsiimti „prirengiamai-programiniu darbu“. 
Bravissimo! Mielu noru skaitysiu Tamstos rašinį — ir paskui pranešiu savo nuomonę. 
Kol kas galiu tiek tik tepasakyti, jog skaitymas eina gan sunkiai. Sveikas per maž 
atsižiuri į musų skaitytojų neprisirengimą. Rašai per trumpai, dogmatiškai, be pro- 
tavimų be priparodymų. Iš to trumpumo išeina neaiškumas, kurs tampa dar didesnis 
dėl neišdirbtos kol kas musų filosofiškos terminologijos. Musų skaitytojams reiktu 
viską daug aiškiau populeriau išdėstyti. Skaitydamas bandysiu Tamstos ra- 
šinį taisyti ir daryti aiškesniu. Nežinau tik, kaip man tai pavyks. Begalo Tamstai 
dėkingas 


Kun. A. Dambrauskas 


antra, kad galėtumei šį mažmožį, jei rasi ne-pro-šalį, sunaudoti savo veikimo „Vil- 
ties“ redakcijoj pradžioje; trečia, kad sutiktumei dalimis taisyti mano darbą iš 
atžvilgio į kalbą ir terminologiją, o taip-pat būtų labai įdomu pasitarti apie daugelį 
principialių klausimų, kuriuos turėsiu paliesti savo darbe. 

Dalinis taisymas yra man pageidaujamas tam, kad galėčiau Tavo patarimus 
sunaudoti tolimesniam darbui, nes aš neturiu čia ne tik su kuom pasitarti, bet dar - 
gi, kaip visuomet, trūksta man lėšų išsirašyti visas tas knygas, kurias man būtų nau- 
dinga turėti. Žinoma, turėtumei iš to gerokai darbo, ir jei negali nesidrovėk atsi- 
sakyti. Elgsiuos kokiu-nors kitu būdu. Bet, kad turėtumei bent-kokią iš to naudą, 
sutinku spausdinti „Viltyje“ atskiras mano darbo vietas. Taigi ištaisęs mano rank- 
raščius raudonuoju rašalu ir padaręs savo patėmijimus, siųsi juos man atgal, kad 
aš galėčiau juos sunaudoti ir pasimokinti, 

Iš viso darbo parašyta yra mano, bet neapdirbta dar galutinai, tik I-oji dalis, 
užvardyta „Pažanga prigimtoje ir viršprigimtoje tvarkose“, kurios planą padedu 
draug su šiuomi, Apie tolimesnį turini gali spręsti iš užvardymų kitokių dalių. Vis- 
kas mano yra maž-daug apgalvota, bet su išdėstymu dalykas eina pamažu. Ne kažin 
kiek turiu liuoso laiko, o čia ir sveikata, kaip visuomet, silpna. Parašyta dalis il- 
giausioji ir svarbiausioji, bus apie 60 puslapių spausdinimui, 

Kaip matai su ortografija pas mane visai nekaip yra. Taigi jąją, kaip irgi stilis- 
tiką leidžiu Tau taisyti, kiek nori, žinoma be iškraipymo prasmės. Kadaise mano 
parašyta: „Vienintėlis reikalingas dalykas“ pataisei — „Vienas būtinai reikalingas 
dalykas“, — tai ne vis tas pats, ir sulig mano nuomonės tegalimas buvo tik pirmas 
išsireiškimas, atatinkąs krikščionystės dvasiai. 

Kad padėti pradžią, išrinkau pirmam kartui pačią pradžią ir tik pakeičiau už- 

ST. ŠALKAUSKIO LAIŠKAS NR. 2. 
Gerbiamasis Kunige, 


Gavęs iš Tamstos laiškelį nuo 31. p. m. visgi pasikėliau dvasia, nors Tamsta ir 
papeikei mano rašymo būdą, — ir vėl neprašomas noriu bent kiek pasiaiškinti. Vi- 
siškai su Tamsta sutinku, jog mano rašinys išeina per; trumpai rašomas ir todėl ne- 
aiškus ir dogmatiškas. Bet, jeigu atsiminti, jog tai yra, kaip pavadinau, prirengiamai 
-programinis darbas, kurį varau daugiausiai su pagelba sintetiškai-intuityviškojo 
metodo, tai vargiai ar galėčiau šį darbą tuo tarpu kitaip atlikti. Žinoma, priežastys 
— subjektyviškos. Mažai dar teesu apgalėjęs rašymo formą, ir dargi sulig savo pri- 
sirengimo ir sumanymo nebegaliu pasileisti į smulkmeningus protavimus. Spėju, jog 
dr. Dovydaitis kartu su mano rankraščiais įteikė Tamstai ir mano sumanyta planą. 
Iš jojo Tamsta gali patėmyti, jog mano rašinys turi susidėti iš penkių dalių. Pirmoji 
dalis, teisybė, pati didžiausioji, yra jau mano parašyta, nors ir neapdirbta galutinai. 
Pagal savo didumą pastaroji pasieks beveik 75 spausdintų puslapių. Taigi visas ra- 
šinys ir taip išeis nemažas. "Todėl visur stengiuosi maximum turinio su minimum 
formos suderinti. Rašydamas visai neatsižvelgiu į netikėlius: juos žodžiais ir ne- 
pertikrinti, — o turiu akyvaizdoje vien tik mūsų katalikus, kuriems daug tiesų ir 
nebereik prirodinėti. Pastariesiems svarbu nurodyti plačiai užbrėžtą sintezę, taip 
sakant, iš perspektyvos, idant visos mūsų gyvenimo smulkmenos įgautų tam tikros 
svarbos ir prasmės, ir idant p.p. J. K.“ ir panašūs nebegalėtų iš dalies teisingai už- 
metinėti katalikų veikimui stoką principų ir siūlyti jiems pakeisti dvejetą stabukų. 
Todėl tariuos, geriau būtų mano rašyme vietoj, kad prirodinėti smulkmeningais prc- 
tavimais atskirus tvirtinimus, sudaryti juos į tokią visumą, kuri pati per save patvir- 
tintų ir prirodinėtų pavienių principų teisingumą, kitaip sakant, apgynimas ir ištei- 


vardymą. Mano pavardę gali padėti priešakyje: nesislepiu. Nors rašinys visai trum- 
pas, bet sulig mano nuomonės, tur būt turtingas, nes gerokai sunaudojau jam pa- 
rašyti laiko ir darbo. 

Kas link „Vilties“ apskritai, tai turiu Tau atvirai pasakyti, jog lig šiol man 
ji labai nepatikdavo, nes visuomet joje jausdavau stabmeldišką tautystės primatą. 
Tikiu, jog pajėgsi stabą apversti ir apgaivinti „Viltį“ krikščioniška daugiau dvasia, 
ką linkiu Tau atlikti kuogeriausiai su nauda visuomenei ir pirm visako Bažnyčiai. 

Taigi būk su manim atviras, atsakydamas pastatytiems šiame laiške klausimams. 

Su Dievu, mielasai, 
4. X. 13 m. Tavo Stasys. 

P. S. Jei atspausdintumei mano mažmožį, neužmiršk atsiųsti man du numeriu, 

ir rankraštį ištaisytą atgal. 


Pr. Dovydaičio prierašas, padėtas ant šio laiško, įteikto kun. A. Dambrauskui: 
„Šalkauskio ątrašas: 
Pomoščnik Prisiažnavo Poverennavo 
Stanislav Juljanovič Šalkovskij 
v Samarkande 
Rostovcovskij pr. dom. N. 12. 
Malonėk atsakyti sulig šio ątrašo Šalkauskui apie visą, ką jis nori, 
kad būtų atsakyta 
14. X. 913“ Pr. D. 
* Čia turėta galvoje, matyti, Juozas Kubilius, „Vilties“ bendradarbis. St. Š. 

sinimas, gal, kitados per daug drąsių tvirtinimų tur atsieiti a posteriori. Tokia buvo 
mano visai sąmoningai apgalvota prirodinėjimo sistema. Pridėsiu dar, jog gyvenda- 
mas tokiam užkampyje, kaip Samarkandas, maža teturiu medegos ir todėl verstę 
priverstas esu imtis subjektyviškojo rašymo būdo, turėdamas viltį, jog, sulig E, 
Hello žodžių „tiesa turi tąjį stebuklingą privalumą, jog reikalauja tik būti nurody- 
ta“, kurį aforizmą norėjau padėti priešakyje mano rašinio, kaip motto. Nežinau dar, 
kuomet ir kaip priseis plačiau išpildyti sumanytą uždavinį, o tuo tarpu norėčiau tik 
pasidalinti su savo vienatikiais tuoju džiaugsmu, kuris paeina iš pergyvenimo giliai 
įtikimos Bažnyčios ir kultūros sintezės. 

Laukiu dar iš Tamstos užmetinėjimų apie mano visatos vėlės koncepciją, juo 
labiau, kad ir mane patį jos išdėstymas toli gražu neužganėdino. Bet, sulig mano gi- 
liausio įsitikinimo, šioji idėja turi tarnauti tarpine platforma, kurioje atsieina su- 
derinimas kraštutinių išvadų iš kristologijos ir dabarties gamtamokslio. Iš čia pa- 
eina nesuskaitomi nuopelnai/ kurie paaiškės iš tolimesnės mano rašinio dalies. Apie 
aukščiau išdėstytą skaičiau už priedermę Tamstai pranešti, idant Tamsta daugiau 
žinotumei apie mano subjektyviškus motyvus, ir sulig jų galėtumei varyti atsakan- 
čiai taisymą. Kaip rašiau praėjusį kartą, palieku Tamstai pilną laisvę ir tikiu, jog 
Tamsta padarysi geriausiai. O ką negalima būtų pataisyti, gal Tamsta norėtumei 
papildyti tam tikruose nuo Redakcijos vardo prierašuose. Už viską esu ir būsiu di- 
džiai dėkingas, o ypač meldžiu daugiau kritikos. Bijau tik Tamstą perdaug sutruk- 
dyti, nes spėju, jog ir šiaip Tamsta labai apkrautas darbu. 

Su tikra pagarba 
10. XI. 13 m. 'S. Šalkauskis 


KUN. A. DAMBRAUSKO LAIŠKAS NR. 2. 


1. XII. 13 Kaune 
Gerbiamasai bendradarbi, 


Pirmas Tamstos rašinio straipsnis jau surinktas ir pasirodys ryt išeisiančiame 
83-me „Draugijos“ n-je. Antrasis yra sunkesnis ir reikalautu šiokių tokių pataisymų 
bei paaiškinimų. 

Taip pav. ant 3 pusl. parašyta: „Todėl Dievo Išmintis tarnaujįa tobulais 
pirmavaizdžiais kiekvieno tvarinio kaip esančiojo, taip ir galimo“. Sakinys neaiškus. 
Čia ko tai trūksta, bet kaip tą trukumą užpildyti, aš neišmanau. 

Tamstai rodos, jog Dievas, kaipo Esybinė Išmintis yra griežtai priešingas cha- 
osui. Kad yra priešingas moraliam chaosui — tai man aišku, bet kad butu prie- 
šinga ir fiziškam — tai dar klausimas. Todėl — kad moralės chaosas tegalėjęs 
kilti iš suteiktos tvarinijai laisvės — sutinku su sąlyga, jei čia tvarinija 
reiškia protingąją jos dalį. Bet jei imsime fiziškąjį chaosą, tai tvarinijos 
laisvė jam pagaminti, man neišrodo reikalinga, nes man sunku pripažinti, kad 
atomai pav., turėtų kokią tai savąją „laisvę“, juo labiau, kad sveikas toliau sakai 
tvarinijai esą duota „žinojimo ir apsisprendimo galė“. 

„gavusi iš Dievo buvį tvarinija turėjo vienybėje atvaizdinti Dieviškosios 
Išminties turtingumą... Toji vienybė esybiniai išreikšta (?) tverdavo visatos 
vėlę“. Čia neaiški minimoji vienybė, neaiškus jos esybinis išreiškimas, 0 
jau kas visai negalima — tai frekventativas „tverdavo“. Aš pataisiau — „ir yra visa- 
tos vėlė“. 


“ Čia turėta galvoje tikriausiai laimėjimus. — St. Š. 

Nors krikščioniškoji filosofija ikišiol ir nėra savon sintezėn įtraukusi „visatos 
velės“, bet aš manau, kad visatos vėlė, kaipo substancialinė visatos forma bei pavi- 
dalas turi savo raison d'ėtre kaipo tolesnė logiška išvada iš scholastiškojo hylemor- 
1izmo. Visas klausimas tik tame, koki ta vėlė yra: ar ji labiau panaši į vėles aug- 
menų gyvulių, ir net į materijos neorganiškos pavidalus, ar į žmonių vėlę nemirią, 
laisvą, protingą. Tamsta, rodos, linksti prie šios pastarosios alternatyvos, nes pri- 
leidi visatos nuodėmėn nuopuolimą. Čia išeina pas Tamsta neaiškumas, nes vienoj 
vietoj atsakomybę del to nuodėmėn puolimo sudedi ant visatos vėlės (6 psl.), o kitoj 
ant visos tvarinijos (9 ir 14 psl.)*, o trečioj ant nupuolusiųjų angelų (6 psl.). Ir pats 
nuodėmės nuopuolimas nevienodai aptariamas: vienur kaipo didystės nuodėmė, kitur 
kaipo noras būti neprigulmingu nuo Dievo. Bet tai tik mažmožis. Daug svarbesnis 
yra Tamstos tvirtinimas: „O tasai (pirmykščios tvarinijos) tobulumas, kad butu 
visišku, tur įgyti ir netobulumo galėtinumą“. Aš pataisiau tą sakinį šitaip: „(O tasai 
sutvertasis tobulumas, kad ir visiškas, tur turėti ir netobulumo galimumą“. Padariau 
tai dėlto, kad „netobulumo galimumas“ tepritinka vien sut vertam tobulumui. 

Toliau ant 11 psl. Tamsta rašai. „„..nupuolusi visatos vėlė užlaikė lyg neaiškų 
atsiminimą, vien aklą instinktyvų prie vienybės stengimąsi. Ačiū jam visata ir tapo 
toji objektivi sritis, kurioje įvyko (pas (Tamsta netikusiai „atsieidavo“) Dievo tvė- 
rimas“. Čia išeina lyg prieštaravimas. Buvo visatos vėlė, todėl buvo ir visata su- 
tverta. Bet visatos vėlei nuodėmėn nuopuolus ji - visata daros vėl sritimi Dievo 
tvėrimo. Tai man neaišku. 

Neaiškųs tapgi man ir įvairųs vienybės pavidalai, kurie anot Tamstos visatos 
vėlei buvo po jos nuopuolimui Dievo suteikiami. O labiausiai neaiški pati visata 
prieš nuopuolimą: koki ji buvo, iš ko ji susidėjo etc, 

Erdvės prasmė pas Tamstą irgi neaiški: vienoj vietoj „erdvė yra atitrauktas nuo 
materijos tarpiškumas“, o kitoj ji yra aptariama kaipo apimanti visus daiktus — 
vienijimos sąlyga. Pirmajame atvejyje erdvė daroma prigulminga nuo materi- 
jos, todėl ir nuo materialių daiktų, o kitoj daiktai daromi prigulmingi 
nuo erdvės. 

Ant 14 psl. randas painiai sustatytas sakinys: „Kiekvienas elementas, kaip buvo 
sakyta, apribotas yra visų kitų elementų. Jo (?) susivienijimas su kitais elementais 
priguli nuo visų kitų, todėl kiekvienas procesas (?) kuriam jis (?) priklauso apsi- 
reiškia jam (?) kaipo butinumas“,. Kas tie „jo“, „jam“, „jis“ labai sunku susekti. 

Tie Dievo suteikiami visatos vėlei tvėrimo akte vienybės pavidalai irgi daugeliui 
bus problematiški. Čia išeitu kad evolucija darosi netik visatoj, bet ir visatos 
vėlėj, kuri išpradžių teturi tik vienijimos gale, o paskui įgauna ir „veiksminius 
(tur but aktualius) vienijančios esybės apsprendimus“. 

Visatos vėlės buvį Tamsta vadini metafizišku, nežinau tik kokioj prasmėj: 
ar tokioj kaip scholastikų ens, ar kitokioj. 

Ta visatos vėlė, anot Tamstos, „sutraukia visatos materija“ į „kunišką vienybę“. 
Ką tai reiškia kuniška vienybė, jei visatos vėlės buvis vadinama metaži- 
zišku? 

Visatos vėlė yra „visatos pavidalas“ — o tuotarpu ant 15 pusl. Tamsta kalbi 
apie jos „apipavidalinimą“. Pavidalas apipavidalintas — ką tai reikštu? 

Pasaulio „rengimąsi“ Tamsta vadini „tveriamaja evolucija“. Ar nebus geriau 
pasakius „Pasaulio genezis“? 

Tamsta manai, kad nesverianti materija atsiradus iš sveriančios. 


* „Tvarinija užsigeidė turėti tobulumą pati per save ir neprigulmingai nuo 
Dievo“. Koki tvarinija? Nejaugi to užsigeidė kristalai, žolės ir žvėris?.... 

Tuo tarpu naujausis mokslas mokina kaip tik priešingai. Net ir katalikų filosofai ima 
prie to linkti. Pav. prof. Pėcsi savo „Cursus Brevis Philosop. Vol. II vietoje scho- 
lastikų „materia prima“ ima nesveriančiąją materiją, o viet. forma substantialis 
deda „vis substantialis“, 

Ant 19 p. Tamsta rašai: „Galima pasakyti, jog atskirų pavidalų sutvėrimas yra 
momentas, kuomet visatos vėlė susijungia su Dievo Žodžiu“. Kaip tas susijungimas 
reikia suprasti? Jis be paaiškinimų gali duoti progų neteisingiems įvaizdams apie. 
tą „susijungimą“. Tą pat reik pasakyti ir apie visatos „apmirimą (delko ne mirtį) 
ir „iš numirusių prikėlimą“.. 

Ant 21 p. Tamsta tvirtini, buk „atskiri žmonės įgauna sau pavidalus iš 
visatos vėlės, kuriai žmogystė tiesiog Dievo suteikta“. Tai butu priešinga te- 
ologijai, kuri mokina, kad žmogaus dušias Dievas atskirai tveria immediate. 

Ką Tamsta rašai apie visuotinaą materijos spinduliavimą — su tuo mokslas da- 
bartinis visai sutinka. Anot See iš žvaigždžių spinduliavimų susidaro debesynai, ku- 
rie virtę žvaigždžių kruvomis savo žaru toliau spinduliuoja, tverdami naujų debe- 
synų ir t.t. 

Bet kad visatos vėlė tvertu pavienius pasaulio pavidalus — tai abejotina. 

Su tvėrimu iš nieko Tamsta apsidirbai per lengvai pasakydamas, kad mes jo. 
„Savo supratimu numanyti negalime“. 

Štai pastabos, kurios man atėjo galvon Tamstos rankraštį beskaitant. jei Tamsta 
ji paaiškinsi savotiškai, busiu labai dėkingas. Jei ne — tai galima bus taip dėti, pri- 
durus tik vietomis redakcijos pastabas. Bet pirm dėsiant aš visgi geisčiau iš Tamstos 
susilaukti atsakymo. 

Linkėdamas visokio labo ir linksmų besiartinančių Kalėdų švenčių pasilieku 

Su tikra pagarba ir dėkingumu 
K. A. Dambrauskas 


ST. šALKAUSKIO LAIŠKAS NR. 3. 


Gerbiamasis Kunige! 


jog vargiai kada-nors galėčiau rasti geresnį savo rašinio kritiką ir labiau gerbtiną 
patarėją, negu Tamsta. Didžiai esu dėkingas Tamstai už viską, kaip irgi už Tamstos 
linkėjimus Kalėdoms besiartinant, ir iš savo pusės nuoširdžiai meldžiu Tamstą 
priimti nuo manęs tokius-pat linkėjimus visokių gėrybių. 

Kaslink Tamstos kritikuojamos mano rašinio dalies, tai jau pirm nujausdavau, 
nors nevisai sąmoningai, kai kurias Tamstos nurodytas stilistiškas konstrukcijines 
silpnybes, apie ką ir paminėjau pastarajame savo laiške. Perskaitęs Tamstos pasta- 
taisyti, kai-kur papildyti, paaiškinti perdaug abejotinus dalykus prašalinti. Visais 
Tamstos nurodymais noriai pasinaudosiu ir sulig jų atsakančiai ištaisysiu atskiras 
vietas. Todėl Tamsta dovanosi, jog tuo-tarpu neatsakinėsiu Tamstai ant pastatytų 
Tamstos laiške klausimų. 

Taigi su tolimesniu mano rašinio taisymu meldžiu susilaikyti, kol aš nenusiųsių 
"Tamstai visą antrają dalį, užvardytą: „Tiesa apie žmogų“. Buvau jau bebaigias, bet 
vis nerimastavau kas-link jos pradžios ir turėjau nuolat paslankumą parašyti Tams- 
tai, kad sustabdžius jos taisymą. Dabar pasiliuosavau bent-kiek nuo kitokių 
darbų ir tariuos pabaigsiąs minėtą dalį iki Naujųjų Metų. Kadangi nevertėtų, kad 
rašinio spausdinimas nutrūktų viename iš sekančių „Draugijos“ numerių, tai viso- 

mis jėgomis pasistengsiu kuogreičiausiai aprūpinti reikalingą artimiausiam N-iui 
dalelę ir nusiųsti ją skyrium. Bus tai dalis straipsnio, kurį Tamsta esi jau skaitęs, 
su tam tikrais pataisymais. 


Dar kartą sakydamas nuoširdžiai ačiū pasilieku su tikra pagarba 


Samarkandas, atsidavęs S. Šalkauskis. 
11/XII 13 m. 


ST. ŠALKAUSKIO LAIŠKAS NR. 4, 
Gerbiamasis Kunige! 


Skubu Tamstai siųsti sekančiam „Draugijos“ N-iui medegą. Gal tuom kartu 
Tamsta norėsi padėti be tolimesnių pataisymų. Žinoma, jei Tamsta rasi kokias-nors 
kliūtis ypač dogmatiškas, meldžiu su spausdinimu susilaikyti: dar galima bus per- 
dirbti. Meldžiu dar Tamstą įsitikrinti teisingume mano išraiškų iš Šventraščio, nes 
neturiu lietuviškos Biblijos. Kaip Tamsta pamatysi Tamstos pastabomis pasinaudo- 
jau gerokai, jei ne pataisymui, tai pasiaiškinimui. Išvengti aptarimą tveriamoji evo- 
liucija sulig mano nuomonės negalima, nes yra tai tik viena Genezio stadija, ir reik 
ją suprasti, kaipo Dievo tveriamąją evoliuciją. Aktyvumas priguli Dievui, nors ir 
žemės reikšmė irgi neniekinama sulig Šventraščio žodžių: „tegul žemė pagimdys...“ 
Kaip pasinaudojau Tamstos pastabomis, Tamsta pamatysi iš pačio rašinio. Toliau 
pasiryžau pertaisyti tveriamosios evoliucijos išdėstymą atsižvelgdamas į Tamstos 
man padarytus nurodymus. 

Labai ir labai atsiprašau, jog savo ortografija ir stilistika uždedu ant Tamstos 
didelį darbą, bet jaučiu, jog skaitydamas savo Tamstos pataisytą rašinį daug ko pra- 
moksiu, 

Dar-gi sakydamas ačiū už kritiką ir pagelbą, pasilieku su tikra pagarba 


atsidaves S. Šalkauskis 
16/XII 13. Samarkandas. 


ST. ŠALKAUSKIO LAIŠKAS NR. 5. 
Gerbiamasai Kunige! 


Jei nebus pervėlai, meldžiu Tamstą padaryti mano pastarajame rankraštyje 
sekančias permainas: 1) ant pusl. 5. vietoje „žodis „pradžioje“ tegal reikšti...“ reiktų: 
„žodis „pradžioje“ pirmiausiai reiškia tai, jog“; 2) ant pusl. 13 (4 eilė nuo apačios) 
vietoje „ir apčiumpa“ geriau būtų „ir greit apčiumpa“. 3) ant pusl. 4. gerai būtų 
pridėti užpakaly žodžio „įsivaizdinimus“, parašyto puslapio baltgalyje, Šventraščio 
žodžius paimtus iš „Ksiegi Przypowiešci“ Rozdz. VIII, 22 - 32 „Pan mie posiągl.., 
zsynami cztowieczymi“. 4) Pavartotus lotyniškus žodžius gerai būtų paaiškinti lietu- 
viškai, nežinojau, kaip kaikuriuos išversti. 5) Parašytus pieštuku lotyniškus žodžius 
meldžiu lietuviškai išguldyti. Atsiprašydamas už sutrukdymą pasilieku su tikra pa- 
garba 


dėkingas S. Šalkauskis. 


18/XII. 13 m. Samarkandas. 

ST. ŠALKAUSKIO LAIŠKAS NR. 6. 


Gerbiamasis Kunige! 


84-tame „Draugijos“ numeryje pamačiau atspausdintą antrąją mano rašinio 
dalį pirmojoje redakcijoje. Matyti, dėl nežinomų man priežasčių Tamsta nuspren- 
dei nelaukti iš manęs perdirbtos iš-naujo tosios dalies, kuri, tiesą pasakius, yra ge- 
rokai silpna, o kai-kuriose vietose ištikro slėpia savyje prieštaravimus, iš kurių svar- 
biausius Tamsta man nurodei savo laiške. Gal būt tai atsitiko dėlei tos priežasties, 
kad paminėtas numeris išėjo anksčiau, negu paprastai. Nežinodamas tuo tarpu apie iš- 
eisiantį nesusitikimą buvau beveik iki paskutinio laiko betaisąs tž pačią dalį ir todėl 
negalėjau galutinai išdailinti sekančią po išspausdintos jau dalį. Tokiu būdu, neno- 
rėdamas perdaug skubėti, negaliu atsakančiai aprūpinti savo darbu 85-tą „Dr-jos“ 
numerį, 

Vis-gi tai, ką spėjau parašyti pastarajame laike, siunčiu Tamstai ir štai dėlei 
kokio reikalo. Kadangi pirmojoj redakcijoj neišsitariau aiškiai apie pirmykštį tva- 
rinijos stovį ir jos laisvę, tai šiame punkte tarp mudviejų atsirado nesusipratimas, 
ačiū kuriam, man rodos, esą pagaminti Tamstos užmėtinėjimai bei užklausimai apie 
šitą dalyką. Žinoma, kaltas čia tik mano rašymo būdas, ir todėl norėjau plačiau apie 
tai išsipasakoti, kad papildžius nujaučiamą spragą. To-pat nesusipratimo, rodos 
man, yra irgi pagaminta pirmoji Redakcijos pastaba, kaipo paaiškinimas, būtent: 
„T. y. protingai tvarinijos daliai“ (Dr. Nr. 84, psl. 362), nes, kaip Tamsta galėsi 
patėmyti iš dviejų paskutinių rankraščių, sulig mano giliausio įsitikinimo negalima 
dalinti pirmykščią tvariniją į dvi dali, protingą ir neprotingą (irracionalę). 

Taigi siųsdamas Tamstai ir antrąjį paeiliui nesuvartojamą rankraštį, manau, 
jog juodu gal turėti reikšmę Tamstai taisant tolimesnę mano rašinio tąsą, nes juose 
stengiausi atsakyti pastatytiems Tamstos laiške užklausimams. Drįstu vėl prašyti 
Tamsta, kad Tamsta, turėdamas kada-nors bent-kiek liuoso laiko (kas, spėju, yra 
mažai tikėtina), atsilieptumei pajudintų juose dalykų kritika, — busiu dideliai dė- 
kingas. 

Sutinku, jog erdvės aptarime esama prieštaravimo, taip pat visatos vėlė, kaipo 
pavidalas apipavidalintas, yra beprasmė. Sutinku irgi, jog netikusiai yra pavartoti iš- 
sireiškimai apie visatos vėlės su Dievo Žodžiu susijungimą, apie visatos apmirimą, 
apie visatos vėlės metafiziškumą. Tuo tarpu giliai esu įsitikinęs, jog tveriamoji evo- 
'iucija atsieina,“ ir tai pirm visako, visatos vėlėje. Sulig mano nuomonės visuotinojo 
(universalio t. y. visatos vėlės) ir pavienių (individualių) pavidalų veikimosi (kodėl 
netinka, kaipo rusų — vzaimodeistvije?) yra pažangos pamatu. Apie žmogų randu 
ziškų nurodymą Genezio knygoj. I. 27 — matau universalio žmogaus sutverimą, o-gi 
TI, 7, — individualio žmogaus, pirmykščiai adekvato pirmamjam. Iki šiol daugiausiai 
siekiau tik paviršutiniai-prigimtąją pažangos eiga, todėl žmogus buvo aprašomas 
tik iš šito atžvilgio; plačiau atsakysiu į klausimą apie visuotinąją ir pavienius žmo- 
gystės pavidalus tolimesniam išdėstyme, 

Dėkingas Tamstai esu už antrąja pastabą apie visatos vėle: dabar visiškai su- 
rrantu, jog šioji pastaba buvo būtina ir beto dar naudinga. Visiems mano stiliaus 
pataisymams galiu tik pritarti, norėčiau vien Tamstą paklausti apie du dalyku. Pir- 
ma, ar galutinai taip ir negalima išvengti, kaip man rodos, svetimos „dušios“ ir kodėl 
megalima, praplatinus vėlės sąvoką, pritaikinti ją ir prie žmogaus? Antra, kaip nu- 
statyt visatos bei pasaulio sąvokas? Žinoma, ką dėl kalbos mažai esu sąmoningas ir 
einu vienat apgraibomis, taigi man rodos, jog žodis „visata“ vartojamas dvejopose 


* „Atsieina“ čia turėtų reikšti „vyksta“. — St. Š. 

prasmėse: pirma, visiškam daugeriopos būvijos rinkiniui išreikšti, ir antra, siaures- 
nės prasmės išreiškimui, butent, kaipo paviršutiniai-gamtiškoji visos būvijos pusė 
(sig. lenkų wszechšwiat, rusų vselennaja).Tuo pat laiku žodis „pasaulis“ yra var- 
tojamas trejopose prasmėse: pirma, kaipo mūsų saulės sistema, antra, vietoje visa- 
tos antrojoj prasmėj, ir trečia, kaipo priešingybė aukštesnės, transcendentalės tvar- 
kos, pavyzdžiui, išsitarimuose, ne iš šio pasaulio, Kristus pergalėjo pasaulį, Kristaus 
žodžiai „ne už pasaulį meldžiuos“, vartojamas pastaraisiais laikais - pasaulinis moks- 
las. Eidamas, kaip pasakiau, apgraibomis užproponuočiau, bene galima būtų šioms 
įvairioms sąvokoms išreikšti vartoti: žodį tvariniją, kaipo nesutvertojo būvio, t. y. 
Dievo, priešingybė, o neprigulmingai nuo Sutvėrėjo vadinti ją būvija. Kadangi bū- 
vija sulig savo prasmės yra daugeriopų būvių rinkinys, tai aišku, jog įtraukti jon 
Dievą nebegalima. Paviršutiniai-gamtiškoji visos būvijos pusė galima būtų vadin- 
ti, kaip paprastai ir atsitinka, visata. Kadangi tveriamoji evoliucija paliečia ypač 
šitą būvijos pusę, tai atsakančiai būtų kalbėti apie visatos vėlę. Pasaulis būtų var- 
tojamas, kaipo visatos viena tik sistema, suorganizuota apie savąją saulę. O vis-gi 
žodis „pasaulis“ neišvengiamai turėtų irgi antrąją prasmę, kurią įgauna taip sakant 
„ot mira sego“. 

Didžiai norėčiau žinoti, ar tai, jog Dievas tveria atskirų žmonių vėles immediate, 
yra Bažnyčios dogmatas, ar tik pavienė nuomonė. Ištikro nesu labai palinkęs pripa- 
žinti perdaug kategoriškoje prasmėje šią nuomonę, bet jeigu tai būtų tikrai dogma- 
tas, tai visai įsitikinęs pasakysiu, jog čia ko-nors nesuprantu ir klaidingai galvoju. 

Klausime apie tai, jog iš nesveriančios materijos pastojo sveriančioji, mažai esu 
kompetentiškas. Aplamai galvoju taip. Kadangi galima sau įsivaizdinti chaosą net 
paliuosiuotą nuo pritraukimo jėgos, tai bus gal teisingai pasakyti, jog iš nesverian- 
čios materijos pastojo sveriančioji, bet, kad šioji pirmykštė nesveriančioji mate- 
rija ir būtų šviesos gaivalu, galima abejoti, nes šviesa yra jau aukštesnės vienybės 
apsireiškimas. Manau, dar, jog čia viltingiau bus sekti Mozėjų, negu kai-kuriuos 
mokslavyrius, nes Mozėjus piešia labai aiškų apie tai vaizdą. 

Dovanok Tamsta savo tolimajam vientaučiui, kad jis taip daug sutrukdo Tamstai 
laiko ir jei neturėsi Tamsta laiko man atsakyti, meldžiu nedaryti visai ceremonijos, 
— pretenzijos visai neturėsiu, o dabar pasilieku 


su tikriausia pagarba 
S. Šalkauskis. 


11/I. 14 m. Samarkandas. 


ST. ŠALKAUSKIO LAIŠKAS NR. 7. 
Gerbiamasis Kunige Redaktoriau! 


Kartu su šiuomi siunčiu Tamstai tolimesnę mano „Bažnyčios bei kultūros“ tąsą, 
Kaip ir pirm su visišku užsitikėjimu pavedu Tamstai neapribojamai ją taisyti. Jei 
prierašas prie pusl. 19 pasirodys Tamstai esąs perankstybas ir šiaip jau nepatiks, — 
meldžiu netalpinti. Abejoju dar, ar teisingai išverčiau kai kurias vietas iš Šventraš- 
šio, nes kaip rašiau, lietuviškoio Senojo Įstatymo vertimo neturiu. Taigi teikis 
Tamsta maloniai nukreipti į tai savo doma. 

Su tikra pagarba 
S. Šalkauskis. 


3/II 14 m. Samarkandas. 


16 St. Šalkauskis: Kun. A. Dambrauskas, mano mokytojas ir kritikas. 


KUN. A. DAMBRAUSKO LAIŠKAS NR. 3. 


Kaunas, 27. I. 14, 
Carissime, 

Tamstos laiškus ir rankraščius gavau. Ačiu labai žemai.  Kai-kurie dalykai 
man dabar paaiškėjo. Bet toli ne visi. Pav. aš vis da nesuprantu, kas tai yra „univer- 
salis žmogus“, kurio sutvėrimą Tamsta randi Gen. I,27 ir kokiu budu individualis 
žmogus gali būti „pirmykščiai adekvatus pirmajam“. Tiesa Tamsta žadi į tai atsą- 
kyti plačiau tolimesniame išdėstyme. Bet aš bijausi, kad ir to tolesnio išdėstymo 
nesuprasiu. Ypač bijausi, kad Tamstos bandymas padaryti sintezę Solovjovo ir 
Bergsono nenuvestu Tamstos į negeistinas klaidas. 

Terminą visatos vėlė aš pakeičiau daugelyje vietų kitu: pasaulio vėlė 
sulig rusų duša mira (ne vselennoj), francuzų YVame du monde (ne de Vuni- 
vers) ir tt. Antra — visata žodis naujas ir neaiškus. Jei visata, tai jon turi 
įeiti ir Dievas, nes koki gi butu visata be Dievo. Įtraukiant gi visaton Dievą, 
priseituų pripažinti visatos vėlę Dievu — ir įpultumėm panteizman ar kokion kiton 
klaidon. 

Sakant pasaulio vėlė — to keblumo nėra, nes pasaulis reiškia Dievo 
tvarinį, todel apie panteizmą čia negal but kalbos. Bet ir pasaulis turi savo 
keblumus, kuriuos aš ir pastebėjau taisydamas visatą į pasaulį. 

Buviją — aprobuoju, tik nelabai tematau skirtumą tarp buvijos ir tva- 
rinijos. 

Kad Dievas tveria atskirai kiekvieną dušią — tai kol kas nėra dogmatas, bet 
teologai beveik visi to mokslo laikosi, taip kad priešinga nuomonė laikoma 
šiandien nebepakenčiama, nors senovėj jos laikėsi nevienas žymus katalikų rašy- 
tojas. 

Delei Tamstos straipsnio gavau nevieną paklausimą ir net papeikimą. Taip 
klausiama: kas tai yra absolutas? Kas tai ta esybinė vienybė? Kokiu būdu 
absolute randas „giliausioji pažinimo subjekto esmė“ (ką tai turi reikšti?), kaip 
gali tikėjimo akte atsieiti „„sybinis subjekto susivienijimas su pažinimo 
objektu“? Kaip tas esybinis susivienijimas gali būti „tikėjimo šaltiniu“. Išeitu, jog 
prieš kiekvieną pažinimo aktą mumyse turėtų atsieiti „tikėjimo aktas“. Tuo tarpu 
pirm tikėsiant į Dievą pripažįstam buvimą daugelio daiktų... ir t. t. 

Iš tų klausimų pasirodo gyvas reikalas rašyti ir filosofijos dalykus populeriai, 
aiškiai, duodant aiškias vartojamųjų terminų definicijas, savo tvirtinimus pamatuo- 
jant racionaliais argumentais, arba bent dialektiškais išvedžiojimais, kaip tai darė 
Solovjovas. 

Perskaičiau antrą Tamstos straipsnį naujoj redakcijoj. Bet nesigailiu jį vėlai 
gavęs. Sekdamas Solovjovą Tamsta palieti kai kuriuos šv. Rašto tekstus, savotiškai 
juos aiškindamas. Deja, šv. Rašto aiškinimas — tai buvo Solovjovo silpiausioji pusė. 
Dalykas tame, kad egzegezė — yra atskiras mokslas, turis savas me- 
todas, kurių nesimokinus negalima žinoti — ir todėl rašant apie šv. Rašto tekstų 
prasmę — be to žinojimo egzegezės tegalima buti vien diletantu ir prikalbėti ne- 
sąmonių. Taigi ir Tamstai aš patarčiau viena iš dviejų: 

1) arba sistematiškai susipažinti su katalikiškaja egzegeze, 

2) arba geriau šv. Rašto visai neliesti idant nesuerzinti teologų. Nes jie yra 
tikrai „irritabile genus“. 

Pripažindamas filosofiją mokslu, aš pripažįstu filosofams teisę statyti savo 
hipotezes, kad ir nelabai priparodomas. Čia aš galiu šiaip taip apsiginti nuo 

užpuolimų ant mudviejų; bet kaip tik Tamsta įkelsi koją teologijon ir pastatysi ją 
bent kiek į šali, tuoj gali pakilti didelis triukšmas. Taigi „čtob gusej nerazdraz- 
nit'““ laikykis grynai filosofiškojo pagrindo — filosofiškos argumentacijos, dialekti- 
kos, bet kuomažiausiai dogmatizuok. 

Tamstos tarnas K. A. D. 

P. S. Trečiojo Tamstos straipsnio nededu „Draugijon“, nes jei aš Tamsta ge- 
rai supratau, jis yra skiriamas man asmeniškai, ne „Draugijai“. Dieve Tamstai 
padėk. 

K. A. D. 


KUN. A. DAMBRAUSKKO LAIŠKAS NR. 4. 


Kaunas 31. I. 14 
Carissime, 


Praeitą kartą aš rašiau, kad teologai „irritabile genus“ ir kad reiktų vengti 
juos erzinus. Geriausia to galima bus išvengti stojant ant tvirto pamato tikros 
filosofijos ir tikros teologijos. Toki tikrą pamatą turėjo Solovjovas, kurį aš 
maniau Tamsta besekas. Bet iš paskutinio straipsnio išvydau, sveiką bebandant 
sujungti vienon sintezėn Solovjovo ir Bergsono pažvalgas. 

Šio pastarojo aš, deja, nėsu skaites, ir todel negaliu pasakyti, ko jis vertas. 
Žinau tik tiek, jog francūzai katalikai juo nepatenkinti. Kiek žinau, Bergsonas yra 
žydas, o žydų tauta negali pasigirti atsižymėjus filosofijos srityje. Mano išma- 
nymu, žydai ir negali atsižymėti jokiame gryname moksle — nes tai tauta, kuriai 
stinga precizijos, kurios protiškas veikimas visada buvo silpnas. Žydai gy- 
vena daugiau jausmais, fantazija, svajone, ne protu. Delei to ir Bergsono filoso- 
fija, kiek aš ją iš recenzijų galėjau pažinti, išrodo kažkoki neaiški, nesugaudoma 
— ir delto gi galinti privesti prie daugelių bergždžių ginčų, bet vargiai teisteng- 
sianti padėti Tamstai tiesą surasti. 

Galutinai į filosofiją, mano išmanymu, tegalimas tik vienų vienas atsinešimas 
— tai Solovjoviškis: arba filosofija yra viskas arba jį tuščias proto 
žaislas. Jei filosofija neapima visko, jei ji neduoda mums pilnos pasaulėžvalgos, 
jei ji nėra, tarnavimu vienų-vienai visuotinai tiesai, apimančiai visas mūsų gy- 
venimo sritis, tai ji yra tuščia scholastika, niekiausias iš visų mokslų mokslas. 
Kiek aš galėjau spėti iš Tamstos pirmų dviejų straipsnių, Tamsta esi pasiryžęs tar- 
nauti anai vienų-vienai tiesai. Bet ikšiol vis da negaliu buti tikras, ar sveikas esi 
pasirinkęs tikrąjį kelią. Tamstos noras remtis šv. Raštu ir ten jieškoti patvirtinimo 
kai-kurių savo pažiūrų privertė mane persergėti Tamsta, kad tas kelias gali pri- 
vesti prie tiesos tik tuomet, kuomet sveikas moksliškai susipažinsi su katalikų eg- 
zegeze. Be to — labai lengvai gali suklysti. Pav. jau tas faktas, kad sveikas pirmam 
Genez. perskyrime nori matyti pasakojimą apie sutvėrimą kaž-kokio universalio 
žmogaus, parodo, jog tą idėją esi paėmęs ne iš katalikiškų šaltinių. Katalikų egze- 
getai apie universalį žmogų nieko nežino. Apie jį kalba, jei neklystu, vien žydai 
- kabalistai ir kiti nekatalikų mistikai. 

Taigi mano patarimas Tamstai: dalykuose tikėjimo — laikytis grynai katali- 
kiško mokslo; dalykuose filosofiškuose griebtis logiškos dedukcijos arba dialek- 
tikos, gvildenančios aiškiai kiekvieną naują įvedamają sąvoką. Kuo daugiau pro- 
tavimo, išrodinėjimo, o kuomažiausia dogmatizavimo. Galop išaugšto turi buti nu- 
statytas planas, nuo kurio ir neturėtų buti jokių nereikalingų digresijų. 

Su tikra pagarba 
Kun. A. Dambrauskas 

ST. ŠALKAUSKIO LAIŠKAS NR. 3. 
Intimiškai, 
Gerbiamasis Kun. Redaktoriau! 


Gavęs Tamstos laišką, rašytą 27 p. m. d., pradėjau plačiau Tamstai rašyti, bet 
Jar nebaigęs susilaukiau ir antrą Tamstos laišką nuo 31 p. m. Taigi mečiau rašęs pir- 
mąjį savo laišką ir, delei kai-kurių priežasčių, pasiryžau parašyti Tamstai iš nau- 
jo ir kartu pastatyti Tamstai kelius klausimus, paliečiančius kuoartimiausiai mano 
asmenį. Bet pirm atsakysiu Tamstai pagal Tamstos laiškų turinį, 

Perskaitęs Tamstos brangius patarimus, tuoj supratau, jog šventą tiesą sakai 
Tamsta apie priderantį atsargumą paliečiant Šventraščio dalykus. Antrą jau kartą 
turėjau progą pastebėti, jog tai, kas manyje nesąmoningai gyvavo, — Tamstai pir- 
štu nurodžius pastojo man aišku. Buvau jau vienkart dėlei šito klausimo (t. y. Šven- 
traščio aiškinimo) nujautęs didelį nerimastį, išsiuntęs Tamstai vieną iš paskutinių. 
rankraščių; ir kartu net galvon man atėjo mintis, jog Solovjovas nekarta klysdavo 
šioje srityje. O visgi, idėjos nešamas, nesusilaikiau, kad neištarus minčių, kurios, 
sulig mano giliausio įsitikinimo, nors nei kiek nėra pavojingos Katalikų tikybai, bet 
gali turėti perdaug subjektyvią spalvą. Žinoma, tolimesniam darbe sąmoningai jau 
vengsiu kliudyti tai, kas įeina vienat teologijos kompetencijon, o tuo tarpu statausi 
sau klausimą, kaip Tamsta pasielgsi su nauju mano fantu, 

Tečiaus nereiškia tai, kad galėčiau, rašydamas apie „Bažnyčios bei kultūros'“ 
sintezę, visai neliesti dogmatiškojo mūsų tikybos turinio. Dalykas tame, jog man 
matosi, kad viena ir ta pati tiesa sudaro kaip teologijos, taip ir filosofijos turinį, 
bet ji tik jose dviejose kitokiais būdais gvildenama ir prirodoma. Pavyzdžiui, tikė- 
jimas, tarnaująs teologiškosios žinijos pagrindu, privalo turėti iš kitos pusės irgi 
gnoseologiškąjį pamatą. Aukščiausioji Tiesa, vadinamoji teologijoje Dievu, turi sa- 
vo filosofiškąjį vardą — absoliutą. Pridėsiu dar vieną pavyzdį. Taip Kristus yra apie 
save taręs: „Aš esmi Tiesa...“ Jei prašalinsime tvirtinimą, jog šitame išsireiškime 
gali bū'i kokio abejojimo, tai turėsime pripažinti, jog Dievažmogis Kristus ištikro 
yra realis tiesos pagrindas, ir tokiu būdu negalėsime neįvesti Jo gnoseologijon, 
ka'po visai tikrą principą. Panašiu būdu visa dogmatija privalo sudaryti materialį 
filosofijos turinį, nors visai kitokiu būdu, negu tai yra teologijoje, nes filosofija 
nebegali tyrinėti dogmatų, kaipo tokių. Kaip žmogaus protas jungia materiją su 
dvasia, taip filosofija jungia sintezėn viršprigimtają tvarką su prigimtąja. Pastaroji 
sintezė tegalima vienok delei tos priežasties, jog tiedvi tvarki, kuomažiausiai ide- 
aliai, sau atitinka, ką privalo prirodyti pirmavaizdžių teorija pasigaunant panašybiniu 
paralelizmu, arba, kaip paskutiniame rankraštyje išsitariau, pirmykš'ė ir tvėrimą 
lydinti kongruencija. Tokiu būdu, jei filosofija pasirinko sau uždaviniu tyrinėti tai, 
kaip pasiekus viršprigimtosios ir prigimtosios tvarkų sintezę, tai aišku, jog jinai 
sudaro neišpasakomai svarbią žmogaus žinijos dalį. Tuo tarpu, kuomet teologija turi 
savo tyrinėjimo objektu viršprigimtąją tvarką, mokslas (siaura prasme) tyrinėja 
prigimtąją tvarką. Visiškas gi intelektualio žmogaus instinkto patenkinimas tegali 
atsieiti filosofijos srityje, nes tiktai pirmųjų dviejų rūšių žinijos sintezė, pasiekia- 
ma filosofijoje, apima visą žmogaus gyvenimą, ir todėl galiu visai pritarti Tamstos. 
pasakymui, nors bent-kiek hiperbolingam, jog filosofija tai — viskas. 

Taigi taip suprantama filosofija, sulig mano nuomonės, jokiu būdu nebegali 
būti pavadinta tuščiu proto žaislu. Anaiptol, dideliai esu įsitikinęs, jog filosofija yra 
pirm visa ko gyvastingas darbas ir tik tuomet eina prie paskirtojo sau tikslo, kuo- 
met atsako į gyvenimo paklausus. Pastarąją tiesą ypač esu prityręs savo asmeniškame 

gyvenime, nes mano meilė prie filosofijos plėtodavosi gretimai su tuom, kaip jinai 
atsakydavo į mano dvasios abejojimus 
Iš to, ką esu aukščiau pasakęs apie filosofijos uždavinį, galima jau padaryti iš- 
vadą, jog kaipo tikrą filosofiją tebepripažįstu vien — krikšioniškąją filosofiją. 
Šitosios išvados ir nebijau, nes visai sąmoningai pripažįstu, jog prigimtosios ir virš- 
prigimtosios tvarkų sintezė tegalima tik krikščionystėje. Bet čia galiu išgirsti 
klausimą, kas gi daryti su visa nekrikščioniška fi'osofija, arba t. v. pasauline. Šitam 
lausimui turiu šitokį atsakymą: sulig mano nuomonės visa pasaulinė filosofija yra 
tik labai naudingas uždavinynas, kurį ištisą privalo išrišti krikščioniškasis filosofas, 
bet kuriame tos tiesos, prie kurios turi stengtis tikra filosofija, mažai teesama. Kaip 
uždavinynas yra naudingas matematikoje, panašiai filosofiškasis uždavinynas gali 
atnešti nemaža naudos krikščioniškajai filosofijai. Bet uždavinyne nerasime dar at- 
sakančios visuotinajai tiesai teorijos ir to, ką aukščiau pavadinau gyvas'ingu darbu, 


Beabejo Solovjovo filosofijoje randame stengimąsi duoti sintezę, kuri sujungtų 
krikščioniškąją pasaulėžvalgą su t. v. kul'ūriškąja žinija. Šitame krypsnyje Solov- 
jovo labai daug padaryta ir už tai jam priguli didelė garbė, Todėl tai ir jo filozofi- 
jos gyvastingumas yra neužginčijamas. Bet, dalindamas visą žmogaus žiniją į moks- 
lą, filosofiją ir teologiją, jis a*sižvelgdavo ne į atitinkančius jiems pažinimo ob- 
jektus, bet daugiausia į metodus , būk tai mokslui privalus yra vien eksperimentalis 
prityrimas, filosofijai — atitrauktasis samprotavimas ir teologijai — mistiškas 
suėmimas. Iš dalies taip ir yra, bet ne absoliučiai, nes įvairus pažinančių veiksnių 
susipynimas galimas beveik kiekvienoje žinijos srityje. 


Todėl man matosi bus teisingiau, pripažinus tikrąja filosofija tik krikščioniš- 
kają, dalinti visą žiniją pagal pažinimo objektus. Viršprigimtosios tvarkos, kaipo 
tokios, pažinimas sudaro teologijos uždavinį, prigimtosios tvarkos pažinimas — 
mokslo, o gi tudviejų tvarkų sintezėn sudėstymas yra specifiškas filcsofijos tikslas. 

Kadangi pažanga viršprigimtojoje tvarkoje apsireiškia religijos formoje, o pa- 
žanga prigimtojoje tvarkoje — kultūroje, tai religijos ir kultūros sintezė 
sudaro artimesnį filosofijos uždavinį. Bet eikim dar toliau. Kristui gimus 
visas krikščioniškosios religijos turinys glūdo Bažayčioje. Bažnyčia yra t. s. sta- 
tiškoji ir dinamiškoji religijos tvirtovė. Krikščioniui nėra religijos be Bažnyčios. 
Taigi, apspręsdami artimiausį filosofijos materialį turinį, pasakysime, jog Bažnyčios 
ir kultūros sintezė ir sudaro jijį. Savo „Pratartyje“ ir norėjau tai bent kiek pa- 
braukti, sakydamas, jog „visas krikščioniškosios filosofijos turinys taip ar šiaip pa- 
liečia tuodu dalyku“. 

Įsitikinęs vienkart, jog „regimieji daiktai pastojo iš neregimųjų“ ir jog „pa- 
saulis yra tik Dievo privalumų apreiškimas per panašybes“, prigimtajame pasaulyje 
jieškosiu pirm visa ko t. v. prigimtojo apreiškimo, kuris ir leidžia viršprigim'oms 
teologijos tiesoms pastoti filosofijos tyrinėjamuoju dalyku, bet tik ant tiek, ant 
kiek reikalauja to sintezėn sudėstymas viršprigimtojo apreiškimo su prigimtuoju 

Stengdamos prie šitokio tikslo, paskutiniame nusiųstame Tamstai rankraštyje 
norėjau prirodyti, jog žemės rojus yra ne tik tikėiimo dalyku, bet irgi aukščiausioji 
filosofijos tiesa, nes ir prigimtasis apreiškimas duoda mums apie tai aiškius nurody- 
mus. Jei išėjo, kad be reikalo ir be teisės įlindau teologijos kompetencijon, tai todėl, 
kad nebuvau dar taip sąmoningai numanęs, kaip dabar, pavojaus suklysti Šventraščio 
dalykus beliečiant. Taigi už Tamstos persergėjimą sakau Tamstai nuoširdžiai didelį 
ačiū! 

Tuo tarpu visai nenumanau, kaip pritinka spaudai paskutinis mano rankraštis, 
kurį išsiunčiau Tamstai 4-tą š. m. d. Jei Tamsta rasi reikalingu šį-tą pašalinti, su- 

trumpinti, paaiškinti ir t.t., su mielu noru sutinku; O jei reikėtų visą iš naujo 
ištaisyti, irgi noriai imsiuos už darbo, tik Tamsta teikis pranešti, kaip ir ka padarius, 

Bet čia mano sąmonėje ir sąžinėje kįla klausimas daug kardinalesnis, ar aš, 
apskritai sakant, turiu teisę su savo menku prisirengimu rašyti apie Bažnyčios ir 
kultūros sintezę. Jau pirm nujausdavau nerimastį, o dabar, gavęs ir iš Tamstos pu- 
sės taip-pat nerimastaujančius laiškus, bent-kiek nusiminęs nutariau visai atvirai 
išpasakoti savo dvasiškąji padėjimą ir klaustis patarimo pas Tamstą, kaipo pas žmo- 
gų, kuriam užsitikiu, ir prie kurio, nors nepažįstu asmeniškai, jaučiu jautrią sim- 
patiją. Mūsų bendras mokytojas — Solovjovas suartino mudu ant tiek, jog skaity- 
damas Tamstos rašinius, ne karią sau sakydavau: štai vyras, su kuriuo galima susi- 
tarti. Taigi nepyk, brangus Kunigėli, jog aš dristu prispirti Tamstą išklausyt mano 
t. s. išpažintį ir prašyti paskui atsakyti man sulig savo sąžinės. 

Tamsta išpasakojai spėjimą, jog siekiu Solovijovą, o paskui dar Bergsoną. Apie 
Solovjovą turiu pasakyti, jog ištikro jis man labai ir labai padėjo siekti filosofišką- 
jį susipratimą, ir jei dabar galiu šiaip taip apgraibomis rašyti apie filosofijos dalykus, 
tai tik todėl, įog jo sistema suteikė man prisirengimą prie filosofiškojo samprota- 
vimo. Žinoma, toli gražu dar neišsėmiau iš jo filosofijos to, ką jis gal duoti, bet 
vis-gi Solovjovu nebegaliu įau taip pasitenkinti, kaip pirm. Nujaučiau didelį reika- 
lingumą Solovjovo filosofiją sukatalikinti. Nuostabu, jog iš dalies tą darbą atliko 
E. Trubeckoj savo rimtame veikale „Mirosozercanije VI. Solovjova“. Šitą aplinkybę 


aiškinu sau tuomi, jog Trubeckoj, bestudijuodamas scholastiškęją viduramžio filo- 


sofiją, taip apsitrynė su katalikyste, kad, pats tai nepastebėjęs, kaip man matos, savo 
filosofiją priėjo prie jos (katalikystės) daug arčiau, negu asmeniškas unijinkas So- 
lovjovas, nors Trubeckoj labai nenuosekliai pakėlė principan — bažnyčių persky- 
rimą. 

Ką dėl Bergsono tai, tur būt, nedaugiau jį pažistu, kaip Tamsta. Nebuvau jo 
skaitęs, vien ši-tą girdėjau ir skaičiau apie jį ir tik labai neseniai, kuomet visi nu- 
siųstieji Tamstai rankraščiai buvo jau parašyti, neskaitant to esančio dabar kelio- 
nėje, įpuolė man rankosna jo „Tvertinė evoliucija“, kuria per vieną dieną šiek-tiek 
peržiūrėjau. Tiesą pasakius, radau joje visgi gana įdomių uždavinių. 

Neskaitant Solovjovo ir jo įpėdinių, su kuriais susitikdavau Maskvoje draugi- 
joje, įvardytoje „Rel. filosovskoje O-vo im. VI. Solovjova“, daug ko pasimokinau pas 
Ernestą Hello. Nors tai nebuvo mokyklinis filosofas, visgi jo rašiniuose, didžiai iš- 
kilusios dvasios pagamintuose, paslėpta tiek genialės intuicijos brangenybių (pav. 
lenkų vertimas „Filozofia i ateizm“), kad visuomet su dideliu pasigėrėjimu atkar- 
toju skaitęs jo rašinius. Štai ir visi mano mokytojai. Ogi skaitydamas, skaičiau ne- 
daug knygų, bet daug kartų tas pačias knygas. 

Tuo tarpu daug intensyviau ėjo filosofiškasis mano lavinimosi delei vidurinio 
prityrimo. Būdamas dar gimnazistu, nujaučiau vienkart staigų pagundinimą, kuris 
viename akies mirksnyje pavergė mane į abejojimus. Prasidėjo sunkūs tiesos jieš- 
kojimo metai. Visa jų eilė. Gyvenimas pastatė klausima, ar „yra ištikro tavo Die- 
vas“. Susipažinęs su Solovjovo filosofija nujaučiau lyg seniai su jąją buvau apsi- 
pažinęs. Darbas pradėjo eiti lengviau. Išpalengvo mano sąmonėje augo vis iškil- 
mingesni krikščioniškosios pasaulėžvalgos rūmai. Baigdamas universitetą, jaučiau 
sieloje aiškų atsakymą: taip, tavo Dievas yra. 

Dėlei pagedusios studentavimo laikais sveikatos turėjau išvažiuoti pietuosna. 
Prasidėjo t. v praktiškasis gyvenimas — uždarbiavimas. Neilgai laukus gyvenimas 
pastatė antrą klausimą. „ar tavo Dievas ištikro apgali“. Buvau pagundintas vieno iš 


stipriausiųjų geidulių. Bet ačiū Dievui galų gale ir čia gavau tvirtinantį atsakymą. | 


Paaiškėjo man angštus sąryšis gyvenimo su pažinimu.  Bekovodamas, išvažiavau 

svetimon vieton (Eupatorijon). Nujaučiau tuomet didelį dvasios pakėlimą, per kurį 
sumaniau Bažnyčios ir kultūros sintezę. Gyvenimo atsakymas buvo toks: jeigu Die- 
vas ištikro apgali mūsų pasaulį, tai Bažnyčia ir kultūra susideda ne tik teoretiško- 
jon, bet ir praktiškon sintezėn: genijus ir šventumas yra norma mūsų veiktinojo 
gyvenimo, 

Treji metai praslinko, kaip esu jau baigęs universitatę. Per šitą laiką užsiimda- 
vau visu kuom po truputį, bet niekuo skirtumoje. Nors per du su puse metų negalė- 
jau neikiek nužengti pirmyn filosofijos moksle, visgi ji neduodavo man nusiraminti. 
Praėjusią vasarą nutariau galutinai pastoti kame-nors užsienyje į katalikų univer- 
sitatę specialiai studijuoti krikšioniškąją filosofiją. Dabar pasirinkau jau Friburgo 
universitatę, kurion ir pastosiu ateisiančiais mokslo metais. Laukti ilgiau nėra jau 
reikalo ir negalima net, nes man eina jau 28-ti metai. 

Bet visas klausimas ir jo išrišimo sunkenybė tame, jog tam tikslui įvykdyti 
trūksta man lėšų, nes mano materialis praktiškumas ant tiek menkas, kad tą klau- 
simą iki šiolei negalėjau aprūpinti. Taigi pasiryžau pasidalinti su lietuvių visuomene 
(katalikiškąja) su Bažnyčios ir kultūros sinteze, kaip ji susidėjo mano gyvoje są- 
monėje, kad galėčiau, išdėstęs prirengiamai-programinę dalį darbo, kuriam noriu 
tarnauti per visą savo gyvenimą, susilaukti, reikalui esant, iš tos visuomenės pagel- 
bos, jei ji ras mano darbą naudingu ir paremtinu. Sau asmeniškai:nieko nereikalau- 
ju, nes jau dabar esu laimingas, bet laikau už priedermę tarnauti Katalikų Bažnyčiai, 
kultūrai ir mūsų nelaimingai tautai. Ne man spręsti, ar daugiausiai naudos galiu at- 
nešti krikščioniškosios filosofijos dirvoje: gal tasai pašaukimas, kurį taip stipriai 
nujaučiu, yra tik subjektyvus apsirikimas? 

Žinoma, didelis buvo drąsumas iš mano pusės kištis su savo sinteze „Bažny- 
čios bei kultūros“ (tiesa pasakius, išėjo tai iš netyčios ankščiau, negu pats spėjau), 
nors ir pabraukiau, jog darbas mano tur tik prirengiamąją reikšmę. Dėlei šitos prie- 
žasties irgi buvau užsimanęs rašyti kuotrumpiausiai ir nebuvo mano tikslu labai po- 
puliarizuoti savo idėjas, kad suklydus neklaidinti mažai prisirengusius skaitytojus. 
Tiesa, buvo dar svarbesnė mano rašymo būdo priežastis. Bendros idėjos išdėstymas 
yra lengvesnis, negu konkretus jos pritaikinimas prie visų gyvenimo aplinkybių. 
Be to, stengiausi kuoteisingiau suformuluoti savo pergyvenimų esmę, kas padaryti 
man populiariai kol kas yra persunku, nes ir taip vos-vos tepajėgiu iš ištiso įaus- 
mų ir minčių potvynio sugaudyti esminiai svarbius ir juos šiaip taip išreikšti. 

Tamsta tur but stebiesi, kam šitą viską taip aš traukiu. Būk Tamsta tikras, jog 
dėlei tos priežasties, kad galėtumei Tamsta suprasti ne tik mano prisirengimą, bet 
ir psichologiją, ir, gavęs nuo manęs tolimesnį mano darbo išdės'ymą pirmykščioje 
redakcijoje (ji išsiųsiu Tamstai už kelių dienų), atsakyti į šiuos mano klausimus: ar 
turiu teisę tokiose aplinkybėse rašyti ir spausdinti savo darbą? ar bus atsakanti toji 
forma, kurioje išdėstau tolimesnę savo darbo dalį? Manau, jog daug racionaliau da- 
bar paduoti Tamstos kritikai visą svarbiausiąją rašinio dalį, nors užbrėžtą tik labai 
aplamuose ruožuose, negu išgirsti kritiką post factum, kuomet spausdinamoji dalis 
jau nebepataisoma, kaip tai atsitiko su tveriamosios evoliucijos išdėstymu. Dargi 
vienas klausimas: ar galėsiu susilaukti iš kur-nors pašalpos ir kokiu būdu galėčiau 
tai pasiekti? Tikiuos, jog Tamsta apie tą dalyką gali gerai žinoti. 

Taigi, brangus Kunigėli, žinodamas apie mano nerimastis, ir gyvenimo tikslus, 
meldžiu, atvirai patark, nurodyk ir sustiprink. 

Turiu viltį, jog Tamsta man dovanosi, jog aš be Tamstos leidimo apkraunu 
Tamstą savo atvirumu ir dar trukdau savo prašymais. Tasai prielankumas, kurį man 
Tams'a teikei ikšiolei, tikiuos, neapleis manęs ir tolimesniam laikui. 

Sulig aukštesnio pažadėjimo nusiųsiu Tamstai šiomis dienomis t. s. smulkme- 

ningą planą-konspekią. Jį gavęs ir perskaitęs, malonėk ''amsta, nors trumpai atsa- 
kyti į mano klausimus. 

Už nepriderantį nešvarumą mano laiške maloniai man Tamsta dovanok. Tuo 
tarpu kitaip padaryti nepajėgiu — trūksta laiko. 


Su tikra pagarba pasilieku 
atsidavęs S. Šalkauskis“, 


ST. ŠALKAUSKIO LAIŠKAS NR. 9. 
Gerbiamasis Kunige Redaktoriau! 


Išpildyti pažadėjimą, kurį esu padaręs paskutiniame savo laiške, pasirodė daug 
sunkiau, negu pirm pats maniau apie tai. Pirmas mano juodraštis yra dabar dide- 
liai taisytinas ir drauge perilgas, kad galėčiau jį per trumpą laiką Tamstai nu- 
siųsti žinomajam Tamstai tikslui. Taigi ant greitųjų sukonspektavau mano minčių 
eigą, kad Tamsta galėtumei įgauti supratimą apie paliestinus mano darbe dalykus 
i: nuspręsti, ar įvykinamas yra mano sumanymas ant „Draugijos“ puslapių. Giliai 
esu įsitikinęs, jog visi Tamstos patarimai ir nurodymai bus man labai naudingi, 
ir aš iš savo pusės nepraleisiu progos jais pasinaudoti. 

Nors nežinau, kaip Tamsta pasielgsi su paskutiniu mano rankraščiu, o taipogi, 
ką Tamsta apskri'ai nuspręsi apie pastatytus mano klausimus, tačiaus kol kas va- 
rysiu toliau savo darbą ir tikiuos, jog per dvi savaiti galėsiu Tamstai nusiųsti sky- 
rių, įvardytą „Tiesa apie Dievažmogi-Kristų“. 

Man labai nemalonu, jog aš vis labiau ir labiau trukdau Tamstą savo reikalais, 
bet labai geisčiau Tamstą įtikinti, jog tai daryti priverčia mane noras visiškai 
tarnauti tam, kame matau išganymą ne tik sau, bet ir visiems, o dėlei šitos prie- 
žasties ir Tamstos, Kunigėli, pagelba turės reikšmę ne vien man asmeniškai. 


Su tikriausia pagarba 
S. Šalkauskis 
Samarkandas, 
19 Il. 14 m. 


KUN. A. DAMBRAUSKO LAIŠKAS NR. 5. 
Kaune 17. II. 14 
Carissime, 


Atsiųstą straipsnį kaip ir du pirmuoju „Draugijon“ įdėsiu. Išmesiu tik iš jo 
visa, ką sveikas prirašei apie skirtumą tarp tvėrimo universalio ir individualio žmo- 
gaus. Nei katalikų teologijoj, nei egzegezėj aš niekur nesu radęs to skirtumo, todel 
ir Tamstos hipotezę apie tai laikau neturinčia pamato. Tiesa ji yra priimta kaikurių 
žydų egzegetų ir teosofų, bet ir jie jai racionalio pateisinimo išrasti neįstengė. 
Neišradai jo ir Tamsta, taip bent man išrodo, 

Tamstos noras pateisinti mūsų tikėjimą filosofiškais protavimais be abejo 
girtinas. Tikėjimo tiesų likimas labai panašus į aptiekos gumuliuką — jos arba 
lauk metamos arba rijamos nekąsnojant ir todel jų skonio visai nežinant. Delei 


" Šis laiškas buvo išsiųstas be datos; iš užsilikusio pašto kvito matyti, kad jis 
buvo atiduotas į paštą 1914. II. 10. St. Š. 

40 jokių pas mus dogmatų klausimo visai nėra: tikintiems katalikams religijos tie- 
sos tai lyg kokie matematiški x, y, z, po kuriais nežinia kas slepiasi, o netikėliams 
— tie x, y, Z visi yra gryni zerai. Nieks apie juos negalvoja: vieni delto, kad ne-- 
tiki, kiti delto kad tiki. "Tuotarpu yra tai uždaviniai, kuriuos kiekvienas 
Žmogus turėtų sau išrišti. 

Nedidelę pažangą padarytų moksle mokinys, kurs duotąjį sau mokytojo 
uždavinį atmestų. Negudresnis pasirodytų ir tas, kurs duotąjį sau uždavinį žodis į 
žodį po šimtą kartų kartotu, o išrišti nebandytu. Mano išmanymu Wronskis tei- 
singai žiurėjo į Dievą kaipo į uždavinių davėją, o į religijos dogmatus kaipo į 
tam tikras problemas, kurias žmogus privalo išrišti. Ir prigimtoje tvarkoje, argi 
ne tą pat matome. Kas gi yra šis visas regimas pasaulis, jei ne didelis kosmologiš- 
kas uždavinys. Kopernikas, Kepleris, Newtonas, Laplace'as, Laverrier'as dalį to 
uždavinio kosmografiškąją — išrišo, dabar kibta į antrąja jo dalį kosmogoniškąją. 
Nuo Ptolomejaus gadynės iki šių dienų toje srityje — didelė pažanga. Jos nebut 
'buvę, jei Žmonės but vien į žvaigždes žiurėjię, o nieko negalvoję. 

Apreiškimas išdėstytasai šv. Rašte — tai antras didis uždavinys. Čia irgi 
nemaž darbuotasi pirmais ir viduriniais amžiais. Nesnaudžiama ir šiandiena Fran- 
cijoj, Germanijoj, Anglijoj. Užteks čia priminus didį subruzdimą, koki padarė 
modernistai. Maža to judėjimo tik pas mus iš katalikų pusės. Net ir specialiai teolo- 
'giški laikraščiai kaip „Bažnytinė Apž.“, „Vadovas“ toli neatsako į visus klausimus, 
kuriuos iškelia antireliginė musų spauda. Religinė mintis pas mus dar vis silpnoka. 
Delei to aš ir sutikau su džiaugsmu Tamstos rašinius apie Bažnyčią ir kulturą ir 
įdėjau juos „Draugijon“, nors ir jaučiau jų silpnumą ir kai-kurių vietų neaiškumą. 
Dėjau juos, kad Tamstą paraginti prie darbo, o draug ir padaryti pradžią rimto 
Žilosofiško religinių klausimų gvildenimo — ir tuo budu pastumėti pirmyn musų 
filcsofiškos terminologijos išdirbimą. Matydamas Tamstos gerus norus — laikytis 
griežtai kat. Bažnyčios mokslo, aš ir neaiškias Tamstos rašinių vietas aiškinau sau 
geron pusėn. Bet kiti, stovintieji nuošaliai ir Tamstos nepažįstantieji, pasinau- 
dodami tais pačiais neaiškumais arba negriežta terminologija, pabugę rašė man 
ipersergėjimo laiškus, įtardami Tamstos raštus nekatalikiškume. Kai-kuriuos įta- 
rimus aš galėjau atremti, kitų gi atremti neįstengiu, Taigi tolesniame laike nutariau 
laikytis šios taisyklės: dėl dėjimo mielu noru Tamstos raštus „Draugijon“ ir to- 
liau dėsiu, tik reikalausiu neaiškių vietų paaiškinimo arba ir visai išmetimo, žino- 
ma Tamstai sutinkant. Sutiksiu taipgi ir pertraukti Tamstos raštų spausdinimą, 
jei Tamsta to panorėsi. Tiek apie sveiko raštus. 

Dabar — apie Tamstos projektus tolimesniam laikui. Suprantamas daiktas, kad 
aš visa širdžia pritariu Tamstos sumanymui pasišvęsti krikščioniškajai filosofijai. 
Man rodos, kad tai ir bus tikras Tamstos pašaukimas. Iš to ką apie save prane- 
šei, rodos, kad nelabai tesuklysiu pasakęs „digitus Dei est hic“. Delei to pilnai 
taipgi aprobuoju Tamstos projektą — pastoti į Friburgo universitetą, kad specia- 
liai pastudijuoti krikščioniškąją filosofiją. Nes jei ta filosofija Tamstos tikslas, tai 
+am tikri filosofiški studijai, kaipo priemonės tam tikslui pasiekti, yra butinai pri- 
imtini. Pridurčiau čia tik vieną pastabą. — Tamsta išsitarei savo laiške turįs no- 
rą „sukatalikinti Solovjovą“. Noras be abejo girtinas. Į Solovjovą veikė visokios 
įtekmės: pravoslaviškos, protestantiškos, vokiečių filosofija, francuzų pozitivizmas, 
Rytų misticizmas ir t. t. Iš jų šis-tas galėjo prie jo sistemos „cePnago znanija“š 
ir prilipti. Apkuopti jį nuo tų nekatalikiškos minties dulkių visai ne pro šalį. Bet 


5 Pasitaikantieji kun. A. Dambrausko ir mano 'aiškuose rusu ir graikų posakiai 
dėl techninių priežasčių spausdinami lotynų raidėmis. — St. Š. 

iš kitos pusės — aš manau, kad gerai butu atlikus ir priešingą darbą — butent „su- 
solovjovinant“ krikščioniškąją Vakarų filosofiją.  "Tomizmas — tai filosofija 
„cel'nago znanija“, bet ne XX, tik XIII šimtmečio. Katalikų Bažnyčia jos laikosi, 
kaip man rodos, vien 4x necessitate, nes nieko geresnio pas save neturi, 
o Solovjovo filosofijos beveik visai nežino. Be to ir pati naujausioji scholastika 
— žiuri į visaką fiksismo žvilgsniu, ima visaką vien in esse, tuotarpu 
šiandien jau rodos užtektinai paaiškėjo, jog joki filosofija „cePnago znanija“ 
yra negalima, atmetant tveriamosios evoliucijos principą, nepripažįs-. 
tant kosmogoniškojo,  geogoniškojo, biologiškojo ir historiškojo procesų, aiškiai 
parodančių, jog vyriausis tvarinijos dėsnis yra pėnia rei, viskas yra in 
fieri, onieko in esse. Net ir pati žmogaus logika nuo to nėra liuosa, 
Šiandien rimtai kalbama jau apie logikos evoluciją ir rašoma kningas 
apie tai ir man rodos nebepamato. Tamstai reiktu į tai atkreipti akį. 

Solovjovo filosofija Tamsta jau pažinai. Bet jo pranokėjo lenko Hoene-Wrons- 
kio* rodos nėsi nei kiek netyrinėjęs. O tuotarpų — tas irgi buvo filosofas „cel- 
nago znanija“, kurs į filosofiją žiūrėjo ne kaipo į proto žaislą, bet kaipo 
į gyvenimo uždavinį. Jį taipgi tektu „sukatalikinti“, nes jame žymu protestantiz- 
mo įtekmė ir palinkimas pravoslavijon. Bet iš kitų atžvilgių butu irgi naudinga da-- 
bartinę naują scholastika „suwronskinus““. 

Mano išmanymu Wronskio ir Solovjovo filosofija, abi paremtos absolutu, —- 
yra naujas etapas krikščioniškoje filosofijoje. Kas pasitenkintu tomiz- 
mu, o juodu ignoruotu, butu panašus į matematiką, tebranginantį vien aritmetiką ir 
elementarinę algebrą, o aukštesniosios matematiškos analizės visai nepripažįstantį.. 

Tikra filosofija nėra tai kartojimas senų tvirtinimų, bet ir nėra tvėrimas vis- 
ko iš nieko. Idealė krikščioniškoji filosofija butu ta, kuri įstengtu suvesti harmo-- 
ningon sintezėn seną tomizmą su nauja slavų (Wronskio ir Solovjovo) filosofija. 
Tos sintezės rezultatas butu jau nebeteologija ir nebefilosofija, bet tikra teoso- 
fija pilnoje to žodžio prasmėje. Man rodos, kad Tamstai Dievas tą uždavinį 
skyria. Verta tam pasišvęsti, nes tą tikslą pasiekus galėtu visa lietuvių tauta pa- 
sidžiaugti sulaukus savos tautiškos filosofijos, kuri draug butu ir universalė 
filosofija. 

„Motinėlės“ valdyba norėdama Tamstai tame dalyke padėti prižada paskirti 
metinę stipendiją 350 rub., jei pastojęs Friburgo universitetan atsiųsi jai o fi- 
cialiį prašymą, kaipo to universiteto studentas, nes šelpti ne- 
studentus neleidžia įstatai. Yra tai formalizmas, kurio kitaip apgalėti negali- 
ma, kaip pastojant universitetan. Butu dar daug ko pasakyti, bet tuotarpu vietos. 
pritrukus baigiu linkėdamas Tamstai visokeriopos Dievo palaimos, 

(Su tikra pagarba 
K. A. D. 


„*) Neblogas straipsnis apie Wronskį naujai pasirodė veikale nabašninko prof. 
Gabryl'o Polska filozofia religijna w wieku XIX Warszawa 1913. Bibl. Dz. Chrzesc.. 
N. N. 152, 153, 41—109 str. 


ST. ŠALKAUSKIO LAIŠKAS NR. 10 


Gerbiamasis Kun. Redaktoriau! 


Susilaukęs paskutinį Tamstos laišką, neiškenčiu neatsiliepęs tuoj nors keliais: 
žodžiais. Skubu ištarti Tamstai nuoširdų ačiū už Tamstos moralę paramą ir paža- 
dėjimą „Motinėlės“ vardu sušelpti mane ateity materialiai (spėju, jog „M-lės“ val- 

dyboje Tamstos balsas turįs išimtiną reikšmę). Taigi žinok Tamsta, kad džiaugsmo 
ašara buvo pirmuoju dėkingumo Tamstai išreiškimu... 

Dabar jau neabejoju nei-kiek, jog tai, apie ką pirm vos tik galėjau svajoti, 
dėl ko ne kartą bijojau, ar mano palinkimas nėra vien subjektyvia fantazija, — 
pastos nuo šito laiko vieninteliu mano uždaviniu, švenčiausiąja priederme. Mano karš- 
čiausias geismas — pačiam pirm visako mokintis įgauna įvykimo galią, todėl for- 
malė „M-lės“ sąlyga nei-kiek neprasilenkia su mano sumanymais ir labai leng- 
vai ir noriai bus man išpildoma. Pasisakysiu Tamstai atvirai, jog dabar, it visiškas 
jaunikaitis, rengiuos ragauti mokslo, su didesniu net uolumu ir gyvenimo džiaugs- 
mu, negu pirmąjį kartą pastojant universitetan, juo labiau, kad gyvenimas bent 
kiek pamokino mane darbuotis ir negaišinti veltui laiko; tuo tarpu, pažvelgęs at- 
gal, kiek galėčiau surokuoti sugaišinto laiko ir jėgų! 

Jau rašiau Tamstai apie savo pažvalgą į filosofijos reikšmę gyvenime. Dabar, 
Tamstai palietus bent-kiek plačiau problemą „cefnago znanija“,  norė- 
čiau parašyti Tamstai, ką apie tą patį dalyką buvau nekartą galvojęs. Man rody- 
davosi, jog geografiškasis ir historiškasis lietuvių padėjimas rengdavo jiems tin- 
kamą uždavinį sudėti sintezėn Vakarų ir Rytų žinijas. 

Būdami įspausti vidurin tarp lenkų, Vakarų pirmapradės nešėjų, — ir rusų, ne- 
šėjų Rytų pirmapradės, ir pasisavinę tuodu bendražmogiškosios kultūros sudėtiniu, 
— lietuviai galėtų savo tautiškajame gaivale sutverti organiškąją judviejų sintezę 
ir tokiu būdu garbingai patarnauti visai žmonijai. Bešališkumo, aplamai imant, la- 
bai nedaug kaip Vakaruose, taip ir Rytuose, todėl stovintiems nuošaliai lietuviams 
lengviau būtų pasiekti sintezės, negu kam kitam, o čia dar pats likimas verste- 
priverčia pasisavinti abudu kultūros krypsniu, kitaip gręsia visiškas žlugimas. Man 
rodos, jog tai, ką apie šį dalyką daug kartų buvau samprotavęs, labai arti prieina 
prie to, apie ką Tamsta esi rašęs paskutiniame savo laiške, nes, žinoma, minėtoje: 
lietuvių sintezėje įvyktų Solovjojo sukatalikinimas ir, atbulai, krikščioniškosios 
filosofijos (ne katalikystės!) susolovjovinimas. Kad nepagaminus nesusipratimo, 
pridursiu tuo tarpu, jog kalbėdamas apie tautiškus lietuvių uždavinius, toli gražu 
nesutinku su messianistiškais rusų (Solovjovo skirtumoje) ir lenkų palinkimais, bet 
apie tai kada nors plačiau. 

Apie Hoene-Wronskį šį-tą esu girdėjęs; visuomet turėjau norą su juo su- 
sipažinti arčiau, bet iki šiol matyti buvo nelemta tai padaryti. 

Dar negaliu neištarti savo džiaugsmo, radęs Tamstoj žmogų, su kuriuo pirmą 
kartą galiu visiškai pasidalinti savo mintimis, spėjimais ir laukiniais. Iš Tamstos 
laiškų man matos, jog Tamsta gyveni jau tuo dvasiškosios kultūros renaissance'u, 
kuris yra lauktinas netolimoje ateityje ir kuris tegalimas vien Bažnyčios ir kul- 
tūros sintezėje. Mūsų sielvarto amžiuje tiktai Bažnyčia tegal suteikti besąlygi kul- 
tūros apgynimą, o iš kitos pusės tiktai su pagelba kultūros tegal kilti nauja krikš- 
čionystės banga, kuri išduotų nemirtingus tiesos, gerybės ir grožės žiedus. Niekinti 
kultūros reikšmę Bažnyčios uždaviniui pasiekti, tai tas pats, ką ir niekinti regimai - 
žmogiškąjį Kristaus kūną. O apie tai tikintieji žmonės ištikro dažnai užmiršta. 
Iš čia, man matos, paeina aplama priežastis, dėl kurios taip plačiai yra praplitęs 
Tamstos skundžiamas apsireiškimas, pav. dogmatų klausime, apie kuriuos, kaip 
Tamsta puikiai išsireiški, nieks „negalvoja: vieni dėl to, kad netiki, kiti dėl to, 
kad tiki“. 

Ką dėl mano rašinio, tai norėčiau užbaigti pirmąją jo dalį iki gegužės mė-- 
nesio pabaigai, nes šioji dalis turėtų tarnauti, kaipo problemos pastatydinimas, 
labai naudingas ir man pačiam, kaipo mokslo programa. O toliau... kaip Dievas. 
duos. Kol kas reikės užsiimti gerokai kalbomis. 

Kadangi susirašinėjimas dėlei mano rašinių yra labai apsunkintas dėlei Samar- 
ando tolumo, tai gal geriau būtų, kad abejotinas vietas Tamsta visai šalintumei, 
o aš iš savo pusės stengsiuos kontroliuoti savo mintis su pagelba žinomųjų man 
tilosotiškųjų didybių. 

Nesispirsiu labai, kad kai-kurie mano prirod/nėjimai gal būt nekatalikiškį, 
nes aš katalikiškojo mokslo gerai dar nepažįstu, nors visą savo gyvenimą vien prie 
jo ėjau. Gal būt, kad daugiau pažįstu kelia prie jo, negu ji pati. 

Visus savo dalykus likviduoju tik Liepos mėnesio pabaigoje, paskui važiuosiu 
Lietuvon bent-kiek paviešėti, o ten gal Dievas duos ir su Tamsta pasimatyti. Tuo- 
mi baigdamas pasilieku begalo dėkingas ir laimingas. Tamstos S. Šalkauskis 
26. II. 14 m. Samarkandas. 


ST. ŠALKAUSKIO LAIŠKAS NR. 11 


Gerbiamasis Kunige Redaktoriau! 


Vakar nusiunčiau Tamstai straipsnį įvardyta „Tiesa apie Dievažmogį Kristų“. 
Bijau, kad ateis jis pervėlai, ir Tamsta nespėsi jį ištaisyti „Dr—jos“ kovo nume- 
riui, Vienok darbą užbaigti anksčiau nepasisekė. Jei Tamstai nebus persunkų, tai | 
meldžiu kaip-norint patalpinti, nes apie 1. IV š. m. tariuos nusiųsti Tamstai to- | 
limesnę tąsą, pavadintą „Tiesa apie Kristaus Bažnyčią“, žinoma, jei neatsiras ne- 
laukiamų kliūčių. 

Dar vieną turiu prie Tamstos mažą prašymėlį. Dėlei kai-kurių priežasčių pas- 
kutiniame straipsnyje įdėjau kelias ištraukas iš tūlų žymesniųjų krikščioniškųjų ra- 
šytojuų. Šitas ištraukas, sulig mano nuomonės, nevertėtų spausdinti smulkiomis rai- 
dėmis, kaip tai kitakart „Draugijoj“ daroma. Šrifto susmulkinimas veikia nejučio- 
mis į skaiiytojų psichologiją ir, susilpninęs jų domą, sumažina ištraukų reikšmę 
tuo tarpu, kuomet jos būna dažnai labai vertingos. Tokia mano nuomonė, o Tams- 
ta pasielgsi taip, kaip rasi teisingiau. 

Sėmęs ištraukas daugiausia iš antrųjų rankų, negalėjau nurodyti jųjų užimamas 
originaluose vietas. Vienok, jeigu sulig Tamstos nuomonės literatiškasis mandagu- 
mas reikalauja nurodymo nors tarpininkaujančiu veikalų, tai meldžiu tai padaryti, 
kuriam tikslui padedu žemiau tam tikras žinias: 

1) psl. 8 ištrauka apie šv. Mariją cituota pagal lenkų vertimą — E. Hello, Ob- 
licza šwietych (Warszawa, 1910 „Bib. Dz. Chrz.“) p. 212; 

2)psl. 13 — ištrauka apie grožę cituota pagal lenkų vertimą: E. Hello, Filozofia 
i ateizm (Warszawa 1909 „Bib. Dz. Chrz.“) p. 140; 

3) psl. 15—17 ištrauka iš V1. Solovjovo padaryta pagal Kn. E. Trubeckoj, Mi- 
rosozercanije VI. S. Solovjova, t. I. p. 336—337 (Moskva, 1913). Originale šioji 
ištrauka randasi: VI. S. Solovjov, Pis'ma, III, 40—41; 

4) psl. 19 ištraukos iš Rousseau'o ir Renano padarytos pagal lenkų vertimą: 
Ks. Biskup Bougaud, Chrystyanizm i czasy obecne, II Jesus Chrystus (Warszawa, 
1911): pirmoji') — pp. 378—379, antroji“) — p. 376; 

5) psl. 21—22 —ištrauka apie Kristų padaryta pagal nurodytą 4. punkte vei- 
kalą p. 372; 

6) psl. 31 — ištrauka apie kryžių padaryta pagal nurodytą 2 punkte veikalą 
tik p. 145. 

Pereitą kartą,  beskubėdamas užmiršau duoti Tamstai bet-koki paaiškinima 
apie skirstymą žmogystės idėjoje universalio bei individualio žmogaus. Taigi mano 
supratimu visatos vėlė neturėtų jokios realės reikšmės, jei būtų savo esme žemesnė 
už Žmogaus prigimtį. Turėdama gi lygiai žmogiškąją prigimtį savo aukščiausiame 

apsisprendime, jinai yra idealė žmonija, arba universalis žmogus; kitą kartą vadin- 
„davau dar ji visuotinuoju žmogystės pavidalu, kurio sutvėrimas tegalėjo bū:i tik 
vienlaikis su sutvėrimu individualio žmogaus. Šita universalio žmogaus idėja randasi 
Solovjovo sitemoje, ir labai galbūt, kad čia galėjo turėti įtekmę ir žydų Kabala, su 
dįuria Solovjovas buvo gerai susipažinęs. Tiesa, Solovjovas neduoda organiškai 
užbaigto t. s. universalio žmogaus instituto. Dalykas palieči: platesnį visatos vėlės 
gvildenimą; tikiuos man bus dar lemia tyrinėti šitą ideją iš atžvilgio katalikiškojo 
mokslo. Tiek tuo tarpu. Pasilieku, kaip visuomet Tamstai, Kunigėli, atsidavęs 
S. Šalkauskis 
10. ITI. 14 m. Samarkandas. 


KUN. A. DAMBRAUSKO LAIŠKAS NR. 6. 
17. III. 14, Kaune 


Carissime! Straipsnį gavau. Vargais negalais perskaičiau ir pasistengsiu kovo 
n-rin įdėti Beskaitydamas Tamstos raštus, radau juose vieną ypatybė: jie nedaro 
manęs geresniu. Bijausi, kad ir į skaitytojus taip pat neatsilieptu. Perdaug 
jie retoriškai-filosofiški, permaž asmeniški, o kas blogiausia — labai neaiškųs. 
„Žinoma čia kaltas išdalies pats išdėstomo dalyko sunkumas, išdalies neišdirbta musų 
filosofiška kalba, o išdalies, kaip man matos, ir numylėtasis Tamstos Hello. Kaipo 
juristas advokatas sveikas brangini jame originalius sakinius dailius žodžius. Taip 
— visa tai pas jį yra, bet deja nėra ten vieno visusvarbiausio dalyko, kurio jokia 
gražbylystė neužvaduos — tai sistematiškumo, mokėjimo sudaryti sintezę 
ir pagalios — aiškumo. Hello ne filosofas, bet „„essayistas“ literatas. Aš net vadinu 
ii „katalikiškuoju sofistu“. Kaipo toksai jis galėjo but naudingas aristokratiškuose 
Paryžiaus salionuose, kur gerai parinktas „bon mot“ paprastai užvaduoja argumentą, 
bet Tamstai jis į mokytojus netinka. Man rodos, kad jis tiesiog blogą daro įtelzmę 
į Tamstą, atpratindamas nuo filosofiškos precizijos, nuo sveikos dialektikos, nuo 
griežtų definicijų ir nejustinai verčia but panašiu į save „Phrasenmacher'iu“ Nes 
pas Heilo ne mintis pirmoje vietoje tik frazė. Nieko nepasakys jis žmoniškai, 
naturaliai; jam vis reikalingi bombastiškos frazeologijos koturnai. Išminties (So- 
fia) iš jo neišmoksi, išmokti gali tik sofistikąųs. Bus ji katalik'ška, pa- 
tentuota, bet visgi savo esybėje — liks ji niekas kitas kaip sofistika. Nekenks- 
minga ji tiems, kurie tiesos ex professo ne jieško (pav. moterims — geresnio 
„filosofo“ nei nereikia), bet kurie iš Išminties jieškojimo daro sau gyvenimo tiks- 
1ą, prastai išeitu pasirinkę sau Hello į vadovus. Norint buti vadovu, reikia žino- 
ti kelią, oto kelio prie tiesos jis negali parodyti, delto kad neturi sveiko su- 
pratimo apie filosofijos metodą, pripratęs vien dievobaimingai fantazijuoti. Jei 
graikų filosofiją pražudė senovės sofistai 2 la Gorgias, tai naują krikščionišką filo- 
sofiją gali pražudyti naujoviški sofistai 2 la Hello. 

Tas mintis sukėlė manyje įdėtoji Tamstos straipsnin (pačiame gale) citata iš 
to Tamstai taip patikusio rašytojo. Skaičiau aš ją keletą kartų — norėjau suprasti, 
„kągi čia norėjo šis autorius pasakyti — ir nieko neišėjo. Vox, vox praeterea 
nihil arba kaip rusai sako „pustoj nabor slov“. Ar skaitei Tamsta Nietschės „Also 
sprach Zaratustra“. Hello — tai katalikiškas Nietsche. Ir čia ir ten ta pati liguista 
„frazenmacherystė“. Ką turėjau daryti? Žinoma buvau priverstas tą visą stilistišką 
abrakadabrą išbraukti“, 


" Faktiškai kunigas redaktorius atkirpo straipsnio galą ir man grąžino šiame 
laiške su savo kritiškomis pastahomis, surašytomis paraštėse ir kitoje lapelio 
pusėje. Visa tai toliau spausdinama, kaipo „Išbraukto teksto kritika“. — St. Š. 


28 St. Šalkauskis: Kun. A. Dambrauskas, mano mokytojas ir kritikas. 


Citatas iš Bougaud palikau, bet ir tas autorius yra daugiau pamokslininkas negu. 
teologas bei filosofas. Ten irgi daug tuščios nereikalingos deklamacijos, afektacijos, 
frazių blizgėjimo, bet rimto moksliško tikėjimo tiesų išdėstymo kas jieško, tur 
kreiptis kitur. j 

Kurgi — paklausi sveikas? Atsakau: tikybos klausimuose geriausiu autoritu yra 
šv. Tomo Summa Theologica. Tiesa ji susideda iš 8 storokų tomų in 8 (tokį leidinį - 
aš turiu). Bet nėra reikalo ją visą skaityti — užteks peržiūrėti interesuojantį Tamstą 
klausimą. 

Del orientacijos kad apsisaugoti nuo pasmerktų Bažnyčios nuomonių — gerai 
yra turėti „EZnchiridion symbolorum et definitionum guae de rebus fidei et morum 
a conciliis oecumenicis et Summis Pontificibus emanarunt. Edidit H. Denziger. Dar 
yra naujas to veikalo išleidimas. Tų dviejų autentiškų šaltinių  Tamstai ir tu- 
rėtu užtekti, 

O iš filosofiškų veikalų patarčiau perskaityti P. Uspenskij. Tertium Organon, 
CPB 1912. Nuostabus aiškumas sunkiausių minčių išdėstyme. Krikščionybės tiesų 
autorius nejudina, jis yra teosofas. Bet tai niekis. Solovjovas ir Wronskis irgi buvo 
sui generis teosofai. Tarp kitų dalykų pas Uspenskį labai plačiai ir moksliškai iš- 
dėta pažiura į žmonijos eigą prie antžmogio. Stebėtina, kad nors autorius remias 
daugiausia anglų veikalais, tačiau rezultatai yra beveik tie patis, prie kurių jau pirm 
70 metų buvo priėjęs Wronskis.*) Antžmogio ideją butinai reikėtu įvesti Dieva- 
žmogio sintezėn. Solovjovas iš dalies jau bandė tai daryti. 

Antras veikalas (jį užrubežyj turėtumei perskaityti) tai Abel Rey'o: „La philo- 
sophie moderne“ Paris Flammarion 1908. Ten rasi aiškiai nurodyta, jog šios gady- 
nės filosofija gvildena už vis šias 5 problemas: 1) materijos, 2) gyvybės, 3) dvasios, 
4) pažinimo ir 5) veikimo bei pasielgimo. Ten išdėstytos gana plačiai naujosios pa- 
žiuros į tuos klausimus ir nurodyta, kaip jie nun rišami. 

Tamsta iš dalies irgi jas pajudinai, bet taip aplamai, taip paviršutiniai, kad tas 
judinimas yra=nejudinimui, Pav. materijos sutvėrimas iš nieko. Juk tokia for- 
mula ir pats Solovjovas piktinosi. O Tamsta prašliaužei pro ją visai jos nei nepa- 
lietęs. Bet gyvenimas tą klausimą kelia. Tikintieji privalo ręddere rationem 
ir prirengti tinkamą atsakymą. Tiesa, nedavė jo ir Solovjovas. Bet kam nors reikės. 
duoti. — Butu dar daug kas pasakyti, bet esu priverstas baigti, nes neturiu laiko. 
Plačiau, gal kada asmeniškai pasikalbėsime. 

Su tikra pagarba 
K. A. D. 


*) Yra ir atskira Uspenskio brošura. Vnutrennij krug. O poslednej čerte i 0 
sverchčeloveke. SPB. 1913 c. 1 r. 90 k. 


Išbraukto teksto kritika 


Tekstas“: Kritika: 
Bet visiškas materijos perkeitimas 
(21), kaipo galutinas įos sudaužymas* *Ką tai reiškia? Jul: tai teologišku 
įvyksta tiktai ant kryžiaus. „Sulig sa- žvilgsniu melas, fizišku absurdas, filo- 
vo esmės, sako E. Hello, kryžius ant sofišku dar didesnis absurdas. 


žemės tai it koks baisus reginys. Tai 


* Visur kun. A. Dambrausko pabraukta. Pas jį nėra tik žodžių „Išbraukto teksto“ 
kritika“, „Tekstas“ ir „kritika“. — St. Š. 

/orma sudaužyta idėjos kūju“*. Baisi 
galybė, aštresnė už kardą, pasiekianti 
usgue ad divisionem animae et spiritus, 
kuri viska sumušė***, viska sujudino, 
viską sutvėrė, viską atnaujino: DAILĘ, 
ŽINIJA(*), gyvenimą, gale, kuri re- 
gimai nieko nepalietus, pervertė viską 
iš viršaus iki apačiai, neatnešė su sa- 
vim santaikos, bet kara(**). 


Vienat kryžius yra tasai ženklas, 
dėl kurio verta gyventi ir mirti, nes jį 
ir tik jį puošia Iš-numirusiųjų-prisikė- 
limo aušra. 

(T. b.). 


** Taip kalbėti tiktu nebent futuristui 
— kurs tokia savo „filosofija“ tik pa- 
žemintu Atpirkimo paslaptį. 

**+*Hrazeologija oratoriška nieku ne- 
pamatuota, vedanti prie tuščių ginčų. 

(*) Faktiškai imant — netiesa. Religi- 
ja niekados neturėjo tikslo tverti dai- 
lę ir žiniją. 

(**) Kokį kara? su kuo kara? Vėl so- 
fistiška frazeologija, nors neva ir pa- 
remta Evangelijos tekstu. 


Netilosofiška deklamacija, bioga 
Hello imitacija, kurios reiktu vengti. 
Gyventi verta del Kristaus, o ne del 
kryžiaus! Kryžius yra accidens, Essen- 
tia Kristus. 


Atsiprašau už šiurkščią mano pastabų formą: tai kartųs vaistai, kuriais aš no- 
rėčiau "Tamstą išgydyti iš liguisto palinkimo — begalo svarbų tiesos jieškojimo 
darbą — pakeisti oratoriškai-dekadentiškų paradoksų žaidimu. Kas nori žaidimų 
— tie jieško jų kitoje srityje, ne filosofijoje. Tiesa šventas dalykas, todel ji ir 
sancte tractanda, Didžiausis griežtumas žodžiuose, didžiausia precizija deduk- 
cijose, definicijose, jokių hiperbolių kalboje—tai butinos filosofo ypatybės. Rašant 
filosofišką veikalą autorius pačioje pradžioje butinai turėtu paduoti bent trumpą žo- 
dynėli vartojamųjų tame rašte žodžių. Nesant tokio žodynėlio išeina tarp autoriaus 
ir skaitytojų nuolatiniai nesusipratimai: autorius filosofas supranta savo terminus 
vienaip, skaitytojai kitaip. Bendrų filosofiškų žodynų čia neužtenka. Šiandien jau 
tai pradeda suprasti net ir patįs rimčiausi filosofijos tyrinėtojai. Pav.  Wronskio 
filosofijos žodyną jau rengia francuzas filosofas Warrain'as. Tamstai jo nieks ne- 
parengs. Taigi užbaigęs savo rašinį, pats jį pagamink ir atsiųsk „Draugijai“. Bus 
tai interesinga ir filosofams ir filologams. 

Trumpai tarus — filosofijos tyrinėjime veikia principas: gui vult finem, vult et 
media. Norint tiesą geriausiai pažinti, reikia pasirinkti geriausi tam įrankiai, ge- 
riausį metodą, geriausį išguldymo budą. 

Įrankis tiesai pažinti — tai protas. Jis reikia tinkamai lavinti. Platonas reika- 
lavo iš savo mokinių — matematikos žinojimo: Oudeis ageomčtreros cisito. Visi 
didžiausi filosofai Aristotelis, Tomas, Dekartas, Pascalis, Leibnizas, Kantas, Wrons- 
kis, Solovjovas — buvo apsipažinę su visa savo amžiaus žinija. Šiandien ypač, ne- 
galima but filosofu, nežinant augštesnės matematikos, mechanikos, fizikos etc. Juri- 
diški mokslai — geras daiktas etikoj, bet teoretiškoj filosofijoj jie maž tepadeda 
tiesą suprasti, anaiptol jie da gal pripratinti"“ jauną filosofą formaliai tik į 
tiesą atsinešti. Taigi aš patarčiau Tamstai butinai apsipažinti su augštesniaja mate- 
matika. Geriausis vadovėlis — bus šis: Nače!'noje rukovodstvo k samostojatel'nomu 
izučeniju vysšei matematiki, Sostavil H. B. Delone, SPB. 1900 izd. Riknera. Metodą ir 
išguldymo budą savo filosofiškiems raštams gali sveikas imti iš Solovjovo. Tuo ir 
baigiu — linkėdamas Tamstai sveikam ir linksmam sulaukti linksmų Velykų Švenčių. 

A. D. 


" Laiške „pritalinti“. — St. Š. 

ST. ŠALKAUSKIO LAIŠKAS NR. 12. * 
Gerbiamasis Kunige Redaktoriau! 


Tamstos laiškas šį kartą, kaip ir visuomet, sužadino manyje daug kritiškųjų: 
atsižvelgimų savyn. Ypač Tamstos pažymėta mano raštų ypatybė, dėl kurios jie ne- 
daro skatytojaus geresniu, privertė mane bent-kiek rimčiau pagalvoti apie jos: 
priežastis. Spėju, jog apskritai nesu dar dvasiškai pribrendęs prie viešojo veikimo, 
kuo be abejo yra viešas žodis. Jaučiau tai nuo pat pradžios, ir, kaip Tamsta žinai, 
išimtinos aplinkybės spyrė mane pradėti rašyti. Antra-vertus, perdaug dar esu 
diletantu visuose klausimuose, kuriuos išpuola pajudinti, nes šiaip-jau esu didesniu 
net profanu, negu Tams'a gali manyti. Galop, matyti, čia kaltas ir tas retoriškumas, 
iš kurio išsigydymui esu įau su dėkingumu prarijęs karčius Tamstos vaistus. O gal 
ir mano kalba permaž yra gyva, nes gyvąją kalbą mažai tepažistu ir niekuomet ne- 
turėjau laiko kaip-reikiant ja užsiimti. 


Kad mane reikėjo pamokinti už mano retoriškumą, kame gal kalta mažumą ir 
mano profesija, — sutinku, bet negaliu sutikti su Tamsta dėl kritikos Hello, kurį, 
mano nuomone, Tamsta perdaug nuskriaudei. Žinoma, He lo nėra tikra prasme fi- 
losofas, ir tai turėjau vienkart jau progą pabraukti, padėjęs 2-me „Ateities“ n-ryje 
kelius žodžius priešakyj vertimėlio: „Vienas butinai reikalingas dalykas“. Grynai 
filosofiškąjį dalyką bandė Hello rašyti tik vieną kartą („Filosofija“), bet, kadangi 
toksai darbas nebuvo įam organiškai privalus, tai rašinys taip ir liko neužbaigtas. 
Nei sistematiškumo, nei me*odo, nei supratimo filosofijos kompetencijos tikrai jame 
nerasime, bet tuo pat laiku negalima nepastebėti jame didelę daugybę begalo bran- 
gių ideių, minčių, gyvųjų prityrimų ir dargi tokį intuityvų tiesos pajautimą, kuris 
pats savaime liudija apie šito proto nepaprastumą. Hello galybė ne filosofijoj, bet 
kur kitur. Man matos, jog „moteriškumas“ pažinime, apsireiškiantis paprastai este- 
tizmo formoje ir kadaise pažymėtas Goethe kaipo „Weiblichkeit“, o pastaraisiais. 
laikais Solovjovo, kaip „ženstvennost“, — dideliai privalus yra Hello genijui. Ačiū 
šiai temperamento ypatybei pažinimo objektas, kad ir pasyviai, pasisavinamas daug 
ankščiau, negu protas nujėgia suteikti jam geometriškai-užbaigtą formą. Nurodo“, 
lyg aktyvus proto individualumas trukdąs veikiai pažinti tai, ką jausmo intuicija 
daug greičiau sugeba pasyviu būdu. Todėl šitaip įgytos idėjos nekartą išrodydavo 
lyg būtų buvusios pranašavimo vaisiais. Turime tai pasakyti kaip apie Goethę ir 
Solovijovą, taip lygiai ir apie Helo. Pagaminta pažistamuoju jų prityrimu medega 
privalo visai teisėtai būt pavartota filosofiškamjam tikslui. Sugretindavęs Hello- 
vakarininko ir Solovjovo-rytininko darbų išvadas, turėdavau įsi'ikinti, kaip lengvai 
ir tiesiog savaime jos susidėdavo sintezėn svarbiausiuose jųdviejų pasaulėžvalgų 
punktuose, t. y. tame, kam pripažintina yra nenykstanti vertė. Pavyzdžiui, jųdviejų 
estetikos pagrindas remias į vienodai-gyvą ir labai panašų prityrima, nors kiek- 
vienas kitaip j'ji išdėsto. Tačiaus filosofiškai suvartoti savo prityrimą moka tik 
Solovjovas, kaipo tikras filosofas. Bet ir Hello tur dide'į betarpiškąjį pajautimą 
sirkezės, o savo gyvavimų intensyvumu bene pralenkia Solovjovą. Jo veikaluose 
randu ištisą jausmų filosofiją, kuri gerokai galėtų paaiškinti, kaipo faktą „mo'e- 
riškumą“ pažinime. Ir gal labai nepripuolamai buvo tai, kad Hello taip mėgdavo 
gvildenti d'd'ių'ų krikščioniškųjų moterų genijaus ypatybes, o ypač palaimintosios 
Anielės Folinietės. A propos pridursiu, jog skaitymas Hello davė man progą įsiti- 

kinti, jog giliausiai-filosofiškas išrišimas t. v. moterų klausimo tegalimas vienat 
krikščionystėj. 

Hello nepaprastas stilistas. Stiliaus klausimas net labai jį interesavo, bet negaliu 
sutikti, kad jis nors truputį būtų sofistu. Sulig Hello nuomonės šitoks yra stiliaus 
dėsnis: „žmogus privalo: gyventi tiesoje; manyti, kaip gyvena; tarti taip, kaip 
mano.“ Taigi tiesa yra stiliaus pagrindas, ir Helo organiškai negalėjo pameluoti 
iaip gyvenime, kaip ir literatūroje. Žinoma yra faktas, kaip Hello griežtai atsisakė 
nuo advokatavimo, įsitikinęs, jog advokatas negal nemeluoti. Nuomonė gal ir klai- 
dinga, bet faktas Hello gerai charakterizuoja. Lygiai taip jis negalėjo meluoti ite- 
ratiškai. Jo stilius iškilmingas, karštas, kitados net chaotiškas, tur savo šal'inį jo 
temperamento gaivališkume, ir tai, kas iš karto gal nusirodyti afektacija, ar frazė, 
ištikro yra asmeniškųjų jo gyvavimų betarpiškumu. Įsiskaičius į Hello raštus, ne- 
galima neisitikinti, jog pas ji nėra tuščių žodžių. Hello puikiai moka apčiup'i gi- 
liausius, net mistiškus daiktų sąryšius ir simbolizuoti juos su pagalba konkrečių 
vaizdų. Jis jautriai nujaučia pasaulyje kaip harmoniją, taip ir disonansus; nujau- 
čia kruviną tarp šitų dviejų pirmapradžių kovą; nuvokia, kad tragedija glūdi pasau- 
lio ir mūsų gyvenime, ir kad dažnai paradoksas charakterizuoja pereinamąją pasau- 
lio esmę. Tr todėl paradoksas Hello lūpose niekuomet nėra žaidimas žodžiais. Jei 
Tamsta galėjai padaryti apie Hello rašymo būdą griežtai priešingą išvadą, tai aš 
kaltas, o ne jis, nes ištraukiau vieną tik dalelę iš visumos ir padėjau ją nevietoj, be 
paaiškinimų ir nepriruošęs skaitytojų prie supratimo jo žodžių. Tuo tarpu (sakau 
visai sąmoningai ir galiu prirodyti dokumentinai) padarytoj mano ištraukoj nėra 
nei vieno išsireiškimo, neturinčio gilesnės prasmės, nėra nei vienos idejos, kuri 
nebūtų prirodoma daugelyje vietų jo raštuose ir asmeniškai kuointensyviausiai ne- 
pergyventa. Taip kryžius, kaipo forma idėjos sudaužyta, yra, nors bent kiek sim- 
boliškas, bet tikras dailės tragedijos reiškinys, — tragedijos, kurią Hello nujaus- 
davo labai konkrečiai Šioji idėja pajudinama nevieną kartą. Išsireiškimą  — ad 
divisionem animae et spiritus — Hello psichologiškai analizuoja, rodos, ne vieną 
kartą (tuojaus gerai atsimenu vieną.) Paradoksas, jog ant kryžiaus atsieina viena 
prasme ardymas, — kita prasme tvėrimas randa išaiškinimą He'lo gvildenimo At- 
pirkimo ir kryžiaus ženklo. Tvirtinimas, jog kryžius (metaforiškai!) atnaujino ir 
dailę ir žiniją daromas Hello visai sąmoningai ir mano supratimu — teisingai. Kaipo 
estetas, o estetizmas, kaip sakiau sudaro svarbiausią Hello tvėrybos ypatybę, jis 
buvo didžiai palinkęs naudotis simboliais, metaforomis ir kitais dailės įrankiais. 
Jis aiškiai sakė: „Idėja ir jos forma, arba pavidalas, randasi tarp savęs simboliškame 
sąryšyje. Dailė gyvena pirm visa ko simboliu, jos turiniu yra simbolis. Tai, kas 
nėra simbolis, gal prigulėti prie žinijos, bet ištikro nepriguli prie dailės“. Su- 
prantu, jog asmeniški palinkimai sveria rolę apkainojime Hello raštų, bet apie save 
turiu pasakyti, jog betarpiškai ir giliausiai pergyvenu jų turinį visai kitaip, negu 
Tamsta apie juos rašei, o baigdamas turiu pasakyti, jog pamėgau Hello skai yti 
ypač dėl tos priežasties, kad jis taip, kaip nieks kitas, daro mane geresniu. Man 
asmeniškai Hello yra stiprinanti galybė. 


Jaučiu, jog perdaug pasidaviau norui apginti Hello, bet norėčiau Tamstą įtikrinti, 
kad ne koks-nors atkaklumas verčia mane tai daryti, o tik gilus įsitikinimas, re- 
miasis ilgu skaitymu Hello. Kad jis turėjo į mane įtekmę, — visiškai sutinku, bet 
šiaip jau į mokytojus jo nesirenku. Mano jam imitacija, kurią Tamsta patėmi'ai 
paskutiniame straipsnyje, iš dalies tur būt paaiškinta noru aplengvinti darbą, kurį 
negaliu dabar dėlei daugelio aplinkybių atlikti taip, kaip norėčiau. Turiu viltį, jog 
Tamsta man dovanosi, kad aš taip ilgai užlaikiau Tamstos domę vienu tik klausimu, 

nes manau, jog filosofiškas bendravimas, paremtas gerais norais, gal turėti nemažą 
rolę filosofiškajame lavinimesi. 

Apie Bougaud nesiginčysiu — sutinku. Man patiko tik jo Jėzaus Kristaus EyvėS 
nimo aprašymas. Stebėtinas daiktas, šitą veikalą jis parašė visai kitaip, negu visus 
kitus. Man dar matos, jog apkainojant taip Hello, kaip ir Bougaud, reiktų irgi atsi- 
minti gal kitą-kart mums neprieinamas prancūzų pobūdis. 


Už Tamstos nurodymus apie skaitytinus man veikalus labai esu dėkingas. Jie 
man reikalingi, bet tuojaus jais pasinaudoti jokiu būdu negaliu, nes nenujėgiu dabar 
nieko skaityti. Priverstas net esu bent kiek susilaikyti su rašymu, nors pirm spėjau 
kitaip. Sekančią savo rašinio dalį nutariau truputį perdirbti, o ir šiaip jau neužbai- 
giau, — trūksta laiko ir jėgų, nes gerokai esu pavargęs. 


Filosofiškajį žodynėlį savo raštui, žinoma, galėsiu parinkti, tik Tamsta pirm 
man paaiškink, kaip jį sustačius. Aš gerai nesiorientuoju, kas nesuprantama skaity- | 
tojams ir kame daugiausiai mano raštų neaiškumai, nes aš iš savo padėjimo šito 
gerai numatyti negaliu. 

Reikalingumą platesnio išsilavinimo labai nujaučiu ir nekantriai laukiu, kuo- 
met galėsiu pradėti nuo abėcėlės gamtos mokslus, matematiką ir kk. Nekartą jau 
maniau užsiimti matematika. Gimnazijoj buvo tai mylimiausis mano dalykas, svy- 
ravau bene pastoti matematikos skyriun. Universitete turėjau truputi su ja susi- 
durti, nes specializuodamasis ekonomiškuosiuose moksluose turėjau pereiti tikėti- 
numo teoriją. O dabar sakau sau: gal Dievas duos Friburge. 

Na, Kunigėli, įgrisau Tamstai, rodos, užtektinai, todėl priimk dar Tamsta ge- 
riausius linkėjimus visokių gėrybių, Velykų Šventėms besiartinant, nuo Tamstos 
tarno 

S. Šalkauskio 
Samarkandas, 29. III. 14 m. 


ST. ŠALKAUSKIO LAIŠKAS NR. 13. 
Gerbiamasis Kunige Redaktoriau! 


Ir vėl negalėjau pabaigti ketvirtąjį mano rašinio skyrių; todėl vakar nusiunčiau 
Tamstai tik dalį, kuri sulig didumo, man matos, tinka vienam numeriui, Šio skyriaus 
pabaigą gal įstengsiu per Gegužės mėnesį parūpinti tik kitam numeriui. Dėl dauge- 
lio mano čionykščio gyvenimo aplinkybių darbas eina labai sunkiai, ir pasekmėmis 
esu toli gražu nepatenkintas... bet daugiau neaimanuosiu, o Tamsta su mano rašt- 
palaikiu ceremonijų nedaryk. 

Paskutiniais laikais teko man skaityti 3-me „Vilties“ priedo N-yje Rygiškių 
Jono „kalbos dalykus“, ir norėčiau su Tamsta pasitarti apie du dalyku: R. J. nurodo, 
koks turėtų būti žodžio „dvasiškis“ turinys, būtent, kad tai būtų „dvasios kilimo 
žmogus.“ Jei taip, tai krikščioniškajai terminologijai geresnis žodis nei nereika- 
lingas, nes „dvasiškis“ atatinka rusų terminui „duchovnyj čelovek“ ir dargi krikš- 
čioniškajam kunigystės sakramento supratimui. R. J., matyti, užmiršta visai krikš- 
čioniškai-filosofiškąją žodžio „dvasiškis“ prasme, o kadangi kun. Laukaitis, be 
to, tvirtina, jog tasai žodis vartojamas žmoniu, tai visiškai yra tikėtina, jog ŽO- 
džiai „dvasiškis ir dvasiškija“ visai geri. Ne perkelamai, bet tiesioginiai pasirodė man 
itikrinančiais R. J. prirodinėjimai apie žodžių „historininkas, religininkas, histo- 
rinis, religinis“ galūnės. Gal klystu, bet man: matos, jog mūsų, kalbai nėra visai 

privalus dvigubas tų pačių garsų, taip balsių, taip ir priebalsių vartojimas, ir jog 
galima pastebėti mūsų kalbos paslankumą vengti jo net svetimuose žodžiuose Ne- 
atsimenu, ar kokiame tikrai žmoniškajame žodyje galima būtų užtikti — ijinis, 
— ijininkas; net matomai vengiami tokie žodžiai, kaip „vidujis, viršujis“, kame 
susegiami yra dvi balsi, nes žmonės iš žodžių „vidus ir viršus“ pagamino tik „vi- 
dutinis ir viršutinis“. Taigi, kuomet dabar toks rimtas kalbininkas, kaip Rygiškių 
Jonas, pataria mums rašyti: akcininkas, (h)istorininkas, religininkas, akcinis, 
(h)istorinis, religinis“, ir tvirtina, jog šitoks žodžių vartojimas neprieštarauja nei 
kalbos dvasiai, nei žmonių  papratimui, — turime su džiaugsmu pasinaudoti proga 
ištobulinti ir aplengvinti mūsų rašybą vengiant gana keistoko trijų raidžių -iji- 
sudarymo. Dėl minėtųjų „vidujis, viršujis“, kurie man skamba labai negražiai 
(kaip irgi „vidujinis, viršujinis“), turiu dar pridėti, jog Romas Bytautas, kuris 
atsižymi ne tiek kalbos žinojimu, kiek jos dvasios pajautimu, man patardavo vartoti 
„vidinis“ ir todėl analogiškai išvedu taipogi „viršinis“. 4 
Paskutniame savo rankraštyje padariau jau atsakančias kai-kur permainas, o 
dabar pasidalinau tik su Tamsta savo dėlei šitų dalykų nuomonėmis. Žinoma, mažai 
ką čia suprantu, ir kuomet laikas leidžia man pagalvoti apie kalbą, esu daugiausiai 
palinkęs naudotis estetiškuoju kriterijumi. Toli gražu nevisur jį taikinu, bet toksai 
yra mano palinkimas, ; 
Su tikra pagarba 
S. Šalkauskis. 
Samarkandas. 4. V. 14 m. 


KUN. A. DAMBRAUSKO LAIŠKAS NR. 7. 


Kaunas, Gegužės 30 d. 1914 m. 
Carissime, 


Rankraštį ir abu laiškeliu gavau. Atsiprašau kad ikšiol neatsakiau. Buvo daug 
kliučių — tai kelionės, tai iškilmės. Atsakysiu kiek plačiau liuosesniame laike. O 
dabar skubinuos paraginti Tamsta, kad paduotumei tuojau „„Motinėlei“ prašymą, 
jog norėdamas toliau mokintis, ketini pastoti užniesio universitetan. Mat dabar po 
vakacijų skirstysim stipendijas — taigi privalom žinoti, kas jų prašo. Čia gi gui 
prior tempore, prior jure. 

Su tikra pagarba 
K. A. Dambrauskas 


ST. ŠALKAUSKIO LAIŠKAS NR. 14. 
Gerbiamasis Kunige Redaktoriau! 


Gavęs Tamstos laiškelį tuoj siunčiu kartu su šiuomi prašymą „Motinėlei“. Ne- 
žinau tik, kaip pas Jus ten procedūra atliekama; gal labai oficiališkai ir todėl ru- 
siškai? — tuomet galėsiu vėliau savo prašymą pakeisti. Prie to, ką prašyme esu 
parašęs, Tamstos žinojimui pridėsiu, jog, kaip man matos, priseis man Friburge 
mokintis ištisus penkerius metus. Vargiai ankščiau viską atliksiu padaręs Skaitau, 
kad visoms išlaidoms per metus reikalingi bus 600 rub. Jeigu „Motinėlė“, kaip 
Tamsta vienkart man rašei, paskirtų man 350 rub., tai savo pinigų turėčiau kasmet 
pridėti 250 rub. Besidarbuodamas šią vasarą turiu viltį sukrauti 500 rub. t. y ap- 
rūpinti tik du metu, o ten užsitikiu ant Dievo: gal uždirbsiu, gal gausiu paskolinti, 

Rašau viską atvirai, kad Tamsta gerai žinotumei mano materialį padėjimą ir, atsto- 
damas mano reikaius, nenuskriaustumei kitų. Prašyme paminėjau, jog tariuos atsi- 
lyginsiąs „Motinėlei“. Tuo tarpu manau atsilyginti sekančiu būdu. Būdamas uni- 
versite, žnoma, pasisteigsiu atlikti doktoratą, kuriam tikslui prapla.insiu ir išto- 
bulinsiu ta.pinamą dabar „Draugijoj“ dalį problemos: „Bažnyčia bei kultūra“, 
Kartu dailinsiu ją lietuvių kalboj, o paskui, jei pajėgsiu ir bus man leista, išleisių 
atsk.ra knyga, kad gaunami iš jos pardavinėjimo pinigai eitų mano atsilyginimui sų 
„Mo.inė:e“. Jei pritrūks — primokėsiu. Nežinau, gal ga:voju labai nepraktiškai ir 
perdrąsiai, bet tuo tarpu nematau geresnės ir greitesnės išeigos, o pirm visa ko 
nuo priedermių neatsisakau. 

Pabaigti pirmąją „Bažnyčios bei kultūros“ dalį taip ir nespėjau. Jau Gegužės 
mėnesyje pradėjau d.rbti pas savo patroną, kurį apsiėmiau pavaduoti vasaros laike, 
jam isvažiavus vakacijoms; o be to turiu ir savo darbus, buhaiteriją, lekcijas ir tt. 
Vienu žodžiu jokiu būdu toliau varyti rašymą negaliu. Pasiliuosuosiu tik rugpiūčio 
pradžioj, o ten... bijau dabar ką-nors pažadėti, gal neišpildysiu, todėl brangiam 
savo Kunigui sakau su Dievu iki pasimatymui. 

S. Šalkauskis 


Samarkandas, 6. VI. 1914 m. 
KUN. A. DAMBRAUSKO LAIŠKAS NR, 8. 


Vilnius 26. IX. 14 
Brangusis „Draugijos“ bendradarbi, 
Tamstos laiškelį, rašytą 31 VIII. 14 tegavau vos tik užvakar. „Motinėlės“ 
nutarimas pasilieka savo galėje, todel karui pasibaigus Tamsta pažadėtąją stipen- 
diją galėsi gauti, žiioma, jei tik neivyks kokios svarbios permainos, galinčios su- 
trukdy.i „Motinėlės“ veikimą. 

Tamstos rašto tąsos aš „„Draugijon“ neįdėjau delto, kad buvau labai užimtas 
vyskupo ingresu, susta'ymu aprašymo to ingreso, Visuotinu šv. Kazimiero Draugi- 
jos susirinkimu ir kitais neatidė.inais dalykais; taigi neturėjau laiko įsiskaityti į 
Tamstos rašinio turinį. Leis.i gi jį gerai jo nesupratus nedrisau, juo labiau, kad 
sveiko „Bažnyčioj ir kultūroj“ yra man neviena neaiški vieta. 

Vakacijos metu aš perskaičiau beveik visą Trubeckoj'o veikalą „Mirovozzrenije 
VI. S. Solovjova“. Yra ten teisingų pastabų apie trukumus Solovjovo filosofiškoje 
sis emoje, bet yra taipgi ir tendentiškų, vienpusiškų kritikų kaip šit teokratijos klau- 
sime, katalikys ės apvertinime, pravoslavijos idealizavime ir k. Teokratija, kurią 
Solovjovas statė kaipo krikščionijos idealą, pas Trubeckoj'ų išeina sukarikaturuota, 
iškreipta, jos vieton kito visuotinosios krikščionijos idealo nepastatyta, pakalbėta 
tik šiek tiek apie pravoslavijos mistiškumą ir prakilnumą, bet taip neaiškiai, kad 
nenorom skverbiasi galvon mintis, ar pa:s autorius suprato, ką jis yra parašęs. 
Visas Trub. nuopelnas, tik tame, kad jis sugrupavo Solovjovo mintis iš įvairiais 
laikais rašytų veikalų, parodė jo svyravimus kaikuriose pažiurose, bet visgi, aš sa- 
kyčiau, Trub išvadas reiktų perleisti per kritiką, sulyginti Solovjovo tekstus, 0 
ne tikė i gerb. Solovjovo kritikui vien del jo profesoriškojo autorito. 

Peržiurėjęs Trubeckojo veikalą ir žinodamas Solovjovo raštus, aš dabar tikiuosi 
galėsiąs geriau suprasti ir Tamstos „Bažnyčią ir Kultūrą“ ir teisingiau ją apvertinti. 
Bet kada galėsiu juos „Draugijcn“ įdėti, nežinau, nes laikinai ją sustabdžiau, ka- 
dangi karas visą mokslišką musų judėjimą sustabdė. „Draugijos“ redakcijoj gyvena 
dabar vyriausis karo ligoninių daktaras, kitus musų namų kambarius užėmė taipgi 

daktarai, gailestingosios seseris, dalį namų žadama paversti ligonine, nors da ligonių 
ir sužeistųjų kol kas rodos nėra. 

Taigi mano: visai bibliotekai likus Kaune, negaliu užsiimti jokiu rimtesniu 
mokslišku darbu. 

Dabar laikinai apsigyvenau prie „Vienybės“ redakcijos (Bogodelnyj per. Za, kv. 
7), kuri negalėdama veikti Kaune, persikraustė Vilniun. Kaip ilgai reiks čia vargti 
vienas Dievas težino. Karo dar nesimato galo, o kolei įvyks san'aika, vėl da praeis 
tur but nemaža laiko. Taigi ir „Motinėlės“ dalykai negalės ankščiau karo pabaigos 
susitvarkyti kaip reikiant. 


Tikrai gerbiąs Tamstą 
K. A. Dambrauskas 


KUN. A. DAMBRAUSKO LAIŠKAS NR. 9. 
22. I. 15. Vilnius, Bogodelnyj 2a,7 
Brangusis bendradarbi, 


Ačiu už pasveikinimus ir laiškelį. Negaliu su Tamsta sutikti, kad Trubeckojo 
kritika teokratijos butu teisinga. Prie katastrofiškojo išrišimo Solovjovas priėjo 
tik tuomet, kuomet nustojo vilties historiškoje žmonijoje beatsirasiant užtektinai 
geros valios. Ta gera valia teatsirasiant tik po visuotinos katastrofos. Bet 
katastrofiškas išrišimas — tai ne pačios žmonijos — tik Dievo antmestas išrišimas.: 
Atmetus teokratijos idealą — išeina, kad visas historiškasis Žmonijos evoliucijos' 
procesas neturi tikslo, yra gryna beprasmė. O tuo tarpu žmogus turi tvėrimo galę, 
yra mažas tverėjas, gyvas Didžiojo Dievo Tverėjo paveikslas, taigi ir turi tverti, 
tvarkyti žmonijos evoliuciją sulig absoliučių teokratiškų idealų Nes kitaip, t. y. 
atsisakius nuo tvarkymo žmonijos gyvenimo sulig Logos“o normų, būtų — grynas 
grįžimas chaosan. Atmetus teokratiją — lieka viena zookratija, Patįs „gerieji“ 
aristokratai-ibermensch'ai virsta  piktesniais nei žvėris. Pavyzdžių galima rasti 
daugiau nei reikia. Trubeckoj nesuprato teokratijos ar gal nenorėjo suprasti. Ne- 
supranti jos ir Tamsta. Tikra teokratija nenustojo savo vertės. 

Viso labo 
A. D. 


P. S „Draugija“ pradėjo eiti. 7—8 n-ris jau atspaustas. 9—12 renkamas. „Atei- 
tis“ taipgi pradėjo eiti. Jei iki Liepos karas pasibaigtų, ar Tamsta važiuotum 
Friburgan? 

K. A. D. 


ST. ŠALKAUSKIO LAIŠKAS NR. 15. 
Brangus Kunige Prelate! 


Tamstos laiškelį, rašytą 22/I š. m. gavau jau gana seniai ir vis negalėjau Tam- 
stai atsakyti dė'ei laiko trūkumo. Galop susirengiau. 

Nesiginčysiu su Tamsta apie tai, kad galėjau neteisingai suprasti Solovjovo te- 
okratijos koncepcija, ir, žinoma, turėdamas nors maža proga stengšsiuos perkratinėti 
savo į tai pažiūrą. Iš Tamstos laiškelio supratau gerai, kad klausimas apie teokra- 

tijos tiesą Tamstą gerokai užgauna. Tikrai pasakius, dėlei šitojo klausimo ir aš 
nerimastauju, juo labiau, kad negaliu su Tamsta sutikti, ant kiek šitą klausimą sų- 
prantu, buk Solovjovo išrišimas esąs teisingas ar užtektinas. Negaliu nusikratyti 
įspūdžio, jog Solovjovo teokratiškoji idėja sudaužė jo gyvenimo visiškumą (cel' 
nost') ir pavergė ji į neišrišamąją tragediją, nes jo sielos skaistumas lygiai turėjo 
protestuoti savo viduje kaip prieš tai, kad žmogus elgiasi, kaip žvėris, vardan žmo- 
gaus, taip ir prieš tai, kad žmogus gal elgtis taip pat vardan Dievo. Pastarajame at- 
sitikime žmogus elgiasi dar bjauriau, o šito užtenka, kad suprasti, kaip atsargiam reik 
būti su teokratiškosios idėjos supratimu. Ir, argi nesimptomatiškas buvo apsireiški- 
mas, kad ne kas kitas, kaip tik Solovjovas laimino savo laike kardą, pakeltą dabar- 
ties ibermensch'o, kuris vadovaudamas savo anttautei puikiai atstovauja atitrauktą'į 
valstybiškumą (otvlečennuju gosudarstvennost'). Tamsta gali man pasakyti, jog tai 
yra valstybės idėjos iškraipymas dėlei apsireiškimo, kurį pavadinau atitrauktuoju 
valstybiškumu. Ne, tai yra specifiškas valstybės priverstinumas, kuris savo grynų- 
me įgauna žvėries išvaizdą ir kuris nebegal organiškai susidėti sintezėn su dieviškąja 
religijos idėja, nes religija, krikščionybė, Bažnyčia negal taikintis prie valstybės, kai- 
po sąlyginės vertės ir ne taika tarp jųjų, bet kova yra normalis stovis, vedantis prie 
pergalėjimo katastrofoj sulig Apokalipsio pranašavimo. Buvau jau prieš karą tokios 
nuomonės, o dabar man matos toji nuomonė dar daugiau tikėtina. Toks mano kolkas 
įisitikiaimas, koks bus toliau pamatysime, drįstu tik manyti, jog rasiu savyje užtekti- 
nai bešališkumo, kad gvildenti ateity'e šitą klausimą maž-daug objek'yviai. 

Kas dėl mano dabartinio padėjimo, tai turiu pasakyti, jog turiu tiek darbo, kad 
apie nieką asmeniškąjį (t. y. darbą) nė galvoti negaliu. Paprastai pradedu darbą 9-tą 
val. iš ryto ir baigiu 11-tą vakare. Todėl nežinau, kaip ten bus su pabaiga mano ra- 
šinio. Nei šventadienių negaliu paaukoti šitam darbui. Taigi gerą viltį, jei ji dar liko, 
paliksiu savyje, nieko neprižadėdamas. 

Tamsta klausi, ar važiuosiu užsienin, jei karas pasibaigs Liepos m-syje. Apie tai 
turiu pasakyti, jog važiuoti mokintis yra man ne tik intelektualė, bet ir moralė bū- 
tinybė, nuo kurios jokiose aplinkybėse ir niekuomet neišsižadėsiu. Jei važiuosiu šį 
rudenį, Motinėlės pašalpa bus dar man reikalinga; jei karas prasitęs ilgiau, ir va- 
žiuoti dar...“ 

Tikėdamas į Tamstos man prie'ankumą, pasilieku su tikriausia pagarba visuomet 
atsidavęs 

S. Šalkauskis 
Samarkandas 
13/II - 15 m. 


ST. ŠALKAUSKIO LAIŠKAS NR, 16. 
Gerbiamasis Kunige Prelate! 


Linksmoms Ve'ykų Šventėms besiartinant, siunčiu Tamstai, brangus Kunigėli, 
pasveikinimą ir linkiu visokeriopų gėrybių. Linkėdamas Tamstai asmeniškai, atsi- 
menu mūsų nelaimingą tėvynę ir geidžiu jai pasiliuosavimo iš po karo šmėklos. 
Su tikriausia pagarba 
; S. Šalkauskis 
16/III - 15 m. 


* Toliau viena ar pusantros eilutės užsilikusioje laiško nuotraukoje (rašalinėje) 
neįskaitoma. SAS 

PREL. A. DAMBRAUSKO LAIŠKAS NR. 10. 


Kaunas, 9. VI. 19, 
Gerbiamasis rašytojau, 


Gražią Tamstos knygą: „Sur les confins de deux mondes“ užvakar esu gavęs. 
Už ios atsiuntimą ir dedikaciją teikkis priim*i iš manęs nuoširdžiausią ačių. Ji man 
dvigubai bransi: viena kaipo veikalas gvaldąs labai man įdomų k'ausimą, antra kai- 
po pirmas viešas Tam-tos pasirodymas plačioje Vakarų Europos litera'uroje. Aš 
mat jau nuo pirmo mudviejų susinešimo laiškais pajutau Tamstoje žmogų, iš kurio 
daug ko galima laukti ateityje. Taigi nun ir džiaugiuosi išvydęs mano lukuriavimus 
imant pi'dyties. 

Viso Tamstos veikalo aš kol kas nesuskubau da perskaityti.  Peržiūrėjau tik 
antrą jos dalį (143 - 267 p.). Radau ten nevieną įdomų dalyką, buvusi man ligšiol 
visai nežinomu, ypač apie A. Mickevičių. Jo pasakymas, jog „pour atteindre les vė- 
ritės nouvelles, il faut d'abord garder les anciennes, les dėfendre, leur 
consentir des sacrifices“ (163 p.) be abejo privers pagalvoti ne vie- 
ną rimtesnį skaitytoją. Man tas Mickevičiaus pasakymas gyvai primena V. Solov- 
jovo obalsį „opravdat“ very svoich otcov“. Pranašavimas gi „Dziad'ų“ autoriaus apie 
pasaulio karą primena man toki pat H. Wronskio pranašavimą, piačiai išdėtą jo 
dviem metams prieš mirsiant (1851 m.) išleistame veikalėlyje: „Document historigus 
(secret) sur la rėvėlation des destinėes providentielles des nations slaves et des 
destinėes actueiles du monde“ (33 — 37 p.). Čia ypač įdomus nustatymas dviejų 
Rytuos ir Vakaruos vadovaujančių idejų (idėes dominantes). Wronskio išmanymu 
Rytų idėja esanti „Iidėe de Vaccomplissement paraclėtigue du christianisme, et 
par consėguent Vaccomplissement des destinėes de Yhomme sur la terre“, turinti 
privesti žmogų prie susitvėrimo sau nemirybės „par sa crėation propre“; Vakarų gi 
— „Vidėe de la domination exclusive de la souverainetė du peuple, et par consėguent, 
dans cette exclusion de tout but hyperphysigue pour Yhomme, la destruction sata- 
nigue de Phumanitė sur la terre“, turinti privesti žmogų prie visiško savęs sunaiki- 
nimo „par sa destruction propre“ Išdėstęs toliau Rytų ir Vakarų istoriškų, filosofiš- 
kų, religinių ir politiškų principų priešingumą, Wronskis prieina išvadą, jog šis 
priešingumas ilgainiui turės privesti prie galutinos katastrofos pasaulinio karo pa- 
vidale. Kad šis karas bus tarp Rusijos ir Vokietijos Wronskis tai įspėjo; neįspėjo 
tik kaikurių jų talkininkų ir įsigalėjimo Rusijoj revoliucinių Vakarų principų. Len- 
kų rolė šiame kare irgi maždaug atspėta. 

Be šio yra pas Wronskį ir daugiau panašių ateities pramatymų. Pav. savo vei- 
kale „Nouveaux systėmes de machines i vapeur“ (25 p. e. etsą.) išleistame 1834 - 
1835 m. jis yr ne tik nurodęs, bet ir matematiškomis formulomis patvirtinęs, jog esą 
galimi metaliniai aerostatai (ballons mėtalligues). Vadinas gr. Zeppelinas yr turė- 
jęs Wronskio asmenyje savo pranokėją ir jo ideją yra tik patvirtinęs ir įvykdęs. 

Išdėstydamas žmogaus sąmonės evoliuciją Wronskis pirmutinis yra nurodęs ir 
paskutinį tos evoliucijos etapą — „coscience de potentialitė“. Ką čia Wronskis dar 
p'rmoj XIX a. pusėj yr pažymėjęs, tai prieš karą Kanados psichiatras D-ras R. 
Bucke (ar kaip kitaip, rusai rašo Bekk) savo veikale „„Kosmiškoji sąmonė“ yra pil- 
nai patvirtinęs. Aš sužinojau apie tai iš begalo įdomios P. D. Uspenskio knygos 
„Tertium Organon. Kliuč k zagadkam mira“ SPB 1911. Visa tos knygos skirsnį apie 
kosmiškąją samone ketinu išvertęs įdėti vienan iš artimiausių „Draugijos“ n-rių. 

Tie ir kiti toli ateitin siekiantieji pramatymai ir patraukė mane prie šio žy-' 
miausio lenkų filosofo. Žinoma, yra jame ir keistų dalykų, su kuriais sunku sutikti; 

randas pergreitų ir nevisai pamatuotų apibendrinimų, kartais net skubotai rašant 
padarytų negriežtumų netik terminų parinkime, bet ir pačiose matematiškose for- 
mulose. Pav. patikrindamas neseniai garsią jo formulą: 


— (1-1) Ža (y-i)a 


-1 


kurią jis laikė galutinu ratilo kvadraturos neišgvaldomybės išrodymu, račau Wrons- 
kio padarytą klaidą, butent koeficiente 4, kurio vietoj tur but tik 2. Bet panašųs 
lapsus linguae ar calami nei kiek nemažina Wronskio vertės, kaipo filosofo netik iš- 
kėlusio absoliučios tiesos obalsį, bet ir jos nuolat jieškojusio visose mokslo šakose 
per visą savo amžių. Tuo jis mane labiausia ir patraukė taip pat kaip ir V. Solov- 
jovas savo obalsiu „celnago znanija“ ir savo filosofija apimančia visą žmogų, o ne 
vieną tik jo proto kertelę. Abudu juodu troško ir jieškojo absoliučios sintezės — 
religijos, filosofijos ir grynojo mokslo; ne ko kito jieško instinkty- 
viai ir visa žmonija. Taigi tuodu vyru ir tetinka buti žmonijos dvasios 
vadai. Delei to aš ir pavadinau juodu ateities filosofais par excellence. Ir rodos 
neapsirikau, Prieš pat karą prof. Masaryk'as yr išleidęs du storoku tomu savo stu- 
dijų apie rusų istorijos ir religijos filosofiją (Zur russischen Geschichs - und 
Religionsphilosophie Jena 1913, Diederichs M 24), o per karą išėjo Vokietijoj ir du 
tomu V. Solovjovo Veikalų (tame skaičiuje ir jo „„Opravdanije dobra“). Po karui V. 
Solovjovas, man rodos, Vokietijoj ras daug šalininkų. 

Katalikų bažnyčia, neturėdama nei vieno naujo žymesnio kataliko filosofo, te- 
besilaiko šv. Tomo Akviniečio. Jo filosofija pripažinta tikra, nuo integralės tiesos 
nenutolusi4. Dalimi tai, žinoma, tiesa. Šv. "Tomas 'nenustoja vertės ir šiandiena, taip 
pat, kaip ir Aristotelis. Reikia tik viena neužmiršti, jog žmėnijos mintis apie Tomo 
gvildentuš problemus yra nun užsibrėžusi daug platesnius spiralės rinkius; o ir patis 
problemai tapo žymiai painesni ir p'atesni; taigi čia Tomo dialektika dažnai pasi- 
rodo bejiegė. Tuo žvilgsniu Tomo sistema panėši i seną elementarę aritmetiką ir 
algebrą: jos geros ir teisingos, bet tik elementariems gyvenimo klausimams gvil- 
denti. Gilesniems gi dangaus mechanikos apskaičiavimams tuodu mokslu jau nebe- 
dera: čia reikia aukštesnės analyzės, reikia diferencialų ir integralų, reikia įvairių 
naujų transcendenčių funkcijų ir kitokių naujos matematikos metodų... 

Kaipo pagilinusieji savo kilniomis intuicijomis mokslą apie Dievą Wronskis ir 
Solovjovas neviename dalyke yr prašokę šv. Tomą ir pasiekę sritis Tomo laikais 
niekieno nepasiektas. Tuo žvilgsniu jie gali buti pavadinti netik filosofais, bet ir 
teosofais. Aš juodu abudu ir esu taip pavadinęs savo straipsny apie teosotiją 
lenkų bažnytinėj enciklopedijoj, ir, rodos, tuo nenusidėjau nei tiesai nei garbės jų 
nesumažinau. Nes Solovjovas ir pats savo filosofiją nesykį yr vadinęs „sv obod- 
naja teosotfija“, o Wronskio veikalus kaikurie Vakarų Europos okultistai 
priskaito da ir šiandien savo literaturai. 

Taigi ir Tamstos sugretinimas manęs su Vydunu, nors išpradžių ir atrodė man 
keistokas, dabar po Tamstos išvedžiojimų, žiurint iš augštesnio punkto, gali dalimi 
buti pateisintas. Nes Vydunas savo pasaulėžvalgą yr ėmęs iš Indijos filosofų, aš gi 


iš — minėtųjų dviejų slavų filosofų. Tuo budu manoji pasaulėžvalga gali buti pa- 
vadinta krikščioniškai-teosofiška, Vyduno — indiškai-teosofiška. 
Ką del „bažnyčios ir civilizacijos“  problemo, — tai jis po teisybei yra ne 


mano, bet Tamstos. Aš jo ex professo niekad nėsu gvaldęs; jį gvaldyti esi pradėjęs 
Tamsta, taigi sveikas jį ir baigki. Bendrais bruožais jis jau išgvaldytas Solovjovo 1f 
Wronskio; man to ir užtenka. Norint užsiimti juoju specialiai „pirma reiktų turėti 

jau išrištu kitu du problemu: 1) kas yra bažnyčia ir 2) kas yra civilizacija? Ar yr 
kas pilnai išrišęs civilizacijos problemą, aš nežinau. Bet bažnyčios problemas (kaip 
ir kitu su ja suriš.u klausimu, butent bibliškasis ir kristologiškasis) ko: kas tebe- 
laukia da savo išrišimo. Net ir pačioj teologijoj nėra da kol kas vienos, visų teo-ogų 
priimtos bažnyčios definicijos. Ir tai nenuostabu: bažnyčia nėra koks ne- 
gyvas akmuo; ji yra gyvas mistiškas Kristaus kunas, nuolat augąs ir besiplėtojąs, 
einąs i plenitudinem aectatis Christi, bet tos pilnybės toli gražu da nėr 
pasiekęs. Delei to bažnyčia da ir nėra tarus apie save paskutinio žodžio. To pasku- 
tinio žodžio reikia jieškoti, ir man butų labai malonu, kad sveikas jį surastumei arba 
bent Žymiai į jį prisiartintumei. Tuo linkėjimu aš ir baigiu šį ilgoką savo laišką. 

Dabargi prie šios progos norėčiau atlikti ir.keletą praktiškų reikalų. 

1) Ar negalėtumei Tamsta atsiųsti šv. Kazimiero Knygynui kokį 20 egz. savo 
veika:o nurodydams jo kainą ir nuleidžiamus nuošimčius; man rodos, rastus ir Kau- 
ne, kas jį pirktų. Butu gera gavus ir daugiau francuziškos literaturos apie Lietuvą. 
P. Gabrys buvo žadėjęs tai mums parupinti, bet kol kas savo žadėjimo nėr išpildęs. 

2) Ar negalėtumei atsiųsti vieną kitą katalogą naujų per karą išėjusių francu- 
ziškų veikalų (teoiogiškų, filosofiškų, matematiškų, politiškų etc.). Mes jau penki 
metai, kaip esam atskirti nuo Vakarų Europos; tegavom tik vokiškų leidinių; bet 
butu metas išgirsti ir alteram partem. 

3) Prašau mano vardu padėkoti kun. Tamošaičiui už maloniai man atsiųstu du 
numeriu „Gazette“ de Gėnėve“ su straipsniu apie Lenkus ir jų santikius su mumis. 

4) Meldžiu pasiųsti p-nui Edmond Privat mano čion pridėtąją atvirutę, kurioj 
aš tariu jam padėkos žodį už jo užtarimą spaudoj musų teisių. Tai, rodos, bus ir 
viskas. Aš nežinau jo adreso. 

O dabar sakydamas ačiu dar kartą pasilieku 

Karštas Tamstos gerbėjas Pr. A. Dambrauskas. 


ST. ŠALKAUSKIO LAIŠKAS NR. 17. 
Tikai gerbiamas Kunige Pralote, 


Šiandien gavau per Paryžių malonų ir įdomų Tamstos laišką, rašytą 9 p. m. d., 
į kurį norėčiau tuoj bent dėkingumu atsakyti. Dar anksčiau esu gavęs dvi Tamstos 
brošiuri, už kuriedvi sakau Tamstai irgi nuoširdų ačiū 

Kaip Tamsta matai, rašau iš Ziūrich'o, kame, vienoj iš čionykščių klinikų, tai- 
sau savo sveikatą. Dėl nelemto jos stovio nustojau darbo žvilgsniu beveik ištisų 
paskutinių metų, ir tik patekęs, tris savaites atgal, į gero specialisto rankas ėmiau 
galop taisy.is. Pasirodė, jog prie nostalgijos, kuri mane nuolat graužia, prisidėjo 
dar vidurių ligos, kurių per ištisus metus gydytojai negalėjo pažinti. Bet dabar at- 
gaunu vėl savo darbgalę ir net šio mėnesio pabaigoj tariuos stosias prie kvotimų, 
kurie man tebeliko daktaro laipsniui įgyti. Maž daug už mėnesio tikiuos net būti 
Kaune, kame galėsiu pagaliaus pareikšti Tamstai asmeniškai savo pagarbą. Tuomet, 
manau, turėsiu progos gyvu žodžiu atsilyginti už Tamstos laišką, kuriame randu 
tiek įdomių dalykų. 

Skaitydamas tai, ką Tamsta esi rašęs ir rašai apie Wronskį, įgaunu kas kart vis 
didesnį norą arčiaus jį pažinti, bet iki šiolei negalėjau dar rasti tam tinkamo laiko. 


* Prel A. Dambrauskas tikriausiai turi čia galvoje „Journal de Gėnėve“, kur jo 
redaktorius William Martin yra rašęs karo metu ir karui pasibaigus labai 
gerų politinių straipsnių apie Lietuvą. St Š. 

Užtat turėjau progos kritiškai pereiti iš naujo Solovjovo filosofiją ir padaryti griež. 
tą savo pasau.ėžvalgos reviziją. Pasirinkau mat savo disertacijai šitokią tezę; 
„L'ime du monde dans la philosophie de Vladimir Soloviev“. Šitam darbe teko ap- 
rėpti, bent aplamai, visą Solovjovo filosofiją atsižvelgiant į vienijančią jos pirmą- 
pradę, kuria ir buvo pasaulio siela, dažnai Solovjovo sugretinama su Sofija, Dievo Iš. 
mintimi. Rinkdamos paminėtą tezę, sąmoningai užsidėjau uždavinį iš:irti rytininką 
Solosį.ovą vakarininko šv. Tomo filosofijos šviesoje (matyti ir manyje neiškentė ne- 
prabilęs lietuvis-kuliūrininkas!). Turėjau net drąsos manyti, jog man pasiseks 
šį-ta naujo prirodyti Friburgo scholastikams ginant Solovjovo pasaulio dvasios 
koncepciją. Šitam tikslui pasiekti stengiaus nuodugniai ištirti mintimi jo teoriją 
ir ją išdėstyti ir sugrupuoti argumentus taip, kad ji pasirodytų labiausiai itikrinanti, 
Man esant jau prie galo savo darbo, teko skaudžiai patirti, kad mano rūmai iš vi- 
daus patys nebesilaiko. Kaip tik buvau tuomet priėjęs paskutinio kritikos skirsnio, 
Nusitvėręs šv. Tomo pagelbos pabandžiau visą dalyką išaiškinti ir čia tik supra- 
tau tiesiog begalinę Akviniečio logikos jėgą: nuo šito laiko esu linkęs laikyti to- 
miškąją filosofiją didžiausiu žmogaus proto stebuklu. Ir štai pats anksčiau nesi- 
tikėjęs turėjau išrišti pasaulio sielos koncepciją negatyviu būdu. 

Ar tai reiškia, kad nepripažinau Solovjovui jam nuosavos reikšmės? Visai ne, — 
tik supratau geriaus negu kitados reikalą įvesti Solovjovo filosofiją, su tam tik- 
romis pataisomis į platesnę ir gilesnę sintezę, panašiai, kaip Tamsta patari aiš- 
kinti tamsias jos vietas Wronskio doktrinomis ir atbulai. Solovjovui esu daug 
kuo kaltas: jo jau niekuomet negalėsiu išbraukti nei iš savo psichologijos nei iš 
protinės savo sintezės. Bet ypač todėl svarbu man buvo kritiškai nusistatyti at- 
žvilgiu į jįji. Galutina mano tyrinėjimo išvada išpuolė šitokia. Solovjovas padarė 
nelemtąją klaidą nepanorėjęs tinkamai pasiskaityti su viduramžio filosofija, kuri 
šv. Tomo asmenyje pasiekė nežinomos dar prieš jį filosofiškosios abstrakcijos ga- 
lybės. Jis pasiryžo suvesti sintezėn senobinę Rytų filosofiją ir naująją Vakarų 
filosofija, pasiremdamas vien savo genijaus jėga. Išdava pasirodė tiesiog stebėtina, 
bet dar netobula, bent ne tiek tobula, kiek ji galėtų būti, jei asmeniškoji Solov- 
jovo pastanga sutartų su kolektyviu  ,„,„Mokyklos“ darbu. Ka padarė Aristote- 
lis, jei nesuvedė sintezėn senobinę filosofiją? Ką padarė šv. Tomas, jei ne suvedė 
viduramžio filosofiją sintezėn, pasiremdamas jau atliktu Aristotelio darbu? Kuo- 
met dabar kila klausimas apie platesnę ir gilesnę naujųjų amžių sintezę, ar nebus 
teisingiausiu dalyku skaityti šv. Tomo filosofiją išeinamuoju punktu ir vertingiau- 
siu pagrindu? Kodėl gi Solovjovas to nepadarė, nors ir buvo šiek-tiek apsipažinęs 
ne tik su šv. Tomu, bet ir su visa viduramžio filosofija? Būta čia neabejojant tau- 
tinių ir historinių priežasčių, bet bene svarbiausioji priežastis tai jo, kaipo rytinin- 
ko-filosofo, temperamentas. Solovjovas pasižymėjo stačiai gaivalingu sintezės nu- 
jautimu. Nėra rodos nei vieno tikrai aktualio klausimo, kame jis nebūtų priėjęs 
intujityviu būdu prie teisingo išrišimo, o tuo tarpu maža teatsiras klausimų kurių 
jis būtų suteikęs sintetiškąjį suvokimą. Sintezės nujautimas ir sintezės suvokimas 
esti du priešingu privalumu, kuriuodu tačiaus viens antro neišskiria, nors ir labai 
retai supuola vienam asmeny. Pavyzdžiui, Platonas ir šv. Augustinas daugiau pa- 
sižymėjo sintezės nujautimu. Atpenč, Aristotelio ir šv. Tomo gaivalas — tai sin- 
tezės suvokimas. Psichologiškai ir historiškai sintezės nujautimas yra ankstybesnis 
1ž jos suvokimą, nes jis yra naujų išdavų keltuvas, tuo tarpu, kuomet sintezės pro- 
tintojai dažnai pasitenkina sistematišku žinijos sutvarkymu. Todėl pirmos rūšies 
mąstytojai atrodo daugiaus tvėrėjais, gi antrieji — daugiaus minties organizato- 
riais. Tikrumoje ir šitie pastarieji nemažiaus tveria, nes jie sutveria pavienioms 
žinioms savąją visumos formą. Bet tai ne tiek puola į akis. Ir štai Solovjovas, 

kaipo Iilosoias-poetas, priklauso pirmajai mąstytojų rūšiai.  Tuom galima aiš- 
kinti jo dvasios giminumą su Platonu ir šv. Augustinu, prie kuriųdviejų jis buvo 
daugiau linkes savo simpatija, negu prie Aristotelio ir šv. Tomo. Visi tempera- 
mento pravalumai jį riša su aniedviem, bet kaip tik todėl galima jį laikyti vienu 
iš žymiausių naujos brėkštančios dar sintėzės pranokėju. 

Tokia maž-daug galutina mano tyrinėjimo išvada apie Solovjova. Tikiuosi, 
kad iš pagrindo mažai mudu, Kunige Pralote, tesiskirsiva šitame dalyke, nes ir aš 
visuomet pasilieku dideliu Solovjovo gerbėju. Bet tai, už ką dabar ypatingai jį 
branginu, yra toji jo pasaulėžvalgos ypatybė, kurią galima būtų suglausti šitokiam 
aforisme: pulchrum et ens convertuntur. Scholastika, kuri statė pirmojoje šito iš- 
sireiškimo vietoje unum, verum, bonum, pristigo šito Solovjovo supratimo, ir pasi- 
ryžęs esu net išrodinėti, kad su tuo žymiai buvo surištas tasai jo parpuolimas, kurį 
pagamino renaissance'as, kaipo iš dalies teisėta prieš ją reakcija. Šiuo žvilgsniu 
Solovjovas papildo scholastiką ir duodamas aukščiausią iki šiolei estetiškosios pa- 
saulėžvalgos teoriją, teikia jautulingam gyvenimui naujas perspektyvas, kurios sie- 
kia tiesiog visuotinąjį pasaulio persikeitimą. 

Bet rodos mano filosofavimams nebus galo. Reik suvaldyti savo plunksną. Daug 
ką dar norėčiau parašyti, besidalindamas tuom, ką teko per paskutinius ketverius 
metus perjausti, sugalvoti. Bet matyti reikės atidėti tai iki asmeniškam pasimaty- 
mui. Pridursiu dar tik apie tautinės mūsų filosofijos rolę. Pigu suprasti, kad šitai 
filosofijai skiriu tą pakraipą, kurios dvasišku tėvu esu Tamstą pripažinęs. Derin- 
dami sutartinėje Rytus ir Vakarus, mes esame pašaukti lygiai vienyti savo filoso- 
fijoje kaip sintėzės nujautimą, kuris daugiau atsako rytiečių dvasiai, taip ir sinte- 
zės suvokimą, kuris daugiau yra privalus vakariečių temperamentui. Patylomis mes 
net svajojame čia apie įsteigimą Lietuvoje Filosofijos Instituto, kuris suvienyta 
dvasia ir bendromis pajėgomis vykintų naują tautinę ir kartu visuotinąją žinijos 
sintezę. Ten tikiuos ir aš rasti sau tinkamą vietą ir pasidarbuoti, kiek neš jėgos ir 
leis tautinio mūsų gyvenimo aplinkybės. 

Savo disertacijos tuo tarpu negaliu dar atspausdinti, nes šiuo metu sunku yra 
surasti reikalingų lėšų grynai filosofiškiems dalykams. O pinigų reiktų nemaža, nes 
už 500 egzempliorių nuo manęs pareikalauta 2000 fr. Knyga būtų to paties maž - 
daug didumo, kaip ir mano bandymas dėl tautinės mūsų kultūros. 

Galop praktiški dalykai: 

1. Mano knygos leidėja, t. y. Spaudos Biura Berne, prašysiu nusiųsti šv. Ka- 
zimiero Dr-jai 20 egz., skaitant vien leidimo kainą, būtent maž-daug 5 fr. 50 c. 
su persiuntimu. Pardavimo kainą Dr—ja galės padėti sulig savo nuožiūros. 2. Kata- 
logų pasistengsiu parūpinti pirmai progai pasitaikius. Šauksiuos irgi kun. Tamošai- 
čio pagelbos, kuriam Tamstos ačiū vienlaik perteikiu. 3. Tamstos laiškelį, rašytą 
Ed. Privat'ui įteiksiu jam sugrįžus iš Lenkijos. Apie jo rolę Varšuvoj dedu čion 
iškarpą su pranešimu. Jei bus Tamstai dar kas reikalinga meldžiu man rašyti į 
Fribourg (Suisse), Av. du Midi, 11. Laišką gausiu į 10 dienų ir prieš išvažiuojant 
į Lietuvą viską pasistengsiu atlikti. O dabar teikis, Kunige Pralote, priimti aukš- 
tos pagarbos išreiškimą 

St. Šalkauskis. 
9. VII. 19. Ziirich. 


ST. ŠALKAUSKIO LAIŠKAS NR. 18 
Tikrai Girbiamas Kunige Prelate, 
Pasimatęs su Tamsta greitu laiku išvažiavau iš Kauno ir, nors turėjau kliūčių 
Berlyne, štai esu vėl Šveicarijoj. — Norėjau Tamstai parūpinti iš Belgijos Nys'o 

„La notion d'espace,, bet man atsakyta, kad tasai veikalas išparduotas ir vėl 
spausdinamas. Kuomet pasirodys iš spaudos, nusiųsiu jį Tamstai. — Mano sveikata 
nuolat taisosi: turiu tad vilties greit užbaigti savo mokslą Šveicarijoje. Norėčiau 
tik dar kiek čia apsidairyti dėl universiteto ir vidurinių mokyklų sutvarkymo, Reil- 
juk ko-nors ir praktiškesnio pramokti. Šiaip-jau čia nieko ypatingo. Teikis, Ger- 
biamasis Kunige Prelate, priimti aukštos pagarbos išreiškimą. 
St. Šalkauskis 
10. X. 19 Lausanne, Av de la Harpe, 1. 


PREL. A. DAMBRAUSKO LAIŠKAS NR. 11 


20. X. 19 Kaune 
Gerbiamasai Tamsta, 


Ačiu už pažadėtą Nys'o knygos atsiuntimą. man dar maloniau bus gauti naują | 
ir be abejo pertaisytą laidą. 

Aš sumaniau įsteigti prie „Motinėlės“ atskirą fondą lietuvių studentų diser- 
tacijoms leisti. Jei Valdyba sutiks netrukus paskelbsiu apie tai laikraščiuose. Geis- 
tini patarimai, kaip tai praktiškiau įvykdinti, kad leidžiamosios disertacijos taptu 
išpirktos ir negulėtu pas leidėją. Pagalvokit apie tai. 

Su tikra pagarba 
Pr. A. Dambrauskas. 


ST. ŠALKAUSKIO LAIŠKAS NR. 19 
Gerbiamasis Kunige Prelate 


Tamstos sumanymas apie fondą lietuvių studentų disertacijoms leisti priimtas 
čia, studentų tarpe su dideliu pagyrimu. Gi dėl praktiško klausimo, kaip leidinius 
(piraplatinus ir išpirkdinus, tuo tarpu mes patys mažai čia nusimanome. Neilgai 
trukus, jei mano finansai leis, manau spausdinti savo disertaciją, kaip Tamsta man 
patarei, — Vokietijoje. Prisieis, žinoma, apsipažinti su technikos puse, kaip atžvil- 
giu į knygos spausdinimą, taip irgi į jos platinimą. Tuomet irgi galėsiu pasidalinti 
ir su Tamsta savo prityrimu. 

Iki šiolei nežinome, ar Tamstos sumanymas tapo įvykintas, nes negauname čia 
nei vieno „Draugijos“ numerio. Būdamas Kaune visai pamiršau ją išsirašyti; da- 
bar nėra kaip persiusdinti pinigų; taigi prašyčiau Tamstos padaryti tam tikra įsa- 
kymą siuntinėti man „Draugiją“, ogi aš pasižadu atsilyginti pirmai progai pa- 
sitaikius. Už toki Tamstos trukdymą savo reikalu labai atsiprašau. Neseniai turė- 
jau progos pasiteirauti dėl katalogų išėjusių karo metu francūzų kalboje knygų 
Čia Lozanoje man pasakyta, kad tokių nėsama. Jei pasisektų kada gauti ko-nors 
panašaus nepamiršiu Tamstai pasiųsti. Nys'o knyga dar nėra pasirodžiusi. — Jei Ser- 
tillanges Tamstai reikalingas, prašau parašyti. 

Iš paskutinių žinių sprendžiame, jog padėjimas Lietuvoje pagerėjo. Bene bus 
jau pagaliau pabaigta su šitais vokiečiais. Užtat lietuvių akcija užsieny žymiai sU- 
menkėjo, pirma, besiskirstant taikos delegacijai, antra, besimažinant užsienio pa- 
siuntinybių budžetams. Bet iš kitos pusės užsienio akcija nebeturi jau tiek reikš- 
mės, kaip anksčiaus. 1 I 

Lietuvių jaunuomenės būrelis Fribourge vis didėja, ypač pasaulinių moksleivių 

skaičius O tai labai svarbu atsižvelgiant į krikščioniškąją ateities akciją. — Tiek 
tuo tarpu.. 
Teikis, Gerbiamasis Kunige Prelate, priimti tikros pagarbos išreiškimą. 
St. Šalkauskis 
30 Lapkričio d. 1919. 
Fribourg (Suisse), 
poste restante. tai nuolatinis mano antrašas. 


PREL. A DAMBRAUSKO LAIŠKAS NR. 12 


15. XII. 19 Kaune 
Gerbiamasai Tamsta, 

„Draugiją“ paliepiau Tamstai išsiųsti. Del disertacijos spausdinimo aš patar- 
čiau kreiptis į stud. C. A. Ozelį (Berlin Charlottenburg Kaiserdamm 11); jis sako- 
si radęs gan pigią spaustuvę, kuri apsiimanti lietuviškas knygas spausdinti. Ji ga- 
lėtu ir francuzišką veikalą atspausti O da geriau butu pasiteiravus keliose vietose, 
tuomet butu galima išsirinkti kur pigiau. 

Ačiu už rupestį apie katalogus. Dabar aš jų nelabai busiu ir reikalingas, nes 
vagims visus mano pinigus (apie 2000 r.) pagrobus nebegalėsiu nei knygų pirkties. 

Iš naujo „Revue Nėo-Scolastigue“ n-rio sužinojau Nys'a išleidus 3-3 savo 
Kosmologijos laidą 2-se tomuose, tik jo kaina 18 fr. mums brangoka, nes apsieitu 
apie 50 auksinų, jei nedaugiau. Raginsiu J. E. Vyskupą te ją išsirašo. 

Minėtame n-ry „R. N. Scol.“ radau svarbų redakcijos prisipažinimą: „Ayons 
la persuasion gue nous ne sommes pas seuls en possession de la vėritė, et gue 
la vėritė gue nous possedons n' est pas la vėritė entiėre“. Aš į scholastiką nuo pat 
jaunystės taip žiurėjau ir todėl nelaikiau jos absoliučios tiesos išreiškėja. Taigi 
patarčiau ir Tamstai dar kartą atidžiai peržiurėti tuos scholastikų teigimus, kurie 
Tamstą yr privedę prie atmetimo Solovjoviškės „pasaulio sielos“ Solovjovui ji buvo 
nevien teoriška tiesa, bet ir realis faktas. 1895 metais važiuodamas sykį nuo Imatros 
Suomijos giria žiemos metu, mėnesienos šviesoje Solovjovo draugas Velička su- 
žavėtas gamtos grožiu, paklausė Solovjovo. Videl Ii ty Boga? Į tai Solovjovas at- 
sakė. „Vižiu boginiu, mirovuju dušu, toskujuščuju po edinom Boge“. Prieš toki 
asmenišką pergyvenimą niekai yra visi scholastiški argumentai, žiurint subjektyviu 
žvilgsniu. Scholastika, bent jos didž. atstovas Tomas Akv. be abejo Solovjovui buvo 
žinomi. Taigi man rodos ir Tamstai su scholastikais reikėtu buti atsargesniam, juo- 
ba kad ir jie patis, kaipo tikri tiesos mylėtojai nedrista sakytis esą atsiekę pilną, 
absoliučią tiesą. 

Apie naują mano sumanyta fondą aš paskelbsiu 1-2m 1920 m, „Draugijos“ n-je. 
Paduosiu „Motinėlės“ posėdžio protokolo ištrauką su savo komentorių. Pasiseki- 
mas pareis, žinoma, nuo to, ar musų ateitininkai panorės karščiau paagituoti del 
to fondo ir parinkti jam aukų. Aš daugiausia pasitikiu, kad musų jaunoji kunigija 
mielai palaikys tą sumanymą. 

Esant didesniam besimokančios jaunuomenės buriui susispietusiam Friburge, 
ar nevertėtu pasiimti kokio žymesnio kolektivaus darbo. Užsieniuose ben- 
dromis spėkomis neretai įvykdomi dideliausi dalykai. 

Labų dienų Tamstai ir kitiems geros valios studiozams-lietuviams; 
duok Dieve visiems sulaukti ateinančiais metais geresnių laikų musų tėvynei ir 
visam pasauliui. 

Su tikra pagarba 
Pr. A Dambrauskas 

ST. ŠALKAUSKIO LAIŠKAS NR. 20 
Didžai Gerbiamas Kunige Prelate! 


Tamstos laišką, rašytą 15 Gruodžio d. gavau kaip tik prieš naujus metus. Nuo- 
širdžiai ačiū už atmintį ir gerus linkėjimus kaip man taip ir mano draugams. Kiek 
čia yra lietuvių jaunimo gali Tamsta spręsti iš to, kad prie lietuviškai sutaisytų 
kūčių buvom atsisėdę 22-se. Žinoma, esant didesniam žmonių būriui, geras sutari- 
mas pasidaro vis sunkesniu; nežiūrint į tai kaip tik per Kalėdas iškelta projektas 
imtis kokio kolektyvio darbo, pav. bendromis jėgomis išversti iš svetimų kalbų ke- 
leta veikalų, atitinkančių laikui. Pasikalbėta ir nutarta apsvarstyti šitą dalyką rim- 
tai pirmam po naujų metų „Lituanijos“ susirinkime. Kas dėl savęs tai prisipažįsiu, 
kad kolektyviai darbai man nesiseka, ir todėl nelabai jais pasitikiu dabarties, kuo- 
met visuomeniškumo instinktas taip dar mažai yra pas mus išsivystęs. Man beni 
sekasi geriaus dirbti vienam. Štai ir dabar apmąstau veikalą, kurį norėčiau parašyti 
iki rudeniui. Jaučiu reikalą, o kartu ir vidaus linkmę parašyti šis-tas apie „filoso- 
fiškuosius tikslaus auklėjimo pradmenis“, kad tuo pačiu suteikti tam tikrą stumsnį 
mūsų tautos ugdinimui. Toks bent yra mano pasiryžimas; ar gyvenimo aplinkybės 
leis sumanymą įvykdyti, tai jau kitas dalykas. 

„Draugiją“ už 1919 metus gavau kartu su Tamstos laišku. Labai ačiū. Paskutini 
dvi knygi mūsų dar visai nematyti. Disertacijų spausdinimo klausimą ir mes pa- 
svarstysime viešai pasirodžius „Draugijoje“ "Tamstos sumanymui. — Siunčiu Tams- 
tai kartu trečiąją Nys'o „Kosmologijos“ laidą, kurią buvau pirkęs sau ir nesu dar 
supiaustęs. Tuo tarpu galiu be jos apsieiti. Jei kartais Tamsta panorėtumei ją sau už- 
laikyti, tai prašau man pranešti, kad galėčiau išsirašyti kitą egzempliorių, kol te- 
besu dar Šveicarijoje. Kadangi turiu užsimokėti už „Draugijos“ 1919 ir 1920 metus, 
tai Tamsta galėtumei skaityti Nys'o „Kosmologiją“ vien kaipo mano atsilyginimą. 

Katalogų išleistų per karą francūzų kalboje knygų Lozanoje nepasisekė išgauti. 
Tik vakar esu išgirdęs nuo vieno bibliofilo, kad kaž-kas ir kaž-kur yra pradėjęs 
leisti tam tikrą bibliografiją su trumpais įvertinimais. Visgi būtų įdomu sužinoti 
apie šitą dalyką ir beturint tuščią kasą. Deja, apie nemalonų atsitikimą su Tamsta 
dėl pinigų esu skaitęs laikraščiuose. Ta pat pergyveno neseniai mano tėvas Šiau- 
liuose, bet tik nelabieji vokiečiai buvo ten užpuolikais. Gerai, kad dar gyvastį paliko. 

Galop turiu noro ir apie scholastiką šį-tą parašyti. Tr aš nežiūru į scholastiką 
kaipo į paskutinį tiesos žodį, nors dabar atvirai rašausi esąs jos adeptų eilėse. Jei 
Aristotelis arba tikriaus aristotelizmas sutvėrė senobinės filosofijos sintezę, tai 
tomizmas padarė tai atžvilgiu į viduramžio filosofiją. Dabar mes turime jieškoti 
platesnės ir gilesnės Tilosofiškosios sintezės, kuri apimtų ir naujųjų amžių filoso- 
fiją; bet kaip viduramžis ne tik napaniekino, bet dar pasirėmė senovės laimėjimais, 
taip lygiai ir mes ne tik neprivalome paniekinti tai, kas buvo padaryta viduramžy, 
bet kaip tik juom pasiremti, kad nužengti pirmyn. Nėra prasmės daryti iš naujo tą 
darbą, kurį yra atlikę pereiti amžiai; nėra net galima sulig savo zuožiūros išplėšti 
iš jų netinkamų sau tarpsnių. ŠSolovjovas buvo sumanęs suvesti sintezėn senąją Rytų 
ir naująją Vakarų filosofijas be tinkamo įvertinimo viduramžio scholastikos ir už 
tai galop jis liko skaudžiai nubaustas. Sutinku, kad viduramžio filosofiją jis buvo 
pažinęs, bet tik šiek-tiek. Ir mums čia nėra sunku įsitikinti, kad buvo tai silpna 
jo pusė. Kad geriaus paaiškinti savo mintį drįstu cituoti tuos žodžius, kuriais baigiu 
savo tezę. Nous croyons conduit la critigue de la doctrine de Soloviev dans 
Vesprit de la philosophic thomiste et avoir ainsi relevė, dans un cas particulier, 

gui a entrainė tant de consėguences funestes dans la pensėe moderne. Nous empor- 
tons de ce travail la ferme conviction gue, si une nouvelle synthėse philosophigue 
plus large et plus profonde est possible de nos jours, elle doit prendre pour base et 
point de dėpart la synthėse gui a ėtė accomplie au moyen-4ge dans Voeuvre tho- 
miste. Solovev ne V' a pas fait et par li mėme a manguė son but, Reconnaitre les 
dėfauts de son systėme, c'est rendre 2 la philosophie de saint Thomas d'Aguin 
Vhommage gu'elle mėrite. 

Štai mano paskutinė išvada. Žinoma, nelaikau savo nuomonės neklaidinga, kaip 
ir anuomet Turkestane, kuomet buvau Tamstai rašęs besirengiąs daryti savo pa- 
saulėžvalgos reviziją. Nuo revizijos ir dabar neatsisakau, nes manau jąją tęsti per 
visą savo gyvenimą, atsimindamas gerai šv. Tomo pasakymą, kad tiesos argumentus 
filosofas priima „non propter auctoritatem dicentium, sed propter rationem dicto- 
rum“. — Tamsta aprašai vieną iš Solovjovo pergyvenimų, paliečiančių pasaulio 
sielos problemą, ir sakai: „„Prieš tokį asmenišką pergyvenimą niekai yra visi scho- 
lastiški argumentai, žiūrint subjektyviu žvilgsniu“ (mano pabraukta; visiškai su- 
tinku, jei ir Tamsta supranti pabrauktuosius žodžius ta prasme, kad sąmonės įvy- 
kiai, kaipo faktai, yra neabejotini. Bet šitų įvykių aiškinimas yra visai kitas dalykas 
ir Čia argumentai, jei tik jie logiški, daug nusveria. Po to, kaip esu ištyręs dalyką 
specialiai, nes jam pašvenčiau savo tezę, priėjau jau ne prie nuomonės, bet prie 
sąmoningo įsitikrinimo, kad Solovjovas davė klaidingą interpreataciją savo pergyve- 
nimams. Žinoma, galėjau suklysti, ypač kad faktinai nusprendė dalyką ne „philoso- 
phia perennis“ kaipo tokia, bet mano, labai dar netobulas, protavimas. 

Savo profesoriui de Munnynck'ui, kuris gvaldo ex professo kaip psichologiją 
apskritai, taip ir „religijinių apraiškų psichologiją“ atskirai, patiekiau iš Solovjovo 
„Tri svidanija“ vertimą svarbiausių vietų ir ypatingai atkreipiau jo domę į antrąjį 
„svidanje“, kuris tikrai sakant prasideda šitais žodžiais: I dolgo ja ležal v dremote 
žutkoj“.Prie vertimo pridėjau reikalingus paaiškinimus ir net sugretinau Solovjovo 
pergyvenimą su Dostojevskio aprašymu apie Aliošos pergyvenimą, laike kurio jo 
siela „soprikasalas' miram inym“. Sako juk, kad Alioša Karamazovas rašytas sulig 
Solovjovo tipo. Prof. de Munnynck'as apsidžiaugė „atidengimu“, kaip jis tarė, nes 
nesitikėjo, kad rusų literatūroje galima rasti Iso-nors panašaus. Mano rašinį jis 
pats paskaitė per seminarą, o be to pasižadėjo, po trumpų paaiškinimų, gvildenti 
dalyką plačiaus per savo pamokas, priėjęs prie misticizmo klausimo. Bet jo interpre- 
tacija, psichologiškoji pirm visako, griežtai skiriasi nuo Solovjovo interpretacijos. 
Laukiu dabar, kad jis pagvildentų dalyką per savo pamokas apie religijinių apraiškų 
psichologiją. Tai, žinoma, autoriteto argumentas ir, kaipo toks, sulig šv. Tomo, fi- 
losotfijos dalykuose — silpniausias, bet viskas tai gal turėti, norėčiau manyti, in- 
formacijos reikšmę. 

Baigdamas, prašau Tamstos, Gerbiamasis Kunige Prelate, priimti aukštos pa- 
garbos išreiškimą 

St. Šalkauskis 
2 Sausio d. 1920 m. Av. du Midi, 11. 
Fribourg (Suisse). 


PREL. A. DAMBRAUSKO LAIŠKAS NR. :3 
Kaunas. 24 I. 20 
Gerbiamasai Tamsta, 


Nys'o Kosmologiją ir Tamstos laiškelį gavau. Už abu nuoširdžiai dėkoju. Kos- 
mologiją yra, rodos, išsirašęs J. E. Vyskupas, taigi iš jo aš tikiuosi gauti. Tuo gi 

tarpu, jei Tamsta nieko prieš tai neturi, naudosiuos Tamstos egzemplioriu. Naujoj 
to veikalo laidoj yra daug ko naujo ypač pirmoj dalyj. Bet pačių naulausių ir, mano 
išmanymu, pačių svarbiausių dalykų — kosmologiškos A. Einstein'o teorijos parem- 
tos relativybės principu —— pas Nys'ą visai nėra. Tuo tarpu Einstein'as pažiuron į 
pasaulį yr įnešęs kur kas daugiau permainų neg savo laiku Kopernikas. Vokietijoj 
apie šį klausimą esama plačios literaturos. Iš jos koki 10 brošiurų turiu įsigijęs ir 
aš, o Nys'as stebėtinu budu tą dalyką ignoruoja. Savo monografijoj apie laiką jis 
tepaminėjo tą naują teoriją vien prieraše, o savo Kosmologijoj netarė apie tai nei 
žodelio. Pažiūrėsim, ką jis pasakys savo naujausioj monografijoj apie erdvę. Erdvės 
teoriją ypač yr radikaliai sureformavęs Einstein'as Nepasakyti savo kurse apie tą 
taip svarbią relativybės teoriją nei žodelio, yra tai neišpildyti profesoriaus prieder- 
mių ir neduoti studentams to, ko jie iš profesoriaus tur teisę reikalauti. Juoba to 
reikalauti galima iš Nys'o, kurs pasiryžo informuoti savo skaitytojus apie visas 
naujausias kosmologiškas teorijas. 

Scholastiška materijos teorija, kaip ji išdėta pas Nys'ą, manęs nepatenkina. Jo 
materijos aiškinimas yra grynai verbalis; realė materija pakeičiama sąvoko- 
mis, jokio susidurimo su dabartinėmis fiziškomis materijos teorijomis neturinčio- 
mis. Nysas yr ištikimas Tomui, bet ar ištikimas tiesai, labai abejotina. Tai jaučia 
daug kas, ne aš vienas. Yra net katalikiškos filosofijos vadovėlių, kur tai aiškiai 
pabrėžiama. Paskaityk Tamsta pav. kad ir Pėcsi'o Cursus brevis philosophiae, ypač 
II-ą naujai išėjusi tomą Cosmologia, Psychologia (Esztergom Hungaria 1916), ten 
jau aiškiai statoma naujos tezės, butent: 

Thesis VII. Materia prima guoad naturam verosimiliter convenit cum materia 
imponderabili seu aetherea. 

Thesis VIII. Forma substantialis elementorum est vis substantialis guaedam, 
cui figura guaedam characteristica atomi accedit. 

Vadinas norima surasti šioks toks kontaktas tarp šios gadynės fizikos ir fi- 
losofijos, seniems grynai verbaliams scholastiškiems terminams priduoti šiokią 
tokią reaieę prasmę. 

Ta pačią pastangą aš randu ir kito gilaus scholastiko, bet draug ir garsaus fi- 
ziko Monsignioro Cerebotani (sk. jo veikalėlius „Mein individuelles Dasein“, 
Das Problem der Materie, 2 dali, Minnchene 1915—1916). Čia bent matai gyvą XX 
a. Žmogų norintį į senus scholastikos indus įpilti nauja turini. Pas Nys'a nieko pa- 
našaus. Tai ramus kompiliatorius jokios naujos minties į savo storus veikalus ne- 
įnešantis. 

Tomizmą, kaip Tamsta gal atsimeni, aš esu prilyginęs algebrai, aristotelizmą 
aritmetikai, abudu juodu yr reikalingu augštesnei sintezei — busimai filosofijai, 
taip kaip augštesnei matematiškai analizei yr reikalingi aritmetika ir algebra. 
Be šių pastarųjų nei diferencialis nei integralis apskaičiavimas nėra galimas; bet 
nei vienas nei kitas nėra nei aritmetika nei algebra. Taigi ir nauja krikščioniška 
filosofija, jei ji atsiras, negalės buti nei aristotelizmu nei tomizmu, bet nauju augš- 
tesniu žmonijos minties vaisium, kuriame ras savo vietą ir aristotelizmas su to- 
mizmu, kaipo žemesnieji parengiamieji etapai. 

Kad aiškinimas corpora per corpuscula nepatenkinas mokslo rei- 
kalavimų — tai tiesa, bet šiandien toks aiškinimas daros kaskart retesnis ir jis 
netrukus visai pranyks. Seni atomai baigia savo amžių dabartinėj fizikoj; jų vietą 
užima elektronai, magnetonai, kurių materialybė daros kaskart problematiškesnė. 
Tie elektronai su magnetonais pagamino ir naują mechaniką, daug kuo besiskyrian- 
čią nuo senos Galilejinės ir Newtoninės. Pas Nys'a nieko neradau ir apie tą svar- 
bią permainą. 

Taigi jei Tamsta panorėsi kada tarti rimtą žodį kosmologijos dalykuose, turėsi 
žymiai papildyti savo scholastiškąjį žinių bagažą naujesniais mokslo daviniais. 

Tamsta drąsiai smerki Solovjovą už tai, kad jis scholastikos gerai nežinojo. 
Ar tai yra faktas, aš nelabai tedrįsčiau galvą už tai guldyti. Man net neaišku, ko 
butinai, kokių scholastikos neišgriaunamų aksiomų yr nežinojęs tas rusų filosofas. 
Kiek aš supratau Tamstos laiškelį, tai, rodos, Solovjovas kaltinama labiausiai del 
nežinojimo scholastiškos kosmologijos, teorijos de materia et forma. Bet apie 
kosmologiją Solovjovas ex professo beveik nieko nėr rašęs. Taigi ir parodyti savo 
scholastikos žinojimą ar nežinojimą nelabai kur ir turėjo progos. Galop žmogus, 
kurs yr skaitęs net Rabaną Maurą ir kitus senesnius viduramžio rašytojus, sunku 
tikėti, kad jis nebut skaitęs Tomo Akviniečio. 

Bet prileiskim, kad jis, kaip Tamsta sakai, ir but nežinojęs tomizmo — ir per 
tai suklydęs. Šiame atvejyje Solovjovas butu kaltas. Tamsta išrodęs tą jo kaltybę 
turėtumei iš to garbės. Bet ta garbė kaip tik ir yra perspėjimu, kad ir Tamsta pats 
draug su savo mokytojais scholastikais neužsipelnytumei tokio pat pasmerkimo, 
kurį esi metęs į Solovjovą Nes jei S. kaltas, kad nežinojo Tomo, tai Tamsta busi 
dar labiau kaltas nepasirupinęs susipažinti su relativybės teorija ir jaja paremta 
nauja mechanika, kuri fiziškų fenomenų (šviesos, elektros, magnetizmo. ..) aiškini- 
me užima žymią vietą ir vaidina labai svarbią rolę. 

Iš kur yr ėmęs Solovjovas savo „pasaulio sielą“ aš gerai nežinau, nes jis savo 
veikaluose retai kur tenurodo šaltinius. Bet man rodos, kad savo tai pažiurai galėjo 
rasti tam tikrų pateisinimų net ir pas pati Tomą. Nes jei viskas susidaro iš mate- 
rijos ir formos, tai iš materijos ir formos yra sudėtas ir pasaulis gua totum. 
Ta gi pasaulio forma tai ir bus pasaulio siela, kaip žmogaus substancialė forma yra 
žmogaus siela. Nutolimas dangaus kunų nuo kits kito nieko čia nereiškia, nes jei 
pasaulis nėra begalinis, tai visados galima rasti begalinėje erdvėje tiek tolimas 
punktas, kad iš jo visi pasaulio kunai bus matomi kampu begaliniai mažu, taip kad 
pasaulis išrodo vienu punktu. Siela gali valdyti žmogaus kuną, nors jis nėra 
joks continuum, tat gali ir pasaulio siela valdyti pasaulį nors jis taipgi nėra 
continuum. 

Rašau tai ne Tamstai įtikinti, kad pasaulio siela tikrai yra, bet parodymui, 
kad Solovjovas net ir gerai Tomą žinodamas galėjo be prieštaravimo logikos bei 
mintijimo dėsniams tikėti i pasaulio sielos buvimą. 

Tamsta, kaipo ne gamtininkas ir matematikas, daugelio schol. kosmologijos 
silpnybių neatjauti; man jos daug aiškesnės — ir ta yra priežastis delko aš scholas- 
tika, o ypač jos kosmologija nėsu patenkintas. 

Dieve padėk Tamstai darbuoties 
Su tikra pagarba 
Pr. A. Dambrauskas 


PREL. A. DAMBRAUSKO LAIšKAS NR. 14 


16. III. 20. Kaunas 


Gato 


„Draugijos“ 1-2 n—ry, kurį tikiuosi Tamsta esi gavęs, buvo įdėtas straipsnis 
„Fondas liet. stud. disertacijoms leisti“. Tas „Fondas“ jau įsikurė ir jame jau yra 
1000 auks. Turiu vilties, kad pavyks ir daugiau surinkti. Fondas galėtų pradėti 
funkcijonuoti, jei tik iš Tamstų šalies butų išrinkta Fondo įstatais reikalaujama 

Komisija. Apie tai aš esu Tamstai rašęs vasario mėn. Bet, deja, ligšiol neturiu jo- 
kio atsako. Aš del to Fondo rašiau ir Amerikon žadindamas steigti tokį pat Fondą, 
Aš tikiuos, kad jis įvyks ir išsiplėtos. Taigi laukiu Tamstų atsakymo. 

Nys'o kosmologiją aš pasilieku, nes gavau algos ir galėsiu Tamstai užsimokėtį 
lygiai kaip ir už „L'Espace“. Prašyčiau parvežti man taipogi Gillet'o Doctriį- 
ne de Vie; naujas tai veikalas; jo kaina 4 fr. 

Su tikra pagarba 
Pr. A. Dambrauskas 


ST. ŠALKAUSKIO LAIŠKAS NR. 21 
Tikrai Gerbiamas Kunige Prelate, 


Tamstos laiškelį, rašytą 16 kovo m. d. Šveicarijon, gavau jau sugrįžęs Lietu- 
von. Šveicarijoj nebuvau irgi sulaukęs „Draugijos“ 1—2 numerio. Todėl, kad ir 
buvau padaręs trumpą pranešimą apie „Fondą liet. stud. disertacijoms leisti“, šis 
klausimas nebuvo plačiaus svarstomas. Tai galima būtų dabar apsvarstyti Kaune 
su tais Friburgo studentais, kurie yra atvykę Lietuvon Velykų atostogoms. Jų esama 
arti 10 žmonių ir jų tarpe visa „Lituanijos“ Valdyba. Jie žada, kiek žinau, susiva- 
žiuoti Kaune 44 š. m. d. Tuo laiku ir aš tariuos atvykti ten su visokiais reikalais. 
Galėčiau tad pasitarime dalyvauti. 

Man neteko pirkti Gilleto knygos, kadangi nebuvau gavęs Tamstos laiškelio 
Šveicarijoj. Ten būdamas negirdėjau, kad Nys'o „L' Espace“ būtų išėjusi. Jo kos- 
mologiją prašau, Tamstos užlaikyti sau. Apskritai knygų reikale galima dabar pasi- 
naudoti kun. Tamošaičio tarpininkavimu, kol jis tebelieka Šveicarijoj. Sertillanges'o 
veikalą sugrąžinsiu Tamstai būdamas Kaune: nenoriu jį siųsti paštu. Prieš Velykas 
buvau apsistojęs vienai nakčiai Kaune, laukdamas sekančio traukinio; bet jokių 
reikalų atlikti negalėjau: reikėjo skubintis, kad bent didįjį šeštadienį būti namie. 

Galop es4ų Lietuvoje baigęs mokslą. Stoti į darbą tuoj dar negaliu. Bet nuo 
rudens tikiuos galėsiu jo imtis kaip reikiant. 

Tuo tarpu tiek terašau, tikėdamasis greitu laiku pasimatyti su Tamsta Kaune. 
Teikis tad Tamsta, Gerbiamasis Kunige Prelate, priimti tikros pagarbos išreiškima, 


St. Šalkauskis 
14 Balandžio d. 1920 m. 
Šiauliai, Šėduvos g. 13. R 


ST. ŠALKAUSKIO LAIŠKAS NR. 22 
Gerbiamasis Kunige Prelate! 


Ruošdamas rinkinį apie ateitininkų ideologiją, pastebėjau joje aiškų estetinės 
ideologijos trūkumą, kuris jau seniai duoda save jausti ateitininkų nusistatyme dai- 
liosios kūrybos dalykuose. Norėdamas užpildyti šitą trūkumą suformulavau veda- 
masias idėjas, kurios mano buvo padėtos į bendrosios estetikos kurso, pradėto bet 
nebaigto 1929—1930 mokslo metais. Kaipo estetinės ateitininkų ideologijos projektą | 
atidaviau šias vedamąsias idėjas spausdinti „Židiniui“, kad apie jas galėtų išsitarti 
suinteresuoti žmonės Žinodamas Tamstos susisielojimą dėl netikusio žmonių nusi- 
statymo estetikos klausimuose, drįstu atkreipti Tamstos dėmesį į spausdinama pro- 
jektą, kurio nuoraša čion pridedu, ir prašyti pareikšti viešai ar privačiai man savo 

pageidavimus pataisų ar papildymų klausimuose. Prašau Kunige Prelate, priimti 
giliausios mano pagarbos išreiškimą, St. Šalkauskis 
1932. IV. 20 Kaunas 


PREL. A. DAMBRAUSKO LAIŠKAS NR. 15. 
Kaunas 22. IV. 32. 
Aukštai gerb. profesoriau, 


Dieve padėk Tamstai mūsų naujovišką estetiką sanare in radice. Savo 
pastabas čion pridedu. Aksiomatizacija kiekvieno mokslo sunkus dalykas, dar sun- 
kesnis estetikos aksiomatizacija. Linkiu Tamstai pilniausio pasisekimo pasirink- 
tame darbe. 

Aukštai Tamstą gerbiąs 
Pr. A Dambrauskas 


KRITIŠKOS PASTABOS DĖL PROF. S. ŠALKAUSKIO „ESTETINĖS ATEI- 
TININKŲ IDEOLOGIJOS“ 


I. GROŽIS 


1. Pozityvus mokslas turėtų vengti metaforų. Todėl, manau, „tobulumo 
žydėjimą“ būtų geriau pakeitus pasireiškimu, spindėjimu ar kuo kitu. 

2. Tobulumo išskaitytos tik šešios „rūšys, bet man rodos, jų gali būti ir 
daugiau Pav. aš pats tyrinėjau geometrinės linijas tiesumo atžvilgiu. Pasirodo 
linijų esama tobulo ir netobulo tiesumo. Vadinas, gali būti tobulumas geometrinis, 
mokslinis, estetinis ir k. 

Be to, jei daikto tobulumas yra jo „atitikimas savo normų“, tai reiktų paaiš- 
kinti netiktai, kas yra „daikto normos“, bet ir iškur jos atsiranda ir kas 
jas daiktams uždeda. Čia kaip tik ir yra gera proga nurodyti, kad kiek- 
vienas tobulumas bei idealės daiktų normos einaiš aukiščiausio 
tolumo — Dievo. 

3. Minimos čia „estetikos normos“ atrodo esą skirtingos nuo 2 $-o „daiktų 
normų“. Taigi ir reiktų paaiškinti jų esmę ir genezę, kas jos yra ir iškur atsiranda, 
ar jos bus subjektyvinio ir objektyvinio pobudžio? ir t. t. 

4. „Įsiskaidrėjimą“, siūlyčiau pakeisti skaidra, spinduliavimu ar 
kuo tinkamnesniu. 


II. MENAS IR KŪRYBA 


1. Man neaišku dėlko iška!ba negali būti „estetiniu tikslu“? Ar geras kalbėto- 
jas kartais suteikia klausytojams kur kas daugiau estetiškų emocijų, negu pav. 
koks vidutinis vaidintojas scenoje. 

2 „Recta ratio factibilium“ labiau pritinka kuriamajam grožio realizavimui, 
negu menininko nusiteikimui gražųjį daiktą bekuriant. 

3. Sprendimas paprastai reiškiamas logiškomis kategorijomis (sąvokomis, 
protavimais, silogizmais). Jei būtų estetinis sprendimas, tai turėtų būti 
ir estetinė logika, bet man apie ją neteko girdėti. Todėl aš ir siūlyčiau „estetinį 
sprendimą“ pakeisti estetine intuicija, arba ir visai jį išmesti, pavedant 

jo funkcijas estetiniam skoniui, kurs meno dalykuose dažnai pats vienas 
viską ir nusprendžia. 

Žodžio „atgaminamoji“ prasmė man yra nesuprantama. 

4. Reiktų paaiškinti, kas yra „idealinis pirmavaizdis“, nes jis savaime aiškių 
pavadinti juk negalima. 

5) Šio $-o redakcijai trūksta precizijos, nes vargiai bau galima pasakyti, kad 
dailiosios kūrybos pagaminti daiktai turėtų reikšmės „jau vien tik dėl išviršinės 
savo lyties“. 

6. Kad meno kūrinys gali ir privalo duoti naujo grožio, kurio nėr' gamtoj, tai 
tiesa; bet kad jis galėtų ir turėtų duoti „daugiau grožio, kaip kad įstengia jo reali- 
zuoti gamta“, tai yra tuščia ir negudri kai kurių menininkų pretensija. Gamtos gro- 
žis — tai Dievo sukurtas grožis, meno kūriniai žmogaus pasigaminto grožio pavyz- 
džiai. Nei kiekybės nei kokybės atžvilgiu tuodu grožiu nesulyginamu. Pasakyti, kad 
meno kūrinys „gal ir privalo daugiau duoti grožio, negu gamta“ — yra pastatyti 
žmogų aukščiau už Dievą. Tai yra aiški nesąmonė. Jai geriau suprasti reiktų arčiau 
pastudijuoti patį gamtos grožį. Tam tikslui patarčiau peržiūrėti kad ir Haeckelio 
veikalą „Die Kunstformen der Natur“. Tam bedieviui Dievas, tur bui, dovanos 
daug klaidų už tai, kad jis taip daug yr pamilęs gamtos grožį, kiek jis apsireiškia 
žemiausiuose jūros dugno gyviuose. Paėmęs tą veikalą į rankas Tamsta rasi ten 
tiek neapsakomai gražių formų, papuoštų gražiausiomis spalvomis, kurių joks daili- 
ninkas nė sapne nėr matęs. Tą pat rezultatą prieisime ir sulyginę gamtos spalvas su 
menininkų vartojamais dažais. Apie jokį gamtos grožio pralenkimą nė kalbos ne- 
gali būti. Tatai rašydamas šį $-2 Tamsta tur būt ka kitą būsi turėjęs galvoje. Taip 
kaip jis dabar suredaguotas, jis absoliučiai nepriimtinas, 

7. Kaip meno kuriamojo grožio pagrindas gali būti „tolygus su gamtos grožiu“ 
aš neįstengiu suprasti; dar labiau nesuprantamos man čia minimos „grožėjimosi 
ypatybės“ (kieno tos ypatybės: ar paties menininko, ar apipavidalinamojo obiekto?). 

8. Aiškumo dėliai reiktų čia paminėti bent vieną kita „estetikos priemonę“. Tas 
pat padarytina ir su to tyrimo „objektyviais daviniais“. 


III. KŪRINIO LYTIS IR TURINYS. 

1. „Vis dėlto jam“. Kuriam jam, ar „grožiui, ar menininkui?“ „Nėra abejingas 
ir dalyko turinys“. Kurio dalyko: ar imamojo apipavidalinti, ar jau apipavidalintojo 
ir padarytojo meno dalyku? 

2. „Jųdviejų vienybė“. Ar negeriau būtų — jųdviejų meniškas sujungimas. 

5. Kas tai yra „ne nelygstamos galimybės“, aš nesuprantu. 


IV. MENO TIESA IR DORA. 

3. Visas klausimas pareina iš to, kas yra „doras žmogus“. Daug kas galvoja, 
nieko neužmušiau, nieko nepavogiau, vadinas, neturiu nuodėmių, turiu ramią sąži- 
ne. Ar to užtenka doro žmogaus titului gauti ir turėti autonomijos teisę meno sri- 
tyj? Man rodos, ne. 

4. „Susiharmonizavęs teoriniu atžvilgiu“. Kokia čia teorija turima galvoj: 
— neaišku. Neaiškus ir „organiškas negalėjimas nusidėti tiesai. 
dorai ir grožiui“. Šventieji buvo juk aukštam laipsny susiharmonizavę nevienu gy- 
venimo atžvilgiu, tačiau kartkartėmis nusidėdavo ir tobulumui ir dorai ir tiesai.. 
Ar negeriau būtų šį $-a visai išmetus, ar kaip kitaip suredagavus. 


VI. AESTHETICA PERENNIS. 
1. Atliepti — siūlyčiau — atsakyti. 
A. Jakštas 

PREL. A. DAMBRAUSKO PASTABOS PRIE „PAGRINDINIŲ FILOSOFIJOS 
TERMINŲ“ PROJEKTO 


Prie termino akivaizda, ėvidence, Evidenz — „Akivaizda turi kita pras- 
me. Gal akimata“. 
+ - apibrėžtis — aptartis, dėfinition, Definition — „Gal apibrėža, 
aptara?“. 
ss a atoveika, rėaction, Reaktion, Gegenwirkung — „atoveika ir atveikimas 
bene tas pat“. 
2 5 baigiamasis, fini, endlich — „galuotas“. 
20 E: begalis, impuissant, ohnmžchtig — „bejėgis“. 
2 2 begališkas, impuissant, ohnmūchtig — „bejėgiškas“. 
2 = buitis, le genre de vie, Lebenszuschnitt — „netikes ir nereikalingas 
terminas; jį atstoja būtis“. 
ša 55 duornuo, donnėe, das Gegebene — „Priimtinesnis davinys“. 
= gyvena, indice de vie, Lebensmerkmal — „Neaišku, kuo skirias g y- 
vena nuo gyvensenos“. 
“5 "a išsirutuliavimas, dėroulement, Entfaltung, Sichentfalten — „išsiru- 
tulojimas“. 
5 jaudrumas, excitabilitė, Erregbarkeit — „Jaudrumas ir jaut- 
rumas atrodo tas pat“. 
= 28 jautulys, ėmotion, Gemiitsbewegung — „Geriau palikti visiems žino- 
mąją emociją“. 
55 - juslė, sens externe, žusserer Sinn — „Man rodos, kad juslė galų 
gale duodas suvedama į jauslę“. 
k FR kraštybė, extrėmitė, Extrem — „Man rodos — kraštybėęė galima 
pareikšti kraštu arba kraštutinumu“. 
A 5 krypsmas, declination, Abweichung — „Ar ne geriau — nukrypi- 
mas beinuokrypa“. 
bs “ linkmė, direction, Richtung — „Koks skirtumas — tarp krypties 


ir linkmės?“. 

2 4 lygstamasis, relatif, bedingt — „Geriau būtų: sąlyginis, sąlygus 
tarptautinis reliatyvus“. 

ži nelygstamas, absolu, pur et simple, unbedingt „Nevykęs terminas, ge- 
riau palikti tarptautinį absolutų“. 


“ ja omė, instinct, Instinkt, Naturtrieb — „Aukščiau buvo juta, o čia 
omė. Reiktų pasirinkti kurį vieną“. 

aš Ža omuo, intellect, Verstand — „Iš kurios balos jis ištrauktas?“ 

5 5 padėlys, don de nature, Anlage — Žž. palenktas. 

is X palenktas, subalterne, subaltern — „Negirdėtas dalykas lygiai kaip ir 
padėlys“ 

až sė patirtis, expėrience, Erfahrung — „Siūlyčiau patyra“. 


A -ž perprasti, approfondir, ergrūnden — „Geriau būtu — gilintis“. 

priedermė, devoir, obligation, Pflicht — „Aukščiau buvo pareiga; 


kuo geresnė priedermė?“. 
priespara, coerction, contrainte, Antrieb, Zwang — „Barono žodyne 


ponuždenije — raginimas. Priespara labai abejotina“. 
prievolė, besoin, Bedirfnis — „Barono žodyne: reikalas, reik- 


muo“. 
sąvaika, interaction, Wechselwirkung — „Nuo keikti, peikti nėrą 


sąkaikos nei sąpaikos, taigiir sąvaika mano rodos abe- 


jotina“. 
i = tariniavimas, prėdication, Prūdikation — „Visai nesuprantamas ter- 
minas ir nežinia, kam jis reikalingas“. 
— vienata, 
23 5 vienutė, unitė, Einheit — „Ką reiškia vienata ir kuo ji 
— vienetas, skiriasi nuo vieneto?“ 
- Ša visovė, univers, Weltall — „Aukščiau buvo visata,očia visovė, 


Kam ji reikalinga?“.“ 

Rėsumė 


C'est un article, consarė 4 la mėmoire du feu prėlat A. Dambrauskas 
(1860—1938), et sa correspandance avec Vauteur sur les diffėrentes gues- 
tions scientifigues et surtout philosophigues. L'article carastėrise le prėlat 
en gualitė d'inspirateur de la renaissance nationale lithuanienne aprės la 
publication de la revue „Aušra“ („„Aube“, organe de la renaissance paru en 
1883) et jusgu'au rėtablissement de VEtat lithuanien. La correspondance 
concerne les annėes 1913-1915, 1919-1920 et 1932 et touche les matičres, dė- 
signėes dans Vindex. 


Hegelio logikos bei ontologijos 
svarbesnieji nusistatymai 


Prof. Dr. Pr. Kuraitis, Kaune. 


I. Hegelis laiko save didžiausiu revoliucionierium logikoje, išdrįsų- 
siu griežtai pasukti iš dviejų tūkstančių metų to mokslo tradicijos kelio. 

Kantui atrodė, kad nuo Aristotelio laikų, logika, bent kiek liečia jos 
formalius dėsnius, yra jau pilnai ir tobulai nustatyta ir nereikalinga jokių 
pagrindinių taisymų; Kantas taip manė dėl to, kad pagal jį formali logi. 
ka, daranti atotrauką nuo pažinimo objektų ir jų įvairumų, galėjo būti 
seniai savo pagrinduose atbaigtai sutvarkyta ir įvairių mokslų evoliucija 
negali duoti akstino jokiems kėsinimams ją iš esmės reformuoti. Hegelis 
kaip tik šitą Kanto nurodomą tradicinės logikos pastovumo pagrindą 
griežtai atmeta. Hegelis nepripažįsta pažinimo objektų atskyrimo nuo 
mintijimo ir dėl to laiko klaidingu kantišką formalios logikos supratimą, 
pagal kurį logikoje svarstoma skirtingai nuo pažintų dalykų sąvokos, dės- 
niai ir mintijimo procesai. Iš viso Hegeliui nepriimtini tradicinės logikos 
nusistatymai, kurie, anot jo, yra susidarę dėl to, kad buvo išeita ne iš 
visuotinio absoliutaus proto, ne iš visuotinėje formoje egzistuojančios 
realybės, trumpai išsireiškiant, ne iš visuotinės dvasios požiūrio, kurio 
vienintelį galiojimą jis manė įrodęs savo veikale „Phžnomenologie des 
Geistes“.*) 

Hegeliui būtis, esybė ir mintijimas — tai neatskiriami dalykai. Savo- 
kos dėsniai, mintijimo procesai — tai pati apie save galvojanti, save 
išreiškianti realybė. Kai tiesa yra visuotinė (nes subjektyvi tiesa, tik kam 
nors tiesa, o ne visuotinai galiojanti, nėra tikra tiesa) ir drauge ji yra 
egzistuojančios realybės išreiškimas, tai, pagal jį, egzistuoja tik tai, kas 
yra visuotinybė. Tai, kas egzistuoja, pagal jį, vadinasi konkreti esybė; 
taigi ir egzistuojanti visutinybė, pagal jį, yra konkreti, kaipo savyje api- 
manti ir atskirus dalykus ir jų skirtingumus ir visus bet kokios rūšies 
konkretumus. Toji egzistuojanti visuotinybė tai jokiu būdu nėra forma- 
lios logikos abstraktas; ji yra pilnai konkreti. Kai egzistuoja konkreti 
visuotinė realybė, tai savaime suprantama pripažinimas ir konkrečių, 


*) Apie tai esame plačiau rašę, dėstydami Hegelio gnoseologiją. (Žiur. „Logo“. 
1936 m. Nr. 1.) 

realybę išreiškiančių visuotinių sąvokų, dėsnių ir visuotinėje formoje 
besireiškiančių procesų. Visuotinės tad pažinimo formos yra, pagal Hege- 
lį, visai natūralios tiesos pažinimo formos, kitaip sakant, egzistuojančios 
realybės išreiškimo formos. 

Kai tokiu būdu pažinimo formos yra drauge pažintos egzistuojančios 
realybės formos, dėl to ir realybės pažinimo pažanga negali neduoti paži- 
nimo formų pažangos. Hegelis dėl to, iš savo pagrindinių nusistatymų 
išeidamas, visai natūraliai manė, kad prieš du tūkstančiu metų sukurtas 
logikos mokslas negali jau turėti tikros vertės, kai per tiek amžių įvairių 
mokslų srityje pasiekta nemaža esminių laimėjimų. 

II. Kai Hegelis pripažįsta minties ir būties, mintijimo ir realybės 
procesų identiškumą, tai pas jį logika apima ir ontologiją ir ontologiškas 
požiūris pas jį iš esmės nesiskiria nuo logiško. Tiesa, jo logikos raštuose 
(kad ir didžiojoje logikoje iš 1812—1816 m. ir enciklopedijoje iš 1830 m.) 
yra paliečiama daugiau dalykų, negu ligi tol buvo tai daroma Aristote- 
lio ir Chr. Wolffo dvasioje rašytuose ontologijos traktatuose; ypač antro- 
je ir trečioje jo logikos dalyje yra savotiškų svarstymų apie dėsnius ir 
procesus, apie kai kuriuos bendrus metafizinius dalykus, kurie tradicinės 
logikos rėmuose paprastai nefigūruodavo. 

Ir pagal Hegelį logikoje reikia svarstyti pačius bendruosius mintiji- 
mo ir realybės dalykus, pačiose tokiu būdu bendriausiose formose abso- 
liučios dvasios pasireiškimus. Bet tai nereiškia svarstymu  sudaromo 
abstraktumo. Hegelis griežtai skiria visuotines sąvokas, visuotinius dės- 
nius nuo formalios Igikos abstrakčių sąvokų ir abstrakčių dėsnių. Kai 
žiūrima iš kokio izoliuotai paimto punkto, iš kokio atskiro daikto, kai 
išeinama iš atskiro žmogaus sąmonės ar iš kokios abstrakčiai imamos 
sąmonės apskritai požiūrio, tai pagal Heglelį tada žiūrima „abstrakčiai, 
su abstraktaus proto pagalba, kuris dėl to tikros tiesos nesuvokia, o tik 
įsipainioja į įvairius prieštaravimus ir nesąmones, nes tiesa yra tik visu- 
mos išreiškime, tik realybės visuotinėje formoje išreiškime, nes realybė, 
pagal jį, yra visuotinė. Tik spekuliatyvus protas, kuris būtent žiūri iš 
visumos punkto, taigi iš tikros realybės punkto, iš absoliutaus proto punk- 
to gali tikrą tiesą, tikrą realybę savyje pažinti ir išreikšti ir visumos sin- 
tezėje gali suderinti abstraktų protą kamavusius prieštaravimus ir išsklai- 
dyti varginusias jį nesąmones. 

Absoliučios, visuotinės dvasios be galo įvairiuose atsiskleidžiančio 
gyvenimo momentuose esama ir tų bendrų realių aspektų, kuriuos svarsto 
tik su pačia realybe norinti turėti reikalą Hegelio ontologiška logika. 

Bendriausiais tos visuotinės, absoliųčios realybės aspektais yra laiky- 
tini logikos, gamtos ir visašališkai save pareiškiančios ir refleksijos būdu 
i save atsigrežimu save peršviečiančios ir išreiškiančios visuotinės dvasios 

požiūris. Iš čia trys pagrindinės Hegelio sistemoje svarstymų grupės, 
kurias nedera betgi vadinti tikra prasme dalimis: būtent, logika, gamtos 
filosofija ir dvasios filosofija. Jas netinka vadinti, anot Hegelio, filosofi- 
jos dalimis, nes jos visos išreiškia savo būdu tą pačią visuotinę realybę. 
Tobuliausiai išreiškia tą realybę dvasios filosofijos požiūris, o logikos ir 
gamtos filosofijos požiūrius tenka, pagal jį, laikyti tik vienas kitam prieš- 
taraujančiais visuotinės dvasios gyvenimo momentais. 

Kai Logos, pagal Hegelį, yra tik visuotinės dvasios momentas, tai ir 
dėl to jo visos sistemos negalime vadinti panlogistiška, panlogizmu. Tas 
pavadinimas, žinoma, netinka ir dėl to, kad jis reiškia pagal įprastą 
nomenklatūra perdidėlį formalios logikos požiūrių išplėtimą, kurių He- 
gelis, kaip minėjome, nepripažįsta. 

III. Hegelis savo logiką pastato prieš tradicinę, kaipo neribotos, 
begalinės minties bendrųjų formų svarstymus prieš ribotos, nuo realybės 
atsietos minties logiką. Kad geriau suprastume jų skirtingumą ir priešin- 
gumą pravartu, einant Hegelio nurodymais“), paduoti santraukoje charak- 
teringesnes vienos ir kitos logikos ypatybes. 

1. Tradicinės logikos charakteringesnius pažymius, iš atžvilgio į He- 
gelio nusistatymus, galima suvesti prie šių šešių: 

a) Ribota mintis, kai ji virsta pažinimu, tai ji turi būti visados nu- 
kreipta į kokį partikuliarų objektą. Aiškiau sakant, visuotinės savyje 
minties formos, jeigu jos veikdamos turi duoti kokį nors pažinimą, tai jos 
turi būci pripildytos turiniu kokio atskiro objekto, kuris yra už jų ribų. 

b) Ribotos minties formos savyje yra subjektyvios būsenos, glūdinčios 
subjekte kaip sustingusios, be jokio gyviems dalykams deramo judėjimo: 
Tos formos tad, neturinčios savyje judėjimo, iš savęs nepradeda veikti, 
bet su jomis operuoja ribotas protas (arba aš). 

c) Tos ribotos minties turinys ir forma tradicinėje logikoje priklauso 
dviem iš esmės skirtingoms sritims. Minties, kuri virsta pažinimu, turi- 
nys yra partikuliarus už minties ribų esąs objektas. Kaip įvyksta susijun- 
"gimas minties formos su tuo turiniu, tai tos logikos priemonėmis negali 
būti išaiškinta: atrodo, kaip koks šuolis logiškoje tuštybėje. 

d) Tiesa, transcendentalinėje Kanto logikoje minties turinys nepri- 
klauso iš esmės svetimai sričiai (turinys, kaip ir forma, čia yra sąmonei im- 
manentiški); bet toje Kanto logikoje nėra pažinimo tikros realybės; 
das Ding an sich juk yra moksliniam pažinimui neprieinama. Ne- 
geriau sekėsi ir Fichtei. Fichtė, tiesa, pareiškia reikalavimą, kad visos 
kategorijos būtų išvestos iš aš, kuris padaromas filsofinės evoliucijos iš- 
einamuoju punktu ir iš kurio spontaniško veikimo turi jos atsirasti. Bet, 


*) Žiūr. įvadą i didžiąją jo logiką ir enciklopedinės logikos paragrafus 61 
iki 69. 

pasirodo, šitas aš veikimas reikalingas yra išorinio, ne aš sujudinimo; tai- 
gi tasai aš yra savo veikime priklausomas ir jam iš tikrųjų yra nepriei- 
namas begalinės, tikros realybės pažinimas. Schellingas kalba apie absoliu- 
tą, kuris yra viso ko pagrindas, iš kurio visa išeina, bet neįstengia tai iš- 
reikšti logiškoje formoje. 

e) Ribotos minties formos, kai jomis norima ką pažinti, yra nukreip- 
tos į partikuliarų objektą; užtai, kai siekiama jomis pažinti neriboto 
tobulumo dalykus, tai tie dalykai kažkaip virsta ribotais (senojoje metafi- 
zikoje). Turint galvoje minties formų ribotumą, kiti visai čia atsisako nuo 
tikros realybės pažinimo, kaip antai yra padaręs Kantas savo grynojo pro- 
to kritikoje. 

£) Ribota mintis, negalinti iš savęs turėti realybės pažinimo turinio, tą 
turinį gauna tik per kito (tai minčiai svetimo) tarpininkavimą; čia visur 
tad iš tikrųjų galioja dėsnis: omne guod movetur, ab alio movetur. Tokiu 
būdu čia negali būti jokio pažinimo be tarpininko, jokio betarpiško pažini- 
mo ir už tai jokios tikros logiškos pradžios filosofijos sistemai. 

2. Prieš tuos tradicinės logikos pažymius suformuluotinos yra dabar 
Hegelio spekuliatyvios logikos ypatybės, kurios iš viso išreiškia eilę cha- 
rekteringiausių Hegelio filosofijos nusistatymų. 

a) Hegelis tariasi labiausiai vertinąs mintį, nes ji, pagal jį, yra savo 
esmėje begalinė, neribota, absoliuti arba spekuliatyvi. Mintis savyje ap- 
ima esminjų momentų eilę, kurių kiekvienas išreiškia savo būdu minties 
visumą. Kaip augalas iš diego, taip iš begalinės minties sąvokos organiš- 
kai išauga būtiname sąryšyje esančių momentų kompleksas. Mintis yra pa- 
grinde visų patyrimų, atsiminimų, norų ir pastangų. Mintis yra gyva, yra 
gyvenimas. į 

b) Begalinė, neribota mintis turi savo pažinimo turinį iš savęs, savyje. 
Jai nereikia stengtis susidurti su kuo nors sau svetimu, kad galėtų turėti 
pažinimą; ji tad grynai ir pilnai visad pasilieka savyje, savo apimtyje. Ji 
viską juk savyje apima; už jos apimties nieko nėra, kas galėtų ją veikti, ką 
nors jai suteikti. 

Taigi begalinė mintis yra savyje drauge ir begalinis pažinimas ir kaipo 
toks savyje apima visą savo pažinimo objektą. | į 

c) Begalinėje mintyje ir atskiri, partikuliarūs dalykai yra pažinti, su- 
prantami savo esmėje, kaipo visuotinybės, kaipo mintis. Mat, pagal Hege- 
li, absoliuto, absoliučios dvasios, absoliučios minties esmėje yra dialektiš- 
kai reikštis, tai yra išsiplėtoti, išvystyti savo gyvenimą pagrinde sąryšyje 
esančios begalinės įvairiai sau prieštaraujančių momentų kompleksų dau- 
gybės formoje. Visa tai d savo esmėje visuotinės begalinės minties pasi- 
reiškimai. . 

d) Begalinėje, visuotinėje mintyje nėra tikro priešingumo bei skir- 

tingumo tarp formos ir turinio; joje forma yra drauge ir turinys, o turi- 
nys drauge ir forma. 

e) Begalinėje, visuotinėje mintyje nėra tikro priešingumo tarp subjek- 
tyvumų ir objektyvumų, tarp tiesos ir tikrumo; tie dalykai, pagal jį, yra sa- 
vyje identiški. Tiesos siekiantis pažįstantis subjektas, pagal jį, yra paga- 
liau ne individualus aš, bet visuotinis, nes tiesa gali reikštis tik visuotiniame 
galiojime, tik visuotinumo formoje, tik visuotinumo srityje. Individua- 
lus aš pagaliau logiškai neapčiuopiamas, logiškoje srityje nesurandamas; 
juk kai norime į savo aš daryti refleksiją, tai suprantame, kad ne tik ma- 
nyje yra aš, bet ir kitame, trečiame ir visuose, kitaip sakant, kad aš reiš- 
kiasi visuotinumo formoje. Skirtingi pažinimo objektai, giliau juos 
svarstant, pasirodo savo esmėje identiški, kaip visuotinės dvasios, visuo- 
tinės minties pasireiškimai. Kai pažinimo subjektas ir pažinimo objektas 
yra identiški, galima, pagal Hegelį, suprasti, darant kad ir šį samprotavimą: 
kad ir pažįstantis aš ir pažintas objektas gali būti vadinami šitas; juose ši- 
tiškumo forma yra savo esmėje visuotinė, ta pati, nes visa galų gale yra vi- 
suotinės dvasios, visuotinės minties išsiskleidimų momentai. 

f) Pegalinėje, visuotinėje mintyje nėra tikro priešingumo ir skirtin- 
gumo tarp būties, esybės ir sąmonės (kaip tai yra skelbus senoji tradicinė 
logika ir metafizika), nėra atsiskyrimo moksliškai pažįstančios minties 
nuo tikros realybės (kaip antai transcendentalinėje Kanto logikoje), bet 
mintis ir būtis, esybė, realybė yrą savo esmėje tas pats dalykas. Mintis yra 
save pačią pažįstanti realybė. Minties procesai yra save pačią peršviečian- 
čios realybės procesai. . 

g) Begalinėje mintyje atsiranda pažinimas be kurio nors tarpininka- 
vimo, be kurio svetimo minčiai dalyko veikimo. Pažinimas čia yra pilnai 
betarpiškas, ištekantis iš paties dalyko, kuriuo galų gale yra save pažį- 
stanti, save sau savo momentų įvairybėje išsivystanti, pasireiškianti visuo- 
tinė absoliuti mintis. Jai negalioja tad dėsnis „omne guod movetur, ab alio 
movetur“. 3 

h) Begalinė, visuotinė „mintis ir jos  relškiniosi formos nėra savyje ne- 
judančios, bet gyvos, tapsme, judėjime. Mintis, mat, yra gyvenimas, vi- 
suomet esąs judančioje, nepastovioje pusiausviroje. ' 

3. Hegelis skiria tris prieš jį buvusios logikos etapus, nurodo jų silp- 
numus ir klaidas ir drauge pažymi, kaip jo spekuliatyvioji logika nugali 
buvusių etapų vidujinius prieštaravimus, suima į save tai, kas juose buvo 
pozityvaus, vertingo ir kaip jo aukštesnės refleksijos šviesoje ji pasireiš- 
kia nuoseklios, suderintos sistemos žormoje. 

a) Aristotelio logikoje jis mato logiškų pažiūrų pagrindimo stoką, at- 
sirėmimą jų tik į naivų įsitikinimą. Jis pripažįsta, kad čia logikos dės- 
niais stengiamasi realybę atvaizduoti, kad čia logiką stengiamasi atremti 

į ontologijos nurodymus; bet tie nurodymai, pagal jį, neturi tikro, aiškaus 
pagrindo ir realybės atvaizdavimas čia yra ginčytinos vertės. Čia daik- 
tai, pažinimo objektai, stovi už minties ribų, nuo jos nepriklausomai, savy- 
je be minties pagalbos atbaigti ir dėl to nesuprantama, kaip mintis gali juos 
pasiekti ir atvaizduoti bei išreikšti. Juo labiau nesuprantama, kaip čia ri- 
botu protu ir iš ribotų daikų galima prieiti prie begalinės esybės pažinimo; 
tarp pastangų ir rezultato čia nėra reikiamos proporcijos. Tai liečia ir 
prieš Hegelį buvusių racionalistų logikoje pastangas. 


b) Empirizmas, susirūpinęs konkrečiu pažinimo pagrindu ir konkre- 
čiais pažinimo rezultatais, stengiasi viską išvesti iš patyrimo ir viską į 
patyrimą atremti. Empirizmas yra nusistatęs prieš visokius abstraktumus, 
prieš abstrakčius dėsnius ir abstrakčius protavimus. O tuo tarpu, kaip 
pažymi Hegelis, empiristai analizuodami ir paskui sintetizuodami patys 
kuria abstrakcijas, patys vartoja abstrakčias sąvokas ir dėsnius. Be to, 
empirizmas neįstengia jokiame pažinime pasiekti būtinumo ir visuotinu- 
mo, taigi neįstengia prieiti prie tiesą (kuri negali nebūti būtina ir visuo- 
tinė) išreiškiančio pažinimo. Tokiu būdu empirizmas turi būti -pripažin- 
tas klaidingu, nes filosofijai iš esmės rūpi ir tiesa ir tikrumas. 


-c) Kantas, kad ir pripažino formalios logikos atbaigtumą ir tobulumą, 
betgi bando sukurti transcendentalinę logiką, kuri drauge yra savotiška 
ontologija ir metafizika. Norėdamas mokslą iš esmės susieti su patyrimu, 
jis sukuria savotišką mokslinio patyrimo teoriją. Pagal Kanta, minties 
formos savyje yra tuščios, o pojūčių patyrimas iš savęs aklas. Be sąryšio 
su pojūčių patyrimu minties formomis operavimas neduoda pažinimo, o 
lieka tik tuščiu mintijimu; tas atskyrimas mintijimo nuo pažinimo tuoja 
didelės reikšmės jo vėlesnių pasekėjų gnoseologijoj. 


Kad turėtume tikrą pažinimą, reikalinga pagal Kantą nustatyti tikras 
arba apriorines sintezės formas tarp minties ir pojūčių patyrimo; iš čia jo 
teoretinės filosofijos pagrindinis klausimas: kaip yra galimi sintetiniai 
aprioriniai spręsmai. Kantas, kad išaiškintų tų spręsmų arba mokslinio 
pažinimo galimumą, nurodo, kad tikro pažinimo turinys neturi būti Ding 
an sich, bet tik fenomenų srityje; kitaip sakant, kad kaip minties formos 
priklauso sąmonei, taip ir pažinimo turinys neturi mums ateiti iš už sąmo- 
nės ribų, bet turi turėti kilmę iš sąmonės. Tik tada, kai mokslinio pažinimo 
dėsniai tuo pačiu drauge yra ir mokslinių objektų sudarymo, jų struktūros 
dėsniai, galime būti tikri apie tokio pažinimo mokslinį arba būtiną ir vi- 
suotinį galiojimą. 

Pagal Kantą, kai mūsų protas be sąryšio su pojūčių patyrimu nieko 
nepažįsta, yra ribotas, ribotos yra jo minties formos, dėl to mūsų tikram 
moksliniam pažinimui yra nepasiekiamas pažinimas dalykų, pajūčių paty- 

rimui neprieinamų ir juo labiau tobuliausios esybės; tuose dalykuose pa- 
gal Kantą gali būti tik tikėjimas, praktinio proto postulatais paremtas. 

Hegelis prie kiekvienos progos su ypatingu pamėgimu atsidėjęs kri- 
tikuoja Kanto pozicijas, stengdamasis nurodyti jose nepagrįstus, savava- 
liškus, klaidingus prileidimus, vidujinius jo pažiūrų prieštaravimus, siau- 
rumus, lėkštumus ir nenuoseklumus. Ir dėl transcendentalinės logikos He- 
gelis prikiša Kantui visą eilę tokių trūkumų ir klaidų. 

Hegelis negali sutikti su Kantu, kad protas būtų ribotas. Mat, kai 
kiekvienas savo protu siekia tiesos, kuri negali neturėti būtino ir visuotinio 
galiojimo, tai čia tuo pačiu aiškiai pasireiškia proto visuotinumo, neribo- 
tumo prigimtis. Kas kalba apie ribas, tas tuo pačiu parodo, kad jis žino, 
kad yra kažkas už tų ribų, kad pagaliau proto pažinimui ribų negalima 
nustatyti: juk ar statysi jas čia ar ten, vis tiek visada bus suprantama, kad 
yra už jų plotas, prie kurio ribų gairės bus padėta. 

Tiesos pažinimo siekimas reiškia tikros realybės pažinimo siekimą. 
Kanto fenomenų mokslinis pažinimas tos realybės nė kiek neatskleidžia, 
taigi nė kiek neatskleidžia tiesos. 

Hegelis mato tik tą pozityvų dalyką Kanto mokslinio pažinimo supra- 
time, kad pagal Kantą mokslinio pažinimo formos arba sąlygos yra drauge 
ir mokslinio pažinimo objektų (fenomenų) struktūros formomis. Hegelis 
neranda pas Kantą tikro pagrindo šitą tarp pažįstančio subjekto ir pažinto 
objekto identiškumą uždaryti tik tokiose siaurose fenomenų pažinimo ri- 
bose, bet nurodo, kad čia pasireiškia subjekto ir objekto, minties ir realy- 
bės, sąmonės ir išorinybės esminis, pastovus, būtinas santykis. Pagaliau 
pats Kantas savo trancendentalinėje dialektikoje pripažįsta, kad protas iš 
esmės nesitenkina fenomenų pažinimu, bet siekia visuotinio, absoliutaus 
pažinimo. Kantas stengiasi atgrasinti protą nuo peržengimo savo kompe- 
tencijos ribų; bet juk ir pats Kantas peržengia jo paties moksliniam pažini- 
mui nustatytas ribas, kai jas svarsto transcendentalinėje dialektikoje po- 
jūčių patyrimui neprieinamus dalykus, kai jis imasi spręsti apie įvairias 
proto pažinimo pastangas už fenomenų ribų. 

IV. Kiekviena mintis, kiekvienas pažinimas pagal Hegelį išryškėja 
triadiškoje (tezės, antitezės ir sintezės) svarstymo formoje, kurioje tik ir 
gali būti tikrai suvokta dialektiškame judėjime esanti realybė. Atsižvelg- 
damas tad į dialektinio realybės reiškimosi fazes Hegelis ir pagrindinia- 
me realybės moksle, kuriuo pretenduoja būti jo spekuliatyvi logika, laikosi 
to triadiškumo. Jis skiria logikos mokslą į tris dalis: a) apie būti 
savyje, būtent, kai dar ji savo refleksija nėra į save atsigrįžusi; b) apie 
esmę, kuri priešpastatoma būčiai savyje, kaipo refleksija apie būtį, kaipo 
būties sąmonė; c) apie sąvoką, kuria išreiškiama ir reflektyviai su- 
prantama būties ir refleksijos apie būtį vienybė. 

Šitose trijose logikos dalyse (apie būtį, apie esmę ir apie sąvoką) He- 
gelis stengiasi griežtoje tvarkoje išdėstyti ir išaiškinti visus pagrindinius, 
kaip jis supranta, absoliučios realybės gyvenimo atsiskleidimo pasireiški- 
mus, kurie yra drauge pagrindiniai save įsisąmoninančios minties etapai, 
kuriuos jis vadina savo logikos kategorijomis. 

Kad geriau ir lengviau būtų galima Hegelio logikos turinį suprasti, 
išsiaiškinti jos dalių kategorijas ir sistemoje jų vietą ir reikšmę, reikalinga 
pirma įsižiūrėti, kaip jis ėjo prie susiradimo logikoje išėjimo punkto, ir 
ką ir dėl ko jis tuo punktu pasirinko, kokio nusistatė laikytis savo logikos 
svarstymuose metodo. 

1. Logika Hegelio filosofijos sistemoje yra pati pagrindinė disciplina, 
nuo kurios vertės priklauso visos sistemos vertė. Tad Hegelis su ypatingu 
susirūpinimu stengėsi kritiškai nustatyti joje išėjimo punktą. Jis čia va- 
dovavosi šiais pagrindiniais samprotavimais: 

a) Buvusios iki jo laikų filosofijos sistemos negalėjo, pagal jį, be 
prieštaravimų, su tikrumu filosofijos klausimų išspręsti dėl to, kad jos 
rėmėsi klaidinga pagrindine hipoteze, pripažindamos daiktams savyje es- 
minį atbaigtumą, nepriklausomą nuo minties jų egzistavimą ir laikyda- 
mos tarp daiktų nustatomus santykius jų substancijai ir esmei išoriniais 
dalykais. Dėl šitos klaidingos, anot Hegelio, trilypės hipotezės, visi filo- 
sofijoj pastangų bandymai nedavė ir negalėjo duoti patenkinamų rezul- 
tatų. , 

Norint sulaukti filosofijos svarstymuose pasisekimo, reikia pagal jį 
išeiti iš visai priešingos hipotezės, būtent: atmesti daiktų savyje nepri- 
klausomą nuo minties egzistavimą ir jų esmės savyje, nepriklausomai nuo 
santykių su kitais daiktais ir su pažįstančiu subjektu, atbaigtumą. Reikia 
laikytis pažiūros, kad daiktai neturi realumo kaip tik tarpusavio santykiuo- 
se ir santykiuose su pažįstančiu subjektu; tie santykiai nėra daiktams tik 
išoriniai ar pripuolami dalykai, bet sudaro jų tikrą prigimtį, jų esmę. Dėl 
to izoliuotai, abstrakčiai imami daiktai ar jų ypatybės turi savyje priešta- 
ravimą, neturi savyje savo esmės, prigimties, iš kurios išplauktų fenome- 
nai, o yra tik abstraktūs momentai aukštesnėje sintezėje. Daiktai savyje, 
savo viduje neturi savo esmės, prigimties, substancijos, bet tik santykiuo- 
se su kitais ir su mintimi, taigi išoriniuose pasireiškimuose. 

b) Kai visi daiktai, visos ypatybės, visos mintys, atskirai ėmus, turi 
abstraktumo žymes, neturi tikro realumo, tai reikia pripažinti vieną viską 
apimančią realiai egzistuojančią vienybę, kuriai tie daiktai, ypatybės ir 
mintys priklauso, kaipo jos momentai, kaipo jos gyvenimo tekmės pasi- 
reiškimai. 

Šita viską apimanti realybė, kurioje viskas sintetizuojasi, negali būti 
pati savo rėžtu, kaip visuma, reliatyvi. Negalima prileisti, kad už jos ribų 

yra dar kas nors, už to ko nors vėl kas nors ir taip be galo, nes tada relia- 
tyvumams nesurastume jokio tikro pagrindo ir tokiu būdu joks tikras, 
mokslinis pažinimas būtų negalimas. Negalima rinktis tokių hipotezių, 
kurios veda prie nesąmonių. 

Toji viską apimantį realybė yra savyje begalinė, absoliuti. Už jos ap- 
imties nėra jokio ploto, kur ji savo pasireiškimais galėtų išsiskleisti. Ji 
gali atsiskleisti tik savyje ir sau, o ne kam kitam, kurio ir būti negali. 
Savyje pačiame ir sau pačiam pasireiškimas yra ne kas kita, kaip mintis. 
Taigi visi daiktai, ypatybės, atskiros mintys, yra pagaliau ne kas kita, kaip 
viską apimančios, savo gyvenimą savyje išskleidžiančios visuotinės realiai 
egzistuojančios minties pasireiškimai, momentai. 

Kai už tos visuotinės realybės ribų nieko nėra, tai niekas jų veikti ne- 
gali. Ji yra absoliuti ir laisva. Visas dėl to jos gyvenimas, jos sau atsi- 
skleidimas yra iš savęs sau pačiai atsiskleidimas. Jai, kaipo visumai, ne- 
galioja tad dėsnis „omne guod movetur, ab alio movetur“. Ji pati įvairiais 
būdais savyje pareiškia, nustato savo gyvenimo eigą, savo gyvenimo mo- 
mentų santykius ir jų sąryšių struktūrą. 


c) Kai toji visuotinė realybė yra mintis, yra absoliuti mintis, dvasia, 
tai jos gyvenimo struktūroje negali reikštis koks nesusiderinimas ar koks 
pripuolamumas, bet turi būti griežta tvarka ir nuoseklumas. 


Už tai yra prasmės ieškoti tos visuotinės realybės pasireiškimuose 
esančių logiškame sąryšyje etapų arba kategorijų. Svarbu čia tik rimtai su- 
siorientuoti, nuo ko pradėti, ką laikyti pirmuoju etapu arba kategorija, iš 
kurios svarstymo išeinant paskui galima būtų iš eilės nuosekliai surasti ki- 
tas ir tokiu būdu logiškai pereiti visus stambiuosius visuotinės realybės gy- 
venimo evoliucijos arba atsiskleidimo būdus. 

d) Pagal Hegelį mintis ir minties pažinta realybė yra esmėje tas pats 
dalykas. Minties formos yra realybės formos, minties eiga yra realybės 
vyksmo eiga, realybės judėjimo procesas. Mintis čia yra ne kas kita, kaip 
realybės pačios savęs pasistatymas, pačios sau savęs atsiskleidimas. Mintis 
apie koki dalyką yra to dalyko pasireiškimas, kuris yra to dalyko esmės, 
prigimties struktūroje. 

Mūsų tiesos siekiantis pažinimas yra per mus absoliučios realybės savęs 
pažinimo vyksmas. Bet tai nereiškia, kad visi mūsų pažinimai būtų vis nau- 
ji, lig tol nebuvę visuotinės realybės atsiskleidimai. Kaip skiriasi refleksi- 
ja nuo tiesioginio pažinimo, taip analogiškai ir realybė gali būti ne tik 
judėjimo procese „bet ir gali savo judėjimu į savo judėjimo procesą atsi- 
grįžti, jo įvairias fazes ir tų fazių įvairius santykius sau vis ir visi iš naujo 
savo judėjimu prisistatyti. 

Taigi į Hegelio filosofiją, į jo logiką negalima žiūrėti, kaip į kokią 

kosmogoniją ir teogoniją, bet kaipo į reflektyvų visuotinės realybės proce- 
sų iš tam tikrų atžvilgių rekonstruavimą. 

2. Ieškodamas išeinamojo punkto logikos svarstymuose, Hegelis ypa- 
tingai kritikuoja Aristotelį ir Kantą, kad jie elgėsi nekritiškai, paviršuti- 
nai kategorijų nustatyme: nustatė jas nepilnai ir nenurodė tarp jų viduji- 
nio sąryšio ir kaip galima jų daugybę išvesti iš proto vienybės. Jis nemato 
čia kitos išeities, kaip pradėti nuo labiausiai abstrakčios, nuo mažiausiai 
apspręstos minties, būtent, nuo būties apskritai ir paskui dialektiniu me- 
todu iš eilės nustatyti įvairias kategorijas ir nuosekliai nustatyti jų tarpu- 
savio sąryšį ir jų santykį su visuotiniu protu. Hegelis mano savo logikos 
sudarymu įrodęs, kad iš tikro, pradedant nuo būties apskritai, dialektiš- 
kai ją svarstant, galima palaipsniui nuosekliai prieiti prie nustatymo vis 
naujų ir naujų kategorijų, kaipo logiškai pirmiau nustatytas savyje integ- 
ruojančių ir sintetizuojančių, iki pagaliau bus taip suvokta paskutinė ka- 
tegorija, kuri kartu yra pagrindinė, visas kitas savo realybėje, kaip savo 
momentus, turinti absoliuti idėja arba savo vienybėje viską apimantis vi- 
suotinis, absoliutus protas, absoliuti dvasia. 

3. Dabar tenka arčiau paaiškinti tą metodą, su kurio pagalba Hegelis iš 
būties apskritai eina prie suradimo iš eilės įvairių kategorijų, kurių su- 
radimas atrodo nuoseklių svarstymų natūralus rezultatas. 

Mat, Hegelio visuotinė realybė yra nuolatiniame tapsme dialektinio 
ritmo forma. Tąjį dialektinį judėjimą turi ir visi to tapsmo momentai; pa- 
gal tokį pat ritmą susidaro to judėjimo etapai arba kategorijos. Tas dabar- 
tinis judėjimas reiškia perėjimą iš kokios nors pozicijos į jos paneigimą, 
o čia paneigiant tą paneigimą ir sintetizuojant tą poziciją ir jos paneigimą 
aukštesnės pozicijos struktūroje prieinama nauja pozicija, iš kurios pana- 
šiu būdu — teigimo, to teigimo paneigimu ir to paneigimo paneigimu ir sin- 
tetizavimu teigimo ir paneigimo, kaipo aukštesnio teigimo momentų — 
gaunama vėl nauja pozicija arba kategorija, iki kol tokiu būdu surandama 
ir pereinama visi etapai, iki visi surasti etapai bus kaipo momentai integ- 
ruoti visuotinės idėjos, visuotinio proto apimtyje. Dialektinis judėjimas 
ir jo ritmas — tai pagal Hegelį svarbiausias minties ir realybės tapsmo 
dėsnis. Jis visur galioja visuotinės realybės gyvenimo viduje. Tapatybės ir 
prieštaravimo dėsniai nėra paneigiami, bet jie yra naudojami dielektinės 
minties ir realybės procesų eigai išryškinti ir nuosekliai jų etapų arba ka- 
tegorijų tvarkai suvokti. 

Kai šitaip einama nuo abstrakčiausios minties prie konkretesnės, tai 
nereiškia, kad iš anos abstrakčiausios, kaipo tokios, būtų išvesta konkretes- 
nė. Priešingai, logiškų svarstymų eigoje pasirodo, kad anksčiau surandamos 
abstraktinės kategorijos yra tik abstraktūs momentai vėliau surandamų 
konkretesnių. Taigi Hegelio logikos svarstymuose, kategorijas nustatant, 

neinama nuo principo prie konsekvencijų, bet iš išvadų einama prie prin- 
cipo suradimo. Bet, kad taip galėtų įvykti, turi svarstymų pradžioj, kad ir 
nepastebėtai, dalyvauti ir svarstymų objekte ir svarstančiajame subjekte 
visa visuotinė realybė, kuri tik etapų arba kategorijų formoje iš eilės sau 
atskleidžia savo vidaus gyvenimo procesus. 

V. Dabar tenka iš eilės peržiūrėti Hegelio spekuliatyvios logikos svar- 
besniuosius punkus, pradedant nuo pirmosios dalies ir nuo pirmosios abs- 
trakčios minties. 

Pirmoji Hegelio logikos dalis yra apie būtį. Į jos sritį įeina svarstyti 
betarpiškai pažintą būtį ir jos betarpiškus apsprendimus: kokybę, kiekybę 
ir matą. 

Mat, pasaulis mums betarpiškai pasireiškia kaipo savyje egzistuojan- 
čių daiktų visuma, turinčių įvairių kokybių, esančių įvairiai apspręstų 
kiekybinių atžvilgiu. Tie daiktai, kaip betarpiškam pažinimui atrodo, turi 
tarp savęs išorinių santykių. Visa tai atrodo kaipo faktai, kaipo duomens, 
kurie reikia tik ištikimai, jų nekeičiant, konstatuoti, sužymėti, atskirti, 
matuoti ir svarstyti. Atrodo čia visa labai savyje paprasta ir savyje aišku. 

Bet Hegelis savo toje pirmoje logikos dalyje pasirūpina tą betarpišką 
aiškumą tuojau išsklaidyti ir parodyti tuose tariamai aiškiuose faktuose 
gludinčius prieštaravimus, kuriuos tik dialektiniu metodu galima imtis 
sėkmingai šalinti, atkreipiant dėmesį į tų faktų ir tų prieštaravimų abs- 
traktiškumą. Tik aukštesnės sintezės apimtyje tie prieštaravimai, pasireikš- 
dami kaipo jos abstraktūs momentai, įgyja prasmę ir susiderinimą. Bet tąją 
aukštesnę sintezę išreiškianti kategorija, kai ji imama tik savyje, izoliuotai, 
pasirodo turi vėl savyje prieštaravimų, kuriuos tenka vėl šalinti su dialekti- 
nio metodo pagalba ir taip toliau. Pasirodo, kad visi betarpišką būtį ir jos 
betarpiškus apsprendimus išreiškiantieji faktai turi savyje vidujinių prieš- 
taravimų, iš kurių galima bandyti išsilaisvinti tik su pagalba svarstymų apie 
refleksiją arba esmę, o tai jau apima antrąją Hegelio logikos dalį. 

Bet įsižiūrėkime kiek arčiau į dialektines Hegelio operacijas pirmojoje 
logikos dalyje. 

1. Hegelio būtis, nuo kurios jis visus savo logikos, kuri yra drauge ir 
ontologija, svarstymus pradeda, yra savyje be jokio apsprendimo (Bestim- 
mtheit, Beschaffenheit), be jokios kokybės ir be jokio santykio. Galvo- 
jant apie būtį, neturima galvojimui objekto, tai yra tik tuščias galvojimas, 
visiškai niekas. Iš kitos pusės niekas, nebūtis irgi neturi jokio objekto sa- 
vo turiniu. Betarpiškai tad tarp būties ir nieko arba nebūties negalima 
įžiūrėti jokio skirumo. Tas sudaro mums problemą, klausimą, kaip tai gali 
būti, nes mes vistiek negalime visame per vien laikyti būties ir nieko arba 
nebūties. Kito išėjimo čia būti negali, kaip tik pripažinti, kad tiesa nepa- 
sireiškia betarpiškame įsižiūrėjime, bet tik tarpiškai, sintezėje, sistemoje. 

Das Wahre ist das Ganze, sako Hegelis. Izoliuoti įžiūrėjimai yra abstraktūs, 
o tiesa reiškia konkretumą, kuris atsiskleidžia kokio nors dalyko momen- 
tų sintezės pažinime; tos gi sintezės pažinimas negali būti betarpiškai ko- 
kių izoliuotų įžiūrėjimų įsigijimas, bet tik tarpiškai, atsieit, sintetinio 
(vieno su pagalba kito) pažinimo išraiškoje. 

Šitokia čia sintetinio pažinimo išraiška, forma arba kategorija, išreiš- 
kiančia pirmąją tiesą, arba pirmąją tiesos dalį apie santykį tarp būties ir 
nieko arbą nebūties, yra tapsmas (das Werden), kurio vienybėje būtis ir 
nebūtis yra abstraktūs momentai. 

Įsižiūrėdami į tapsmą, mes tuojau suprantame, kad tapsmas apskritai, 
tapsmas imamas neapspręstai, yra savyje nesąmonė. Tapsmas gali turėti 
prasmę tik kaipo ko nors tapsmas, kuo nors tapsmas. Tik šitokiu būdu gali 
vykti tapsmas ir savo vykime šiuo - tuo būti (das Gewordene), ir tai pa- 
neigti, eidamas savo tapsme prie ko kito, 

Tokiu būdu tapsme pasireiškia apspręsta būtis (das bestimmte Sein ar- 
ba Dasein), kitaip sakant, egzistuojanti būtis arba konkreti būtis. 

Būties apsprendimas (die Bestimmung) nesiskiria nuo apspręstos bū- 
ties, tai yra tas pats dalykas; apsprendimas tad, pagal Hegelį, nėra kaip 
kokia subjektui priskiriama ypatybė. 

Būties apsprendimas apspręstoje būtyje yra egzistuojantis apsprendi- 
mas arba kokybė. 

Apspręstoje būtyje arba kokybėje, kaip ir būtyje apskritai, yra drauge 
ne tik teigimas, bet ir neigimas. Teigiamumo atžvilgiu, kai ypatingai pa- 
brėžiama, kad atskira kokybė yra egzistuojanti, tai ji vadinasi realybė (Re- 
alitat). Neigiamumo atžvilgiu kokybė reiškiasi kaipo turinti ribą, galą 
(Grenze, Schranke), nes kai ji yra apspręsta, tai tuo pačiu ji yra ribota. 

Kai apspręstoje būtyje kreipiame dėmesį drauge į jos realumą ir į ri- 
botumą, tai tada suprantame, kad čia turime reikalą su atskiru konkrečių 
šiuo - tuo (das Daseiende, Etwas) būtent, su konkretaus tapsmo, kitėjimo 
faze. 

Tikras tapsmas negali būti nekonkretus ir jis savo eigoje savo fazėse 
turi reikštis kaipo šiuo - tuo jau tapęs apspręstas ir einąs prie kitos konkre- 
čios kitu kuo apspręstos fazės. Taigi šalia šis-tas (Etwas), turi būti ir kitas- | 
kas (Das andere). Šis-tas ir kitas-kas yra vienas kitam teigimu ir neigimu, 
būtimi ir nebūtimi, bet tik jau apspręstoje formoje. Ir šis-tas ir 
kitas-kas turi savo apspręstą turinį ir dėl to suprantama konkretus 
jų priešpastatymas. Taigi būties ir nebūties apskritai, teigimo 
ir neigimo apskritai priešpastatymas pasireiškia savo suprantamoje tieso- 
je tik konkrečiame tapsme, konkrečiuose šis - tas ir kitas- kas. Tik šičia 
atsiranda tikras tarpiškumas, nes konkretus tapsmas negali reikštis be 
ėjimo iš šį-tą konkretų reiškiančios fazės prie kitos kitą-ką konkretų 

reiškiančios kitos fazės. Tik šičia tad turi prasmę kalbėjimas apie tiesą, 
kuri negali kitaip reikštis, kaip tarpiškame konkretaus dalyko pažinime, 

Iki konkrčeių dalykų svarstymo logikoje bei ontologijoje nėra pras- 
mės, pagal Hegelį, kalbėti apie priežastį ir kilmę, taigi ir apie liečiančius 
priežastį ir kilmę dėsnius bei klausimus. Ex nihilo nil žit — su šituo dės- 
niu buvo kai kurių norima paneigti tapsmo galimumą. Bet pirmesnės už 
tapsmą sąvokos — būties apskritai ir nieko ar nebūties apskritai — yra vi- 
sai abstrakčios, be jokio konkretaus turinio; taigi jų srityje nėra prasmės 
iš viso kalbėti apie kilmę, kuri negali nebūti konkreti (ko nors, iš ko nors). 

Pirmutinis tad pozityvus dalykas, sutinkamas logikos bei ontologijos 
svarstymų eigoje, yra tapsmas, kurį tenka pripažinti realiu išėjimo punk- 
tu ir be kurio neturi savo prasmės prieštaraujančios viena kitai būties ir 
nebūties sąvokos. Nebūtis apskritai arba izoliuotai imama nebūtis savaime 
suprantama negali būti keno nors atsiradimo priežastimi, kaip būtis aps- 
kritai; bet konkrečiai nėra nė izoliuotos būties, nė izoliuotos nebūties. Re- 
alus atsiradimas ir reali kilmė gali būti svarstoma tik realių dalykų srityje, 
kur yra apspręsti šis-ttas ir kitas-kas (Etwas und Anderes). 

2. Po šito taip svarbių terminų ir sąvokų prasmės nustatymo Hegelis 
svarsto eilę su būties apsprendimo gilesniu pažinimu susijusių klausimų. 
Su kai kuriais iš jų pravartu susipažinti, kad geriau suprastume jo logikos 
pozicijas ir net svarbesnes bendrai jo filosofines orientacijas. 

a) Pagal Hegelį kiekvienas šis-tas savo apsprendimą turi iš atžvilgio 
į kitus. Tokiu būdu santykis prie kitų būtinai įeina į esmę kiekvieno šio- 
to, o nėra jau tik išorinis dalykas. Taigi kiekvienas šis-tas yra reliaty- 
vus. Būti šiuo - tuo reiškia būti iš atžvilgio į kitus, 

Hegelis dėl to atmeta Kanto supratimą fenomenų, kaipo neišreiškian- 
čių daikto esmės. Daiktas reiškiasi taip, kaip jis yra savo esmėje. Kalbėti 
tad apie pažinimui neprieinamą „Ding an sich“ yra nesąmonė. 

b) Šis - tas, turįs apsprendimą, reiškia, pagal Hegelį, iš vienos pusės, 
kad tas šis-tas turi ribotą kokybę (die endliche Bestimmung), o iš kitos pu- 
sės, kad tas šis-tas turi uždavinį, pareigą (Bestimmung als Sollen). Šis - 
tas besiverždamas ir atsimušdamas į ribą reiškiasi, kuo jis yra. Jo riba arba 
kliūtis nurodo jo pastangas. 

Siekti galima tik to, ko neturi, ir kol yra kliūčių priėjimui prie tikslo. 
Pasiektas tikslas reiškia siekimo, pareigos pasibaigimą. Taigi pagal He- 
gelį siekimas, progresas, pareiga nėra taip kilnūs dalykai, kaip Kantui ir 
Fichtei. Tie dalykai pagal jį reiškia padėties netobulumą ir ribotą dalykų 
ypatybę. 

c) Pagal Hegelį, kai kiekvienas konkretus šis-tas turi savo esmėje ap- 
sprendimą arba, kitaip sakant, siekimą, tai išeina, kad kiekvienas konkre- 
tus šis - tas turi savyje prieštaravimą. Mat, siekimas reiškia pastangą keistis, 

būti kuo kitu. Iš čia išeina, kad kiekvienas konkretus šis - tas nėra pagrindi- 
nė realybė. Tas šis-tas tad atskirai imamas, kai turi savo esmėje priešta- 
ravimų, neišreiškia tiesos. Už tai pagal Hegelį negalima vadinti tikru re- 
alizmu tai, kas savo pagrindu turėtų tik konkrečius dalykus. 


d) Kiekvienas ribotas šis-tas suponuoja buvimą kitų, bet kiekvienas 
iš tų kitų taip pat turi savyje prieštaravimų, kaipo ribotas dalykas. Tenka 
tad, norint prieiti tiesą, atsieit, išsilaisvinti iš prieštaravimų, ieškoti išeities 
kitokios rūšies esybės prisipažinime. 

Ribotos esybės pagal Hegelį gali būti be prieštaravimų suprantamos 
tik kaip begalinės, neribotos visuotinės esybės evoliucijos fazės. 


Toji begalinė esybė nėra šalia kitų esybių ar už jų ribų. Mat, šalia 
ribotų esybių ar už jų ribų gali būti tik taip pat ribotos esybės. 

Begalinės esybės yra visai kitoks santykis prie ribotos esybės, negu 
ribotų esybių tarpusavio santykis. Begalinė esybė santykyje su ribotomis 
esybėmis yra kartu ir vienu iš santykio terminų (reliatų) ir visu santy- 
kiu. Begalinė realybė yra tapsmas, bet tapsmas savo viduje, nes begali- 
nybei nėra jokios išorės. Tame tapsme fazėmis yra riboti, besikeičiantieji 
dalykai. 

Begalinybė mintyje imama izoliuotai nuo ribotų jos tapsmo fazių yra 
abstraktus dalykas, kaip ir imami be sąryšio su begalinybe riboti dalykai. 
Izoliuotai nuo savo tapsmo fazių imama begalinybė — tai tik visumos ab- 
straktus momentas. Bet begalinė esybė apima savyje visą santykį, kai ji 
imama realiai. Taigi begalinybė gali būti imama ir abstrakčiai ir realiai. 
Tokia gali būti tik esybė į save reflektuojanti arba būtis sau, esybė sau 
(fiir sich sein). 

e) Būtis sau yra konkretesnis būties apsprendimas negu šis - tas. Čia 
jau pasireiškia elementariausioje formoje refleksija, atsigrįžimas į save 
patį, nustatoma tarpiškai tapatybė su savimi, kurią randame realizuotą są- 
monėje, o dar ryškiau savisąmonėje. 

£) Kai čia kalbame apie begalinybę, tai ji čia yra tik kokybės srities, tai- 
gi dar abstrakti. Čia tik kokybės srityje paneigiamos ribos ir kokybė čia 
imama kaipo pilnai savyje realizuota. | 

Tuo tarpu tiesa negali būti abstrakcijose, bet tik konkrečiame egzista- 
vime. Būtis sau turi būti realizuota kaipo konkrečiai egzistuojanti sau. 
Bet tai bus partikuliari, atskira būtis, kuri negali savyje apimti viso begali- 
nio tapsmo turiningumo. 

3. Būtis sau arba pilnumoje realizuota kokybė yra vienis. Vienyje nė- 
ra jokio vidujinio skirtingumo ir nėra jokio santykio su išore. Tai būtis 
savyje uždaryta, be jokio kontakto su kuo nors. Tai abstraktus ir forma- 
lus vienis. Kai jame nėra jokio vidujinio skirtingumo, tai jo turiniu yra 

tik tuštuma arba nebūtis; kai jis neturi jokio su kuo nors kontakto, tai už 
jo ribų taip pat yra tik tuštuma. 

Kai vienis šitaip neigiamai yra aptariamas, tai turi būti kas nors, nuo 
ko jis savo neigimais galėtų atsiriboti. Tuo kuo nors negali būti kitas, 
skirtingas kokybiškai vienis, nes kaip tik prie vienio priėjome, paneigdami 
kokybinių skirtingų dalykų nepriklausomą egzistavimą. Taigi  vienis 
gali atsiriboti tik nuo savęs ir tik save gali atstumti. 

Tas savęs atstūmimas, nuo savęs atsiribojimas sudaro daugį. Tas dau- 
gis iš sykio nėra dar skaičius, bet neapribotas, neaptartas, neapspręstas 
vienių daugelis. 

Vieniai vienas kitą išskiria arba atstumia; tik tokiu būdu išsilaiko 
vienių daugelis. Bet daugelis konkrečiai neegzistuoja kitaip, kaip drauge; 
iš pradžių suprantami kaipo izoliuoti turi betgi vieniai būti imami vieny- 
bėjee, kurioje jie turi nustoti turėję savo atskirą egzistavimą, bet turi bū- 
ti tik atskirais toje vienybėje momentais. Tokiu būdu priėjome prie suvo- 
kimo kiekybės, kuri yra ne kas kita, kaip vienio ir daugio vienybė. Kie- 
kybė iš pradžių yra suprantama kaipo neapribota, neaptarta, neapspręsta. 
Bet konkrečiai gali egzistuoti tik tokia sr kitokia, atsieit, apsprę- 
sta kiekybė, kuri vadinasi skaičiumi. 

Skaičius keičiasi, kai prie jo pridedama ar nuo jo atimama vieną ar 
kelius vienius. Vieniai, iš kurių skaičius susideda, yra pilnai jame ekviva- 
lentiški. Bet skirtingų skaičių gali būti ir skirtingi kiekybiškai vieniai. 
Iš čia suprantama skirtumas tarp ekstensyvios ir intensyvios kiekybės; tai 
nėra dvi kiekybių rūšys, bet kiekvienos kiekybės momentai. Ekstensyvu- 
mas reiškiasi išoriniame kiekybės egzistavime, o intensyvumas jos susi- 
koncentravime savo vidujiškume. 

Kiekybė iš savęs yra abejinga, koki ji sudaro skaičių. Bet ji negali 
konkrečiai egzistuoti kaip tik tokio ar kitokio skaičiaus išvaizdoje. Taigi 
čia yra prieštaravimas, kuris negali būti nugalėtas tik kiekybės srityje. 

4. Kai realiai egzistuoti gali tik apspręsta kiekybė, o pačioje kiekybė- 
je nėra jokiam apsprendimui, jokiam apribojimui pagrindo, tai reiškia, kad 
kiekybė negali egzistuoti be kokybės. Ta realiai neatskiriama vienybė 
kiekybės su kokybe vadinasi matas (Mass). 

Visi daiktai turi tavo matą, kitaip sakant, negali būti visai neriboto 
didumo ar mažumo. Įvairavimas jų didumo ar mažumo gali būti tik tam 
tikrose ribose. 

Bet yra nesuprantama, kaip kokybė gali fiksuoti kiekybės dydį, kuris 
jai yra visai abejingas. Taigi priėjus mato kategoriją, protas negali nu- 
rimti, kai čia randa tos kategorijos srityje prieštaravimų, nenugalimų 
su tos kategorijos momentų pagalba. 

5. Tokiu būdu išsvarstyta būties savyje kategorijos ir prieita prie iš- 

vados, kad, jų srityje pasilikus, negalima būtų išsivaduoti iš vidujinių 
prieštaravimų. Su tomis kategorijomis mes susitinkame, kai betarpiškai 
stebime pasaulį. Bet kai giliau pagalvojame, tai suprantame, kad daiktai, 
kurie mums reiškiasi su įvairiomis ypatybėmis ir įvairiuose santykiuose, 
virstų nesąmone, jeigu mes liktume prie to betarpiško stebėjimo požiūrių 
arba, kaip sakoma, paprasto sveiko proto akiratyje. 

Nėra esminio sąryšio tarp būties ir kokybės, tarp kokybės ir kiekybės, 
o betgi, vadinamame realiame pasaulyje kokybė ir kiekybė turi būti toje pa- 
čioje būtyje apspręstai suvienytos. 

Norint išsilaisvinti iš tų prieštaravimų, reikia ieškoti kitų, aukštesnių 
principų ir požiūrių. 

Iš eilės tokiu aukštesniu požiūriu Hegelis laiko išėjimą iš grynosios 
refleksijos arba iš esmės punkto. Svarstymai iš to punkto sudaro jo Iogi- 
kos antrąją dalį. 

VI.Kai pirmojoje iogikos dalyje pradėta nuo betarpiškai prieš mintį 
stovinčios būties ir paskui buvo nagrinėjama tos būties ir su ja susijusių 
dalykų prasmė, tai antrojoje dalyje Hegelis iš syk jokių duomenų nepri- 
pažįsta, o išeina tik iš grynos refleksijos ir ima į ją gilintis. Hegeliui ref- 
leksijos požiūris yra tas pats, ką ir esmės požiūris, nes čia išvengiama bet 
kokių pripuolamumų. 

Išėjimas iš grynosios refleksijos yra antitezė išėjimui iš betarpiškos 
būties ir yra šios paneigimas. Bet pagaliau pasirodo, kad antitezės išėjimo 
punktas neduoda taip pat suderinto svarstomų dalykų išaiškinimo, o rei- 
kia kreiptis prie dar aukštesnio ir platesnio požiūrio, kuriame sintezės bū- 
du būtų tikra vieta ir prasmė nurodoma tezės ir antitezės prieštaraujan- 
čioms pozicijoms, o iš kitos pusės būtų išsvarstytos pačios turiningiausios 
kategorijos. Tie iš sintezės punkto svarstymai Hegelio atliekami trečioje 
logikos dalyje, kuri vadinasi sąvokos logika. 

Iš pareikštų Hegelio nusistatymų antrojoje logikos dalyje arba esmės 
(refleksijos) logikoje labiau įsidėmėtini yra šie: 

1. Laikydamasis triadiško dialektinio metodo, Hegelis antrosios dalies 
logikos svarstymus dalina taip pat į tris dalis: apie grynąją refleksiją, 
kaipo tokią, apie fenomeną ir apie aktualybę (Wirklichkeit). 

Įsigilinus į grynosios esmės arba grynosios refleksijos išėjimo punk- 
tą, paaiškėja, kad čia nesurandama jokio pozityvaus turinio. Tenka to tu- 
rinio ieškoti santykyje su betarpiška būtimi, kitaip sakant, su fenomenu ir 
pagaliau su juo aktualiai susiderinti. 

Tai tokia schematiškai ėmus, Hegelio svarstymų eiga antrojoje logi- 
kos dalyje. 

2.Įsakmiau įsižiūrint į grynosios esmės arba grynosios refleksijos 
plotmę, pirmučiausia tenka pažymėti, kad toje plotmėje paneigiama be- 

tarpiškumas ir nepriklausomumas balai piškam stebėjimui atšisklėidž Mila 
raišiūss duomuo, faktas, taigi ir būtis, nuo kurios buvo pradėta svarstyti 
pirmoje logikos dalyje. 

Reikia žiūrėti tad ne paviršutinių pasireiškimų, bet esmės; o esmė ne- 
gali būti konstatuojama, bet gali būtį surandama tik refleksijoj. Taigi iš- 
ėjimas iš esmės punkto reiškia išėjimą iš refleksijos. 

Grynoji esmė arba grynoji refleksija tad neužsiima konstatavimu to, 
kas yra, bet priešingai paneigia visų konstatavimų betarpišką realumą. Ji 
šituo atžvilgiu yra grynas neigimas, nukreiptas ir į kitus dalykus ir į save 
pačią. 

Grynosios esmės arba grynosios refleksijos plotmėje galima kalbėti 
ne apie konstatuotus duomenis, ne apie betarpiškus egzistavimus, bet tik 
apie refleksijos nustatymus (Gezetztseit). Toje refleksijos plotmėje ne- 
gali būti kas nors pasyviai priimama, bet turi būti refleksijos sudaroma. 
Tai kas refleksijoj nustatoma, sudaroma (Gesetztsein) yra aukštesnės 
rūšies egzistavimas, negu betarpiškai konstatuotas buvimas (Dasein). 

3. Refleksija savyje neturi santykio su kuo kitu. Ji yra atsigrįžusi 
tik į save. Ji nėra tapsmas, kuriame iš vienos fazės pereiname prie skirtin- 
gos; jos atsigrįžimo į save judėjimas lieka jos viduje. 

Atrodo tad, kad refleksija neturi ir negali turėti jokio įsakmaus turi- 
nio ir negali jokio savyje turinio sudaryti. Bet vis tik turinys atsiranda. 

Refleksija, kaipo betarpiškos būties neigimas, paverčia tai, kas be- 
tarpiškai reiškiasi, kaipo realus dalykas, tik į reiškimąsi (Schein) be egzis- 
tavimo savyje, kaip į kokius miražus be objektyvaus savyje egzistavimo. 
Bet pagal Hegelį negalima šitoje pozicijoje pasilikti; ji galėjo tikti tik 
senovės skeptikams ir naujųjų laikų subjektyvaus idealizmo šalininkams. 
Juk kas reiškiasi, turi kur nors ir kam nors reikštis; kitaip kalbos apie 
reiškimąsi netenka prasmės. Jeigu refleksijoj kalbama apie reiškimąsi, 
tai tas reiškimasis turi būti refleksijoj, nes refleksija nieko egzistuojan- 
čio už savo ribų nepripažįsta; ji yra atsigrįžusi tik į save; iš savo srities 
ji neišeina. 

Tokiu būdu visi dalykai, visi apsprendimai, kurie iš pradžių atrodė, 
kad yra išorėje, turi būti laikomi kaipo pasireiškimai refleksijoje arba es- 
mėje, kitaip sakant, tai yra refleksijos arba esmės pasireiškimai; juose 
reiškiasi esmė. Žinoma, tų pasireiškimų egzistavimas yra refleksijos rū- 
šies egzistavimas, būtent nustatymas arba sudarymas (Setzen). 

4. Apie tuos pasireiškimus kalbant, reikia turėti dėmesyje pagrindines 
refleksijos ypatybes: tapatybę, prieštaravimą ir pagrindą. . 

a) Refleksijos srityje galioja pirmučiausia tapatybės aksioma. Bet ji 
neturi būti čia imama abstrakčiai, tautologiškai, nes tokiu būdu neturėtų 

tikros prasmės. Tapatybės aksioma turi prasmę, tik tada, kai ji yra prie 
ko nors taikoma ir kai ją išreiškiančiame sakinyje veiksnys yra skirtingas 
nuo tarinio. Kai imama ką nors du kartu, tai tuo pačiu jis negali nebūti 
skirtingas pirmu atveju imamas nuo antrojo; mat, kitaip supultų į vieną. 
Pagaliau visa, kas šiaip ar kitaip yra, keičiasi; taigi tame pačiame dalyke, 
dviem atvejais imamame, negali nebūti skirtingumų. 


b) Svarbesnė už tapatybės ypatybę yra visoje realybėje besireiškiąs 
prieštaravimo dėsnis. Tik kas turi savyje prieštaravimą, turi judėjimą, pa- 
stangą, veikimą, gyvybę. Kiekvienas apsprendimas, kiekviena ypatybė, 
kiekviena realybė, kiekviena sąvoka, kiekvienas daiktas, kiekvienas sub- 
jektas susideda iš prieštaraujančių momentų. Nuo vieno prieštaravimo iš- 
silaisvinus, prieinama naujas ir t. t. 

c) Svarbi yra ir pagrindo visur pripažįstama ypatybė. Į refleksijos plot- 
mę pasikelta tik dėl to, kad, išeinant iš betarpiškos būties, kaip parodė 
pirmoji logikos dalis, nebuvo galima tos betarpiškai besireiškiančios rea- 
lybės srityje rasti pagrindą atsiskleidžiančių prieštaravimų suderinimui. 


Pirmučiausia refleksija arba esmė yra pati sau pagrindas; taigi ji turi 
būti pagrindas ir visam tam, kas joje yra. 

5. Matėme, kad pasireiškimai arba fenomenai yra esmės arba refleksi- 
jos srityje. Tad esmė arba refleksija turi būti tų pasireiškimų arba fenome- 
nų pagrindas. 

Klydo tad Kantas, kai jis nepripažino jokio aiškaus santykio tarp Ding 
an sich ir fenomenų. Hegeliui yra aišku, kad fenomenai yra esmės arba 
refleksijos pasireiškimai, kad yra vienybė tarp fenomenų ir esmės. 


Toji vienybė Hegelio yra vadinama aktuali realybė (Wirklichkeit). 
Toje aktualioje realybėje yra vienybė tarp išorės ir vidaus. Aktuali realy- 
bė savyje sau reiškiasi. Jos sau reiškimasis yra savęs refleksija; jos iš- 
orė yra jos viduje; jos vidus yra pasireiškime. Aktualios realybės esmė 
yra save sau pasireikšti. Pasireiškimai tad yra ne kas kita, kaip jos vidaus 
diferenciacija. 

6. Imama tik kaip vienybė ir tapatybė išoriškumo ir vidujiškumo, es- 
mės ir egzistavimo (fenomenų), realybė vadinasi formali (formelle Wirk- 
lichkeit). Toje formalioje realybėje galima skirti du momentu: galimumą 
ir realumą. Visa, kas yra realu, iš pradžių yra galima. 


Gryna galimybė yra tuščia sąvoka. Ji vadinasi logiška galimybė, ku- 
rioje nėra prieštaravimo. Gryna galimybė, kuri išskiria realumą, yra tie- 
siog negalimybė. 

Jei kas yra galima, o nėra realu, tai yra dėl to, kad priešingas daly- 
kas lygiai yra galimas. Kiekviena tad galimybė, save teigianti, tuo pačiu 
nurodo į priešingą galimybę. Gryna tad galimybė betarpiškai pereina į 

savo priešingybę; bet tai nėra refleksija; tai tik betarpiškas buvimas, kuris 
yra gryna galimybė. 

Formali realybė ir formali galimybė tad viena į kitą pereina. Jų vie- 
nybė yra kontingentiškumas, kuris yra realybė, kaipo paprasta galimybė, 
Kontingentiškumas yra tas, kas yra tik paprasta galimybė ir kuriai priešgi- 
nybė yra lygiai galima; tai realybė, kuriai realumas yra kaip ir išorinis da- 
lykas. 

Kas kontingentiška, tas turi savyje vidujinį prieštaravimą: kaipo pa- 
prastas buvimas jis neturi buvimo pagrindo ir kaipo galimybės realizavi- 
mas tą pagrindą turi. 

Kontingentiška realybė negali tad būti konkrečiai; ji yra tik ab- 
straktus tikros realybės momentas. 

7. Konkreti realybė yra drauge reali ir galima. Realizavimas nieko 
neprideda prie esmės turinio. Daiktas yra realiai galimas, kai yra duotos 
realios realizavimo sąlygos. Kol tų salygų nėra, negali būti realybės reali- 
zavimo; o kai jos yra, tai negali nebūti realizavimo. Tas reali galimybė ir 
realybė sueina į vieną būtinume. 

Tas būtinumas iš pradžių, atrodo, kad yra tik sąlygose. Bet iš tikrųjų 
tikra realybė yra būtinybė. Tik, kai imama izoliuotai arba abstrakčiai rea- 
lybės dalis, atrodo, kad tikra realybė yra kontingentiška; bet, kai ji ima. 
ma savo pilnumoje, visumoje, ji yra būtinybė. 

8. Būtinumas reiškiasi iš pradžių kaipo būtinumas santykio (das ab 
solute Verhdltnis). 

Galima kalbėti apie trejopą to santykio formą: apie substancijos san: 
tykį prie akcidensų, apie priežasties ir padarinio santykį ir pagaliau apie 
tarpusavio vienas kito priežastinį veikimą. 

a) Realybė, kuri egzistuoja dėl to, kad egzistuoja, vadinasi substanci- 
ja. Ji yra vienybė pasireiškimų ir reflektyvaus egzistavimo, kitaip sakant, 
substancija yra immanentiška akcidensams. 

b) Bet substancijos ir akcidensų santykis remiasi gilesniu santykiu, 
būtent, priežasties ir padarinio. Kad būtų pasireiškimų, reikia, kad juos 
kas sudarytų. Turi tad būti priežastis ir padariniai. 

Formaliai ėmus, priežastis yra priežastimi tik padarinyje ir kaipo jo 
padarytoja; padarinys irgi yra padariniu tik kaipo priežasties padarytas. 
Kas priežastyje neprisideda prie padarinio padarymo ir kas padarinyje nė- 
ra priežasties padaryta, tai neįeina į priežasties ir padarinio santykį, kitaip 
sakant tai neturi jokio egzistavimo. Tokiu būdu priežastis nieku nesiski- 
ria nuo padarinio ir jų santykis anuliuojasi. 

Kad tas santykis išliktų, reikia, kad priežastis ir padarinys turėtų 
skritingą turinį, kitaip sakant, kad priežastis būtų partikuliari ir kad būtų 
apspręstas padarinys. Dėl to tikra priežastis turi būti iš esmės ribota; tai- 

gi substancija, kaipo priežastis, turi savo akivaizdoje kitą substanciją, ku- 
rioje ji realizuoja savo padarinį. 

Taigi priežastis iš esmės yra ribota, o priežastinis santykis yra abso- 
liutus, visuotinis. Kad taip galėtų būti, kiekviena priežastis turi būti pada- 
riniu ir kiekvienas padarinys priežastimi. Bet kai ribota priežastis nėra 
savęs priežastimi, bet kito dalyko, tai ji yra padarinys kitos priežasties, ta 
vėl kitos ir taip be galo. 

c) Kad išvengtume čia progressum in infinitum, reikia pripažinti, kad 
priežastingumas yra savitarpio veikimasis toje pačioje realybėje. Realybė 
yra gyvas veikimas, kuris patsai save apsprendžia ir save nušviečia iš esmės 
sau permatomame procese. Toji realybė yra visuotinybė, kuri savyje dife- 
rencijuojasi partikuliariais momentais. Kitaip sakant, toji esmės ir egzis- 
tavimo vienybė nėra substancija, bet sąvoka, kurios svarstymas sudaro tre- 
čiąją Hegelio logikos dalį. 


VII. Trečioje Hegelio logikos dalyje galima skirti įvedamąją dalį — 
apie prasmę, kurioje čia vartojama sąvokos terminas — ir paskui perėjimą 
triadiškame dialektiniame judėjime nuo subjektyvios sąvokos prie objek- 
tyvumo ir pagaliau prie idėjos, kuri pasiekus absoliučios idėjos požiūrį, 
išreiškia aukščiausią ir drauge viską apimantį logikos ir ontologijos 
punktą. 

1. Sąvokos terminą čia savo logikoje Hegelis vartoja kitoje prasmėje, 
negu jis paprastai kitų yra suprantamas. Paprastai sąvoka suprantama kai- 
po objekto pažinime išreiškimas, prisistatymas. Ji turi iš esmės santykį 
prie objekto ir jos tiesa yra sutikime su objektu. 

Kas kita Hegelio spekuliatyvioji sąvoka. Iš pradžių dar ji nėra pa- 
žinimo sferoje, bet tik yra abstrakčiausioje formoje pažinimą apimanti 
sąlyga. Ji nereiškia atskiro subjekto akto ar būsenos, bet yra pačiu sub- 
jektyvumu, bendra subjektyvumo forma. Tai primena Kanto „ich denke“, 
kurs lydi kiekvieną pažinimą. Bet pas Hegelį grynas subjektyvumas iš 
pradžių reiškiasi be sąryšio su bet kokiu, net ir su transcendentaliu sub- 
jektu ir turi ne formalios logikos, o ontologinę prasmę. Hegelio sąvoka iš 
pradžių reiškia, kad realybė yra kartu ir apsprendžiančioji ir apspręstoji, 
pati save apsprendžiančioji, kitaip sakant, laisvė. 

Save apsprendžianti realybė netinka vadinti substancija. Substanci- 
ja pagal Hegelį yra immanentiška akcidensams, paslaptinga, neišaiškina- 
ma ir neturi laisvės. Hegelio sąvoka yra iš esmės laisvė; ji yra visuose sa- 
vo momentuose; ji yra grynas veikimas ir grynas judėjimas, o ne koks fak- 
tas, ne koks duomuo. 

Jos veikimas nėra perėjimas nuo vieno termino prie kito. Jos judėji- 
mas nėra toks, kaip betarpiškai suvokiamas tapsmas ar refleksijos atsi- 

grįžimas į save; nėra tai išėjimas už savo ribų ir nėra tai atsigrįžimas į 
save. 

Judėjime sąvoka pasilieka kuo yra, nors drauge tampa kuo kitu- 
Tikriau sakant, tapdama kuo kitu, ji labiau tampa savimi; išreiškia ji pil- 
niau save, kai daugiau reiškiasi išorėn. Joje nėra dviejų judėjimų, bet yra 
du požiūriu, du momentu vieno ir to paties judėjimo. 

Tą sąvokos judėjimą Hegelis vadina evoliucija, išsivystymu (Ent- 
wicklung). Ji savo evoliucijoj neina prie suvedimo į galutinę vienybę sa- 
vo tų dviejų minėtų momentų. Ji yra visose savo evoliucijos stadijose ta 
pati visur besireiškianti vienybė, absoliuto vienybė. Tai yra identiškumas 
pats save savo išsivystančiu supratimu perimantis ir apimantis. Tai abso- 
liutas, kuris savo evoliucijoj atsiskleidžia sau begalinio savo gyvenimo 
momentus. 

2. Sąvokos evoliucijoje galima skirti pagal Hegelį tris stadijas: sub- 
jektyvios sąvokos, objektyvumo ir idėjos stadijas. 

a) Subjektyviosios sąvokos arba grynojo subjektyvumo stadijoj są- 
voka iš pradžių reiškiasi visuotinumo formoje (das Allgemeine). Tas vi- 
suotinumas yra nedeterminuotas, nėra nė tas, nė kitas, bet be skirtumo vis- 
kas. Bet tai nėra paprasta galimybė, o apsprendimo galia. Tai visai kas 
kita, negu iš pradžių mūsų svarstyta pirmojoje logikos dalyje betarpiškai 
suvokiamoji būtis apskritai. 

Subjektyvi sąvoka gali ir turi save apspręsti. Ji sudaro savyje ap- 
sprendimą arba apsprendimo paneigimą, kitaip sakant, partikuliarumą (das 
Besondere), ir tai sudarydama ir tokiu būdu diferencijuodamasi ji pasilie- 
ka sau pačiai identiška, ji tik giliau save išreiškia. 

Tas partikuliarumas iš pradžių reiškiasi kaip visuotinumo vidaus ap- 
sprendimas ir yra kaip ir patalpintas tame visuotinume; juodu yra vienas 
kito immanentiškas neigimas. Iš čia išeina, kad partikuliarumas ir visuo- 
tinumas yra vienas ir kitas savo priešingybė; visuotinumas yra taip pat ir 
partikuliarumas, o partikuliarumas yra taip pat ir visuotinumas. 


Šitas prieštaravimas išsiriša individualume (das Einzelne). Indi- 
vidualumas yra vienybė visuotinumo ir partikuliarumo, kurie toje vie- 
nybėje susijungia, nepranykdami ir tokiu būdu tampa realizuoti. Tai nė- 
ra dar individas, bet individualumas apskritai. Tai nurodo tik, kad turi 
būti individų, kuriuose sąvoka galėtų pasiekti savo pilnumą. Kai visuo- 
tinumas reiškia identiškumą, o partikuliarumas skirtingumą, tai indivi- 
dualumas yra vieno ir kito bendras pagrindas. Bet tie trys momentai yra 
betarpiškai vienas su kitu susiję. Giminė, rūšis ir individas — tai trys 
skirtingi dalykai, bet neįmanoma apie vieną iš jų galvoti, negalvojant 
kartu apie kitu du. 

b) Individualumas tad yra aukštesnė sąvokos evoliucijos fazė. Bet 

abstraktus individualumas yra kaip ir visuotinumas; tokiu būdu čia turime 
betarpiškai besireiškiantį prieštaravimą. Turi tad būti apspręstų indivi- 
dų arba subjektų ir tokiu būdu į sąvoką įvedama atsiskyrimo momentas. 
Kai yra daug individų, tai gali būti daug ir rūšių ir giminių. Atsiranda 
tad daug ir sąvokų. Tokiu būdu tarpusavio įvairių momentų santykis tam- 
pa partikuliarus ir kontingentiškas ta prasme, kad toksai antai visuotinu- 
mas gali neapimti savyje tokio antai partikuliarumo. 

Tas santykio partikuliarumas ir kontingentiškumas randa savo išraišką 
spręsme (Urteil). Spręsmas yra ne kas kita, kaip sąvoka partikuliarios 
sąvokos padėtyje: sąvoka kaipo santykis sudarytų terminų, kaipo skirtin- 
gų ir nepriklausomų. 

Mat, minėti trys esminiai sąvokos momentai pagal Hegelį atitinka tris 
minties formas: sąvoką, spręsmą, išvadžiojimą (Schluss). Nors tie mo- 
mentai yra neatskiriamai visur, tai betgi pagal jį sąvokoje daugiau akcen- 
tuojama visuotinumas, spręsme partikuliarumas ir išvadžiojime individualu- 
lumas. Tenka tad šiuo atžvilgiu kalbėti apie spręsmą ir išvadžiojimą. 


c) Spręsmų yra įvairios rūšys. Asertoriškas, problematiškas ir apo- 
diktiškas spręsmas gali išreikšti tik kontingentišką tiesą. Jų tarinys nė- 
ra esminiu būdu surištas su veiksniu, bet tarinio ir veiksnio santykis re- 
miasi tik partikuliariniu konstatavimu, kuriame juk nematoma jokio bū- 
tinumo, taigi ir tikros tiesos. 

Epręsmas yra tik negatyvus sąvokos momentas, kuriame sąvoka pati 
save paneigia ir nuo savęs atsiskiria; jos vienybė išsiskirsto į skirtingu- 
mų daugybę. Spręsme ypatingai pasireiškia partikuliarumas. 

Reikia tad eiti prie trečios minties formos — prie protavimo (išvadžio- 
jimo), kuris akcentuoja individualumą. Čia pasireiškę spręsme skirtingu- 
mai paliekami, bet imamasi juos suderinti. 

d) Protavimų yra irgi kelios rūšys. 

Formalus arba kokybinis silogizmas (der formale Schluss) išreiškia tar- 
piškumą, abejingą turiniui ir tokiu būdu pritaikomą kiekvienam turiniui. 
Čia individualumas yra derinamas su visuotinumu, tarpininkaujant par- 
tikuliarumui. Bet čia terminų santykis tik konstatuojamas, kaipo faktu 
besiremiąs ir tokiu būdu pasirodo esąs kontingentiškas ir neišreiškiantis 
tikros (būtinos) tiesos. Iš kitos pusės tarpininkavimo forma partikuliaru- 
me yra prieštaravime su savo materija. Materija yra faktiškai duota, taigi 
yra individuali. Tikrai tad sakant, čia šitame silogizme tarpininkaujančiu 
terminu yra pagaliau individualumas. 

Ten, kur silogizme tarpininkaujančiu terminu yra individualumas, tai 
jis negali jungti partikuliarumo su visuotinumu kitaip, kaip dalinai ir kon- 
tingentiškai. 

Tokiu būdu, atrodo, kad tikru tarpininkaujančiu silogizme terminu 

gali būti tik visuotiniškumas. Bet ir jis negali atlikti reikiamai savo už- 
davinį, kai jo santykis prie kitų silogizmo terminų yra tik akcidentalus ir 
kontingentiškas. Taigi formalus silogizmas pasirodo čia su savo bejėgiškų- 
kumu. 

Retfleksyviniame silogizme (Der Schluss der Reflexion), tarpininkau- 
jantis terminas išreiškia individų visumą (Allheit). Teigiama čia apie 
individą, kaipo visumos narį, partikuliarus dalykas, kuris anksčiau buvo 
priskiriamas visumai. Bet ką nors galima priskirti visumai tik tai, kas jau 
žinoma priklausant tos visumos nariams — individams. Taigi čia tarpinin- 
kaujantis terminas turi būti atremtas į indukciją. Na, o indukcija neduoda 
tikrumo; ji remiasi tik analogija, kurioje nuo individo einama prie indivi- 
do. Pagaliau sunku nustatyti, kas iš tikro visumai priklauso, nes sužino- 
mas individų kiekis nėra tas pats, ką individų visuma. 


Eikime tad prie kategorinio silogizmo, kurio pagrindą patiekia ši ref- 
leksija: kiekvienas individas turi bendros visiems individams prigimties 
žymes, nes jis yra atskiros rūšies egzempliorius ir kaipo toks būtinai turi 
charakteringas tos rūšies ypatybes. Bet ir šito silogizmo reali vertė re- 
miasi faktiniu individo priskyrimu prie turinčios tokias ir tokias ypatybes 
rūšies. Bet šita sąlyga tyliai priimama kategorišką silogizmą pakeičia hi- 
potetiniu: jeigu A yra B, tai A yra C, arba jeigu A nėra C, tai A nėra B. 
Išeina tad: arba A turi kartu ypatybes B. ir C arba nė vieno iš jų ypatybių 
neturi, Iš čia hipotetinis silogizmas pavirsta į dizjunktyvų: A yra B arba 
C; A nėra C; taigi A yra B. Šitame silogizme tas pats terminas A yra sub- 
jektu trijuose sakiniuose: iš pradžių kaipo apspręstas visuotinumas, kaipo 
giminė išdalinta į rūšis, paskui kaipo individualumas (arba totališkurnas), 
paneigiantis tą ar kitą apsprendimą, pagaliau kaip visuma, kuri per tą pa- 
neigimą sau duoda rūšinį apsprendimą. Tas terminas kaip ir yra absorba- 
vęs savyje kitu du priešingu. Tokiu būdu kaip ir pranyksta priešingumas 
tarp tarpininkaujančio termino ir kitų dviejų terminų silogizme ir drauge 
silogizmo forma, o su ja ir ekskliuzyvus sąvokos subjektyvumas. Sąvoka čia 
tad įgyja objektyvumą. Taigi silogizmo dialektinio proceso eigoje įvairūs 
apsprendimai sugrįžta prie pirmykščios sąvokos vienybės; tų apsprendimų 
išoriškumas gauna sąvokos vidaus antspaudą: sąvoka, kaipo vidujinė vie- 
nybė, tad liaujasi buvus nuo tų apsprendimų atskirta. Tokiu būdu čia są- 
voka įgyja savyje objektyvumą. 


c) Tokiu būdu sąvoka įgyja realumą, kaipo sudarytą (Gesetztsein). 
Tai savęs paties apsprendimas arba laisvė, kuri abstrakčiai imama yra tuš- 
čia. Ji turi gauti sau apspręstą turinį; ji jį gauna iš pradžių spręsmuose, 
bet kaip be tikro esminio sąryšio su savim. Silogizme pasirodo pagaliau 
sąvoka tik kaipo abstraktus kadras, kuriam reeikia betarpiškai egzistuojan- 
čio turinio ir tokiu būdu ji kaip ir tampa pati bendruoju objektu arba ob- 

jektyvumo forma. Juk pasaulis savo visumoje yra giminių ir rūšių siste- 
ma; atskiri daiktai yra bendrų tipų kopijos ir kontingentiški faktai yra 
pavyzdžiai būtinų dėsnių pritaikyme, 

Sąvoka, tapdama objektu, nenustoja buvus savimi ir objektas, kurį ji 
sau priešais pastato nėra jai radikaliai svetimas. Objektas nėra čia realybė, 
abejinga sąvokai. Refleksijai abejinga realybė negali egzistuoti — tai yra 
įrodyta antroje logikos dalyje. Šičia objektas, kurį sau patiekia sąvoka 
yra sąvokos objektas; tai yra realybė, kuri yra reali dėl to, kad ji yra pa- 
žinimo objektas. Taigi čia įrodyta, kad sąvoka savyje apima objektą ir yra 
objekto sąvoka. 

£) Pagal Hegelį šitas priėjimas nuo sąvokos prie objekto yra pagal sa- 
vo turinį panašus į ontologišką įrodymą Dievo buvimo. Kad yra Dievas, 
tai filosofui yra taip aišku, kaip pripažinimas, kad pasaulį valdo protas, kad 
prote yra protas. Paneigti Dievo buvimą, reikštų paneigti idealą, padaryti 
iš jo chimerą; tai reikštų teigti, kad mintis ir realybė, patyrimas ir min- 
tis, faktas ir teisė neturi tarp savęs nieko bendro, būdami sau priešingi ar- 
ba tik pripuolamai susideriną. Paneigti Dievą — tai reikštų paneigti moks- 
lą ir dorą arba padaryti iš jų kolektyvų iliuzijoms skirtos žmonijos sapną. 

Ontologiškam argumentui prikišama, kad, girdi, negalima iš sąvokos, 
iš esmės daryti išvadą, kad kas tikrai, realiai egzistuoja. Bet tas negalimu- 
mas liečia tik ribotus dalykus. Jų ribotumas, iš tikro, reiškia disproporci- 
ją tarp esmės ir egzistavimo, tarp būties ir sąvokos. Bet absoliuti sąvoka, 
kaip matėme, yra iš esmės objektyvi; ji yra viso objektyvumo principas ir 
pagrindas. 

Priekaištai ontologiškam argumentui remiasi riboto proto užsispyri- 
mu nutraukti begalinybę į ribotų dalykų plotmę; ribotų dalykų esmė iš 
savęs yra abejinga egzistavimui; jeigu ją tenka suprasti egzistuojančia, 
tai reikia, kad apie tai būtų sužinoma iš patyrimo. Bet iš patyrimo sužino- 
mas Dievas būtų ne Dievas: toks Dievas negali egzistuoti. 

Reikia betgi pripažinti, kad ontologiškame argumente jo forma nėra 
adekvatiška turiniui; mat, tame įrodyme buvo daroma išvada formalaus 
silogizmo būdu. Tuotarpu vienintelis tikras įrodymas yra dialektinis įro- 
dymas ir šitą įrodymą sudaro visas Hegelio logikos turinys. 

3. Kai objektyvumas yra išsivystęs dialektiniu būdu iš subjektyvumo, 
tai subjektyvumas turi būti su objektyvumu iš esmės sąryšyje, nors iš syk 
įsakmiai ir nepasireikštų. Objekte surandame tris esminius sąvokos mo- 
mentus (vienybę, daugybę ir visumą arba individualumą, partikuliarumą 
ir visuotinumą), bet iš syk dar jie yra neišryškinti. Objektas reiškiasi ir 
kaip vienas ir kaip daugingas. Yra daug objektų, bet jie visi sudaro vieną 
objektų pasaulį, kuriame kiekvienas iš jų yra pilnai objektas, savyje vi- 
suma. Kiekvienas iš jų, atrodo, yra nepriklausoma savyje visuma, sau už- 


78 Pr. Kuraitis: Hegelio logikos bei ontologijos svarbesnieji nusistatymai 


tenkanti, bet drauge kiekvienas yra dalis objektyvaus pasaulio ir priklau- 
santis nuo kitų. Tai yra absoliutus prieštaravimas, bet taip yra su objektu, 
kai mes prisistatom pasaulį, kaipo gryną objektą, tik kaipo duomenį min- 
čiai. Kaipo gryni duomens, objektai iš tikro yra skirtingi ir nepriklauso- 
mi, bet iš kitos pusės, kaipo duomens minčiai, kaipo galimi pažintų santy- 
kių substratai, objektai yra dalys, yra daugiau ar mažiau harmoningos vi- 
sumos elementai. 

Iš to prieštaravimo galima išeiti, tik grįžtant nuo objekto prie sąvo- 
kos ir galutiniame jo su ja identifikavime. Bet čia tame identifikavime rei- 
kia rasti galimumą išlaikyti objektų skirtingumą ir suprasti iš vidaus es- 
minį jų sąryšį. To negalima pasiekti nė mechaninio, nė cheminio požiūrio 
besilaikant; mechaniniai santykiai ir cheminiai skirtingumai neduoda su- 
prasti, kad iš esmės yra skirtingumai ir jų santykiai. Mechaniniu ir che- 
miniu požiūriu objektus imant, atrodo, kad jie neturi savyje tikro egzis- 
tavimo pagrindo; čia objektas nėra būtis sau, taigi yra tik kitam. Tas kitas, 
kuriam yra objektas negali būti vėl tik tokiu objektu. Jo esmė būti tiks- 
lu (Zweck). Tokiu būdu nuo mechaninio ir cheminio požiūrio reikia eiti 
prie teleologinio. 


Viskas, kas yra, turi savo tikslą: viskas, kas įvyksta, įvyksta kuriam 
nors tikslui. Taigi tikras dalykų aiškinimas yra aiškinimas su tikslo pa- 
galba; tikslo priežastis yra tikrai pirmoji priežastis. 


Tikslingumas betgi, kurį mes konstatuojame daiktuose, yra kontingen- 
tiškas ir ribotas tikslingumas. Mes čia turime reikalą tik su partikulia- 
riais tikslais. Tikslus mes matome realizuojamus su priemonių pagalba. 
Priemonė yra tarpininkas tarp subjektyvaus tikslo ir jo objektyvaus rea- 
lizavimo. Priemonė yra nepriklausomai nuo tikslo egzistuojąs dalykas, 

et per jo veikimą tikslas yra realizuojamas. Priemonėje tam tikru būdu 
betarpiškai jungiasi objektyvumas ir tikslingumas ir galima sakyti, kad 
priemonėje tikslas pasiekia savo betarpišką realumą. Iš tikro, priemonė sa- 
vo pilnumoje arba priemonių serijos sudaro tikslo realizavimą ir supuola 
su realizuotu tikslu. Priemonės realizuoja tikslą ir sudaro jo betarpišką 
egzistavimą. 

Bet tikslas negali būti išoriškas apsprendžiamai medžiagai. Tas aps- 
prendimas turi būti vidujinis dalykas medžiagai arba objektui. Čia reikia 
giliau į dalykus įsižiūrėti. Kiekvienas juk objektas, skyrium imamas, gali 
būti laikomas priemone tikslui, kuriuo jis pats yra. Iš kitos pusės objek- 
tyvus pasaulis gali būti suprantamas kaipo tikslų ir priemonių sistema; 
bet toji sistema gali įvairiai susidaryti ir pagal esminius ir pagal pripuo- 
lamus santykius. 

Kad rasti čia išėjimą, reikia kartu žiūrėti į sąvoką, į objektą ir į tiks- 


lą. Tikslas yra paneigimas gryno arba nepriklausomo objektyvumo. Bet. 

reikia nurodyti su tikslo pagalba substancialią sąvokos ir objekto vieny- 
bę. 

Įsižiūrint giliau, suprantama, kad savitarpio nepriklausomumo tarp 
sąvokos ir objekto būti negali. Objektas, kaipo realizuotas tikslas, yra 5ą- 
voka savo partikuliarume, kuris turi būti subsumuotas sąvokos visuotinumo 
momentui. Iš kitos pusės sąvoka neturi savo partikuliarumo pačioje sa- 
vyje, nes jis pasireiškia kaipo išorinė ir objektyvi realybė, kurioje sau 
duoda betarpišką egzistavimą. Taigi galų gale pati sąvoka ir jos objektas 
nėra kas kita, kaip du sąvokos momentai, ir sąvoka apima sąvyje objektą, 
kaipo vieną iš savo apsprendimų. Tuo būdu sąvokoje subjektyvumas deri- 
nasi su betarpišku realumu arba objektyvumu; save apspręsdama sąvoka 
savyje apsprendžia realybę arba objektyvumą. Tokiu būdu įvyksta vieny- 
bė tarp subjekto ir objekto. 

4. Sąvoka, kaipo subjekto ir objekto vienybė, vadinasi idėja (die Idee). 
"Taigi idėja nėra nė grynas subjektyvumas, nė grynas objektyvumas, bet tik 
jų vienybė. Tai yra pagrindinė tikra realybė. 

Bet ir idėja reikia dialektiniu būdu stengtis aiškiau suprasti. Tai ga- 
lima pasiekti tik per eilę etapų. 

a) Betarpiškai idėja reiškiasi kaipo gyvybė (Das Leben). 
ir priemonė drauge, neatskiriamoje vienybėje. Tikslas arba sąvoka yra tapu- 
si konsubstanciali objektui; sąvoka čia tapo siela, kuri su kūnu sudaro vie- 
ną esybę. Gyvybė perima objektyvumą, kuriam ji yra substancija. 


Gyvybė, savyje imama iš pradžių, kaipo visuotinė, be apsprendimų. Bet 
gyvybė, kaipo sąvoka, reiškiasi ir savo momentuose partikuliarumo ir indi- 
vidualumo: ji suteikia sau kūną, kaipo savo veikimo apibrėžtą sritį; ji 
individualiai reiškiasi gyvoje esybėje (das lebendige Individuum) arba 
individualiame subjekte. 

Gyvoje esybėje irgi galima skirti trys momentai: apskritai gyvybė, 
kuri yra visame kūne, sąnariai ir konkreti (individuali) realybė, besireiš- 
kianti savo organų suderintų veikimu. 

Iš kitos pusės žiūrint į gyvąją esybę, suprantame, kad ji gyvena išori- 
niame pasaulyje arba savo aplinkoje. Tas pasaulis reiškiasi, kaipo nepri- 
klausomas, ir yra savyje gyvybės paneigimas ta prasme, kad jeigu pasau- 
lis būtų savyje nepriklausoma substancija, gyvybė būtų tik jo akcidensas. 
"Tuo tarpu gi priešingai, idėja yra substancinis pagrindas objektyviam pa- 
sauliui. Gyvoji esybė asimiliuoja sau dalykus (materiją ir energiją) iš to 
objektyvaus pasaulio ir tuo būdu reiškia ant jo savo viršesnybę. Materia- 
linis pasaulis, pasirodo, yra ne kas kita, kaip gyvybės momentas; jis yra 
dalykų ir jėgų visuma, kuri reikalinga gyvybės realizavimuisi. 

b) Toliau, reikia įsižiūrėti į santykius tarp gyvo individo ir rūšies. Tai 

paaiškėja iš pradžių iš santykių tarp lyčių. Čia rūšis reiškiasi, kad ji yra 
individo tikslas, o ne priešingai. Individas, pasirodo, yra lytinis santykių 
rezultatas, o lytiniai santykiai turi savo pagrindą rūšies prigimtyje. Taigi 
gyvasis individas, kuris, paviršutiniškai žiūrint, atrodo, nepriklausomai 
savyje egzistuojąs, yra tik vienas iš išorinių rūšies pasireiškimų. 


Iš kitos pusės naujų individų atsiradimas ir senųjų mirtis duoda ga- 
limumo vis atsijauninti rūšies gyvybei ir jai yra priemonė, Taigi rūšis sau: 
egzistuoja savo laisvėje. Individų mirtis tai tik priemonė rūšies gyvybės. 
stiprėjimui. Tokiu būdu individas yra tik priemonė visuotinei gyvybei. 


c) Visuotinė gyvybė turi savyje vidujiškumą ir išoriškumą, bet tų mo- 
mentų sąryšis pasireiškia tik dvasiniame gyvenime, kuriame gyvybė pa- 
siekia savęs sąmonę, supranta savo galią, savo reikšmę, savo santykį su in- 
dividu, gyvenimą ir mirtį. Tik dvasia pasiekia savarankiško galėjimo pasi- 
naudoti savo išgalėmis. 


Bet dvasinis gyvenimas, kaip antai intelektualinis ir dorovinis, yra iš 
tikrųjų rūšies gyvenimas; tik rūšis yra išsilaisvinus nuo apribojimų ir nuo 
kontingentiškumų, kurie iš esmės susiję su individualiais egzistavimais. 
Per besikeičiančias gyvenimo arenoje individų kartas rūšis tęsia savo dar- 
bą. Individų kartos sudaro tokiu būdu vieną esybę, kurios visuotiniame 
egzistavime individai yra tik momentai. Iš rūšies požiūrio mirtis yra nu- 
galėta: ji nėra rūšies gyvybei kliūtis, bet tik atsinaujinimo priemonė. In- 
dividų mirtis netrukdo rūšies gyvybės eigos, bet užtikrina jos begalinį 
vystymąsi. 

Tokiu būdu esame priėję prie universalios konkrečios gyvos dvasios. 
pripažinimo. Dabar tenka įsigilinti į tos dvasios veikimo esminius būdus.. 

d) Pirmiausia reikia įsižiūrėti į pažinimą. 

Pažinimas siekia tiesos. Svarbu suprasti, kaip jis prieina prie tiesos. 
realizavimo ir supratimo, kad jis ją realizuoja. 

Iš pradžių pažinimas turi savo objektą už savo ribų ir dėl to yra tik 
ribotas pažinimas. Dialektinis pažinimo proceso svarstymas turi privesti 
prie to ribotumo paneigimo, objekto absorbavimo, nustatant jį, kaip paži- 
nimo vidaus momentą. Iš pradžių pažinimas yra analitinis, gaunąs medžiagą 
iš jutimų; reikia čia surasti faktų medžiagoje gyvosios idėjos formas; čia. 
pažinimas yra pirmučiausia pasyvus, nes asimiliuoja sau objekto apspren- 
dimus, o ne objektui juos užmeta; mokslas pasiduoda gamtos valdžiai, nori 
tik būti tikslus ir išreikšti nepakeistą jos vaizdą. Bet, leisdama objektui 
save perimti, dvasia įsigilina labiau tuo būdu į pačią save. Dvasia įsisąmo- 
nina, kad realybės pažinimas, tai yra jos realizavimasis; per tai ji pati sau. 
pasireiškia, pati įgyja savo formų sąmonę. Dvasia pripažįsta, kad ji nėfk 
tik tuščia pažinimo galimybė, kaip iš pradžių atrodė, bet kad ji yra aukš- 

tesnė ir konkretesnė už objektą, kad ji pati savęs ieško ir save suranda. 
objekte. 

Kai pažinimas darosi sintetiškas, tai jis stengiasi atstatyti idėjų plot- 
mėje realybę, kurią analizė yra sugriovus. Sintezės eigoje objektas, kuris 
analitiniame pažinime išrodė minčiai abejingas ir svetimas, yra savyje 
atgaminamas, kaip ir naujai sukuriamas ir tokiu būdu jis savo pagrinde 
atsiskleidžia, kaipo dvasios subjektyvumui subordinuotas elementas. 

Bet paprastas sintetinis pažinimas tai dar ne aukščiausia pažinimo 
forma. Ir sintetiniame pažinime reikalinga iš išorės gaunama medžiaga, kuri 
paskui suformuluojama. Taigi ir sintetinis pažinimas nėra pilnai laisvas, bet 
turi būti priklausomas nuo išorės. Vienok dvasia pažinimo eigoje pajun- 
ta savo galią ir ryžtasi žiūrėti į pažinimo objektą, kaipo į priemonę savo 
valiai vykdyti. Tuo būdu teoretinė idėja virsta praktiška, dvasia iš teori- 
jos pereina į praktinę sritį. 

e) Pagrindinė praktinė idėja yra gėrio idėja (Die Idee des Guten). 

Gėris iš pradžių reiškiasi kaipo idealas, kurį reikia realizuoti ir per 
tai kaipo turįs savyje ribotumo momentą. Tas ribotumas yra tame, kad 
idealas yra atskirtas nuo realybės. Tenka tad čia dialektiniu metodu įsi- 
nės pagalba gėris yra realizuojamas; iš pradžių tas realizavimas yra dali- 
nis, nepilnas ir gėris atrodo tik kaipo tai, kas turi įvykti; tikslas atrodo 
traukiasi vis tolyn, kai daroma pastangos jį pasiekti. Bet tai tik taip ro- 
dosi. Kai bent dalinai gėris yra realizuojamas, pasirodo, kad kliūtys nėra 
svetimos ar priešingos realizavimui, kad jos yra paties realizavimo mo- 
mentu; praktinė idėja iš tikro yra ne kas kita, kaip veikianti idėja, ir jos 
veikimo esmė yra kliūčių nugalėjime ir jų pavertime priemonėmis. Kai 
kartą šitas dalykas paaiškėja, tai jį reikia pritaikyti viso realizavimo pro- 
ceso supratimui, būtent, supratimui, kad visa objektyvi realybė nėra kas ki- 
ta, kaip realizuotas gėris. 

1) Kai suprantama, kad gėris iš esmės gali būti realizuojamas, tai pra- 
nyksta priešingumas tarp teoretinės idėjos ir praktinės idėjos. Gėris ir 
tiesa, pasirodo, yra identiški ir šitas identiškumas yra absoliuti idėja. Tai 
yra aukščiausia logikos arba ontologijos kategorija. 

Absoliuti idėja — tai yra protas, kuris yra pasiekęs tikrą savęs są:mo- 
nę; ji yra mintis, kuri, apie save galvodama, turi visa ką savo objektu. 

Absoliutinėje idėjoje gauna užbaigą tas dialektinis procesas, kuris 
prasideda nuo neapspręstos būties požiūrio ir čia baigiasi pilnu visų ka- 
tegorijų išaiškinimu. 

Absoliuti idėja išrodo kaipo dialektinio galvojimo rezultatas. Bet iš 
kitos pusės absoliuti idėja yra visų kitų Hegelio logikoje svarstytų katego- 
rijų ir pačios pradžios svarstymų pagrindas. Absoliučioje idėjoje suside- 

rina visi dalykai, kurie be sąryšio su jąja yra vienas kitam priešingi ir 
izoliuotai imami turi savyje prieštaravimų. Mat, tik absoliučioje idėjoje 
reiškiasi egzistavimui galutinis absoliučiai tikras pagrindas. Visa tad, kas 
egzistuoja, galų galė gali egzistuoti tik kaipo absoliučios idėjos momentai. 

VIII. Su absoliučios idėjos įsisągmoninimu baigiasi Hegelio logikos ar- 
ba ontologijos darbas. To darbo procese naudojamas dialektinis metodas, 
kaip galima buvo įsitikinti, pagal Hegelį nėra išorinis pagrindinei absoliu- 
čios idėjos realybei procesas, bet tai yra ne kas kita, kaip pačios tos idė- 
jos gyvenimo reiškimosi būdas. Jau iš pradžios to proceso pagrinde yra 
absoliuti idėja; bet tik to proceso gale ji įsakmiai pasireiškia. Taigi logi- 
ka arba idėjos mokslas nėra kaž kas svetima jos objektui; tai yra pati idėja, 
kaipo įgyjanti savęs sąmonę ir kaipo save sau pareiškianti, kaipo absoliu- 
tus spontaniškumas. Tai nėra ribotas ir kontingentiškas pažinimas, kuria- 
me subjektas įeina į santykius su jau apspręstu objektu. Subjektas, kuris 
vykdo dialektinį logikoje procesą, per tai galvojimo objektu turi patsai 
save, kaipo gryną arba absoliutų subjektą, įgyja sąmonę savo paties sub- 
jektyvumo, kaipo universalaus subjektyvumo; kitaip sakant, čia idėja gal- 
voja apie pačią save. 

Taigi Hegelio logikoje subjektas ir objektas, materija ir forma, turi- 
nys ir metodas nėra tarpusavyje priešingi ar svetimi dalykai, bet tos pačios 
idėjos realybės požiūriai ir momentai. Tik esą pasiduodami įsisenėjusiam 
papročiui, mes juos skiriame; bet, girdi, užtenka tikrai įsigilinti ir tuojau 
aiškiai pasireiškia, kad tie įprastai daromi skirtumai neturi protingo pa- 
grindo. 


Tai šitokios yra pagrindinės Hegelio logikos bei ontologijos mintys. 
* * 


* 


Išdėsčius svarbesnes Hegelio logikos bei ontologijos pažiūras, dabar 
tenka tarti, bent trumpai, apie jas kritikos Žodį. 


I. Formalios logikos atmetimas, logikos identifikavimas su ontologija, 
savotiškas Hegelio čia reiškiamas revoliucionieriškumas, ypatingas jo 10- 
gikos bei ontologijos dalių ir kategorijų traktavime metodas ir pasiekti re- 
zultatai yra pirmiausia esminėje priklausomybėje nuo jo gnoseologinių nu- 
sistatymų. 

“ Iš to antai, kaip jis supranta visuotinių sąvokų kilmę ir reikšmę, jų 
santykį su realybe, iš to, kaip jis išsprendžia ginčą tarp empirizmo ir racio- 
nalizmo, tarp subjektyvizmo ir objektyvizmo, tarp idealizmo ir realizmo, 
savaime kaipo išvada eina loginių dalykų su ontologiniais esmėje identifi- 
kavimas, dialektinio metodo savotiškas supratimas ir jo loginių bei ontolo- 
ginių pozicijų ypatingumai. Dėl to, kai pasirodo, kad jo gnoseologijos 

centrinės pažiūros neturi tvirto pagrindo, kad jos yra klaidingos, tai leng- 
vai suprantama ir jo logikos bei ontologijos pagrindinių nusistatymų klai- 
dingumas. 

Kritiškai atsiskaitydamas su Hegelio gnoseologija, aš tuo pačiu esu iš 
pagrindų pakankamai palietęs ir jo logikos bei ontologijos centrinius nusi- 
statymus. Šičia pakaks tik trumpai, įsakmiai jo logikos bei ontologijos kri- 
tikai pritaikant, priminti, kas mano buvo tenai pastebėta ir svarstyta. 


II. Vienas iš svarbiausių gnoseologijos ir drauge ontologijos klausimų 
yra, kaip suprasti visuotinių sąvokų vertę realybės išreiškimo atžvilgiu. 

Pagal Aristotelį protas pojūčių pristatytoje medžiagoje pažįsta tiesio- 
„giniame pažinime daikto esmę su pagalba sąvokos arba sąvokoje ją (tą esmę) 
išreikšdamas. Pagal Hegelį betarpišku proto pažinimo objektu yra sąvoka, 
idėja, kuri nėra tik priemonė realybei išreikšti, kaip pas Aristotelį, bet pati 
realybė, kaip ji yra savyje. 

Pagal Aristotelį protu pažinti, tai reiškia pirmiausia įžiūrėti daikte 
esmines ypatybes, neįžiūrint individualumų; tai vadinasi proto abstrakcija 
(atotrauka), nors tiktų daugiau tą čia proto veikimą (tą įžiūrėjimą) vadinti 
atsižvelgiant į tai, ką čia protas pozityviai daro (kad jis įžiūri esmines daik- 
to ypatybes), o ne iš to, ko jis neįstengia padaryti (kad jis neįstengia įžiū- 
rėti daikte individualumų). Šitokį įžiūrėjimą turėti nėra reikalo, kad pro- 
to akivaizdoje būtų universalus objektas; šitoje proto pažinimo (esminių 
ypatybių įžiūrėjimo) stadijoje dar ir visai nėra universalios sąvokos. Kad 
galėtų atsirasti visuotinė sąvoka, reikalinga be proto tiesioginio įžiūrėjimo 
(abstrakcijos, atotraukos) dar kitoks proto veikimas, būtent, proto reflek- 
sija. Kai protas pojūčių pristatytame konkrečiame daikte savo šviesoje 
įžiūri daikte jo esmines ypatybes arba jo esmę ir kai tokį pat įžiūrėjimo re- 
zultatą turi ir kitame ir trečiame tos rūšies daikte, tai protas refleksijos 
būdu suvokia, kad tokias esmines ypatybes, tokią pat esmę turi turėti visi 
tos pačios rūšies daiktai. Tokios tad refleksijos rezultate ir atsiranda 
universalios sąvokos, kurios turi būtiną pritaikymą prie visų tos pačios 
rūšies individų. Taigi universalus universalios sąvokos pritaikymas prie 
visų tos rūšies individų, yra jau proto suvokimo dalykas, kurio to suvokimo 
juk nėra konkrečiame pažintame daikte; bet daiktų emės įžiūrėjime tas 
suvokimas turi tvirtą pagrindą. 

Pagal Hegelį proto pažinimo objektas yra proto sudarytas objektas, 
sąvoka, idėja. Objekte, sąvokoje, idėjoje pagal jį mes turime pačia realy- 
be, kaip ji yra savyje. Hegelis mano, kad šita jo pozicija yra nuosekli iš- 
vada iš Kanto mokslinio pažinimo supratimo. Pažinti pagal Kantą juk reiš- 
kia sudaryti objektą ir jį pažinti. Kai Kantas kalba apic Ding an sich, tai 
išeina, kad jis žino čia, apie ką kalba, kad jis tą Ding an sich pažįsta, nes 
jei nepažintų, tai negalėtų nieko apie tai kalbėti; o jei protu pažįsta tą Ding 

an sich, tai tas Ding an sich yra proto sudarytas objektas, sąvoka, idėja. To- 
kiu būdu nėra prasmės daryti skirtumą tarp fenomenų ir Ding an sich. Jei- 
gu mes kalbėdami apie realybę, žinome apie ką čia kalbame, tai išeina, kad 
realybė yra čia mūsų pažinimo objektu, kitaip sakant, kad mūsų pažinimo 
sudarytas objektas ir realybė — tai visiškai tas pats dalykas. Hegelis pei- 
kia Kantą, kad jis dėl gilesnio pagalvojimo stokos laikė fenomeną tik kaž- 
kokiu subjektyviu dalyku, kuriuo tikra vealybė nepasiekiama. Hegelis ma- 
no, kad jei apie ką kalbama, tai reiškia, kad tai yra pažinimui prieinama, 
kad tai yra pažinimo objektas ir tai, būtent, pažinimo suformuotas, suda- 
rytas objektas, nes kitokio pažinimo objekto pagal jį ir būti negali. Galima 
esą kalbėti tik apie tai, kas yra už ribų tokio ar kitokio pažinimo, bet neturi 
prasmės kalba apie tai, kas būtų už ribų pažinimo apskritai. 

Mintis tad pas Hegelį reiškia pačią realybę. Šitoks realybės aptarimas 
gali būti suprantamas, žinoma, tik sąryšyje su jo pažiūra, kad galvojantis 
aš yra iš tikrųjų absoliutus aš, absoliutus protas, absoliuti dvasia, kuriai 
galų gale priklauso visi daiktai, visi pažinimo objektai, kaipo jos be galo 
turiningo gyvenimo tekmės momentų sau pačiai atsiskleidimai. 

Palyginkime dabar Hegelio visuotinių sąvokų supratimą su aristoteliš- 
ku ir žiūrėkime, keno naudai tas lyginimas išeina. Šitam reikalui imkime 
Hegelio pavyzdžius, kuriais jis savo veikale ,„Phžnomenologie des Geistes“ 
iliustruoja universlumų pažinimo kilmę ir reikšmę, ir žiūrėkime, kaip ir dėl 
ko juos reikia kitaip suprasti pagal Aristotelio filosofiją. 

Antai, kai mes sakome, kad dabar yra naktis, kad dabar yra diena, tai 
mes suvokiame, kad ir naktyje ir dienoje reiškiasi dabartiškumo esmė. 
Kiekvienas konkretus dabar yra individualus; jis yra arba naktis arba diena 
arba vakaras arba rytas. Tas dabar, kuris yra naktis, negali būti diena, ir tas 
dabar, kuris yra diena, negali būti naktis. Hegelis norėjo turimą konkretų 
dabar užrašyti, užlaikyti žinioje ir paskui jį identifikuoti su kitu vėliau 
pasireiškiančiu dabar, bet čia tik per apgailėtiną neapsižiūrėjimą — dėl 
kurio svarbiausiai ir susidarė savotiška Hegelio pažiūra į universalumus, į 
universalias sąvokas — jis manė turįs pagrindą identifikuoti tuos individu- 
alius dalykus ir jų individualumų atžvilgiu. Neapsižiūrėjimas Hegelio 
čia buvo štai koks: jis, įsižiūrėdamas į vieną konkretų dabar, nesąmoningai 
įžiūrėjo tame konkrečiame dabar dabartiškumo esmę atotraukoje nuo indi- 
vidualių to dabar ypatybių ir prie kitų konkrečių dabar jau taikė tik dabar- 
tiškumo esmę, o ne pirmiau pažintus tų dabar individualumus. Nesupras- 
damas šito savo minties proceso ypatybių, jis iš to, kad visų konkrečių da- 
bar esmę galima laikyti tokia pat, padarė klaidingą išvada, kad visi tų da- 
bar konkretumai, visi tų dabar individualumai yra savyje identiški, kad to- 
kiu būdu universali dabar sąvoka išreiškia ne tik konkrečių dabar esmę, bet - 
apima savyje ir jų konkretumus, jų individualumus. 

Panašiai yra Aristotelio filosofijos šviesoje su Hegelio pavyzdžiais ši- 
čia, šitas, aš. Taigi iš priežasties apgailėtino neapsižiūrėjimo Hegelis 
susidarė sau klaidingą konkrečių visuotinybių, konkrečių universalių sąvo- 
kų teoriją. 

Supratus, kad šita teorija yra klaidinga, tuo pačiu paaiškėja pagrinde 
Hegelio filosofijos sistemos klaidingumas. Mat, toji teorija yra esminiame 
sąryšyje su daugeliu pagrindinių jos sistemos pozicijų; griuvus tad tai jo 
teorijai, griūva ir tos jo pozicijos. Visa apimanti absoliučios dvasios visuo- 
tinė konkreti realybė — tai jo klaidinga konkrečių universalių sąvokų 
"teorijos išvada. Kaip universalios antai trikampio sąvokos turinys pagal ji 
išreiškia ne tik trikampių esmę, bet ir visus konkre5ių trikampių individu- 
alumas, taip iš to, kad kiekvieną daiktą, o taip pat ir savo aš ir kiekvieną aš 
galima vadinti šitas, galima prie jų visų pritaikyti to šitas esmę ir tokiu bū- 
du susidaryti universalią šito sąvoką, kuri apima savo turinyje ne tik tą 
šito esmę, bet ir visus atskirų šitas individualumus, skirtingumus ir visus 
konkrečius individualius tuos šitas. Šitokiu tad klaidingu būdu Hegelis ir 
susidaro savo tos visa apimančios visuotinės konkrečios realybės sąvoka ar- 
ba kitaip sakant, savo absoliutaus idealizmo poziciją. 

II. Pagal Hegelį pačioje realybėje yra prieštaravimų, kaipo neprašali- 
namų jos momentų. Iš čia taip didelė svarba pas jį su prieštaravimais turin- 
čio reikalą dialektinio metodo. 

Hegelis, mat, klaidingai supranta būties ir nebūties sąvokų turinių san- 
tyki. Tis juos laiko esmėje identiškais. Tuo tarpu aišku, kad negali būti 
identiška būtis su savo paneigimu. Hegelis taip pat klaidingai mano, kad 
yra prieštaravimų daikte, kai jis yra vienas, o jame daug ypatybių; skirtingų 
ypatybių turis būti skirtingas subjektas. Bet juk daiktas vienu atžvilgiu, 
būtent, kaipo subjektas, kuriam priklauso ypatybės, yra vienas, ir kitu at- 
žvilgiu gali būti vadinamas daugingas dėl to, ksd turi daug ypatybių. Imki- 
me, pavyzdžiui, šitą ar tą medį, gyvulį; šitas ar tas medis, šitas ar tas gyvu- 
lys turi daug ypatybių, bet tas daugelis ypatybių priklauso štai tam vienam 
medžiui, štai tam vienam gyvuliui. Kai daiktas yra skirtingas nuo kitų, tai 
nereiškia, kad jo esmėje būtų neigimas, nebūtis, kad tokiu būdu jo esmėje 
būtų prieštaravimų. Neturėjimas savyje kitų rūšių daiktų savybių nėra kaip 
kokia neigiama savybė daikto esmėje ir dėl to negalima sakyti, kad daiktas 
kartu savyje yra ir kartu nėra. Taip pat ypatybė, kokybė yra savyje ap- 
spręsta, o ne tik per santykį su kitomis, ne per savo priešingumą kitoms 
yra tuo, kuo yra. 

Taigi stengimasis įrodyti, kad pačioje realybėje yra prieštaravimų, He- 
"geliui nepavyko. Dėl to neturi pagrindo ir jo dialektinis realybės suprati- 
ms ir tuo dialektiniu metdu operavimas, nustatant kategorijas. Iš čia svar- 
biausiai, turi kilmę ir jo stambios klaidos pažiūrose į logikos bei ontologi- 
jos dalis ir kategorijas. 

Die Hegelsche Logik ist keine bloss formale Logik, sondern eine 
metaphysisch begriūndete Gegenstandslogik, cine Ontologie. Diese logisch 
- ontologische Wissenschaft hat es nicht mit Sein endlichen (verstandes- 
massigen), sondern mit dem unendlichen (verniūnftigen) Denken zu tun. 
Unendliches Denken hat nicht den festen Gegensatz von Form und Inhalt; 
in ihm ist die Form ebensosehr Inhalt und der Inhalt ebensosehr Form. 
Unendliches Denken hat nicht den festen Gegensatz des Subjektiven und 
Objektiven; beide sind in ihm vielmehr eins und dasselbe. Unendliches 
Denken hat nicht festen Gegensatz von Sein und Bewusstsein, noch. 
schliesst es das Sein von der Erkenntnis aus, vielmehr ist das Denken in 
beiden (Sein und Bewusstsein) dasselbe. Unendliches Denken ist nicht 
ruhige, feste Form, sondern Eliessen und Bewegen. Es geh6rt zum Wesen 
des Absoluten, sich dialektisch darzustellen, zu entfalten, zu entwickeln. 
Die Konstituierung der Philosophie muss durch die rechte Methode erfol- 
gen und diese Methode muss diejenige der Selbstbewegung des Begriffs 
oder des Absoluten, die innere Selbstbewegung ihres Intalts sein. Die Dia- 
lektik ist nicht ein bloss žusserliches Tun, sondern sie bedeutet das imma- 
nente Hinausgehen iber die Einseitigkeit und Beschrūnktheit der Vers- 
tandesbestimmungen. 

Die Logik hat also mit dem Sein als reinem Begriff und mit dem rei- 
nen Begriff als dem wahrhaften Sein zu tun. Man kann sie daher in die 
Logik des Begriffs als Seins und die Logik des Begriffs als Begriffs 
einteilen oder eine objektive und eine subjektive Logik unterscheiden. Aber 
Sein und Begriff sind in Wahrheit untrennbare Momente des Logischen 
und des Ontologischen; wenn sie unterschieden werden, dann mūssen sie 
auch in Beziehung zueinander gesetzt werden, es muss eine Sphšre der 
Vermittlung vorhanden sein, und so steht zwischen der Lehre vom Sein 
und derjenigen vom Begriff die Lehre vom Wesen. Hegels Logik hat dem- 
nach drei Teile: Logik des Seins, des Wesens und des Begriffs. Aber 
man muss sich dabei bewusst bleiben, dass diese Teile in Hegels Sinn 
nicht abtrennbare Stiūcke darstellen, sondern dass sie innerlich verbundene 
Glieder sind und dass in jedem Glied doch das Ganze lebendig įst. 


Pirminės kultūros pagrindai 

Turinys: I. Matriarchatinės kultūros cha- 
rakteristika: 1. matriarchatinės kultūros supratimas, 2. 
matriarchatinės kultūros materialiniai bruožai, 3, ma- 
triarchatinės kultūros dvasinės žymės. — IT. Matriar- 
chatinės kultūros pagrindai: 1. moteriškosios dvasios 
primatas, 2. kūryba dvasios viduje, 3. kūrybinis bend- 
rumas. — Pabaiga: Matriarchato gijos žmonijos 
istorijoje. 


I. MATRIARCHATINĖS KULTŪROS CHARAKTERIS TIKA 


1. MATRIARCHATINĖS KULTŪROS SUPRATIMAS 


a. Problemcs atsiradimas 

Matriarchatinės kultūros atradimas priklauso prie didžiausių mūsų 
laikais etnologijos, istorijos ir kultūros filosofijos laimėjimų. Kai buvo 
manoma, kad vyro viešpatavimas gyvenime yra visuotinis reiškinys, kad 
kultūra visur ir visada buvo palenkta vyriškajam principui, šitos kultū- 
ros vaizdas ir jos pagrindų tyrinėjimas buvo kitoks, negu dabar, kai su- 
sekta, kad kultūros vyksme esama nuolatinės priešingybės tarp vyriškojo 
ir moteriškojo prado. Atradus matriarchatinę kultūrą, pamatyta, kad vy- 
riškojo principo persvara gyvenime nėra būtinas žmogaus veikimo rezulta- 
tas, kad vyriškoji kultūra nėra kultūra apskritai, bet kad tai yra tik 
viena žmogiškosios kultūros apraiška, kad šalia josios esama ir moteriško- 
sios kultūros, turinčios kitokį charakterį, kitokias institucijas ir kitokius 
pagrindus. Visa tai žymiai praturtino istorijos ir kultūros filosofiją ir 
jai atidarė plačių perspektyvų.  Kalbėdami apie pagrindo kultūrą, matė- 
me, kad pirminio darbo pasidalinime kaip tik glūdi lyčių diferenciacijos 
pagrindas, kurio išsivystymas sukūrė dvi labai skirtingas kultūras: tote- 
mistinę, kurioje persvarą turėjo vyras, ir matriarchatinę, kurioje persva- 
rą turėjo moteris. Apie totemistinę kultūrą — jos bruožus ir jos pagrin- 
dus —jau buvo kalbėta*). Šiuo tarpu mums tenka, anksčiau užsibrėžtu 


*) Plg. Logos 1936 m. 2 nr. 

planu, panagrinėti kultūros filosofijos šviesoje matriarchatinę kultūrą, 
kuri daugeliu atžvilgių yra savotiškesnė, negu totemistinė, nes labiau 
mums neįprasta. 

Jau daug amžių yra praslinkę, kai aukštojoje kultūroje vyrauja an- 
drocentrinis principas. Jis sukūrė šitos kultūros pasaulėžiūrą, jis įteigė 
žmonėms vyriškąjį pasaulio bei gyvenimo pažinimo būdą, savo dvasia ir 
nuotaika jis persunkė visas šios kultūros viešąsias institucijas ir objek- 
tyvinius josios laimėjimus. Vyriškojo principo persvara aukštojoje kul- 
tūroje pasidarė visuotinė. Vis dėlto ji neįstengė ištrinti visų buvusios 
kitokios kultūros pėdsakų. Beveik visose aukštosios kultūros srityse ga- 
lima užtikti bruožų, kurie nesiderina su vyriškojo gyvenimo supratimu 
arba bent yra jaučiami šiame gyvenime, kaip kažkas neaišku ir svetima, 
kaip kažkas nelogiška ir fantastiška. Labai ilgai šitie bruožai ir šitos žy- 
mės buvo nepastebėtos. Vyriškoji dvasia nesugebėjo suprasti šių keistų 
liekanų, o tuo labiau nemokėjo jų išaiškinti. Tik dar visai neseniai, tik 
prieš keletą dešimčių metų atkreiptas rimtesnis dėmesys į šiuos keistus 
ženklus, pradėta jie rimtai tyrinėti ir rasta, kad tai yra buvusios kitokios 
kultūros likučiai ir reminiscencijos. Tokiu būdu atsirado matriarchato 
problema. 

Biblija yra seniausia turima žmonijos knyga. Ir šitoje jau knygoje 
esama savotiškų pėdsakų ir savotiškų aliuzijų, kurios dabartinės vyriško- 
sios kultūros šviesoje yra nesuprantamos ir neišaiškinamos. Jau Genezės 
antrame skyriuje Adomas, paregėjęs jam Dievo sukurtą padėjėją, paste- 
bi, kad tai esanti iš jo kaulo ir „to dėliai žmogus paliks savo tėvą ir mo- 
tiną ir glausis prie savo moters“ (2,24). Šitas posakis yra visiškai tamsus, 
jeigu į jį žiūrėsime pro dabartinės vedybų tvarkos akinius. Juk dabar ne 
vyras palieka savo tėvą ir motiną, vadinasi, savo namus, bet moteris. Ji iš- 
eina iš savo šeimos, nuo savo tėvų, eina į vyro šeimą ir pasidaro jo namų 
nariu. Neveltui tad, kaip pastebi K. F. Wolff'as, kai kurie vėlesni ra- 
šytojai šią vietą norėjo apkreipti, aiškindami, kad kaip tik moteris paliks 
savo tėvą ir motiną!. Teigu minėtą posakį aiškinsime dvasine prasme, tu- 
rėdami galvoje tą ankštą jungtį, kuri įvyksta tarp vyro ir moters, galėsi- 
me teisėtai iškelti klausimą, kodėl Genezėje ypatingai pabrėžiamas vyro 
susijimas su moterimi, o ne moters su vyru ir ne abiejų vienodai. Reika- 
las glaustis, vadinasi, ieškoti paramos, sustiprinimo, pagalbos moteriai 
yra daug aktualesnis, negu vyrui. Dvasiškai bendrauti ir vienas antrą pa- 
pildyti jie turi abu. Dvasiškai vienas antram priklausyti ir tuo būdu pa- 
likti savo tėvą ir motiną taip pat yra abiejų pareiga. Kam tad čia pa- 
brėžiamas ypatingas vyro prisišliejimas prie moters? Šita Šventraščio 
vieta mūsų santvarkoje yra mažų mažiausia neaiški. 


1, Plg. Das Mutterrecht. Sein Wesen und sein Schriftum, „Natur und Kultur“, 
221 p. 1934. 

Dar painesnė yra kita tos pačios Genezės vieta, kurioje kalbama apie 
Jokūbo tarnavimą Labanui. Jokūbas, atvykęs pas Labaną ir prie šulinio pa- 
matęs jaunąją Labano dukterį Rachelę, pamilo ją ir prašė Labaną leisti ją 
vesti. „Jokūbas tarė: „Aš tau tarnausiu už tavo jaunesniąją dukterį Rache- 
lę septynerius metus“ (Gen. 29, 18). Kai po septynerių metų, vestuvių naktį 
Labanas įleido pas Jokūbą savo vyresniąją, bet negražesniąją dukterį Liją 
ir kai dėl šios apgaulės Jokūbas protestavo, Labanas jam atsakė: „Aš tau 
duosiu taipogi aną už darbą, kuriuo man turėsi tarnauti dar kitus septy- 
nerius metus“ (Gen. 29, 27). Jokūbas sutiko ir tarnavo. Dabartinėje 
santvarkoje ir pačioje žydų tautoje, kiek siekia jos istorija, tokio pa- 
pročio nebūta. Vyras sau žmoną nusipirkdavo, pasivogdavo, laimėdavo 
narsumu ar meile. Bet kad jis tarnautų moters tėvams, pasilikdamas jų 
namuose net ištisą keturiolika metų, tokio papročio patriarchatinėje kul- 
tūroje nėra ir nebuvo. Todėl reikia sutikti, kad šita Šventraščio vieta 
mums nurodo į tokius laikus, kada vedybiniai papročiai buvo kitoki, kada 
gal būt, net visa visuomeninė santvarka buvo pagrįsta kitokiais santy- 
kiais. Šitoji Biblijos vieta nesunku susieti su pirmąja, kad vyras palie- 
ka savo tėvą ir motiną. Tarnavimas moters tėvams, pasiliekant jų na- 
muos, kaip tik ir yra toks, tegul ir laikinis, savo tėvų ir savo namų pali- 
kimas. Šitos dvi vietos papildo ir paaiškina viena antrą. Bet abi jos yra 
neišaiškinamos dabartinės santvarkos — šeimoje ir visuomenėje — prin- 
cipais. 

Taip pat yra charakteringa ir toji Išminties knygos vieta, kurioje 
kalbama apie pavyzdingą moterį, kuri „apžiūri dirvą ir ią perka; savo ran- 
"kų pelnu ji įveisia vynuogyną“. Tuo tarpu apie tokias moters yra sa- 
koma, kad „jos vyras garbingas vartuose, kai sėdi su šalies vyresniaisiais“ 
(plg. 31.). Čia aiškiai nurodoma, kad moteris pati dirba arba bent rūpi- 
masi žemės dirbimu ir augmenų (vynuogių) kultyvavimu, tuo tarpu vy- 
ras yra išėjęs iš namų ir atsidėjęs visuomeniniams reikalams. Viena ši- 
ta vieta būtų galima išaiškinti alegoriškai, tuo labiau, kad ji yra paimta 
ne iš istorinių Šventraščio knygų. Bet ryšium su kitomis minėtomis vie- 
tomis ji įgyja gilesnės prasmės. Ji nurodo, kad moteris yra turėjusi ry- 
šio su žemės darbu ir augmenų auginimu. Ji papildo minėtas vietas ir 
vis labiau duoda mums pagrindo nujausti, kad Biblijoje esama aliuzijų 
ir reminiscencijų, nurodančių buvusią kitokią kultūrą ir kitokią tvarką, 
negu yra dabar ir negu mes galime susekti iš istorinių šaltinių. 

Jeigu nuo Šventraščio pereisime prie profaninių šaltinių, juose taip 
pat rasime nemaža savotiškų kitokios kultūros pėdsakų. Šitie pėdsakai 
kaip tik ir pastūmėjo Bachofen'ą jo keliu. Herodotas, pavyzdžiui, 
rašė apie lykus, kad jų pavardės esančios gautos ne iš tėvo, bet iš moti- 
nos, kad jei moteris išteka už vergo, jos vaikai yra pilnateisiai, bet jei 
vyras veda vergę, vaikai yra vergai. Vadinasi, lykai visuomeninę san- 

tvarką grindę ne vyro, bet moters pirmenybe. Nikalojus Damas- 
kietis apie tuos pačius lykus pastebi, kad jie moteris labiau gerbia, 
negu vyrus, kad turtai yra paveldimi ne sūnų, bet dukterų. Heracli- 
des Ponticus taip pat pastebi, kad lykai neturi įstatymų, bet tik pa- 
pročius, ir kad jau nuo neatmenamų laikų juos valdo moterys. Vis tai 
yra nurodymai, kad šalia vyriškosios kultūros kažkokiais laikais yra bu- 
vusi ir moteriškoji kultūra, kurioje moters vaidmuo buvęs didesnis, negu 
dabar, ir kurioje gyvenimas buvęs tvarkomas moters primato principu. 


Šitie savotiški pėdsakai ir reminiscencijos kaip tik ir atkreipė Bacho- 
feno dėmesį. Būdamas gerai susipažinęs su antikinės graikų ir romėnų 
senovės raštais ir mitologija, jis nesunkiai galėjo surinkti charakteringus 
šiuo atžvilgiu tekstus, juos sugretinti, padaryti iš jų išvadas ir sukurti te- 
oriją. Taip gimė jo veikalas „Das Mutterrecht. Eine Untersuchung iiber 
die Gynaikokratie der alten Welt nach ihrer religi6sen und rechtlichen 
Natur“ (Stuttgart 1861). Taip atsirado ir matriarchato problema. Bacho- 
fenas buvo pirmutinis, kuris atrado buvusią matriarchatinę kultūrą. Bū- 
damas gilios intuicijos žmogus, „šviesregys ir filosofas“, kaip jį yra pa- 
vadinęs sir Galahad'as, Bachofenas prasiskverbė pro dabartinės vy- 
riškosios kultūros lukštą ir įstengė suvokti, kad po juo esama kitokios 
kultūros principų, moters sukurtų ir didele dalimi moters realizuotų. Ba- 
chofeno atradimas kaip tik sutapo su romantikos sąjūdžiu, kuris kreipė 
žmogaus dvasią į žilą senovę ir kuriam moteriškasis principas, tasai „am- 
žinasis moteriškumas“, buvo ypatingai patrauklus. "Todėl šitai naujai te 
orijai išplisti sąlygos buvo gana palankios, tuo labiau, kad ir pati teorija 
ankštai siejosi su evoliucionistine tuo metu viešpatavusia etnologijos mo- 
kykla. Bachofenas šiandien yra pralenktas, bet neužmirštas. Prieš dešimtį 
metų Miinchene egzistavo vad. Bachofeno ratelis, įsteigtas archeologo 
Alfredo Schuler'io, kuriam priklausė toki žinomi žmonės, kaip 
RBeumler'is, Spengler'is, Klages, Schroeter'is, ir kuris naujai išleido pagrin- 
dinį Bachofeno veikalą, pavadintą „Der Mythus von Orient und Occident. 
Eine Metaphysik der alten Welt“ (Miinchen), su ilga (293 p.) Beumlerio 
įžangą. Taip pat Bachofeno linkme eina ir Leipzigo filosofas, naujosios 
pagonybės skelbėjas, Ernst Bergmann'as, kuris savo veikale Er- 
kenntnisgeist und Muttergeist. Eine Soziosophie der Geschlechter 
(Breslau 1932) šalia puikios ir kilnios Marijos metafizikos perša poliga- 
raiją. 

Bachofeno matriarchatinė teorija remiasi keliomis pagrindinėmis 
prielaidomis. Visų pirma matriarchato atsiradimą Bachofenas siejo Su pir- 
minio žmogaus palaidumu seksualinėje srityje. Bachofenui atrodė, kad 
pirminiame gyvenime bent kiek pastovesnės šeimos nebūta. Lyčių san- 


2, Plg. F. K. Wolff, op. cit. 222-223 p. 

tykiai buvę nesureguliuoti, kiekvienas santykiavęs su kiekviena. Vaikai 
žinoję savo motinas, bet nežinoję savo tėvų. Tai buvęs, pasak Bachofe- 
no, „Sumpizeugung“ arba promiskuitetas tikra šio žodžio prasme. Ka- 
dangi čia moters vaidmuo buvęs ypatingas, todėl, suprantama, moteris ir 
igijusi didesnės reikšmės, negu vyras, kuris, charakteringų Bergmanno 
pasakymu, yra „kaip sėkla, kurią vėjas atneša ir vėl nupučia“. Berg- 
mannas vykusiais palyginimais iliustruoja Bachofeno mintį: „Anais anks- 
tybaisiais žmoniškosios bendruomenės laikais moteris ir motina, klausy- 
dama Demetrijaus mosto, turėjo nuosavybės, sėjo grūdus, meldėsi, gim- 
dė ir leido vyrams klajoti ten, kur juos stūmė geidulingas instinktas. Jie 
ateidavo ir nueidavo, skraidė (241 p.) nuo trobelės prie trobelės, kur sėdė- 
jo motinos, ir bėrė savo sėklas i vagas. Sėkla augo, o sėjėjas jau buvo 
toli“*, 

Antra Bachofeno prielaida buvo ta, kad matriarchatinė kultūra buvu- 
si pati pirmoji, per kurią turėjusios pereiti visos tautos. Bachofenas ma- 
nė, kad matriarchatas sukūrė žmonijai dvasines vertybes, kaip šeimą, do- 
rovę, papročius, net ir teisę. „Su moterimi yra susijusi pirmoji žmonių 
giminės kūryba, sako Bachofenas, pirmieji žingsniai į dorovę ir į sutvar- 
kytą buvimą, ypatingai pirmasis religinis auklėjimas; su moterimi siejasi 
bet koks džiaugimasis aukštesniu gėriu. Joje pirmiau, negu vyre, atbu- 
do išskaistinto buvimo ilgesys, ir ji aukštesniame laipsnyje turi prigimto 
gabumo šitą buvimą realizuoti. Josios padaras yra visa dorovė, kuri eina 
po pirmosios barbarybės; josios dovana yra gyvenimas ir visa tai, kas su- 
daro gyvenimo džiaugsmą; ji pirmutinė pažino gamtos šėgas, ji pirmoji 
viltimi pergalėjo mirties skausmą““?. 

Trečia Bachofeno prielaida buvo matriarchato sujungimas su gynai- 
kokratija. Bachofenas manė, kad matriarchatinėje kultūroje gyvenimą 
tiesioginiu būdu valdžiusi moteris, kad ji buvusi vadė, karžygė, teisėja, 
baudėja ir įstatymų leidėja. Vyro vaidmuo buvęs antraeilis; jis turėjęs 
paklusti moteriai, nusilenkti josios valiai ir josios įsakymams. Vyras bu- 
vęs tik moters pagalbininkas ir klusnus josios norų vykdytojas. Visą gy- 
venimą valdžiusi moteris. 

Šiandien modernioji etnologija Bachofeno nuopelnų matriarchatinės 
kultūros atradime neneigia. Kultūristorinė etnologijos mokykla nustatė, kad 
iš tikro matriarchatinė kultūra yra realus faktas. Tarp pirminių tautų 
dar ir šiandien esama nemaža tokių, kurių kultūra ir visos gyvenimo in- 
stitucijos yra apspręstos moteriško, ne vyriško, principo. Tokiu būdu 
pats pagrindinis Bachofeno nujautimas, kad yra buvusi ir kitokia kultū- 
1a, buvo tikras. Užtat Bachofeno prielaidos, kurias minėjome, naujosios 


3. Erkenntnisgeist und Muttergeist, 241 p. Breslau 1932. 
4. Op. cit. 241-242 p. 
3, Das Mutterrecht, XVII p. Stuttgart 1861. 

etnologijos yra išjudintos visos. Šiandien jau yra visiškai aišku, kad pro- 
miskuiteto idėja buvo evoliucionistinės fantazijos padaras, kuris su pir- 
minio gyvenimo tikrove neturi nieko bendro. Šiandien yra aiškiai įrody- 
ta, kad pradinė kamieno kultūra, kuri yra laikoma seniausia, turėjo ir te- 
beturi labai griežtą monograminę šeimą. Apie tai jau esame kalbėję anks- 
čiau (Logos 1936 m. 1 nr. 15—17 p.). Todėl čia šį faktą tik paminime. 
Taip pat yra išgriauta ir antroji prielaida, kad matriarchatas yra buvęs 
pirmoji kultūra, per kurią perėjusios visos tautos, ir kad vyriškoji kultūra 
buvusi vėlesnė. Šiandien jau yra žinoma, kad pagrindo kultūra matriar- 
chato neturi. Joje abi lytys yra lygiateisės, ir šeiminis pagrindo kultū- 
ros gyvenimas yra kuriamas abiejų lyčių.  Matriarchatas todėl yra vėly- 
vesnė kultūrinio gyvenimo apraiška. Taip pat Bachofenas klydo, many- 
damas, kad per matriarchatą turėjo pereiti visos tautos. Šiandieninė et- 
nologija yra įrodžiusi, kad nei totemistinė nei nomadinė kultūra matriar- 
chato niekados nėra turėjusios, kad matriarchatas yra tik vienas iš stam- 
biausių trijų žmonijos kelių. Žymiai susilpninta yra galop trečioji prie- 
laida, kad matriarchatas yra buvęs gynaikokratija. Tiesa, šiandieninė et- 
nologija, kaip matysime vėliau, neneigia, kad matriarchatinėje kultūroje 
esama palankių gynaikokratijai elementų. Vis dėlto matriarchatinės tau- 
tos retai kuri yra pergyvenusi gynaikokratiją. Gynaikokratija yra retas 
reiškinys žmonijos kultūroje. Daug yra tautų, kur matriarchatas yra iš- 
sivystęs ne į moters valdymą, bet į moters pažeminimą ir pavergimą. 
Vadinasi, moderninė etnologija, patvirtinusi pati matriarchatinės kul- 
tūros buvimo faktą, jau kitaip šią kultūrą aiškina, negu Bachofenas ir po 
jo Morgan'as bei kiti evoliucionistai. Naujasis kultūristorinis etno- 
logijos metodas matriarchatinės kultūros problemai davė labai daug 
medžiagos, pagrindo kai kuriuos romantikų spėjimus, kai kuriuos pataisė, 
kai kuriuos visiškai paneigė. Visa problema naujosios etnologijos švieso- 
je pasidarė ryškesnė ir reljefingesnė, negu buvo Bachofeno laikais. Šian- 
dien jau nebegalima sakyti, kad kultūrinis žmonijos išsivystymas persilau- 
žia iš vyriškojo prado į moteriškąjį, bet greičiau, kad šitas išsivystymas 
reiškiasi ir moteriškuoju ir vyriškuoju būdu, kad moteriškoji kultūra klesti 
gretimais su vyriškaja ir kad abi jos aukštoje kultūroje susijungia, nuda- 
žydamos šią kultūrą labai savotiškai ir labai supainiodamos konkretų jos 
vaizdą. Lyčių priešingybė, išskyrusi kamieno kultūrą, pasidaro nepaprastai 
vaisinga aukštojoje kultūroje. Vieno arba antro prado persvara įvairiais 
amžiais įvairiose tautose ir įvairiose srityse padaro šią kultūrą visados gy- 
vą, judrią ir pažangią. Pažindami vyriškojo ir moteriškojo prado sukur- 
tas pirmines kultūras, mes tuo pačiu įgyjame nuovokos ir apie aukštosios 
kultūros sudedamuosius elementus bei jų priklausomumą vienam arba ant- 
ram pradui. Bachofeno atradimas šiuo atžvilgiu turi didelės reikšmės. Nau- 
joji etnologija šį išradimą išryškino ir davė medžiagos jam paaiškinti. 

Matriarchatinė kultūra sudaro atskirą kultūros ciklą šalia totemisti- 
nio ir nomadinio kultūros ciklų. Kitaip sakant, matriarchatinė kultūra yra 
savotiška gyvenimo visuma, apimanti tiek dvasinę, tiek materialinę gyve“ 
nimo pusę, nes kultūros ciklas, kaip buvo minėta dar šios studijos įvade 
(Logos, 1936 m. 1 nr. 6 p.), nėra tiktai ta ar kita sritis, bet visa kultūrinė 
visuma. Todėl teisingai R. Thurnwald'as sako, kad „matriarchatu yra 
suprantama papročių ir tradicijų sistema, kurios pagrindan yra padėtas kil- 
mės apskaičiavimas motinos linijoje““. Ryšys su motina čia yra ybeliags: 
pabrėžiamas, ir jis sudaro išviršini šios kultūros ženklą. 

Šitas ženklas mus veda į gilesnį matriarchatinės kultūros supratimą. 
Matriarchatinė kultūra nėra tiktai gryno fiziologinio ryšio su motina pa- 
brėžimas. Tai yra ištisa dvasios kryptis ir savotiška kultūrinės kūrybos 
srovė, kuri yra valdoma moteriškojo principo. Ryšys su motina ir savo kil- 
mės bei vardo siejimas su motinos kilme bei vardu yra tiktai simbolis ano 
principinio moteriškumo, kuris valdo visą šią kultūrą. Dėl to Thurnwaldas 
pastebi, kad „labai galimas daiktas, jog matriarchatą reikia suprasti, kaip 
rezultatą viso moteriškojo veikimo“". Maždaug tą patį teigia ir W. 
Schmidt'as , sakydamas, kad „matriarchatas yra perdidelis moteriškojo 
elemento pabrėžimas žmonių bendruomenėje““. Kaip totemistinės kultūros 
ciklas yra vyriškosios kūrybos padaras, taip matriarchatinis ciklas yra ki- 
lęs dėl moteriškosios kūrybos susitelkimo į vieną gyvenimo visumą. Dėl 
tam tikrų priežasčių, apie kurias netrukus kalbėsime, moteris sugebėjo sa- 
vo veikimu apimti visą gyvenimą, sugebėjo įspausti jam savo dvasios bruo- 
žų, sugebėjo jį sutvarkyti pagal savo prigimties polinkius, tuo būdu ji su- 
kūrė skirtingą gyvenimą nuo to, kuris buvo vieno tik vyro arba abiejų ly- 
čių padaras. Tuo būdu ji sukūrė matriarchatą. Matriarchatinė kultūra yra 
moteriškoji kultūra, moteriškoji ta prasme, kad ji yra sukurta pagal mo- 
ters išvidinio ir išorinio gyvenimo principus. “ 

Jau šita matriarchatinės kultūros sąvoka mums leidžia nujausti, kad 
matriarchatas yra ne tas pat, kas ir gynaikokratija, kaip manė Bachofenas. 
Kalbėdami apie matriarchatinės kultūros šeimą, matysime, kad čia daly- 
vauja ir vyras, kad vyro vaidmuo matriarchatinėje kultūroje yra anaiptol 
nepaskutinis. Tik čia vyras veikia pagal moteriškojo principo nurodymus. 
Ir kaip išviršinis ženklas, kad vyras čia realizuoja moteriškąją dvasią, 
matriarchatinė kultūra renkasi vyrą — brolį, ne vyrą — tėvą, vadinasi, vyrą 
vieno kraujo su moterimi. Vyras, kaip žmonos vyras ir vaikų tėvas, mat- 
riarchatinėje kultūroje neturi reikšmės. Čia veikia vyras, kaip moters bro- 


6. Reallexikon der Vorgeschichte VIII, 361 p. 
7. Op. cit. 362 p 
S. Voelker und Riitirės III, 289 p. Regensburg 1924. 

lis ir vaikų dėdė. Vadinasi, vyriškas veikimas čia eina ankštoje priklauso- 
mybėje nuo moteriškojo principo. Bet šitas faktas dar anaiptol nerodo, 
kad vyras matriarchatinėje kultūroje būtinai būtų pavergtas, kaip kad to- 
limesnėje kultūroje yra pavergta moteris. Pradiniame matriarchate vyro 
veikimas yra didelės reikšmės, ir moterys tiesioginiu būdu visuomeniniuo- 
se dalykuose nedalyvauja. Juos jos paveda tvarkyti savo broliams. Gynai- 
kokratija yra išsivysčiusi tik žymiai vėliau ir tik retose primityviose tau- 
tose. Todėl matriarchatinė kultūra su gynaikokratija siejasi ne iš esmės, 
o tuo labiau gynaikokratija nesudaro matriarchato esmės. Matriarchatas 
yra daugiau dvasinė žmogaus gyvenimo kryptis, Tai yra pasaulėžiūra, o ne 
pasaulėvalda. 


„ Kokios priežastys pagimdė matriarchatą? Kas padarė, kad tam tikra 
pirminių tautų grupė pasekė moteriškosios dvasios principais, atsiskir- 
damos nuo pagrindo kultūros maždaug sintetinio gyvenimo ir nuo to- 
temistinės kultūros, kurioje vyravo tiktai vyriškasis principas? Nemaža 
etnologų matriarchato kilmės ieško ekonominiame pirminės kultūros gy- 
venime. Pirmas šią mintį yra iškėlęs E. Grosse savo veikale „Die For- 
men der Familie und die Formen der Wirtschaft“ (1896). Ten jis nuro- 
dė, kad pradėdama dirbti žemę (Hackbau), moteris tapusi reikšmingesnė 
ir tuo būdu įgijusi daugiau galios, negu vyras savo medžiokle arba žvejy- 
ba. Žemė tapusi moters nuosavybe, visos šeimos mitybos šaltiniu, tuo pa- 
čiu ir moteris virtusi gyvenimo centru ir šio gyvenimo formuotoja. Šią 
mintį palaiko ir mūsų dienų etnologai, kaip R. Thurnwaldas?, W. Schmid- 
tas!?, W. Koppers'as!!, Fr. Kern'as!? ir kiti, 


Vis dėlto šitoji ekonominė priežastis yra daugiau tiktai akstinas arba 
proga matriarchatui atsirasti, negu tikroji jo priežastis. Tikrosios prie- 
žasties mums tenka ieškoti žmogaus dvasios viduje. Pati žmogaus dvasia 
padarė, kad kai kurių pirminių tautų kultūra nuėjo matriarchatine link- 
me. Tiesa, ekonominės sąlygos galėjo šitą dvasios diferenciaciją paskatin- 
ti ir palengvinti bei pagreitinti, Bet šitos išviršinės sąlygos negalėjo būti 
dvasios apsprendėjos moteriškąja linkme. Šitas apsprendimas jau glūdė- 
jo pirminio žmogaus dvasios viduje. Jau pačioje pagrindo kultūroje mes 
randame lyčių diferenciacijos ženklų. Pats darbas buvo padalintas tarp 
lyčių tuo būdu, kad vyras medžiojo gyvulius, o moteris rinko augmenis. 
Jau šitame darbo pasidalinime žymu lyčių pradinis skilimas, kuris vėliau 
kaip tik ir išsivystė atskiromis kultūromis. Taip pat pagrindo kultūroje, 
kaip liudija R. Thurnwaldas!?, pastebėtas faktas, kad paveldėjimas pirmi- 

nio turto yra susijęs su šito turto funkcijomis: sūnūs paveldi tėvo įran- 
kius, kuriais jis medžiojo arba gaudė žuvis, o mergaitės paveldi motinos 
įrankius, kuriais ji gamino valgį ir rinko augmenis. Vadinasi, ir paveldė- 
jimo principai, kurie vėliau išsivystė į paveldėjimą tiktai sūnaus arba tik- 
tai dukters, jau užuomazgoje žymu pačioje pradinėje kultūroje. Net ir 
patys pirminės pagrindo kultūros atskiri tipai jau yra pasidavę vieno arba 
antro įtakai. Tasmanoidų arba ašmeninė kultūra (Klingenkultur) yra dau- 
giau apspręsta vyriškojo principo. Tuo tarpu australoidų arba pleištinė- 
je kultūroje (Faustkeilkultur) yra daugiau žymu moteriškos dvasios įta- 
kos. Šitie dalykai rodo, kad matriarchatinė kultūra yra pirminės 
lyčių diferenciacijos tolimesnis išsivystymas, kad čia susiformavo tos 
pirminės moteriškosios užuomazgos, kurios jau reiškėsi nuo pat žmoni- 
jos gyvenimo pradžios. R. Thurnwaldas teisingai kalba apie „ambivalen- 
tines normas medžiotojų ir rankiotojų tautose“!4, ir šitos normos savo 
išsivystyme moteriškojoje linijoje kaip tik sukūrė matriarchatą. 

Matriarchato išsivystyme W. Schmidtas yra suradęs ketvertą pagrin- 
dinių tarpsnių, kuriuos charakterizuoja vedybinės formos, apsprendžian- 
čios vyro ir moters santykius ir tuo pačiu matriarchatinės kultūros po- 
būdį, būtent: 1. vyras lanko moterį jos namuose, 2. vyras atiteka į moters 
namus, 3. vyras kurį laiką gyvena ir dirba moters namuose, 4. vyras nu- 
siperka moteri į savo namus“. 

Pirmasis tarpsnis yra, tarsi, perėjimas iš pirminės pagrindo kultū- 
ros į matriarchatinę kultūrą. Moteris čia jau yra įgijusi galios ir reikš- 
mės. Bet šitoji jos galia dar nėra tinkamai išsiplėtusi. Ji dar nėra sujun- 
gusi gyvenimo į vieną visumą. Todėl vyras dar tebegyvena savą gyveni- 
mą. Kaip šito dar tebesančio savarankiškumo žerklan, jis neįeina į mo- 
ters šeimą, bet lanko savo žmoną josios namuose. Tokiu būdu, kaip pastebi 
W. Schmidtas, „vedybomis čia nėra sukuriamas tikras šeimos gyveni- 
mas; vyras dažniau ar rečiau lanko žmoną jos tėvų namuose, jis yra ten 
tik svečias“!“. Vyro ir moters gyvenimas čia eina paraleliai, dar nesusi- 
liedamas į vieną. 

Antrame tarpsnyje vyras jau visiškai atiteka į moters namus ir į jos 
šeimą. Šiuo metu matriarchatinė kultūra pasiekia savo žydėjimą. Mote- 
ris čia jau yra įgijusi visiškos galios, kai kur išaugusios net ligi gynai- 
kokratijos, jau apvaldžiusi visą gyvenimą, jį persunkia savos dvasios 
reikalavimais. Ji todėl ir vyrą įima į savo šeimą ir į savo giminę. Vyras 
palieka savo tėvą ir savo motiną ir glaudžiasi prie savo moters. Šiame 
tarpsnyje matriarchate vyrauja griežta monogamija ir taip pat griežtai 
saugojama moterystės ištikimybė. Vyras negali turėti jokių kitų žmonų 

ar gulovių. Jeigu, pavyzdžiui, Assame vyras esti pagaunamas svetimo- 
teriaujant, jo motina turi sumokėti nukentėjusiai žmonai 60 rupijų. Ne- 
sumokėjus vyras parduodamas vergijon!'e, Tai yra tasai tarpsnis, kurio re- 
miniscencijos glūdi anksčiau minėtuose Adomo žodžiuose, kad vyras dėl 
savo moters paliks tėvą ir motiną. Matriarchatinės kultūros šviesoje ši 
Genezės vieta pasidaro visiškai aiški. 

Trečiame tarpsnyje prasideda matriarchatinės kultūros smukimas. 
Vyras čia jau pamažu išsivaduoja iš moters primato ir kaip ženklą šio 
išsivadavimo, jis renkasi tiktai laikiną tarnybą žmonos tėvų namuose. Šia- 
me tarpsnyje vyras atiteka į žmonos šeimą tik keletai metų, tik tam tik- 
ram laikui. Per šį laiką jis dirba žmonos šeimai ir žmonos šeimoje, savo 
darbu, tarsi nupirkdamas sau žmoną. Pasibaigus skirtam laikui jis pa- 
siima žmoną į savo namus. Pasitaiko tautų, kuriose darbas žmonos šeimo- 
je reikalaujamas dar ir prieš jungtuves. Tai yra tasai matriarchatinės kul- 
tūros tarpsnis, kuris minimas Labano ir Jokūbo santykiuose. Čia vėl 
mums paaiškėja minėtos vietos prasmė. 

Ketvirtajame tarpsnyje vyro darbas žmonos šeimoje esti pakeičia- 
mas tam tikru užmokesčiu. Vadinasi, čia žmona yra nusiperkama, ir tuoj 
po jungtuvių ji vyksta i vyro namus. Josios gyvenimas vyro šeimoje pasi- 
daro gana sunkus. Tiesa, formaliai josios galia dar tebeegzistuoja. Pa- 
veldėjimas, vaikų vardai dar yra tvarkomi pagal motinos liniją. Bet fak- 
riškai moteris jau virsta vyra tarnaite ir net verge. Vyras pradeda i mo- 
teri čia žiūrėti, kaip į savą daiktą, kurį jis nusipirko, kuris turi jam dirb- 
ti ir būti naudingas bei vaisingas. Tokiu būdu moteris esti pavergiama 
ir paverčiama darbiniu gyvuliu. Matriarchatas virsta moterų vergija. 


Per šitokius tad tarpsnius pereina matriarchato išsivystymas. Šiuo 
metu etnologija konstatuoja visus tarpsnius, nes visi jie pasitaiko pirmi- 
nių tautų gyvenime. jų eilė rodo, kad matriarchatas savo viduje turi ten- 
dencijos išsigimti į moters pažeminimą ir pavergimą. Be abejo, šiam iš- 
sigimumui pagreitinti prisideda išviršiniai akstinai, ypatingai  matriar- 
chatinės kultūros susidūrimas su totemistine kultūra, kurioj moteris yra 
pažeminta ir nustumta į antrąją vietą. Bet ir pats vienašališkas moteriš- 
kojo principo pabrėžimas visame gyvenime nepasilieka be psichologinės 
reakcijos iš vyro pusės. Vyras, būdamas aktingesnis, sugeba surasti to- 
kių formų, kurios faktiškai paraližuoja moters galią (slaptosios vyrų Są- 
jungos), o tolimesnėje eigoje ir visiškai ją panaikina. Reakciniame vei- 
kime laimėjęs vyras keršija moteriai, tegul ir nesąmoningai, josios pa- 
vergimu ir pažeminimu. Jis ją perka, kaip kokį daiktą, ir elgiasi su ja, 
kaip su preke. 

Matriarchatinės kultūros atsiradimo vieta, O. Menghin'o liudi- 

jimu, yra „tropiškoji Pietų Azija“!". Iš jos jau paskutiniais ledmečio 
amžiais pradėjo plisti matriarchatinė kultūra po visą Azijos žemyną. 
Bet tikras matriarchatinės kultūros keliavimas prasidėjo tiktai pasibai- 
gus ledmečiui. Menghinas matriarchatinės kultūros etnologišką ciklą 
sieja su priešistorine pleištine kultūra (Faustkeilkultur), kas rodo, kad 
iš tikro šitoji kultūra buvo labai išplitusi, kad matriarchatinės tautos yra 
ilgai ir toli keliavusios. Matriarchatinė kultūra yra labai ekspansyvi. Bet 
šitoji ekspansija, kaip gražiai pastebi W. Moock'as, yra ne drąsi nuo- 
tykių ieškotojų ir klajoklių ekspansija, bet ramus, lėtas dėl to tikras iš- 
siplatinimas del žmonių pertekliaus spaudimo“!š, Matriarchatinės tautos 
labai vislios, todėl, būdamos sėslios, jos tuojau pajunta didelio prieaug- 
lio redultatus ir esti verčiamos keltis iš vienos vietos į kitą. 

Du keliai vedė matriarchatinę kultūrą iš josios gimtosios šalies. Vie- 
nas ėjo į Afriką ir per ją į Europą, antras į Indiją, Malaių salyną, Austra- 
liją ir Ameriką. Pirmoji matriarchatinės kultūros banga apėmė Afriką, 
susitelkusi centrinėje Afrikoje. Europoje ji susimetė šiaurės srityje. Čia 
ji sudarė pagrindus indoeuropiečių kultūrai. Antroji banga keliavo į toli- 
mus Rytus ir per juos į tolimus Vakarus. Afrikoje matriarchatinės tautos 
buvo nustelbtos totemistinių tautų. Azijoje ir Europoje jos tapo nomadinių 
tautų grobiu. Bet charakteringa, kad aukštoji kultūra yra prasidėjusi der- 
lingų upių (Tigro, Eufrato, Nilo) slėniuose, kurie kaip tik buvo apgyven- 
dinti matriarchatinių žemdirbių tautų. Čia jas nukariavo klajoklės tautos, 
susimaišė su matriarchatinėmis ir davė pradžią aukštajai kultūrai. Atro- 
do, kad nomadinės kultūrcs mišinys su matriarchatine yra laimingiausias. 
Afrikoje aukštoji kultūra nekilo. 


2. MATRIARCHATINĖS KULTŪROS MATERIALINIAI BRUOŽAI 


Matriarchatinė kultūra priklauso kamieno kultūros tipui, kuris mate- 
trialinėje srityje jau yra padaręs didelę pažangą, palyginus jį su pagrindo 
kultūros materialiniais laimėjimais. Čia žmogus jau yra pergalėjęs savo 
vaikišką santykį su gamta. Čia jis yra tapęs savotišku gamtos broliu. Todėl 
gamtos formavimas čia yra vykdomas jau žymiai labiau, negu kamieno kul- 
tūroje. Patekus matriarchatinei kultūrai moteriškojo principo persvaron, 
šitas gamtos formavimas pradėjo reikštis labai intensyviai, nes moteris 
pačia savo prigimtimi yra linkusi formuoti, linkusi ugdyti, linkusi pagel- 
bėti prigimčiai ir ją kultyvuoti. Tiesa, moters formavimas yra kitoks, negu 
vyro. Vis dėlto tai yra formavimas tikra šio žodžio prasme. Ir šiuo atžvil- 
giu matriarchatinė kultūra stovi žymiai aukščiau už pirminę pagrindo 
kultūrą. 

Pagrindinė matriarchatinės kultūros ūkio forma yra žemės darbas ir 
augmenų auginimas. Kiek pradinėje pagrindo kultūroje moteris augmenis 
tik rinko, pasilikdama pasisavinamajame ūkio tarpsnyje, tiek matriarcha- 
tinėje kultūroje moteris pradėjo augmenis auginti ir šiam reikalui ji pra- 
dėjo dirbti žemę. Ji greitai patyrė, kad žemė geriau ugdo reikalingų mais- 
tui gėrybių, kai yra įdirbta, negu tada, kai ji yra palikta viena sau. Todėl 
sodindama ir globodama augmenis, moteris sykiu pradėjo kultyvuoti žemę, 
atidarydama žmonijos išsivystymui visiškai naujų perspektyvų. Matriar- 
chatinėje kultūroje mes pirmą sykį žmonijos isiorijoje sutinkame vad. 
produkuojantį ūkį (erzeugende Wirtschaft), kurio neturėjo nei pradinė 
kultūra nei kiti kamieno kultūros ciklai. Totemistinės kultūros pagrindinė 
ūkio forma buvo medžioklė, vadinasi, tas pats pasisavinamasis ūkis, tik aukš- 
tesniu organizuotu pavidalu. Nomadinės kultūros ūkio forma buvo gyvulių 
auginimas. Tiesa, čia žmogus jau daugiau parodė savos iniciatyvos. Vis 
dėlto jis čia dar nieko neformavo, nes gyvulių atsiradimas ir jų auginimas 
buvo grynai gamtinis dalykas. Žmogus tik prižiūrėjo. Tuo tarpu matriar- 
chatinės kultūros žemės darbe pirmą sykį žmcgus formavo gamtos me- 
džiagą ir naudojosi šito formavimo vaisiais. Tiesa, šitas žemės formavimas, 
šitoji pirminė agricultura, buvo dar tolima nuo žemės darbo sumechanini- 
mo, kuris atsirado, pradėjus vartoti arklą (Pflugbau). Vis dėlto pirmosios 
gamtinės medžiagos formavimo užuomazgos čia jau buvo. Matriarchatas 
pagrindo produkuojantį ūkį ir išlaisvino žmogų nuo gamtos priklausomy- 
bės. Čia jau nebe gamta dengė stalą, o pats žmogus. Jis pats savo triūsu 
bėrė grūdą į išdirbtą žemę, ir savo kaktos prakaite valgė pelnytą duoną. 

Šitos pirminės agrikultūros autorė ir svarbiausia veikėja buvo rmote- 
ris. Moteris sukūrė produkuojantį ūkį, moteris išmokė žmoniją žemės 
darbo, moteris įpratino ištisas tautas į augmeninį maistą. Vėliau kalbėdami 
apie matriarchatinės kultūros pagrindą, mes matysime, koks yra išvidi- 
nis ryšys tarp moters prigimties ir žemės darbo, specialiai augmenų augini- 
mo. Šiuo tarpu mes tik konstatuojame. kad šito darbo autorė buvo moteris. 
Vyro vaidmuo matriarchatinėje agrikultūroje buvo tik antraeilis. Išskyrus 
pačius sunkiuosius darbus, žemę kultyvavo pati moteris. 

Moteris todėl pagrindo žemės nuosavybę ir tapo pirmąja žemės savi- 
ninke. Reikia pastebėti, kad žemės nuosavybės pradinėje kultūroje nebuvo 
jau tik dėl to, kad žemė, kaip tokia, šiame tarpsnyje neturėjo jokios vertės. 
Pradiniam žmogui buvo vertingi gyvuliai, buvo vertingi augmens, bet Že- 
mė, kaip tokia, buvo nevertinga, nes jis nemokėjo iš jos turėti kokios nors 
naudos. Dėl to ir žemės nuosavybės nebuvo, nes niekam nebuvo intereso ją 
pasisavinti. Visai kitaip pasidarė matriarchatinėje kultūroje. Moters įdirbta 
žemė jau įgijo tam tikros vertės. Ji jau buvo pranašesnė už laukinę žemę. 

Ja susidomėjimas jau buvo atsiradęs, nes kultyvuotoje žemėje augmens 
geriau tarpo, negu nekultyvuotoje. Matriarchatinėje kultūroje žemė pasi- 
darė vertinga ir tuo pačių tapo nuosavybės objektu. 

Kas turėjo būti šitos nuosavybės subjektu? Kam turėjo priklausyti 
šita įdirbta žemė? Aišku josios įdirbėjai — moteriai. Pirminėje kultūroje 
visais laikais buvo gyvas pagrindinis nuosavybės principas, kad daiktas yra 
to, kuris jį pagamino arba apdirbo. Kadangi žemės kultyvavimas buvo mo- 
ters teisė ir garbė, todėl ir kultyvuota žemė visai natūraliai pasidarė mo- 
ters nuosavybė. Vyras iš šitos nuosavybės buvo išskirtas, nes jis žemę 
dirbo tik pripuolamais atvejais. Tokiu būdu buvo padėti pagrindai indivi- 
dualinei žemės nuosavybei, pagrįstai darbo titulu. 

Sykiu su žemės nuosavybe matriarchatinėje kultūroje atsirado ir sės- 
lumas. Žemės darbas jau pačia savo esme reikalauja pastovios gyvenamo- 
sios vietos. Vienoks ar kitoks nomadizmas su agrikultūra yra nesuderina- 
mas, Štai kodėl matriarchatininkės tautos esmingai yra sėslios tautos. Jos 
yra ankštai suaugusios su žeme, su gyvenamąja vieta, su tėviške. Tiesa, 
sėslūs yra ir totemistai. Bet matriarchatinis sėslumas yra visai kitokio po- 
būdžio. Matriarchatinis sėslumas yra žemdirbio — kaimiečio sėslumas. 
Totemistinis sėslumas yra amatininko — miestiečio sėslumas. Matriarcha- 
tinės tautos yra sėslios dėl to, kad jos yra susijusios su žeme kaip su savo 
gyvenimo atrama ir mitybos šaltiniu. Totemistinės tautos yra sėslios dėl to, 
kad jos yra susijusios su tam tikru erdvės gabalu, kuriame jos veikia. Mat- 
riarchatininkai yra susiję su žeme. Totemistai yra susiję su erdve. Todėl to0- 
temistų sėslumas yra tiktai reliatyvus: jie juda tam tikrame erdvės plote, 
medžiodami gyvulius ir versdamiesi amatais bei pramone. Tuo tarpu ma- 
triarchatininkų sėslumas yra daugiau visiškas: jie rymo ant žemės. Jų vei- 
kimo vieta yra ne erdvės, bet žemės plotas, kurį jie įdirba ir kultyvuoja. 
Todėl kiek totemistinė kultūra buvo miestinio gyvenimo pagrindėja, tiek 
matriarchatinė kultūra davė pradžią kaiminiam gyvenimo tipui. Kad šitas 
tipas yra tiesiog išaugęs iš moteriškojo principo, mes matysime, nagrinė- 
dami matriarchatinės kultūros pagrindus. 

Matriarchatiniame ūkyje yra išlikęs pirminis šeiminis ekonominės 
kultūros charakteris. „Egzogaminis motinos teisės ūkinis veikimas, sako W. 
Koppers'as iš esmės yra orientuotas šeimiškai“!?. Kaip pagrindo kul- 
tūroje šeima buvo vienetas, kuri ūkiškai dirbo ir kuri sudarė šito darbo 
tikslą, taip lygiai pasiliko ir matriarchatinėje kultūroje su tuo tik skirtu- 
„mu, kad pagrindo kultūroje ūkio veikėjai buvo abi lytys, tuo tarpu ma- 
triarchatinėje kultūroje ūkiniame veikime persvarą įgijo moteris. Bet šita 
moteris čia dirbo ne sau individualiai, o visai šeimai. Matriarchatinis ūkis 
yra šeiminis ūkis. Totemistinėje kultūroje šitas pradinis ūkio pobūdis bu- 

vo paliktas: totemistinis ūkis buvo daugiau giminės ūkis. Jame dalyvavo 
ne tiek atskira šeima, kaip vienetas, kiek visa giminė arba bent didelė jos 
dalis šeimų sambūrio pavidalu. 

Trys yra priežastys, kurios matriarchatinėje kultūroje išlaikė šeiminį 
ūkio pobūdį: 1. pačių svarbiausių veikėjų nusiteikimas, 2. pats pagrindinis 
ūkinis veikimas ir 3. pagrindinio mitybos produkto ypatybės. 

Totemistinėje kultūroje ūkis pasidarė gimininis dėl to, kad jis visų 
pirma buvo kuriamas vyro. Vyras, kaip jau buvo sakyta, nagrinėjant tote- 
mistinės kultūros pagrindus, eina iš namų į pasaulį. Jis gyvena visuome- 
ninį gyvenimą. Todėl jo ir ūkis turi visucmeniškumo, pirminėje kultūroje 
tai reiškia giminiškumo, bruožų. Kai naujaisiais laikais vyras kūrė kapita- 
listinį ūkį aukštosios kultūros priemonėmis, jis pažangiai ėjo nuo viduri- 
nių amžių namų ūkio per miesto, valstybės ūkį ligi pasaulinio ūkio??, vadi- 
nasi, ligi visiško jo suvisuomeninimo. Pirminėje kultūroje šitoji tendenci- 
ja apsireiškė gimininiu totemistinio ūkio bruožu. Tuo tarpu matriarcha- 
tinėje kultūroje ūkio kūrėja buvo moteris. Moteris yra, kaip matysime 
vėliau, specialiai namų kūrėja, namų kultūros atstovė. Jos gyvenimo centras 
yra ne pasaulis, bet namų židinys. Net ir visuomenėje ji veikia naminiu 
būdu. Todėl ir jos ūkio charakteris negalėjo būti kitoks. Savo ūkinį vei- 
kimą ji telkė aplinkui namų židinį, jį sukolektyvino, bet tiktai šeimos na- 
riams. Pagrindo kultūros šeiminis komunizmas pasiliko ir matriarchati- 
nėje kultūroje. Matriarchatinis ūkis yra šeiminis dėl to, kad jis yra su- 
kurtas moters. 

Čia taip pat turėjo reikšmės ir pats pagrindinis ūkinis veikimas. To- 
temistų svarbiausia ūkinio veikimo funkcija buvo medžioklė, jau ne indi- 
viduali, kaip pradinėje kultūroje, bet aukštesnė organizuota medžioklė. 
Joje dalyvavo ištisa giminė, kaip kolektyvas. Tai buvo didelė pažanga 
maisto pasirūpinime, palyginus su individualine pagrindo kultūros me- 
džiokle. Bet tai buvo sykiu ir nutolimas nuo šeiminio ūkio. Giminės daly- 
vavimas ūkiniame veikime ir pačiam ūkiui įspaudė giminės bruožų. Tuo 
tarpu matriarchatinės kultūros svarbiausia ūkinė funkcija buvo žemės dar- 
bas. Žemės darbas savo charakteriu yra individualus. Čia kiekvienas žmo- 
gus dirba skyrium. Tai ypač reikia pasakyti apie pirminės kultūros žemės 
darbą, kuris buvo atliekamas tokiomis primityviomis priemonėmis, kaip 
kastuvas ir kauptuvas. Dėl to ir pats ūkis pasidarė šeiminis, nes šeima 
buvo čia didžiausias kolektyvas, kuris šiame ūkyje dalyvavo. 

Pagrindinio mitybos produkto ypatykės taip pat turėjo reikšmės. 
Pagrindinis totemistų valgis buvo mėsa. Atogrąžų srityse mėsa turi būti 
greitai sunaudojama, nes anų amžių žmonės jos nei sūdyti nei konservuoti 
nemokėjo. Tuo tarpu organizuota medžioklė mėsos parūpindavo gana di- 

deliais kiekiais, nes totemistai medžiodavo ne tik smulkius gyvulius, bet 
bendromis jėgomis puldavo net ir dramblius. Reikėdavo tad šitą grobį 
tuojau sudoroti. Be abejo, atskiras žmogus to padaryti negalėjo. Todėl 
savaime prie primedžioto grobio atsirasdavo būriai žmonių. Grcbio naudo- 
jimas buvo atliekamas kolektyviniu būdu. Čia glūdi priežastis to pirminių 
žmonių įpročio prisivalgyti, kai yra, tiek, kiek tik telpa. Šitas paprotys 
yra sukurtas pačių pietų krašto aplinkybių. Jis yra kolektyvinio gimininio 
totemistų ūkio apraiška. Visai kitaip yra matriarchatinėje kultūroje. Mat- 
riarchatininkų pagrindinis valgis yra augmens. Mėsos jie vartoja mažai 
ir retai. W. Koppersas pastebi, kad mėsa matriarchatinėje kultūroje yra 
vartojama paprastai tik švenčių metu?!. Kasdieninis valgis yra augmeninis. 
Augmenys, kurių dažniausiai buvo vartojamos sėklos (ryžiai, maisas, lešiai, 
pupos, riešutai), net ir atogrąžų kraštuose yra nepalyginamai patvaresni, 
kaip mėsa. Jiems išlaikyti nereikia kokių specialių priemonių. Todėl ma- 
triarchatinėje kultūroje nebuvo reikalo, augmenims geriau užderėjus, 
kviestis kitus ir derlių tuojau naudoti. Jį buvo galima pasidėti ateičiai 
ir tuo būdu paruošti savo šeimai atsargos. Čia viena šeima galėjo tinkamai 
apsidirbti su savo mitybos produktais. Todėl giminės dalyvavimas buvo 
nereikalingas. 

Šitie trys dalykai kaip tik ir padarė, kad matriarchatinės kultūros 
ūkis pasiliko šeiminio pobūdžio. Baigiant reikia pastebėti, kad vegetariška 
matriarchatininkų virtuvė, kalbant moderniais terminais, buvo priežastis 
atsirasti šioje kultūroje biauriam papročiui valgyti nužudytų žmonių kūnus 
— kanibalizmas. Kanibalizmas, W. Kooperso nuomone, yra specifiška ma- 
triarchatinės kultūros apraiška. Koppersas ją paaiškina tuo, kad valgydami 
nuolatos augmenis, matriarchatininkai per maža vartojo druskos. Iš kitos 
pusės, retas mėsos vartojimas žadino didelį jos norą. Šitie du dalykai kaip 
tik ir pastūmėjo matriarchatininkus į kanibalizmą. Kanibalizmas yra susi- 
jęs su matriarchatinės kultūros ūkio pobūdžiu ir yra daugiau fiziologinė, 
negu moralinė ar religinė apraiška. 


b. Technika 


Savo technika matriarchatinė kultūra taip pat yra skirtinga nuo kitų 
kultūros ciklų, kaip ir savo ūkiu. Šitoji technika iš vienos pusės yra pritai- 
kyta prie ekonominio matriarchatininkų gyvenimo, iš kitos — ji yra dva- 
sinio jų nusiteikimo, dvasinės jų gyvenimo linkmės išraiška. 


Matriarchatinės kultūros ūkiniai įrankiai svarbiausia yra nusmailinta 
lazda kastuvo vietoje (Grabstock, la bėche) ir kauptuvas (Hacke, la pio- 

che). Pirmasis įrankis yra vartojamas pradiniame matriarchatinės kultū- 
ros išsivystymo laipsnyje, antrasis vėlesniame. Amatų srityje matriarcha- 
tinė kultūra yra žymiai atsilikusi nuo totemistinės kultūros.  Koppersas 
sako, kad senojoje matriarchatinėje kultūroje amatų buvimą galima tik 
labai menkai teužčiuopti?s. Vis dėlto čia mes randame gerai išsivysčiusią 
pynimo techniką ir puodų žiedimą“*. Tai yra dvi pagrindinės amatų šakos, 
kurios charakteringcs matriarchatinei kultūrai. Susisiekimo įrankis, tose 
vietose, kur matriarchatinė kultūra prieina prie didesnių upių arba jūros, 
yra plaustas. Susižinojimui yra vartojamas signalinis būgnas, padarytas 
ant medžio drevės ištempiant išdžiūvusią odą. 

Matriarchatinės kultūros ginklai tarnauja daugiau apsiginti, negu 
pulti. Iš lyg ir puolamųjų svarbiausi yra mėtyklė akmenims ir buožė, ypa- 
tingai charakteringas matriarchatinio ciklo ginklas. Taip pat matriarchati- 
nei kultūrai priklauso australiečių bumerangos, indėnų tamahauka, kirvis. 
Visi šitie ginklai yra vadinamieji artimi ginklai (Nahwaifen), nes jais 
galima pasiekti priešą arba gyvulį, esantį tiktai arti. Tuo matriarchati- 
niai ginklai skiriasi nuo totemistinių ginklų, kurie yra tolimo atstumo (Fern- 
waffen). Šitas skirtumas rodo, kad matriarchatinės tautos nebuvo tokios 
karingos, kaip totemistinės. Jų ginklų charakterį apsprendė ir ūkis, nes 
nesant išsivysčiusios medžioklės, toki dalykai, kaip lankas arba strėlė, 
pasidaro nereikalingi. Iš grynai apsigynimo ginklų matriarchatinei kultū- 
rai priklauso skydas. Jis taip pat rodo, kad esant kovai, priešų susirėmi- 
mas yra artimas; tai savotiškos grumtynės, o ne šaudymasis iš tolo arba 
svaidymas ietimis. 

Trobesių forma ir jų sąranga taip pat yra charakteringa matriarchati- 
nės kultūros tipui. Visų pirma totemistinės apvalos trobelės čia pasikeičia 
į keturkampes trobeles. W. Koppersas mano, kad šitokio pobūdžio trobelės 
yra talpesnės, todėl matriarchatinei kultūrai buvo reikalingesnės, nes ma- 
triarchatinė šeima buvo žymiai gausingesnė, negu totemistinė. Be to, tro- 
belė tarnavo ir maisto atsargai padėti“. Šitos trobelės buvo surikiuotos 
linijos pavidalu (Reihendorf) iš abiejų gatvės pusių. Tuo matriarchati- 
nis kaimas skyrėsi nuo totemistinio miestelio, kuris buvo krūvos pavidalo 
(Haufendortf). 

Matriarchatinis menas apreiškia išvidinius šitos kultūros palinkimus. 
Visų pirma bendriausia jo žymė yra palinkimas stilizuoti. Kiek totemis- 
tinis menas stengiasi kuo tiksliausiai pasekti gamtiniais dalykais, pasida- 
rydamas natūralistiniu menu, tiek matriarchatinis menas eina stilizavimo, 
net schematizavimo linkme, virsdamas simbolinio meno pirmataku. Todėl 
geometrinės figūros yra mėgiamiausi matriarchatinio žmogaus piešiniai. 

23, Plg. Op. cit. 560 p. 

Su stilizacija siejasi matriarchatinio meno palinkimas į ornamentiką, ku- 
rioje augmenų motyvų persvara yra ryški prieš kitus motyvus. Iš kitos pu- 
sės, matriarchatinės kultūros menas yra palinkęs į masyvumą. Jame per- 
sveria daugiau medžiagos gausumas ir kūrinio dydis, negu jo forma. Šiuo 
atžvilgiu jis turi ryšio pirmykščiais Indijos kūriniais ir, galimas daiktas, 
kad yra šitų kūrinių ikvėpėjas, nes aukštoji Indijos kultūra yra sukurta 
ant stipraus matriarchatinio sluogsnio. 

Apskritai reikia pastebėti, kad matriarchatinės tautos neturi tokio 
subtilaus estetinio jausmo, kaip totemistinės. „Augmenų augintojai, sako 
Fr. Kern'as, nesižavi taip grožiu, kaip totemistai; jie atrodo taip pat 
mažiau poetiški, jų fantazija yra siauresnė“*. Todėl ir visame jų gyvenime 
jaučiama mažiau estetinio prado. Jų išvaizda yra labiau sudribusi, kūno 
jie nepucšia ir negražina, drabužiuose spalvų nežymu. Tai yra kaimo žmo- 
nės, susiję su žeme, kurios pilkumas ir išdirbto lauko linijos yra žymu jų 
mene ir estetiniame jų pergyvenime. 


3. MATRIARCHATINĖS KULTŪROS DVASINĖS žYMĖS 


Dvasiniu atžvilgiu kamieno kultūra, kuriai priklauso ir matriarchati- 
nis kultūros ciklas, yra labai savotiška. Žmogus, čia santykiuodamas su 
gamta, kaip lygus su lygiu, būdamas gamtos brolis, savotišku būdu patai- 
kavo ne tik aplinkos gamtai, bet ir savo paties prigimčiai. Todėl šio meto 
kultūra, ypatingai dvasinėje srityje, yra nepaprastai vešlus ir auglus pri- 
gimties išsiveržimas. "Tai yra savaiminga kūryba, kuri buvo vedama ne 
refleksijos, bet instinkto, kuri siekė ne kokio nors išviršinio tikslo, bet 
buvo išvidinio kūrybiškumo išraiška. Toksai savaimingas prigimties ver- 
žimasis teikė žmonijos kultūrai labai daug didelių vertybių. Bet šalia jų 
buvo daug ir neapvaldytos prigimties šposų, vienašališkumų, perdėjimų ir 
nukrypimų. Šito tarpsnio kultūroje žmogaus prigimtis apsireiškia tokia, 
kokia ji yra. Ji neslėpė nieko, ji su nieku nesiderino, nes ji dar buvo pati 
menkai kultyvuota. Žmogus kūrė pats iš savęs, todėl jo kūryba šiuo metu 
buvo tokia, koks jis pats. Čia mes galime suprasti, kodėl totemistinėje 
kultūroje vyriškumas išsivystė ligi galo, ir kodėl matriarchatinėje kul- 
tūroje moteriškasis principas taip pat vienašališkai buvo pabrėžtas. Ma- 
triarchatinė kultūra yra moters kultūra, bet moters nekultyvuotios, moters 
grynos prigimties, kokia ji yra pati viena, be organiškų ryšių su vyriškuoju 
principu.  Iliuzija būtų matriarchatinę kultūrą laikyti moters kūrybos 
idealu ir statyti ją pavyzdžiu aukštosios kultūros moterų veikimui. Ma- 
triarchatinė kultūra yra savaimingas moteriškos prigimties prasiveržimas 
su visomis savo šviesiomis pusėmis, bet sykiu ir su savo ydomis. 


26, Archiv fiir Kulturgeschichte, 174 p. 1932. 

Matriarchatinės šeimos struktūra yra gana savotiška. Kaip jau buvo 
minėta, kalbant apie matriarchatinės kultūros išsivystymo tarpsnius, vyras 
arba tiktai lanko savo žmoną, arba atiteka į jos šeimą, arba dirba jos šeimo- 
je kurį laiką, arba nusiperka žmoną ir parsiveda į savo namus. Šis pastara- 
sis tarpsnis matriarchatui nėra charakteringas, nes jis reiškia paskutinį 
išsigemančio matriarchato periodą. Visais kitais atvejais moteris pasilie- 
ka savo namuose ir savo šeimoje. Tos vardas arba pavardė yra nekeičiama. 
Vaikai visados esti pavadinami motinos pavarde arka vardu ir pasilieka 
visais atvejais — net persiskyrimo — motinos šeimoje. Vyras neturi jo- 
kios pareigos rūpintis savo žmona arba savo vaikais, nes jie paveldi ne 
savo tėvo, bet savo dėdės, motinos brolio, turtą. Tėvas dirba ne savo vai- 
kams, bet vaikams savo sesers. Paprastai paveldėjimas tenka vyriausiajai 
dukteriai. Motinos brolis arba vaikų dėdė yra svarbiausias vyriškas asmuo 
matriarchatinėje šeimoje. Tis saugo savo seserį nuo vyro, jei jis per žiau- 
riai su ja elgiasi, jis keršija už seseriai padarytas skriaudas, jis rūpinasi 
sesers vaikais, jis atstovauja seserį visuomenėje. Moteris matriarchatinėje 
kultūroje paprastai pati tiesiog visuomeninių funkcijų nevykdo. Jas vyk- 
dyti ji paveda savo broliui. Tuo būdu matriarchatinė šeima yra grindžia- 
ma ne dvasios arba meilės, bet kraujo ryšiais. Kraujo giminystė čia yra 
svarbesnė už dvasinę vyro ir žmcnos jungtį. Kadangi vaikų ir giminių 
ryšys su motina yra aiškiausias, todėl motina čia ir turi pirmaeilės reikš- 
mės. 

Tėvo vaidmuo matriarchatinėje šeimoje yra gana savotiškas. Visų 
pirma jo santykiai su žmona yra nenuolatiniai. Čia jis yra daugiau fizinis 
vaikų gimdytojas, negu jų auklėtojas arba žmonos draugas. Moteris, kaip 
gražiai yra pastebėjęs W. Schmidtas, čia yra „ne tiek žmona, kiek sesuo ir 
duktė, priklausoma nuo vyresniojo savo brolio ir nuo motinos“*". Ji vi- 
sados esti apsprendžiama savo giminių, ne vyro. Vyras čia yra tik žmonos 
svečias, kuris jos gyvenimui ir jos išvidiniam tobulėjimui neturi jokios 
didesnės reikšmės. Vyro ir moters susijungimas čia tarnauja tiktai kū- 
dikiui. Kiek totemistinė kultūra moterystėje visų pirma mato aistrų nu- 
raminimą, tiek matriarchatinė kultūra iš moterystės visų pirma laukia 
kūdikio. Vyras turi pažadinti naują gyvybę, ir jo pareigos čia baigiasi. 
Vyras vaikų neauklėja. Jis yra, kaip sako R. Thurnwaldas, „geriausias 
savo vaikų draugas“*, Tėviško autoriteto ir tėviško jausmo išvystyti jis 
čia negali. Jis yra tiktai gimdytojas, bet ne tėvas. Tėvą čia pakeičia 
dėdė. 

Savotiškai keistas ir sykiu prasmingas matriarchatinės kultūros pa- 
protys yra couvados. jų esmė yra ta, kad kai moteriai gema kūdikis, tė- 
vas taip pat gula į lovą, tarsi, negaluodamas, esti moters slaugomas net 
keletą, kartais, savaičių. Šitas keistas paprotys yra atkreipęs etnologų dė- 
mesį, nes jo prasmė yra gana tamsi. Be abejo, jis reiškia vyro nusilenki- 
mą moteriškajam principui net tokioje grynai fiziologinėje srityje. W. 
Schmidtas norėtų couvadose matyti gynaikokratijos apraiškų. Vyras, pa- 
sak jo, čia tiek nori būti panašus į moterį, kad net dalyvauja fiziologiniuo- 
se jos procesuose, jos skausmuose ir kančiose?'. Vis dėlto atrodo, kad 
labiau pagrįstas esąs K. R. Wolffo aiškinimas, pasak kurio, couvados esan- 
čios totemistinės arba nomadinės ir matriarchatinės kultūros susidūri- 
mo rezultatas. Matriarchatinė kultūra, susidūrusi su  totemistine arba 
nomadine, pastebėjo, kad ir tėvo linija turi gyvenime reikšmės, kad yra 
žmonių, kurie savo kilmę skaičiuoja pagal tėvą, ne pagal motiną. Tokiu 
būdu čia gimė mintis, kad kūdikis priklauso ir tėvui, ne tik motinai. kad 
ji pagimdo ir tėvas. Bet kadangi šita mintis gimė matriarchatinėje kul- 
tūroje, tai jai simbolizuoti ir regimai apreikšti buvo pasirinkta moteriš- 
kas gimdymo pavaizdavimas: kūdikis priklauso motinai dėl to, kad jis 
iš jos gema. Jeigu jis priklauso ir tėvui, tai tėvas taip pat turi pavaiz- 
duoti bent simboliškai kūdikio gimdymą moterišku būdu. Jis turi gultis 
į lovą, apsimesti sergančiu, vaitoti, būti slaugomas. Vadinasi, couvados 
yra tėviškumo pareiškimas, pareiškimas, kad tasai gimes vaikas priklauso 
ir tėvui, ne tik motinai. Štai kodėl Wolffas ir sako, kad „vyras, kuris gu- 
la į lovą ir elgiasi, kaip gimdyvė, nori tuo pasakyti, kad jis tapo tėvu, no- 
ri pareikšti, kad naujagimis yra jo pripažįstamas, kaip gimęs iš moterys- 
tės. Tokiu būdu jis padaro džiaugsmo savo žmonai ir visai josios giminei. 
Vargas, jei jis taip nesielgtų. Tuomet atsirastų priekaištų, barnių, gal 
muštynių ir žudynių““?, nes moteris būtų įtarta pagimdžiusi kūdikį ne iš 
savo teisėto vyro. Todėl couvados yra ne tiek vyro pastangos tapti moteri- 
mi, kaip nori jas išaiškinti W. Schmidtas, kiek simbolinis vyro pareiškimas 
kad gimęs kūdikis yra jo, kad jis ir jam priklauso, ne vienai tik motinai. 
Couvados yra jau atsigaunančių vyriškojo principo apraiška. 

Kalkant apie dorinę kultūrinę matriarchatinės šeimos reikšmę, reikia 
visų pirma pastebėti, kad matriarchatinė šeima šiuo atžvilgiu toli gražu 
pralenkia totemistinę šeimą. Totemistinė šeima doriniu atžvilgiu buvo pa- 
laida. „Priešais šitą bet kokios drausmės ir doros nebuvimą, sako W. 
Schmidtas, pirmojo matriarchatinės kultūros tarpsnio griežta monogamija 
ir šeimos skaistybė sudarė tikrai išganingą atnaujinimą“? Šita minti- 
mi W. Schmidtas kaip tik ir nurodo, kuo, būtent, matriarchatinė šeima 

yra reikšminga: i. griežtu monogamijos pabrėžimu ir 2. šeiminės skais- 
tybės branginimu. Tai yra tokios dvi vertybės, kurios mums šiandien yra 
savaime aiškios, bet kurios pirminėje kamieno kultūroje vis dėlto buvo re- 
tenybė. Po pagrindo kultūros monogamijos ir skaistybės saugojimo atė- 
jo kamieno kultūros tarpsnis, kuriame abu šitie dalykai neteko savo pirmykš 
čio charakterio. Apie monogamiją totemistineje kultūroje negali būti nė 
kalbos. Taip pat negali būti kalbos nė apie skaistybę, nes, kaip jau buvo 
antrame šios studijos skyriuje minėta, esama totemistinių tautų, kuriose nė 
viena mergaitė neišteka nekalta. Pridėkime dar totemistų keliamas orgi- 
jas vad. jaunimo namuose, ir galėsime suprasti, kad minėtos dvi ver- 
tybės totemistinėje kultūroje neturėjo reikšmės. Kiek geriau buvo, kaip 
matysime vėliau, nomadinėje kultūroje. Bet poligamija dažnai pasitaiky- 
davo ir čia. Taip pat neteisėtų kūdikių gimimas buvo gerai žinomas. 
Pradžioje minėtas Jokūbo gyvenimas pas Labaną gali būti charakterin- 
gas nomadinei kultūrai. Jokūbas vedė abi Labano dukteris: Liją ir Rache- 
lę, ir sykiu turėjo lytinių santykių dar su dviem savo žmonų tarnaitėmis. 
Todėl pabrėžti tokiose aplinkybėse monogamiją ir aukštai statyti skais- 
tybę, kaip tai darė matriarchatinė kultūra, iš tikro buvo „išganingas atnau- 
jinimas“. Tuo tarpu matriarchatinė šeima buvo monogaminė. „Klasinė jo 
(matriarchato, A. M.) forma, sako W. Schmidtas, yra galima tiktai monoga- 
mija“3?. Kitoje vietoje Schmidtas taip pat pastebi, kad seniausioje savo 
formoje matriarchatinė kultūra jau tik dėl ekonominio gyvenimo turėjo 
monogamiją „formaliai priverstiną ir dėl to visai tikrą“??, Iš kitos pusės, 
kaip jau pastebėjo ir Bachofenas, matriarchatinė kultūra yra moterystę su- 
siejusi su skaistybe. K. R. Wolffas, išskaičiuodamas matriarchatinės kultū- 
ros žymes, tarp kitų mini ir teisėtų gimimų sąvokos nežinojimą 34. Mergai- 
tės skaistybė čia buvo saugojama ne tik jos pačios, bet ir jos brolio, o šei- 
moje buvo iš vyro reikalaujama didelės ištikimybės. 

Šitoks dorinis matriarchatinės šeimos charakteris yra aiškiai kilęs iš 
moters prigimties. Moteris pačia savo esme yra linkusi i monogamiją. Ji 
nori būti susijusi su vienu vyru, ir nepakenčia, kad vyras šalia jos turė- 
tų dar kitų žmonų. Tai yra gilus psichologinis moters linkimas. Todėl 
kai tik moteris įgyja persvaros šeimoje, ji tuo pačiu šitą šeimą tvarko 
griežtai monogaminiu būdu. Poliandrija, kuri kai keno yra siejama su 
matriarchatu, kamieno kultūroje yra nežinoma. Ji pasirodo tik mišriose 
kultūrose, kaip nusižiūrėjimas į totemistinę poligamiją. Taip pat iš mo- 
ters dvasios nusiteikimo yra kilęs ir skaistybės branginimas. Šiuo at- 
žvilgiu prasmingai pastebi W. Moockas: „Motinai seksualinis aktas turi 
visai kitokių asmeninių pasėkų, negu vyrui. Todėl nekaltybės jausmas 

motinoje yra žymiai subtilesnis ir labiau susijęs su jausmais, negu vy- 
re. Todėl su tikru motiniškumu visados jungiasi stiprus skaistybės ir ne- 
kaltybės jausmas ...“35. Štai kodėl matriarchatinė moteris, visų pirma bū- 
dama motina, jautė šitą skaistybės vertingumą ir jį stengėsi realizuoti 
savo šeimoje. Todėl Bachofeno mintis, kad moteris įsigijusi savo galios 
dėl ypatingos jos reikšmės promiskuitete, kad matriarchatas yra kilęs iš 
poligamijos, šiandien neturi jokio pagrindo ir yra visiškai priešinga tikro- 
vei. Moteris dvasinėje srityje kaip tik įsitvirtino savo skaistybe, savo lin- 
kimu drausminti palaidą vyro prigimtį. 

b. Ugdymas 

Šeiminiame ugdymo tarpsnyje matriarchatinė kultūra ugdo ypatin- 
gai mergaites, kaip kad totemistinė kultūra kreipia visų pirma dėmesio į 
berniukus. Bet kad berniukai būtų atiduodami vyrams arba išmetami, kaip 
mums vaizduoja amazonių mitas, to matriarchatinėje kultūroje nėra. Vi- 
si vaikai yra auginami ir visi jie pasilieka pas motiną. Kad ypatingai pri- 
žiūrimos mergaitės, čia nėra nieko nuostabaus, nes šioje kultūroje mote- 
ris turi pirmaeilės reikšmės, todėl šiam uždaviniui ji ir turi būti ren- 
giama. 

Pats šeiminio auklėjimo vyksmas yra daugiausiai motinos rankose. 
Būdama šeimos galva, ji yra sykiu ir pirmutinė auklėjimo veikėja. Tėvo 
vaidmuo ugdyme yra nežymus. Kaip tėvas, jis neturi autoriteto ir tėviš- 
kai neauklėja. Jis su savo vaikais tik draugauja. Vyras auklėjime daly- 
vauja, kaip dėdė, vadinasi, jis auklėja ne savo vaikus, bet savo sesers vai- 
kus. Suprantama, kad dėdės įtaka auklėjime yra visai kitokia, negu tėvo. 
Todėl L. Walkas teisingai pastebi, kad „matriarchatiškai organizuotose 
giminėse vaikui stinga stiprios auklėjančios tėvo rankos“““, Berniukai čia 
yra auklėjami perdaug švelniai perdaug minkštai, be abejo, kiek tai yra 
galima pirminės kultūros sąlygose. Todėl jie ir suaugę neturi tikro vy- 
riško charakterio, kokį parodo totemistinis jaunimas perėjęs per įvairius 
bandymus ir sunkiuose uždaviniuose subrandinęs savo vyriškumą. Ga- 
limas daiktas, kad čia yra priežastis, kodėl vyro vaidmuo matriarchatinės 
kultūros kūrime yra antraeilis ir kodėl jis, norėdamas atgauti savo pra- 
rastą galią, pasirinko, kaip netrukus matysime, slaptų sąjungų kelią, tar- 
si, neišdrįsdamas susilyginti su moterimi ir ją pralenkti viešajame gyveni- 
me. Tai yra vienašališko auklėjimo rezultatas. Šeiminiam  matriarchati- 
niam auklėjimui stinga papildomo vyriškojo prado. Todėl pilnutinės as- 
menybės išugdymas čia pasidaro beveik ne'manomas. Moteris čia per daug 
išauga gryna moterimi su savo irracionalumu, o vyras čia yra perdaug 
sumoterinamas. 

35. Aufbau der Kulturen, 88 p. 

Visuomeniniame arba atbaigiamajame ugdymo tarpsnyje matriarcha- 
tinė kultūra taip pat, kaip ir totemistinė, eina vienašališku kelių. Iniciaci- 
jos arba jaunimo įšventinimai čia yra daromi tiktai mergaitėms. Kaip to- 
temistai inicijuoja tiktai berniukus, taip matriarchatininkai inicijuoja 
tiktai mergaites. Bet matriarchatinių iniciacijų pobūdis jau yra kitoks, ne- 
gu totemistinių. Visų pirma čia nėra kūno žalojimų, kaip apipiaustymas, 
danties išmušimas, piaukų išpešiojimas, kurių randame pagrindo ir tote- 
mnistinėje kultūroje. Toliau, matriarchatinės iniciacijos nebėra įvedimas 
į suaugusiųjų klase, nes iš viso čia tokių amžiaus klasių nėra. Matriarcha- 
tinės iniciacijos yra ne giminės, bet atskiros šeimos reikalas. Su tuo sie- 
jasi ir individualinis šių iniciacijų pobūdis, kaip priešginybė kolekty- 
viniam totemistinių iniciacijų pobūdžiui. Totemistai inicijuoja ištisus 
jaunimo būrius. Tuo tarpu matriarchatininkai turi reikalo su kiekviena 
mergaite skyrium, nes šitos iniciacijos vyksta atskirose šeimose. Vadina- 
si, neskausmingumas, šeimyniškumas ir individualumas yra pagrindinės 
matriarchatinių iniciacijų žymės, kuriomis jos skiriasi nuo totemistinių 
iniciacijų. 

Patį matriarchatinį iniciacijų centrą sudaro pirmoji mergaitės mens- 
truacija.  „Matriarchatiniam kultūros ciklui charakteringa mergaičių 
iniciacijų forma, sako W. Schmidtas, yra apsupimas ceremonijomis pirmo- 
sios menstruacijos, kuri praneša būsimcs motinos ir šeimos pagrindėjos 
atbundantį vaisingumą““". Pasirodžius pirmiesiems ženklams, mergaitė 
kai kurį laiką yra uždaroma namuose. Ji negali išeiti į saulės šviesą. Pie- 
tų Amerikoje ji negali liesti žemės, pasilikdama visą laiką gamake. Jai 
neleidžiama daug judėti, valgyti kai kurių valgių. Tecretiškai vyresnio- 
sios jos draugės arba senos moterys ją pamoko apie būsimas žmonos ir mo- 
tinos pareigas. Keletą kartų išmaudyta ir ištepta, mergaitė yra aprengia- 
ma naujais drabužiais, papuošiama papuošalais ir išvedama viešumon. Nuo 
dabar ji laikoma  subrendusia ir galinčia tekėti. Tuo  matriarchatinės 
iniciacijos ir baigiasi. 

Pačios matriarchatinių iniciacijų ceremonijos šios kultūros pradžioje 
buvo atliekamos be jokių nepadorumų. Jomis buvo tik reiškiamas džiaugs- 
mas ir pasitenkinimas dėl mergaitės subrendimo, kuris jai duoda galios 
netrukus būti naujos šeimos pagrindėja ir perimti senosios šeimos funk- 
cijas?9. Seksualinio palaidumo žymių atsirado šioje kultūroje tik vėlesniai- 
siais laikais, šiai susidūrus su totemistine kultūra, kurios iniciacijos, ypač 
poiniciacinis tarpsnis, pasižymi doriniu palaidumu. 

Matriarchatinė visuomenė, palyginta su totemistine, apreiškia labai 
skirtingų ypatybių. Visų pirma kiek totemistai savo visuomenę suskirstė 
į atskiras klases, vadinamas amžiaus klasėmis, tiek matriarchatininkai pa- 
liko visuomenę masės pavidalu. Matriarchatinėse tautose, W. Moocko liu- 
dijimu, pasitaiko šeimų ligi dviejų tūkstančių asmenų; pasitaiko taip pat 
kaimų ligi šimto tūkstančių gyventojų“?. Bet visa šita žmonių minia yra 
tiktai masė. „Čia nėra valstybės, gražiai sako Moockas, bet tiktai spiečius..- 
Tikrumoje čia nėra jokio valdovo ir jokio karaliaus, čia yra tiktai masė“*?. 
Jokios gradacijos, jokių laipsnių, jokio susiskirstymo. Atskiras žmogus 
priklauso šitai masei, jaučiasi josios supamas ir globojamas. Individas 
gali žūti, bet masė pasiliks. Ir todėl šitoji masė parodo nepaprastą atspa- 
rumą. Ją galima pavergti, nukariauti josios žemes, bet josios negalima iš- 
naikinti. Ir čia kaip tik glūdi matriarchatinės kultūros pasaulinė misija 
ir jos reikšmė aukštosios kultūros susiformavimui. Nuo pat seniausių am- 
žių aukštosios kultūros vedėjai yra nomadinės kultūros žmonės. Aukštuti- 
nis mūsų istorijos sluogsnis yra nomadinis. Bet po juo mes aiškiai ran- 
dame ir jaučiame stiprų matriarchatinį sluogsnį. Matriarchatinės kultūros 
įtaka aukštajai kultūrai yra labai didelė. Tai ir yra matriarchatinės visuo- 
menės atsparumo vaisius. Matriarchatininkai negalėjo atsispirti karingiems 
nomadams ir greitai tapo pavergti. Bet jų atsparumas padarė, kad jie ne- 
išnyko, bet gyveno nurimusių tautų gelmėse ir iš ten slapčiomis skleidė 
savo įtaką. Todėl jų vaidmuo aukštojoje kultūroje yra žymiai didesnis, ne- 
gu, pavyzdžiui, totemistų. 

Tai, kas totemistinę visuomenę jungia su matriarchatine, yra demo- 
kratinis principas. Abi visuomenės neturi aristokratijos. Abi jos yra ho- 
rizontalinės. Abiejų nariai visuomeniniame gyvenime turi lygias teises. 
Vis dėlto šito demokratiškumo pagrindas matriarchatinėie ir totemistinėje 
kultūroje yra skirtingas. Mariarchatininkai yra lygūs dėl to, kad visi jie 
yra kilę iš moters. Demokratiškumo pagrindas čia yra kilmės bendrumas. 
"Tuo tarpu totemistinėje visuomenėje žmonės yra lygūs dėl to, kad jie visi 
dirba maž daug vienodą darbą. Demokratiškumo pagrindas čia yra visuo- 
meninis darbas arba savotiška profesija. Dėl to kiek matriarchatinis de- 
mokratiškumas yra bendruomeninis, tiek tctemistinis yra draugijinis. 
Matriarchatinė demokratija yra bendruomenė, totemistinė yra draugija. 
Matriarchatinei demokratijai tinka vokiškas pavadinimas „Gemeinschaft“, 
totemistinei — „Gesellschaft“. Totemistai buvo draugai, sąjungininkai 
(Gesellen), matriarchatininkai buvo bendruomenės nariai, surišti kilmės 

ir kraujo bendrumu. Dėlto matriarchatinė kultūra, nors josios visuomenė 
ir nebuvo suskirstyta, pagrindo organinę demokratiją, o iš totemisunes 
kuituros, kaip jau buvo seniau sakyta, išaugo mechaninė demokratija. 

Šitos visucmenės kūrėja buvo moteris. Bet klaida būtų manyti, kad 
moteris tiesioginiu būdų žormavo matriarchatinę visuomenę, pati būda- 
ma jos jos vadė ir valdovė. Moters veikimas čia buvo ir pasiliko šeimoje, 
"Tiesa, retkarčiais moteris išeidavo iš šeimos ribų, pasidarydama politinių 
pasitarimų pirmininke ir nutarimų vykdytoja. Bet, kaip pastebi W. 
Schmidtas, toki atsitikimai buvo tiktai išimtys*!. Bet moteris formavo vi- 
suomenę tuo būdu, kad ji veikė netiesioginiu būdu, formuodama šeimą. 
Galima nesunkiai pastebėti, kad matriarchatinė visuomenė yra šeimos pra- 
tesimas arba šeimos gyvenimo projekcija. Šeiminio gyvenimo principai 
ir struktūra yra žymu visoje matriarchatinėje visuomenėje. Josios bend- 
ruomeninis charakteris, kilmės bendrumu paremtas narių lygumas, net 
josios masiškumas turi savo šaknis šeimoje, nes šeima yra organiškos kil- 
mės bendruomenė, šeimos nariais yra tarp savęs lygūs, šeima taip pat neturi 
jokio suskirstymo į laipsnius arba klases. Todėl kurdama visuomenę, mo- 
teris ją kūrė šeiminiu būdu, nes šeiminis veikimas, veikimas namuose yra 
specifiškai moteriškas veikimas. Moters dvasia ir nuotaika iš šeimos iš- 
spinduliavo į aplinką. 

Tiesioginiai visuomenės tvarkytojai net ir matriarchatinėje kultūro- 
je vis dėlto buvo vyrai. Jie dažniausiai buvo vadai, vyresnieji, teisėjai, 
burtininkai ir žyniai. Ypač vyrų veikimas žymus yra politiniame matri- 
archatinės kultūros gyvenime, kai reikėdavo tvarkyti giminių santykius, 
vesti karą arba derėtis dėl taikos sąlygų. Čia moteris veikdavo jau tik iš 
tolo. „Politinė moterų įtaka ir matriarchatinėje bendruomenėje, sako R. 
Thurnwaldas, reiškiasi daugiau už kulisų, neišeidama oficialiai aikštėn ir 
formaliai nenešdama atsakingumo“*?. Moteris čia buvo tik patarėja, pra- 
šytoja arba guodėja. Ji veikė savo dvasia, savo moraline jėga, bet ne juridi- 
niais nuostatais, o ypač ne jėga. Oficialiai moteriai paprastai atstovau- 
davo jos brolis. Vyrų tad rankose buvo oficialūs ir vieši matriarchatinės 
valstybės reikalai. Matriarchatinės valstybės moteris nekūrė, o ypač jo- 
sios netvarkė. Valstybės kūrimas moteriai buvo neprieinamas, nes tai 
reiškė išėjimą iš namų į pasaulį. 

Užtat kiek moteris buvo nepajėgi kurti valstybei, tiek ji buvo pajėgi 
kurti tautai. R. K. Wolffas yra pasakęs, kad „iš šeimos kyla tauta, bet ne 
valstybė“43. Žmonijos istorijoje valstybė niekados nebuvo atremta į šei- 
mą, bet į draugijinio pobūdžio sambūrius. Totemistinėje kultūroje, kuri 
yra valstybės kūrėja iš esmės, valstybė kilo iš amžiaus klasių, bet ne iš 

šeimos, kuri totemistiniame gyvenime buvo gana silpna. Matriarchatinėje 
kultūroje tikrieji valstybės kūrėjai buvo vyrai, susispietę i slaptas sąjun- 
gas (Maennerbund), kurios su šeima neturejo jokio ryšio. Todėl kilmes 
atžvilgiu valstybė su šeima nesisieja. Tuo tarpu tauta kaip tik išauga iš 
šeimos. Pirmasis tautą kuriąs veiksnys yra kilmės — kraujo bendrumas 
arba tai, kas šiandien yra vadinama rase. Kraujas yra pirmutinis ryšys, 
kuris sujungia žmones tarp savęs išvidiniais saitais, kuris sukuria juose 
bendrą pradą, vadinamą tautine individualybė. Tautinė individualybė 
pirmoje eilėje yra bendros kilmės padaras. Iš kitos pusės, antras tautą 
kuriąs veiksnys yra gyvenamoji aplinka arba tai, kas šiandien yra vadi- 
nama žeme (Boden). Susijimas su žeme, žemės bendrumo ir artimumo per- 
gyvenimas yra būtinas dalykas tautai atsirasti. 

Abu šie veiksniai kaip tik yra ypatingai ryškūs matriarchatinėje šeimo- 
je. Matriarchatinė šeima ypatingai pabrėžė kraujo elementą arba fizinę 
žmogaus kilmę. Siauriau suprastas rasinis pradas yra pagrindinis matriar- 
chatinėje kultūroje. Taip pat matriarchatinė šeima buvo ypatingai susijusi 
su žeme jau tik dėl to, kad ji šitą žemę dirbo. Chtoninis — telurinis prin- 
cipas taip pat valdo matriarchatinę kultūrą, kaip ir rasinis. Kiek noma- 
dinis žmogus žemės visiškai nebrangino, nes ji jam buvo be vertės, kiek 
totemistinis žmogus savo institucijomis ir simboliais buvo susijęs su erd- 
ve, tiek matriarchatinis žmogus buvo įaugęs į žemę, kaip į savo maitintoją 
ir laikytoją. „Augmenų augintojas, sako W. Moockas, yra susijęs su že- 
me, kurią jis dirba. Jame atbunda dirvos meilė... Jo“ patriotizmas yra tė- 
viškės meilė... Jis net nusilenkia užkariautojui ir jam paklūsta, kad tik 
galėtų pasilikti jam brangioje vietoje““*. Visa tai kaip tik ir padarė, kad 
matriarchatinė šeima buvo tasai židinys, iš kurio išaugo pasaulio tautos. 
Tiesa, šitos tautos dar buvo nesąmoningos, nes tautinė sąmonė atsiranda 
tik dėl bendro istorinio likimo. Vis dėlto pirmieji du veiksniai: kilmės 
— kraujo bendrumas ir prisirišimas prie gyvenamosios aplinkos yra pa- 
grindiniai, kad tauta galėtų atsirasti. Štai kodėl totemistinėje kultūroje 
galima kalbėti apie valstybę, apie draugijas, apie luomus ir klases, bet nega- 
lima kalbėti apie tautas. Tuo tarpu matriarchatinėje kultūroje yra kaip 
tik atvirkščiai. Čia nėra nei tikra prasme valstybės, nei luomų, nei kla- 
sių, bet užtat yra šeima ir iš šeimos, kaip šiosios praplėtimas, išaugusi 
tauta. Matriarchatinė visuomenė, būdama šeimos projekcija, visai natū- 
raliai organizuojasi tautos pavidalu. Matriarchatinė kultūra žmonijos iš- 
sivystyme yra reikšminga, kaip tautos kūrėją. 

Tiesa, ir valstybės kūrimui matriarchatinė kultūra yra nemaža davu- 
si. Bet valstybinis josios indėlis kilo ne iš jos pačios, bet tik organizavo- 
si josios prieglaudoje slaptų vyrų sąjungų pavidalu. Šitos vyrų sąjungos 

valstybinei kultūrai formuotis turėjo labai didelės reikšmės. Bet jos jau 
nebėra matriarchatinės kultūros, kaip tokios, sukurtcs. Jos yra išaugu- 
sios iš vyriškojo principo, kuris, negalėdamas matriarchatinėje kultūroje 
reikštis legaliai, pasirinko slaptą kelią ir užkulisiniu būdu stengėsi tvar- 
kyti politinį ir valstybinį šios kultūros gyvenimą. Slaptos vyrų sąjungos 
atskleidžia dvilypį matriarchatinio gyvenimo pobūdį ir sudaro vieną iš 
įdomiausių šios problemos pusių. 

Vyrų sąjungos yra atsiradusios tada, kai matriarchatinė kultūra jau 
buvo pergyvenusi savo žydėjimo metą. Moteriškasis principas jau buvo 
išsigimęs savo vienašališkume, moteris jau buvo netekusi pirmykštės savo 
galios. Šiuo metu kaip tik atbudo vyriškasis principas ir pradėjo organi- 
zuotis slaptai, nes fcrmaliniu atžvilgiu matriarchatas tebebuvo vyraująs, 
nors faktinė moters galia jau buvo žymiai palaužta. Todėl vyrų sąjungos 
yra vėlybojo matriarchato apraiška. Klasikiniame matriarchate jų nėra. 


Šitos vyrų sąjungos yra griežtai slapti sambūriai, kuriuose galėjo da- 
lyvauti tiktai vyrai, turį pasitikėjimą ir pasilieką ištikimi sambūrio nuo- 
statams. Moterys absoliučiai iš šitų sambūrių buvo išskiriamos. Paslap- 
tis nuo jų buvo griežčiausiai saugojama. Už sambūrio paslapčių išdavimą 
pašaliniams žmonėms, ypač moterims, grėsė mirtis. Kai kuriose tautose 
šitie sambūriai turėjo net savo namus, papucštus kaukuole ir kokiu nors 
baisios išvaizdos fetišu. Šitie namai tarnaudavo jaunimo iniciacijoms ir 
atstodavo vad. jaunimo namus, kurių randame totemistinėje kultūroje. 
Sambūriai buvo suskirstyti laipsniais. Pasiekti vieną arba kitą laipsnį rei- 
kėdavo atlikti tam tikrus gana sunkius uždavinius. Taip pat reikėjo tu- 
rėti ir tam tikrą turtą. Todėl turtingesnieji ir apsukresnieji kopdavo ši- 
tais laipsniais greičiau ir anksčiau pasiekdavo pačią viršūnę. Religiniame . 
kulte vyrų sąjungos garbindavo protėvius. Kaukuolė buvo šito kulto sim- 
bolis. Tik priešingai moterims, kurios garbindavo savo promotę, vyrų 
sąjungos garbindavo vyriškuosius protėvius ir pirmąjį protėvį. 

Charakteringa, kad šituose vyrų sambūriuose mes vėl randame vyriš- 
kojo jaunimo iniciacijas su tomis pačiomis totemistinėmis žymėmis. Ši- 
tose iniciacijose vėl iškyla seksualinis pobūdis, nes pamokymai, teikiami 
iniciacijų metu, sukasi aplinkui gimdomąją vyro galią ir baigiasi phalus 
simbolio atskleidimu. "Taip pat po iniciacijų jaunimui yra leidžiama lais- 
vai santykiucti su moterimis. Iš kitos pusės, vyriškasis jaunimas čia yra 
nustatomas prieš moteris: jam liepiama neklausyti motinos, neišduoti mo- 
terims paslapčių. Šitose iniciacijose vėl pasirodo kūno žalojimas. 
„Išventinimų metu, sako Wolffas, berniukai fiziškai ir psichiškai tiek esti 
kankinami, kad jie tam tikrą laiką iš tikro netenka proto ir atminties“. 
Vadinasi, visos totemistinių iniciacijų žymės: seksualizmas, antifeminiz- 

mas ir kūno žalojimas pasirodo ir vyrų sąjungų iniciacijose. Vyriškasis 
principas čia pradeda reikštis tomis pačiomis formomis, kaip ir ten, kur 
jis galėjo išsivystyti visiškai laisvai. 

Dvi pagrindinės priežastys sukūrė slaptas vyrų sąjungas: 1. visuomeni- 
nis vyro linkimas ir 2. pati matriarchatinės kultūros santvarka. Jau kal- 
bėdami apie totemistinę kultūrą, esame minėję, kad vyras kuria pasauly- 
je, ne namuose, kad jo kūryba iš esmės yra visuomeninio, ne šeimininio po- 
būdžio. Šitas vyriškosios kūrybos bruožas neišnyksta niekados. Kai tik 
vyras pradeda kurti, jis visados kuria visuomeniškai. Todėl kai matriar- 
chatinėje kultūroje vyras negalėjo reikštis visuomenėje tinkamu būdu pa- 
gal savos prigimties reikalavimus, jis pasitraukė iš šitos visuomenės, dė- 
josi į slaptus sambūrius ir čia tenkino visuomeninį savo palinkimą. To- 
dėl vyrų sąjungos nėra reakcija prieš per didelę moters valdžią, kaip ma- 
no W. Schmidtas“, bet pastangos susikurti sau tokį gyvenimą, kuriame 
būtų galima išvystyti savo prigimties polinkius. Savo slaptumu šitos są- 
jungos norėjo išsaugoti ne tiek revoliucinį, kiek vyriškajį pobūdį, suteik- 
dami tuo būdu jam didesnės reikšmės. 


Antra priežastis buvo pati matriarchatinės kultūros santvarka. Mat- 
riarchatinė kultūra buvo taip sutvarkyta, kad vyras joje neteko darbo. 
Pirminėje pagrindo kultūroje vyras medžiojo, aprūpindamas šeimą mėsi- 
niu maistu. Tuo tarpu matriarchatinėje kultūroje, nuo mėsinio maisto 
perėjus prie augmeninio, medžioklė nebeteko pirmykštės prasmės. Ji pa- 
sidarė smulki, atsitiktinė ir nevaisinga. Net patys matriarchatinės kultū- 
ros įrankiai ir ginklai — mėtyklė, buožė, kirvis — nebuvo tikę gerai me- 
džioklei. Matriarchatininkai neturėjo lanko, strėlės, ieties, vadinasi, ne- 
turėjo pagrindinių sėkmingos medžioklės įrankių. Todėl šis pirmykštis 
vyro darbas čia sunyko ir nustojo reikšmės. Su jo sumenkėjimu vyras ne 
tik neteko ekonominio vaidmens kultūriniame gyvenime, jį užleisdamas 
moteriai, bet sykiu jis neteko ir paties darbo, nes naujas ekonominis veiki- 
mas — žemės darbas — čia buvo beveik be išimties vienos tik moters ran- 
kose. * Vyrui atsirado labai daug laiko. Nebūdamas linkęs į amatus, jis 
šio laiko ir čia neišnaudojo, kaip totemistinis žmogus. Bet, saugodamasis 
nuo sunykimo neveiklume, matriarchatinis vyras kaip tik ir sukūrė slap- 
tas vyrų sąjungas. Šitos sąjungos jam atvėrė plačias veikimo sritis tuo 
labiau, kad jose vyriškasis. aktyvumas galėjo reikštis pagal vyriškąją pri- 
gimti. Iš kitos pusės, pati matriarchatinės šeimos struktūra pastūmėjo 
vyrą iš namų. Vyras čia nebuvo nei tikra prasme žmonos vyras nei savo 
vaikų tėvas. Čia jis buvo tik draugas, tik svečias. Nerasdamas šilimos 
namuose, nebūdamas reikalingas savo šeimoje, jis ėjo pas savo draugus, 
pas vyrus, su jais bendravo ir tuo būdu parengė dirvą formalioms sąjun- 

goms. Slaptos vyrų sąjungos buvo beveik būtinas matriarchatinės kul- 
tūros išsivystymo rezultatas. Vyras nerasdamas vietos šeimoje, turėjo 
eiti į visuomenę. Bet šitoji visuomenė taip pat buvo moteriška: ji buvo 
šeiminio pobūdžio, be konstruktyvizmo, be laipsnių ir klasių. Ji todėl vy- 
ro nepatenkino. Vyrui reikėjo kitokios dvasinės aplinkos, ir jis šitą ap- 
linką susikūrė savose slaptose sąjungose. 

Visuomeniniu atžvilgiu slaptos vyrų sąjungos turėjo labai didelės 
reikšmės. Visų pirma jos tik dar sykį parodė, kad valstybė nekyla iš šei- 
mos. Slaptų vyriškų sąjungų reikšmė valstybei susiformuoti buvo neabe- 
jotina. Tai įrodė H. Schurtz'as savo veikalu „Altersklassen und Mžnner- 
bunde. Eine Darstellung der Grundformen der Gesellschaft“ (Berlin 
1902) ir R. Thurnwaldas didžiuliu veikalu „Die menschliche Gesellschaft“ 
(5 tomai, Berlin 1931—1934). Tuo tarpu šitos sąjungos ne tik kad nebu- 
vo išaugusios iš šeimos, bet net, kartais, prieš šeimą nukreiptos, kaip ma- 
tome iniciacijų pamokymuose, kuriuose įsakoma berniukams neklausyti 
motinos. Slaptų sąjungų gyvenimas ėjo visiškai kita linkme, negu šeimos 
gyvenimas. "Toliau, slaptos vyrų sąjungos turėjo reikšmės ir internacio- 
nalizmui ugdyti. Kiek matriarchatinėje visuomenėje buvo ugdomas tau- 
tinis principas, tiek slaptose vyrų sąjungose reiškėsi tam tikras, vyrišku 
solidarumu paremtas, internacionalizmas. W. Schmidtas pastebi, kad vy- 
rų sąjungos peržengdavo savo giminės ribas. Jos plisdavo gana greitai 
ir išsiskleisdavo ištisuose žemynuose. Pavyzdžiui, dukduk sąjunga yra 
žinoma visoje Naujoje Pomeranijoje, jurupari Pietų Amerikoje, šokio 
kviatkutl sąjunga Šiaurės Amerikoje, ir t. t. Todėl Schmidtas ir pastebi, 
kad „čia formuojasi tam tikro internacionalizmo pradžia tikrąja šio žo- 
džio prasme“*". Iš kitos pusės, šitos sąjungos turėjo įtakos ir pačiai mat- 
riarchatinei visuomenei. Šalia legalaus autoriteto ir legalių vadų čia bu- 
vo dar slapta galybė, kuri dažnai priešindavosi regimai vadovybei ir lenkė 
ją pagal savo norus. Slaptos vyrų sąjungos buvo, tarsi, kokia valstybė 
valstybėje arba geriau valstybė tautoje. Pamažu jos išeidavo aikštėn ir 
galų gale visa matriarchatinės visuomenės valdžia perėjo į šitų sąjungų 
rankas. 


d. Religija 


Nors čia, kaip ir kalbėdami apie totemistinę kultūrą, religijos specia- 
liau nenagrinėjame, vis dėlto turime paminėti jos bent bendrus bruožus, 
kurie bus mums reikalingi, aiškinant matriarchatinės kultūros pagrindus. 

Kaip ir visur, taip ir religijos srityje matriarchatinė kultūra yra to- 
temistinės kultūros priešginybė. Totemistinėje kultūroje vyrauja solia- 

rinė mitologija, tuo tarpu matriarchatinė kultūra yra atremta į mėnulio 
mitologiją. Mėnulis čia yra laikomas moteriškosios lyties dievybe, kuri 
yra garbinama, kuriai meldžiamasi ir aukojama. Šitas mėnulis dažnai yra 
vaizduojamas, kaip pirmykštė visų daiktų motina, kurios kultas susifor- 
mavo Magna Mater kulto pavidalu. Kadangi mėnulis turi dvi fazes: 
šviesią ir tamsią, todėl iš šito keitimosi matriarchatinė kultūra išvedė du 
principu: gėrio ir blogio, kuriuos apvilko dievybės formomis. Gėrio ir 
blogio dievai, kaip Ormuzdas ir Arimanas, manichejų pažiūros į ontolo- 
ginį blogio pagrindą kaip tik yra kilusios iš matriarchatinės kultūros. Taip 
pat iš mėnulio nuolatinio atsinaujinimo kilo ir prisikėlimo idėja. Tiesa, 
prisikėlimo mintis jau glūdi pirmykščiame Dievo Apreiškime. Bet matri- 
archatinėje kultūroje šitoji mintis buvo susieta su mėnulio atmainomis. 
Kaip mėnulis eina sengalyn ir paskiau vėl pasidaro jaunas, taip ir žmogus 
miršta, kad vėl prisikeltų. Prisikėlimo ir atsijauninimo mintis yra ryški ir 
kitose kultūrose, išeidama aikštėn jaunimo iniciacijose. Vis dėlto matri- 
archatinė kultūra šią mintį yra ypatingai išvysčiusi ir pabrėžusi. 

Antras matriarchatinės religijos bruožas yra animizmas. Teorija, kad 
animizmas yra buvęs visų žmonių religinė forma, šiandien etnologijos yra 
atmesta. Animizmas yra specifinė matriarchatinės kultūros apraiška. Ga- 
limas daiktas, kad kai kurie etnologai perdidelės reikšmės skiria matriar- 
chatinių žmonių sapnui, iš kurių refleksijos, sakoma, išsivysčiusi sielos 
sąvoka. Vis dėlto faktas, kad skirtumas tarp sielos ir kūno matriarchati- 
nės kultūros yra žymiai labiau pabrėžiamas, negu kitų kultūrų. Sielos 
atradimas buvo didžiulis perversmas žmonijos kultūroje. Juo buvo pa- 
grįstas matriarchatininkų tikėjimas į pomirtinį gyvenimą, sielų keliavi- 
mo teorija, protėvių kultas ir mirusiųjų pagarba. Tai, ką kitos kultūros 
išvesdavo iš kitokių pažiūrų, matriarchatininkai išvedžiojo iš sielos sąvo- 
kos. Šiuo atžvilgiu W. Moockas teisingai pastebi, kad iš tikrųjų „žmoni- 
jai animizmas, kuris buvo apvaldęs dideles kultūras ir daugybę tautų, su- 
teikė daug pažiūrų ir žadinančių jėgų““. 

Sielų keliavimas yra pirmoji pažiūra, kurią žmonija gavo iš matriarcha- 
tinės kultūros. Matriarchatininkai yra įsitikinę, kad siela, palikusi vie- 
ną kūną, keliauja į kitą. Čia glūdi pagrindas platoniško sielos santy- 
kio su kūnu, kad kūnas yra tik sielos gyvenimo vieta, ne substancialus žmo- 
gaus pradas. Šitasai sielų keliavimo mokslas yra žymus pasakose visų tų 
tautų, kuriose matriarchatinis principas yra bent kiek stipresnis. Ypatin- 
gai ryškiai jis išeina aikštėn Indijos filosofijoje ir religijoje, nes indų kul- 
tūra yra atremta, kaip jau buvo minėta, į labai stiprų matriarchatinį 
sluogsnį. 

Protėvių garbinimas taip pat yra matriarchatinės religijos sudedamoji 

dalis ir sykiu susijusi su sielos sąvoka, specialiai su sielų keliavimu ir 
reinkarnacija. Jeigu žmogus tikrumoje nemiršta, tik jo siela pakeičia gy- 
venamąją vietą, yra visai natūralu pareikšti jam tam tikra pagarbą, susie- 
tą su tam tikrais daiktais arba tam tikromis vietomis. Santykiavimas sų 
mirusiomis dvasiomis todėl yra ryški religinė matriarchatinės kultūros 
žymė. Šituos santykius matriarchatininkai pareiškia labai ivairiai: auko- 
mis mirusiems, įvairiomis apeigomis, kurios turi mirusiųjų vėles nuteikti 
palankiai gyviesiems arba jas permaldauti, jeigu jos buvo įžeistos. Ap- 
skritai, matriarchatinė kultūra, kiek galėdama, stengėsi palaikyti gerus 
santykius su antgamtiniu pasauliu. 

Trečias matriarchatinės religijos bruožas yra jos misticizmas. Tote- 
mistinė religija yra maginio pobūdžio. Matriarchatinė religija slepia sa- 
vyje mistinių pradų. Totemistas stengiasi antgamtinį pasaulį priversti 
nusilenkti žmogui ir jam patarnauti per priežasčių atspėjimą, vadinasi ma- 
gijos būdu. Tai yra, pasakytume, moksliškas kelias, nes tarp mokslo it 
magijos, kaip gražiai įrodinėja Th. St. Gregory“, esama ankšto ry- 
šio. Tuo tarpu matriarchatininkas stengiasi įeiti į antgamtinį pasaulį ne 
mokslo, ne priežastiniu keliu, bet tiesioginio regėjimo, tiesioginio per- 
gyvenimo keliu. Tai jau yra ne magijos, bet mistikos kelias. Todėl mat- 
riarchatininkai daugiau rūpinasi ekstaze, negu burtais. Jeigu ir yra da- 
romos kokios nors, tarsi, maginės kombinacijos, tai tik tam, kad pažadin- 
tų žmogaus sielos galias, kad jį apsvaigintų ir tuo būdu sukeltų jame eks- 
tazę. Štai kodėl matriarchatinėje kultūroje klesti šamanizmas. Štai ko- 
dėl, kaip W. Moockas teigia, „svaiginamieji nuodai, geriamieji, valgomieji 
ir rūkomieji, yra matriarchatinės augmenų augintojų kultūros atradimas 
arba išradimas““0. Švebeldžiuojanti ant trikojo sėdinti apsvaigusi graikų 
pitija yra matriarchatinės mistikos simbolis. 

Su šituo mistiniu matriarchatinės religijos pobūdžiu siejasi ir religi- 
nės misterijos. Kiek totemistų kultas yra puošnus, didingas, nes jis vyks- 
ta saulės šviesoje, tiek matriarchatininkų kultas yra tamsus, paslaptingas 
jau tik dėl to, kad jis vyksta naktį. Paslaptingumas, mistingumas gaubia 
matriarchatinę religiją. Aukštosios kultūros, kaip eigiptiečių, graikų, reli- 
ginės misterijos turi savo šaknis matriarchatinės kultūros religijoje. 

Apskritai, matriarchatinės kultūros religija ir pasaulėžiūra iš vienos 
pusės turi savyje daug palinkimo į spiritualizmą, o iš kitos — į materializ- 
mą. Šitoks dualizmas kyla iš nemokėjimo suderinti žemės su dangumi, 
sielos su kūnu, žmogaus su Dievu. Dualizmas eina per visą matriarchati- 
nę kultūrą. Todėl kiek viena savo puse matriarchatinė kultūra buvo šalti- 
nis kilnių dalykų, kaip sielos nemirtingumas, intuityvinis regėjimas, idė- 
jų mokslas, tiek antra savo puse ji davė progos atsirasti visai eilei žemų 

dalykų, kaip panteizmas, nesveikas misticizmas, orgijų lydimos misterinės 
apeigos, kūninio vaisingumo per didelis vertinimas. Todėl W. Moockas 
ne be reikalo sako, kad „vargiai kurioje kitoje kultūroje yra šalia vienas 
kito tiek kilnių dalykų ir žemų, tiek skaistumo ir purvo, tiek dvasios gi- 
lumo ir plokštaus kvailumo, kaip kultūroje, kuri yra išaugusi iš iškreip- 
to kilnaus motiniškumo principo““?!. 


Baigiant matriarchatinės kultūros charakteristiką, reikia trumpai for- 
muluoti atskiras josios žymes: 

1. Matriarchatinės kultūros ūkio forma yra moters sukurtas ir jos 
vykdomas žemės darbas, iš kurio išaugo žemės nuosavybė. 

2. Matriarchatinės kultūros technika tarnauja apsigynimo ir žemės 
darbo reikalui. 

3. Matriarchatinės kultūros menas stilizuoja gamtinius motyvus, pasi- 
naudodamas geometrine linijų kombinacija ir vartodamas daugiausia aug- 
menų motyvus. 

4, Matriarchatinė šeima yra valdoma moters, kuri sukūrė kamieno kul- 
tūroje monogamiją ir sudrausmino į palaidumą linkusią vyro prigimtį. 

5. Matriarchatinis ugdymas yra skiriamas pirmoje eilėje mergaitėms, 
kurių iniciacijos turi privatinį, padėkos pobūdį. 

6. Matriarchatinė visuomenė yra šeiminio gyvenimo projekcija ir to- 
dėl organizuojasi tautos pavidalu. 

7. Matriarchatinė religija yra mėnulio garbinimas, turįs mistini pobū- 
dį, einąs sykiu su animizmu. 


II. MATRIARCHATINĖS KULTŪROS PAGRINDAI 
1. MOTERIšKOSIOS DVASIOS PRIMATAS 


Kalbant apie matriarchatinės kultūros atsiradimo priežastis, buvo mi- 
nėta, kad šitoji kultūra giliausias šaknis turi moteriškoje dvasioje, kad ji 
yra išaugusi iš moters prigimties gelmių ir kad išviršiniai dalykai, kaip 
moters atsidėjimas žemės darbui, buvo tiktai akstinas arba tiktai proga apsi- 
reikšti išvidiniam moters nusiteikimui. Todėl nagrinėjant matriarchati- 
nės kultūros pagrindus, ir reikia pirmoje eilėje sustoti ties moteriškosios 
dvasios primatu šioje kultūroje. Matriarchatinė kultūra yra moteriško- 
sios dvasios padaras. Moteriškoji dvasia yra šią kultūrą sukūrusi, moteriš- 
koji dvasia yra persunkusi visas šios kultūros sritis ir institucijas. Kiek 

totemistinė kultūra savimi apreiškia vyriškąjį žmogaus būtybės pradą, jo 
santykius su būtimi ir su gyvenimu, tiek matriarchatinė kultūra slepia 
savyje antrąjį žmogiškosios būtybės polių, parodydama, kaip jis pergy- 
vena būtį, kaip jis kuria ir kokiomis konkrečiomis formomis šitoji kūry- 
ba reiškiasi. Svarbesnių matriarchatinės kultūros apraiškų analizė mums 
kaip tik ir turės parodyti, kad iš tikro šioje kultūroje glūdi kitoks gyve- 
nimo supratimas ir kitoki kūrybiniai principai. Iš kitos pusės, šitoji ana- 
lizė mums patvirtins ir kitą teigimą, kad matriarchatinė kultūra yra vie- 
našališkas moteriškojo principo išvystymas ir kad ji, kaip ir totemistinė, 
sudaro žmonijos istorijoje papildo reikalaujantį kultūrinį tipą. 


a. Moteriškosios kultūros bruožai 


W. Moockas labai teisingai yra pasakęs, kad „kultūra yra žmogaus 
ženklas“!. Kitaip sakant, kultūra apreiškia savimi žmogų: jo nusiteiki- 
mą, jo pažiūras, jo norus ir jo kūrybinę linkmę. „Jei kultūra kyla iš gi- 
liausios žmogaus esmės ir yra ypatingas jo žygis, papildo Moockas pir- 
mesnę savo mintį, tai kultūra turi būti tokia, koks yra žmogus“Ž. Šituo 
principu vaduodamiesi, mes anksčiau ir teigėme, kad kultūra turi esmi- 
nio ryšio su žmogaus lytimi. Žmogaus lytis diferencijuoja ir apsprendžia 
bendrąjį žmogiškumą, tuo pačiu diferencijuodama ir apspręsdama kultū- 
rą. Štai dėl ko vyro kuriama kultūra yra kitokia, negu moters. Nagrinė- 
dami totemistinės kultūros pagrindus, mes juose ieškojome vyriškosios 
kultūros žymių ir vyriškosios dvasios apraiškų. Šiuo tarpu mums tenka 
matriarchatinėje kultūroje paieškoti moteriškosios kultūros bruožų, pir- 
ma juos charakterizuojant, išvedant iš moters dvasios struktūros ir josios 
santykių su būtimi, 

Vyriškąjį principą esame apibūdinę, kaip aktyvumo pradą, kuriam 
būtis yra suskaldyta, kuriam idėja yra šalia jo ir šalia būties ir kuris sa- 
vo kūryba stengiasi nugalėti būties suskilimą, realizuodamas joje idėją. Iš 
šito pagrindinio bruožo mes išvedėme vyriškosios kūrybos žymes: objek- 
tyvavimą, formavimą ir specializavimą.  Moteriškasis principas, būdamas 
priešingas vyriškajam ir sudarydamas su juo poliarinius santykius, ki- 
taip santykiuoja su būtimi, tuo pačiu kitaip žmogų nuteikia kūrybai ir 
kitaip lenkia jį kurti. Tarp vyriškojo ir moteriškojo principo įvyksta 
tam tikra įtampa, ir tik šioje įtampoje žmogiškoji būtybė pasiekia savo pil- 
natvės. 

Moteriškasis principas visame gyvenime reiškia receptyvumo pradą. 
Receptyvumas anaiptol nėra pasyvumas. Jis taip pat yra veikimas, tik 
kitoks. Receptyvus veikimas yra daugiau išvidinis, įcentrinis. Jis dau- 

giau viską ima į receptyviojo poliaus vidų, sujungia prisiimtus elemen- 
tus, suveda juos vienybėn ir subendrina. Tai yra „Kraft der Ruhe“, kaip 
receptyvųjį veikimą yra pavadinusi sesuo Th. A. Walterš. Žmogaus dvasia 
yra dinamiška pačioje savo esmėje. Todėl ji pasyvi negali būti nieka- 
dos. Ji tik gali veikti arba daugiau išviršiniu būdu, eidama iš savęs į 0b- 
jektyvinį pasaulį, arba daugiau išvidiniu būdu, eidama nuo objektyvinio 
pasaulio į save. Pirmasis veikimo būdas yra vyriškasis, ir jį mes vadina- 
me aktyvumu. Antrasis būdas yra moteriškasis, ir jį mes vadiname re- 
ceptyvumu., 

Savotiškas moteriškojo principo veikimo būdas kyla iš moters santy- 
kių su būtimi ir su idėja. Vyras, kaip esame anksčiau minėję, būtį pergy- 
vena, kaip suskilusią, kaip daugingą savyje. Jis tam tikra prasme yra me- 
chanistas. Tuo tarpu moteriai būtis yra vieninga. Jai ji nėra sudėta iš 
atskirų dalių, nėra suma, bet savotiškas organizmas, kuriame visi nariai 
sudaro organišką bendruomenę. Moteriai gyvenimas nėra suma, bet vi- 
suma. Organiškas pasaulio ir gyvenimo supratimas iš esmės yra susijęs 
su moteriškosios dvasios struktūra. Vyras pasaulio ir gyvenimo vienybę 
išsikovoja. Moteriai ji yra duota pačios prigimties. Objekto subjekto 
dualizmas moteriai nėra toji pirmykštė gyvenimo kategorija, kaip vyrui. 
Todėl ir moters panašumas į vaiką, apsireiškiąs net ir fizinėje josios 
struktūroje, kaip tik turi savo šaknis šiame dualizmo nejautime arba po- 
zityviame būties vienybės pergyvenime. Kaip vaikas gyvena vienybėje 
su aplinka ir su pačiu savimi, taip ir moteris savo viduje jaučiasi, kaip 
namie. Tuo tarpu vyras, pasak Simmelio, „savo namus turi šalia savęs“*. 

Iš čia kyla ir kitoki moters santykiai su idėja. Vyrui idėja yra šalia 
būties. Ji reiškia jam begalinį uždavinį, kurį jis jaučia esąs pašauktas at- 
likti. Idėja stovi priešais vyrą, jį kviečia ir įpareigoja. Tuo tarpu mo- 
teriai būtis ir idėja glūdi organiškoje sintezėje. Jai šie du dalykai yra 
net tas pats. Jeigu moteris turi idėją, tai šitoji idėja suauga su visa jos 
būtybe, ji tampa josios dalimi. Štai kodėl moteris negali vykdyti idėjos 
tik išviršiniu būdu, kaip vyras, ir štai dėl ko moteriai idėjos praradimas 
reiškia visos jos būtybės perversmą. 

Toksai moters nusiteikimas būties ir idėjos atžvilgiu, kilęs iš moters 
receptyvumo, savaime apsprendžia ir moters kūrybą kultūrinėje srityje. 
Kad moteris yra kūrybiška, apie tai negali būti nė kalbos, nes kūrybišku- 
mas yra esminė žmogiškosios dvasios žymė. Bet šitas kūrybiškumas yra 
kitoks, negu vyro. Vyras, būdamas aktyvus, pergyvendamas būtį, kaip 
daugingą, stengiasi idėją realizuoti objektyviniais pavidalais, stengiasi 
savo kūriniams suteikti tobulą formą, stengiasi kurti atskirose srityse; ki- 
kitaip sakant, jo kūryba eina objektyvavimo, formavimo ir specializavimo 

linkme. Tuo tarpu iš moters dvasinės struktūros, iš josios pasaulio per- 
gyvenimo ir santykių su būtimi kyla jau kitokios žymės. 

Pirmutinė moters kūrybos žymė yra subjektyvumas, kaip priešginybė 
vyro objektyvumui. Bet šitie du žodžiai — subjektyvumas ir objektyvu- 
mas — reikia imti ne groseologine, o ontologine prasme. Vadinasi, mo- 
ters kūryba yra subjektyvi ta prasme, kad ji vyksta daugiau subjekto vi- 
duje, kad ji yra daugiau asmens, negu daikto kūrimas, daugiau Personen. 
— negu Sachkultur. Vyras, kaip savo buvime, taip ir kūrime yra išcentri- 
nis: iš savęs Jis eina į paviršių. Moteris visais atžvilgiais yra įcentrinė: 
ji iš paviršiaus eina į vidų. Šita prasme moters kūryba ir visa jos kultūra 
yra subjektyvi, vadinasi, ji stengiasi reikštis ne objektyviais regimais 
laimėjimais, bet pasilikti subjekto viduje, formuoti žmogaus asmenį ir 
žmogaus dvasią. Todėl moteriai yra sunkiai suprantamos vyro pastangos 
veržtis į išviršinį pasaulį, jame pasižymėti, ji nugalėti, sukurti išviršinių 
gėrybių. Moteris savo kūrybai renkasi tas sritis, kuriose ji gali kurti 
daugiau viduje, kuriose ji gali formuoti ne daiktą, bet gyvą asmenį, ku- 
riose ji gali susilieti su gyva siela. Todėl ugdymas, karitatyvinis vei- 
kimas, namų darbai yra tikroji moters kūrybos dirva. 

Priešais formalinį vyro kultūros pobūdį moteris pastato materialinį. 
Kiek vyro kultūra yra formos kultūra, tiek moters kultūra yra turinio 
kultūra. Vyras savo kūryboje linksta į formą dėl to, kad būtis gali būti 
sujungta tiktai formos vieningumu, o šito būties sujungimo vyras kaip 
tik ir siekia. Tuo tarpu moteriai, kuri būtį pergyvena, kaip vieningą, nė- 
ra reikalo ieškoti formos elementų. Ti todėl kreipia daugiau dėmesio į 
turinį. Josios kūryboje turinio elementas ima viršų ant formos elemento. 
Moters kultūra, todėl visados yra daugiau išraiškos, negu pavidalo kultūra. 
Moteris nori simboliškai, alegoriškai ar kaip kitaip pasakyti tam tikrą min- 
ti, išreikšti tam tikrą idėją. Tobula forma josios niekados nepatenkina. Ji 
siekia savotiško idealo, kurį savo kūriniuose ji dažnai išreiškia simboliškai. 
Todėl simbolis yra nuolatinis moters kultūros palydovas. 

Vyras, kreipdamas ypatingo dėmesio į formą, yra priverstas imti sa- 
vo kūrybai atskirus objektus ar atskiras sritis, nes visumai formos uždėti 
negalima. Todėl vyro kūryba savaime eina specializacijos linkme. Tuo 
tarpu moteris, kuriai forma yra antroje vietoje, kaip tik šitos specializa- 
cijos nemėgsta. Atiduodama pirmenybę turiniui, ji savaime esti veda- 
ma į visumą, nes turinys tikrai apsireiškia tik visumoje. Kiekviena spe- 
ciali sritis, kiekvienas atskiras objektas gali tobulai išreikšti formą, bet 
pats vienas jis negali tobulai išreikšti viso turinio, nes turinio pilnatvę 
gali apimti ir išsemti tiktai visuma. Todėl moteriškoji kultūra visados 
yra bendrumos ir visumos kultūra. Moteris būties neskaldo, bet ją jungia 
ir bendrina. Moteriai gyvenimo suskaldymas ir suspecializavimas yra ne- 
pakeliamas. Visa moters būtybė, visas josios veikimas yra susijęs su vie- 


A. Maceina: Matriarchatinė kultūra 121 


nijančiu būties ir gyvenimo centru, todėl kiekvienas atitrūkimas nuo šito 
centro jai yra sunkus. Moteris negali būti specialistė savo kūryboje. Jei 
moteris pereina į kokią nors specialę sritį, jei jos kūryba pradeda apsi- 
reikšti tiktai viena kuria siaura sritimi, ji virsta amatininke, ne kūrėja. 
Kaip kūrėja, ji gali gyventi tiktai ryšium su gyvenimo visuma. Juo gy- 
venimas labiau skaldosi ir šakojasi, tuo yra sunkiau moteriai apreikšti ku- 
riamąją savo galią. 

Trys dar yra pagrindiniai moteriškosios kultūros bruožai: 1. subjek- 
tyvumas arba linkimas kurti subjekto viduje, tobulinant jo prigimti, 2. tu- 
riningumas arba linkimas pabrėžti savoje kūryboje turinio elementą, 3. 
bendrumas arba linkimas sava kūryba apimti visą gyvenimą ir sujungti visas 
jo sritis. Šitie bruožai, galima manyti, turi būti ir matriarchatinėje kultū- 
roje. Jų susekimas ir atskleidimas kaip tik ir parodys, kad matriarchatinė 
kultūra iš tikro yra ne kokių nors atsitiktinių išviršinių aplinkybių pada- 
ras, bet gili moteriškosios dvasios primato apraiška. 


b. Žemės darbas ir moters ryšys su augmenimi 


Žemės darbas ir augmenų auginimas yra, kaip jau esame matę, vienas 
iš charakteringiausių matriarchatinės kultūros bruožų. Modernioji etno- 
logija šiandien yra nustačiusi, kad visos žemdirbės tautos savo kultūros 
gelmėse turi matriarchatinės kultūros liekanų. Apatinis žemdirbių tautų 
kultūros sluoksnis visados yra moteriškas. Vadinasi, žemės darbas su mo- 
ters gyvenimu yra susijęs daug labiau ir daug organiškiau, negu iš sykio 
atrodo. Jeigu šiandien moteris žemės nedirba, tai ne dėl to, kad jai tas 
darbas nepatiktų, bet dėl to, kad aukštoji kultūra esmingai pakeitė žemės 
darbo formas. Aukštosios kultūros žemės darbas yra jau žemės reforma- 
vimas, vadinasi, vyriškas darbo būdas. Tuo tarpu pirmykštis žemės darbas 
buvo žemės globojimas. 

Noras globoti yra pirmykštis moters noras. Globos idėja yra atėjusi į 
žmonių gyvenimą iš moters. Moteris, tapdama motina, savaime suauga su 
svetima gyvybe ir pačios prigimties yra stumiama šita gyvybe rūpintis. 
Todėl moteris pirmiau, negu vyras, patiria globojančios meilės paslaptį. 
Moteris pirmiau, negu vyras, peržengia ankštas savo Aš sienas ir pradeda 
rūpintis kitais. Ji anksčiau, negu vyras, stengiasi pagražinti svetimą gy- 
venimą, patlaryti ji malonesnį ir laimingesnį. Kito laimės reikalai, net už- 
mirštant save ir savęs išsižadant, yra moters dvasios išradimas. Todėl vi- 
sais amžiais moteris buvo laikoma vargšų globėja, skurdo šalintoja, našlai- 
čių penėtoja“, nusiminusių guodėja ir raudotoja laidotuvių metu. Globojan- 
tis bruožas eina per visus moters darbus. Visa moteriškoji kultūra yra glo- 
bos ir paguodos kultūra. Vyro uždaviniai siekia antžemišką pasaulį. Jie 

yra už šio gyvenimo. Moters kultūra pasilieka šiame gyvenime ir šiame 
pasaulyje. Moteris visų pirma nori šį regimą, konkretų gyvenimą padaryti 
žmoniškesnį. 

Dėl to moters globa apima visą būtį ir visus būties laipsnius. Mote- 
ris yra susijusi ne tik su Dievu, bet ir su gamta. Moteris globoja visus, 
su kuriais tik tenka jai susidurti. Kūdikiai ir silpnieji nėra vieninteliai 
josios globos objektai. Ji globoja gamtą, pirmoje eilėje augmenis, paskui 
ir gyvulius. Charakteringa, kaip pastebi Bachofenas, kad matriarchatinė- 
je kultūroje buvo baudžiama ir už gyvulių sužeidimą. Pirmykštėje kultū- 
roje, kada žmogus su gamta buvo ypatingai suaugęs, moters globa gamtą 
kaip tik ypatingai ir lietė. Reikia atsiminti, kad matriarchatinė kultūra 
priklauso tam tarpsniui, kada žmogus su gamta jautėsi, kaip lygus su 1y- 
giu, kada jis gamtą pergyveno, kaip savo seserį. Todėl globojančioji mo- 
ters meilė gamtoje rado tinkamą savo objektą ir išvystė savo jėgą. 

Čia kaip tik ir glūdi pirmykščio žemės darbo paslaptis. Moteris ėmė- 
si žemės darbo dėl to, kad ji norėjo ją globoti, Šiandien žemė yra dirbama 
ir kultyvuojama tikrąja šio žodžio prasme. Šiandien mes įdedame į žemę 
savo idėjas, savo teorijas, mes žemę formuojame ir racionalizuojame, Mo- 
dernusis ūkis jau yra sutechnintas, suracionalintas ir sumechanintas daly- 
kas, nes šio ūkio valdovas šiandien yra vyras. Tuo tarpu pirmykštis ūkis 
buvo kitoks, ir žemės darbas pirminėje kultūroje turėjo kitokios prasmės. 
Moteris, kuri pirmoji pradėjo dirbti žemę, ėjo į šį darbą su visai kitokiu 
nusistatymu, negu šiandieninis vyras. Šiandien vyras stengiasi žemę pri- 
versti, kad ji duotų kuo daugiausiai vaisių. Pirmykščiame darbe tokios 
prievartos nebuvo jau tik dėl to, kad nebuvo priemonių forsuoti žemės 
vaisingumui. Šitas vaisingumas buvo natūralus. Pirmykštė žemė pati gim- 
dė ir želdė augmenis ir jų rūšis tokias, kokias ji, jeigu taip galima būtų 
pasakyti, „norėjo“. Moteris organiškai susijungė su šituo žemės vaisin- 
gumu. Ji žemės nevertė, bet tik ją globojo ir prižiūrėjo, kad reikalingi 
augmens nebūtų nustelbti, kad laiku jie būtų nuimti ir pasėti. Pirmykštė 
moteris buvo žemės ir josios vaisių globotoja. Savo išmintimi ji prisidėjo 
prie gamtinės kuriamosios galios ir stengėsi šiai galiai pagelbėti. Pirmykš- 
tis žemės darbas buvo ne tiek žemės dirbimas, kiek josios globojimas. Pir- 
mykštis ūkiškas moters veikimas giliausia savo esme buvo ne ekoncminis, 
bet karitatyvinis veikimas. Štai dėl ko moteris pasirinko žemės darbą, nes 
augmenų dygimas, jų augimas, jų priežiūra buvo artimiausias dalyks moters 
širdžiai. Čia ji matė prasmingą panašumą ir artimumą su savo pačios vai- 
sių prasidėjimu, gimimu ir augimu. Žemės darbas matriarchatinėje kultū- 
roje nebuvo atsitiktinis dalykas, bet kilęs iš pačių moters dvasios gelmių. 

Moters ryšys su žemės darbu pirminėje kultūroje etnologijos yra 1a- 
bai vertinamas ir pabrėžiamas. Sykiu pabrėžiama, kad su žemės darbo iš- 
slinkimu iš moters rankų liovėsi ir moters galia, sunyko matriarchatinė 

kultūra, kurios vietą užėmė kitos kultūros: totemistinė arba nomadinė. 
Etnologija nurodo, kad žemės darbas ištrūko iš moters rankų dėl to, kad 
pasikeitė žemės dirbimo priemonės ir sykiu su jomis dirbimo formos. Nuo 
paprastos lazdos, vėliau nuo kastuvo ir kauptuvo pereita prie arklo, ir ark- 
lo kultūra (Pilugkultur) buvo matriarchato nuosmūkio ženklas. Tai ne- 
reiškia, kad moteris negalėjo pasinaudoti arklu, tuo labiau, kaip pirmykš- 
tis arklas buvo medinis*e. Arklo įvedimas reiškė žemes darbo formos pa- 
keitimą. Nuo paprasto moteriško žemės globojimo pereita prie vyriško 
žemės formavimo. Arklas žemės darbą sumechanino. juo dirbama žemė jau 
nebebuvo globojama. Ji buvo priverčiama duoti vaisių, nes josios natūralus 
vaisingumas žmogaus pastangomis buvo padidinamas, pertvarkomas ir per- 
keičiamas. Su arklo kultūra žemės darbas perėjo į visai naują savo išsivys- 
tymo tarpsnį. Moteriai šitoks žemės formavimas nebuvo savas. Todėl ji 
vis mažiau jame dalyvavo, ir žemės darbas tuo metu išsprūdo iš moters ran- 
kų. Su tuo žlugo ir matriarchatas. 

Taip pat su žemės darbu etnologai sieja ir matriarchatinės kultūros 
sėslumą. Sėslumą W. Schmidtas vadina „sąlyga bet kokiai kultūrinei pa- 
žangai““, Kultūra gali išsivystyti tik tada, kai žmogus prisiriša prie žemės, 
kai jis sustoja vienoje vietoje, kai jis nėra varinėjamas amžino nerimo kla- 
joti po visą erdvę. Nomadinė kultūra virto aukštąja kultūra tik tada, kai ji 
susijungė su matriarchatine derlingų slėnių kultūra ir tuo būdu pasidarė 
sėsli. Šiuo tad atžvilgiu matriarchatinės kultūros sėslumas turėjo nepapras- 
tos reikšmės žmonijos kultūros pažangai. Moteris išmokė žmogų būti sės- 
liu, gyventi toje pačioje vietoje, moteris pririšo žmogų ar žmoniją prie 
žemės. Bet ji taip darė taip pat savo prigimties verčiama. Etnologai mano, 
kad matriarchatinis sėslumas buvo žemės darbo reikalavimas. Tai yra visiš- 
kai tiesa. Bet žemės darbas nėra giliausias sėslumo pagrindas. Ir sėslumas 
ir pats žemės darbas yra moteriškosios dvasios nusiteikimas ir moteriško- 
sios dvasios struktūros išraiška. Moteris pačia savo esme yra sėsli, nes ji yra 
receptyvinis pradas. Ji yra toji, pasak sesers A. Walter, „ramybės jėga“, kuri 
linksta globoti, linksta kurti savo viduje, todėl reikalauja rimties ir susitel- 
kimo. Šiuo atžvilgiu E. Bermannas teisingai sako, kad „motiniškoji mote- 
ris, savo prigimto paskyrimo vedama, sukūrė namus, žemės darbą ir sėslu- 
mą, kad galėtų ramiai gimdyti kūdikius ir juos auklėti. Tuo tarpu vyras 
klajojo, stumiamas nomadiškos pažinimo dvasios“. Moters veikimas, kaip 
buvo minėta, yra įcentrinis: nuo išviršinio pasaulio jis eina į žmogaus dva- 
sios vidų. Todėl su monadizmu jis visiškai nesiderina. Štai kodėl matriar- 
chatinė kultūra buvo sėsli. Moters dvasios nusiteikimas kurti dvasios vidu- 


Sa. Net sakoma, kad moteris buvo pirmoji, kuri šį arklą traukė, Čia turima gal- 
voje moters paversimas matriarchato smukimo metu. 

6, Volker u. Kulturen III, 289 p. 

7. Erkenntnisgeist und Muttergeist, 240 p. 

je, jos linkimas globoti, auklėti ir gimdyti yra giliausia sėslumo priežastis. 
Sėslumas matriarchatinei kultūrai nėra atsitiktinis, bet esminis bruožas. 

Su žemės darbu siejasi augmenų auginimas. Čia taip pat reikia pastebėti, 
kad augmenų auginimas yra laikomas esminiu matriarchatinės kultūros 
bruožu, ir kur šito auginimo nėra, pavyzdžiui Australijoje, ten matriarchati- 
nė kultūra laikoma išsigimusia (W. Schmidt). Be abejo, pasirinkdama eko- 
nominio savo veikimo forma žemės darbą, moteris tuo pačiu buvo nukreipta 
ir į augmenis. Vis dėlto šitas nukrypimas atitiko ir jos dvasinę prigimtį. 
Tarp moters ir augmens yra ankštas ryšys, kaip tarp vyro ir gyvulio. Aug- 
meninis principas gamtos srityje ir moteriškasis principas dvasios srityje 
atstovauja toms pačicms funkcijoms ir tai pačiai prasmei. O Spengleris savo 
veikale „Untergang des Abendlandes“, išvystydamas savo teoriją apie kul- 
tūros sielą, atkreipė dėmesio į kosminį augmens pobūdį. Pasak Spenglerio, 
skirtumas tarp gyvulio ir augmens yra tas, kad gyvulys yra pasaulis savyje 
ir sau. Tai yra mikrokosmas. Tuo tarpu augmuo yra suaugęs su aplinka: su 
žeme ir su oru, vadinasi, yra susijungęs į visą kosmą. Jis yra makrokosmas. 
Jis gyvena ne tiek sau, kiek kosminiam uždaviniui“, Čia tuojau galima pa- 
stebėti tam tikro panašumo su moteriškuoju principu. Jau filosofijoje seno- 
kai glūdi mintis, kad vyriškasis principas atstovauja asmeniniam — indivi- 
dualiniam, o moteriškasis kosminiam — bendruomeniniam pradui. Vyras 
yra mažas pasaulėlis, mikrokosmas, kuris gyvena sau, kuris linksta noma- 
diškai judėti ir kurti šalia savęs. Tuo tarpu moteris daugiau gyvena kitiems. 
Ji turi gilių ryšių su visa būtimi jau tik dėl to, kad ji šitą būtį pergyvena, 
kaip vieningą. Šiuo atžvilgiu moteris turi makrokosminio pobūdžio. N. Ber- 
diajevas sako, kad „žmogus — vyras tik per moterį yra susiejamas su gam- 
ta (192 p.), su kosmu; pasilikęs šalia moters, jis atitrūktų nuo pasaulio sie- 
los, nuo motinos žemės“?. Charakteringa, kad pasaulio siela poetų ir filoso- 
fų vizijose yra visados vaizduojama moters pavidalu. Šitas moters kosmiš- 
kumas kaip tik ir priartina moteriškąjį principą prie augmeninio principo. 
Abu juodu išreiškia tą pačią bendruomeninę būties pusę. 

Abu juodu turi ir tą pačią prasmę. Augmeninio gyvenimo prasmė yra 
gimdymas. Dauginimosi procesu išsisemia visas augmens gyvenimas. Aug- 
muo tam tikra prasme iš esmės yra motiniškas pradas. Todėl augmens gim- 
dymas yra absoliučiai skaistus, nes jis yra gimdymas savyje, be jokių paša- 
linių elementų iš jausmų ar valios srities, kas yra randama gyvuliuose ir 
žmoguje. Bet su gimdymu esmingai yra susijusi ir moteris. Tiesa, moteriai 
nėra charakteringas fizinis gimdymas. Bet moteriai yra charakteringas mo- 
tiniškumas. Moteris yra motina ligi giliausių savo dvasios gelmių, vadina- 
si, gimdanti, nes motiniškas principas kaip tik dėl to toks ir yra, kad jis 
reiškia gimdymą. Moteris gimdo savo kūnu ir savo dvasia. Gimdymo funk- 


8. Pig. II, 3 p. 
9. Der Sinn des Schaffens, 192--193 p. Tibingen 1927. 

cija yra susijusi su visa moters dvasios ir kūno struktūra. Ir šioje tad srity- 
je moteriškasis ir augmeninis principas reiškia tą pačią prasmę: gimdyti. 
Tik augmuo yra esmingas gimdomasis principas gamtos srityje, o moteris 
yra esmingas gimdomasis principas dvasios srityje. 


Ankšta analogija yra taip pat tarp augmens ir moters kūrybos. Augmuo 
yra kūrybiškas, kaip ir kiekvienas gyvas daiktas. Bet šitoji jo kūryba yra 
gana savotiška. Augmens kūryba iš esmės yra autokreacija. Teigu sakoma, 
kad augmens paskyrimas yra keisti negyvąją medžiagą!“, tai šitas keitimas 
augmens kūryboje vyksta grynai viduje. Augmuo kuria pats savyje ir pats 
save. Jo kūryba nesikristalizuoja šalia jo regimais pavidalais. Objektyvinių 
gėrybių, esančių šalia kūrėjo, pirmas pradeda kurti tiktai gyvulys. Augmens 
kūryba neperžengia jo būtybės sienų. Tai esmingai išvidinė kūryba. Aug- 
muo įtraukia į save pašalinę medžiagą ir ją savyje formuoja bei pasilieka. 
Čia vėl mes matome ankštą paralelę su moters kūryba. Moteris taip pat 
kuria savo viduje. Josios kūryba taip pat nesikristalizuoja šalia josios. Tai 
taip pat yra autokreacija. Moters objektyviniai laimėjimai niekados neati- 
trūksta nuo josios pačios. Todėl moteris geriausiai apreiškia kūrybinę savo 
galią kaip tik ten, kur kūryba yra daugiau išvidinė. Moteris menkai yra 
pajėgi tokiose srityse, kuriose objektyviniai laimėjimai turi būtinai pasi- 
likti kūrėjui transcendentūs, kaip technikos, visuomenės, plastinio meno, 
mokslo srityje. Moters kūryba vyksta augmenišku būdu. Jeigu ieškotume 
palyginimų, galėtume pasakyti, kad moteris nesuka lizdo, kaip paukštis, 
ir nestato namelio, kaip bebras, bet ji absorbuoja aplinkui esančią medžiagą, 
kaip medis, ir ją paverčia žiedais ir vaisiais. 

Šitas moteriškojo ir augmeninio principų nagrinėjimas parodo, kad 
pirmykštė moteris pasirinko augmenų auginimą ne tik dėl to, kad ji dirbo 
žemę, bet kad ji savo pasąmonės gelmėse jautė tam tikrą artimumą su aug- 
menimi. Kaip vyras — totemistas gyvulį pergyveno, kaip kaž ką sau artimą, 
taip lygiai ir moteris augmenyje matė savo būties atspindį. Kamieno kul- 
tūros žmogus, būdamas gamtos brolis ir su gamta santykiuodamas, kaip ly- 
gus su lygiu, gerai žinojo, kokios gamtos sritys turi su juo bendrų būties 
principų. Todėl mums dabar keista atrodo, kad vyriškoji kultūra turėjo ypa- 
tingų ryšių su gyvuliais, o moteriškoji kultūra su augmenimis. Bet ano 
meto Žmogui šitie ryšiai buvo savaime suprantamas dalykas. Vyras ypa- 
tingai ankštai santykiavo su gyvuliu, nes jis jautė, kad gyvuliškas principas 
yra tas pat, kas ir vyriškasis, kad vyras dvasios srityje atstovauja tai pačiai 
būties struktūrai, kaip gyvulys gamtos srityje. Moteris ypatingai ankštai 
susilietė su augmenimis, nes ji taip pat jautė, kad tarp jos ir augmeninio 
principo esama gilaus kosminio atitikimo. 


10, Plg. H. Conrad — Martius, Die Seele der Pflanze, Breslau 1934, 

c. Mėnulio kultas 


Priešais vyriškąjį saulės kultą ir priešais soliarinę mitologiją matriar 
chatinė kultūra pastato mėnulio kultą ir lunarinę mitologiją. Jau tik viena 
šitoji aiški priešginybė rodo, kad mėnulio kultas turi turėti gilios prasmės, 
kad jis yra moteriškosios dvasios padiktuotas. Jeigu kamieno kultūroje per- 
siskirdamos lytys savo garbinimo objektais pasirinko du mums arčiausiai 
pažįstamus astronominius kūnus, tai čia nebuvo pripuolamas atsitikimas, 
bet tai ištriško iš pačių vyro ir moters gelmių. 

Etnologija turi du mėnulio kulto aiškinimus. Visų pirma sakoma, kad 
mėnulio kultas yra susijęs su mėnesinėmis atmainomis moters organizme. 
Moteris pastebėjusi tam tikrą ryšį tarp perijodinių savo susirgimų ir mė- 
nulio ir tuo pačiu pradėjusi ieškoti priežasties tarp jų ryšio. Pirmykščio 
žmogaus fantazija padariusi, kad šitasai ryšys buvo palaikytas antgamtiniu 
ir mėnulis buvo pradėtas garbinti. Aiškinimas gana silpnas. Kad moters 
mėnesinės atmainos gali sutapti su mėnulio fazėmis, tai tiesa. Bet netiesa, 
kad jos turi sutapti ir kad faktiškai visados sutampa. Mėnesinės atmainos 
moters organizme visų pirma nėra pastovios. Jos pamažu kinta taip, kad 
moteriai jos nesikartoja visados tuo pačiu metu. Iš kitos pusės, jų periodo 
ilgumas yra individualus: nuo 26 ligi 32 dienų. Todėl šitas atmainas 
masiškai suderinti su mėnulio atmainomis yra neįmanoma. Suderini- 
mas gali pasitaikyti tik vienam kitam asmeniui ir tai nevisą laiką. Todėl 
šitas pirmutinis aiškinimas neišsilaiko. Nedaug kas jį šiandien ir naudoja. 

Marija Pancritius yra davusi kitą aiškinimą. Pasak jos, mėnulis mote- 
riai padėjęs skaičiuoti laiką trumpais tarpsniais. Moteriai skaičiavimas me- 
tais buvęs per ilgas. Jai reikėję trumpesnio mato, nes ji turėjusi „stebėti au- 
gančias būtybes“ (augmenis, kūdikius...). Mėnulis čia jai atėjęs į pagalba“. 
Vėliau nuo tokio grynai praktinio panaudojimo moteris perėjusi prie mė- 
nulio garbinimo. Šitas aiškinimas taip pat neturi stipraus pagrindo. Mėnu- 
lis, kaip laiko skaičiavimo matas, yra žinomas visuose kultūros cikluose, ne 
tik matriarchatiniame. Vis dėlto kitos kultūros jo nepradėjo garbinti. Ma- 
tyt, kad vieno tik laiko skaičiavimo nepakanka. "Todėl W. Hirschbergas, 
kritikuodamas Marijos Prancrius pažiūrą, ir pastebi, kad „prielaidai, jog 
moteris yra išradusi mėnulio skriejimą padalinti savaitėmis, neturi jokio 
artimesnio pagrindimo“*?, Todėl reikia mums ieškoti kitokio aiškinimo. 

Mėnulio kultas nėra moteriai pripuolamas dalykas, kaip ir vyrui saulės 
kultas. Jau Genezėje pasakyta, kad mėnulis yra nakties žiburys. Tuo tarpu 
tarp nakties ir moters dvasinės struktūros esama organiškų ryšių. Diena ir 
naktis nėra tiktai astronominės apraiškos, Tai dviejų būties polių simboliai, 
simboliai dviejų santykiuosenų su būtimi. Jau ankščiau, kalbant apie saulės 


11, Plg. Anthropos, 888 p. 1930. 
12. Anthropos, 467 p. 1931. 

kultą, buvo minėta, kad diena yra racionalistinio pažinimo sąlyga, nes ji sa- 
vo šviesa daiktus suskaldo ir jų paviršiaus žymes iškelia aikštėn. Naktis 
elgiasi priešingai. Naktį visi daiktai atrodo viena. Nakties šviesa, menka 
savo laipsniu ir reflektorinė savo pobūdžiu, naikina individualinius daiktų 
kontūrus, daiktų ribas ir jų skirtybes. Nakties pasaulis pasidaro vieningumo 
ir bendrumo pasaulis. Dėl to vyriškasis ratio naktį veikia sunkiai, nes jis 
suvokia tik tai, kas yra atskira. Tuo tarpu šito atskirumo nakties metu esti 
kuo mažiausiai. Naktį, tarsi, dingsta daiktų paviršius ir atsiveria daiktų 
esmė. N. Berdiajevas, nagrinėdamas rusų poeto Tiučevo vizijas, yra padaręs 
nemaža gilių pastabų apie naktį, kurios mums patarnaus nakties prasmei ir 
josios simboliškumui suprasti. „Naktis nėra mažiau nuostabi, kaip diena; 
ji nėra mažiau Dievo; žvaigždžių spindėjimas ją apšviečia, ir naktis turi 
tokių apreiškimų, kurių nežino diena. Naktis turi daugiau artimumo (91 
p.) su pradžios misterija, kaip diena. Bedugnė (Jokūbo Boehmes Ungrund) 
atsiveria tik naktį. Tuo tarpu diena užtraukia ant jos uždangą (92 p.)... 
Naktis labiau priklauso metafizikai, ontologijai, negu diena (93 p.)... Atsi- 
minkime tiktai Mykolo Angelo naktį (moters skulptūra prie Julijaus II 
karsto, A. M.). Kaip jis ją garbino! Galimas daiktas, kad diena mus vargina, 
kad dienos tvanka mus padaro ištižusiais, kad pati dienos energija išsisemia, 
kad dienos uždanga įra. Tuomet tasai, kuris gyveno paviršiuje, gali būti 
pagautas stipraus noro susijungti su būties šaltiniu, su josios šaknimis. Pats 
judėjimo į gelmes vyksmas reikalauja užgesinti dienos šviesą ir pasinerti 
tamsoje“13, Šitomis mintimis Berdiajevas nori pasakyti, kad būties gelmių 
pažinimas ir bendravimas su pačiomis būties misterijomis vyksta ne dienos, 
bet nakties sferoje. Naktis yra šito bendravimo laikas ir sąlyga. 


Bet būties gelmių pažinimas ir bendravimas su būties misterijomis 
anaiptol nėra racionalinis dalykas. Diskursyviniam pažinimui daikto 
gelmės yra neprieinamos, ir ratio misterijų nepakenčia. Į daiktų gelmes 
įsikrauna tiktai intuicija. Intuicija nėra ratio dalykas. Intuicija yra tiesio- 
ginis pačios žmogaus dvasios susilietimas su daikais pažinimo aktu. Tai 
dvasios atsivėrimas būčiai. Naktis kaip tik ir yra geriausia tokiam atsivėri- 
mui sąlyga. Dienos metu žmogų paprastai užplūsta daugybė atskirų, smul- 
kių, suskaldytų įspūdžių. Žmogus, tuomet, Goethės žodžiais tariant, turi 
rankose dalis, bet jam trūksta visumos. Tuo tarpu naktį šitos dalys 
išnyksta. Visos individualinės skirtybės yra nulyginamos. Žmogus čia pati- 
ria būtį tokia, kokia ji yra. Jis patiria patį būties branduolį, pačias būties 
gelmes. Jis tuomet santyikauja ne su atskirais daiktais, bet su visa būtimi, 
kaip tokia, su tuo, kas yra. Šita tad būtis kaip tik ir yra intuicijos objektas. 
Intuicijai yra nesvarbus daikto paviršius. Intuicija siekia būties, kaip to- 
kios. Tuo tarpu naktis šitą būtį, kaip tokią, ir atskleidžia žmogaus dvasiai. 


18, Un nouveau Moyen - Age, 91 - 94 p. Paris 1929, 

Stai kodėl intuicijai naktis parengia geriausias sąlygas. Naktis yra intuity- 
vinio pažinimo metas. 

Tuo pačiu naktis pasidaro ir moteriškosios dvasios veikimo metas. Mo- 
teris, kaip jau nekartą yra sakyta, yra intuicijos žmogus. Visa moters pri- 
gimtis yra labiau susijusi su būtimi, kaip tokia, negu su atskirais daiktais. 
Todėl ir josios pažinimo būdas yra daugiau intuityvinis, negu diskursyvi- 
nis. Bet kadangi naktis duoda geriausių sąlygų intuicijai, todėl nakties me- 
tas yra geriausias apsireikšti moteriškajai dvasiai. Naktis yra organiškai 
susijusi su moters prigimtimi. Mes, kurie esame išaugę vyriškos - raciona- 
listinės - soliarinės kultūros atmosferoje sunkiai galime pajusti šitą 
tiesą. Bet pirmykštis žmogus, kurio gyvenimas buvo dar neaptemdytas jo- 
kių paveldėtų tradicijų ir kuris gyvenimą kūrė tik pagal savo prigimties 
išvidinius polinkius, labai gerai jautė dienos ir nakties skirtingumą ir jų 
ryšį su vyrišku bei moterišku gyvenimo būdu. Todėl kur buvo vyro dvasios 
persvara, ten išaugo soliarinė kultūra, o kur buvo moters dvasios persvara, 
ten susiformavo kultūra nakties sferoje. Nakties ženklai visados eina, kaip 
moteriškosios kultūros simboliai. 

Dabar mums paaiškėja, kodėl matriarchatinėje kultūroje įsigalėjo mėnu- 
lio kultas. Mėnulis yra ypatinga nakties būtybė, teikianti nakčiai daugiau 
žavumo, negu žvaigždės. Mėnulio šviesa yra reflektorinė, vadinasi, tokia, 
kuri daiktus aplieja vienijančiais spinduliais, kuri paslepia skirtybes ir su- 
jungia daiktus tarp savęs. Mėnulio apšviesta būtis yra vieningesnė. Mėnulis 
patenkina nakties, intuicijos ir moters reikalavimus: ne skaldyti, bet vieny- 
ti, rodyti ne paviršių, bet atskleisti gelmes. Naktis su mėnuliu yra idealinė 
naktis. Štai kodėl pirmykštė moteris nusilenkė prieš mėnulį ir jį garbino, 
nes jis jai buvo josios reikalavimų reiškėjas ir josios norų vykdytojas. Mė- 
nulio kultas, kaip ir visi kiti matriarchatinės kultūros bruožai, yra išaugęs 
ir moteriškosios dvasios. Moteriškosios dvasios primatas čia yra labiau ryš- 
kus, negu kuriose kitose srityse. 


2. KūRYBA DVASIOS VIDUJE 
a. Kaiminė gyvenimo forma 


Kalbėdami apie matriarchatinės kultūros techniką, minėjome, kad 
matriarchatinių tautų gyvenamosios trobelės yra keturkampės ir kad jos 
sustatytos eilės pavidalu, sudarydamos tuo būdu, kartais, gana ilgą gatvę. 
Šita savo santvarka jos skiriasi nuo totemistinių tautų, kurios savo apvalas 
trobeles telkia krūvos pavidalu. Matriarchatinė kultūra yra sukūrusi kaimą, 
o totemistinė miestą. Tai matyti net trobelių santvarkoje. Matriarchatinės 
trobelės rikiuojasi lietuviško kaimo pavidalu. Pridėkime prie to dar žemės 

(darbą, ir lengvai galėsime pastebėti, kad matriarchatinė kultūra kuria kai- 
minę gyvenimo formą. 

Etnologai į šią savotišką formą yra atkreipę dėmesį, pripažindami, kad 
matriarchatinės tautos, iš tikro, yra kaimiškos tautos, kaimiškos ne tik 
išviršiniu gyvenimo būdu, bet ir savo kūno išvaizda ir išvidiniu savo nu- 
siteikimu. W. Koppersas, pavyzdžiui, sako, kad „visa egzogamiška motinos 
teisės kultūra, nepaisant prekybinių ir piniginių santykių, yra esmingai de- 
mokratinė kaimo kultūra“!*. Tas pat Koppersas teigia, kad šitas kaimišku- 
mas matyti net kūno išvaizdoje. „Jeigu totemistas yra lieknas, vikrus, va- 
dinasi, tam tikra prasme miestinis tipas, tai senosios žemės darbo kultūros 
atstovai yra žemi, platūs, apskritai, nenudailinti, bet greičiau sudribę ir 
šiurkštūs“!5. Vadinasi, fizinis jų tipas yra kaimiškas. 

Kaimiškas yra ir išvidinis jų nusiteikmas. Tai yra sėslūs gyventojai, 
nemėgstą puolamųjų karų, nemėgstą tolimų kelionių, ir jeigu keliaują, tai 
ne išvidinio palinkimo, bet reikalo spiriami. Jie yra prisirišę prie gyvena- 
mosios vietos, suaugę su žeme. Palyginę fizinę jų išvaizdą ir išvidinį jų 
nusiteikimą su L. F. Clauss“o rasiniais tipais, tuojau pastebėsime ankštą ry- 
Šį tarp matriarchatinių tautų ir vadinamo „Verharrungsmensch“ — patva“ 
ros žmogus. Fizinis tokio žmogaus tipas, pasak Clausso, yra labai savotiš- 
kas. Kai toks žmogus stovi, atrodo, kad jis yra iaugęs į žemę. Kai Jis eina, 
tai „kiekvienas žingsnis yra, tarsi, atsiplėšimas (Lossreissen) nuo žemės“?“, 
Išvidinio nusiteikimo atžvilgiu šitas „patvaros žmogus“ taip pat yra ma- 
triarchtiškas. „Gyvenimas, sako Claussas, čia yra sutelktas aplinkui išvi- 
dinę sritį ir sujungtas šito žmogaus išvidinės jėgos. Joje yra įsišaknijęs. 
Šitoji išvidinė sritis žmonių kalboje gali būti įvairiai vadinama: tėvynė, tė- 
viškė, tėvų tikėjimas ir t. t.“!". Kitoje vietoje Claussas pastebi, kad „patvaros 
žmogaus buvimas šiame pasaulyje yra susijęs su žeme, iš kurios šis žmogus 
yra išaugęs ir kurioje jis yra įsišaknijęs“!š. Dėl to nėra abejonės, kad ma- 
+triarchatiniai žmonės rasiniu atžvilgiu priklauso Clausso minimam patvaros 
žmogui, kuris „bet kokiame pašaukime visados gelmėse pasilieka kaimie- 
tis“? Matriarchatininkai iš esmės yra kaimo žmonės, ir jų gyvenimas yra 
kaimietiškas. 

Ir čia vėl mes kartojame tą pačią tezę, kad šita kaiminė gyvenimo forma 
yra natūrali išplauka iš matriarchatinės kultūros esmės, kad ji nė negalėjo 
kitokia būti, nes moteris, kurdama savo gyvenimo tipą, savaime jį sukuria 
kaimo pavidalu. Vyras yra miesto kūrėjas, moteris yra kaimo autorė. Kaimo 
dvasia yra moteriška. Kaimo nuotaika ir gyvenimo būdas atitinka moters 

išvidinę struktūrą. Taip yra dėl to, kad kaimo centras yra namai. Miesto 
gyvenimas vyksta šalia namų: aikštėse, gatvėse, biuruose, įstaigose, kavi- 
nėse, restoranuose... Tuo tarpu kaime gyvenimas vyksta namuose, vistiek ar 
šitie namai bus palapinė, ar trobelė, ar moderniškas mūrinis statinys. Kaime 
šalia namų yra ne gyvenimas, bet tik darbas. Laukuose nėra gyvenama. Lau- 
kuose yra tik dirbama. Visas gyvenimo pulsas, visi gyvenimo įvykiai, visos. 
šventės, visi reikalai ir pokalbiai čia vyksta namuose. Namai kaime repre- 
zentuoja koncentruotą žmogus būtį. Kaiminis gyvenimo būdas yra naminis. 
Namų židinys čia yra toji vieta — ir fiziniu ir dvasiniu atžvilgiu, — kuri 
traukia prie savęs visus šeimos narius, kuri juos jungia, kuri juos gaivina ir 
ugdo. Kaimo kultūra tikrumoje yra namų kultūra. 

Tuo tarpu namų kultūros kūrėja yra moteris. Namų kultūroje kaip tik 
apsireiškia visos tos žymės, kurias mes radome moteriškoje kūryboje. Visų 
pirma namų kultūra yra sintetinio pobūdžio. Namuose yra visas gyvenimas, 
bet dar neišsiskaldęs, neišsispecializavęs, dar esąs pirmykštėje vienybėje. 
Namuose nėra nei mokslo, nei meno, nei visuomeninio gyvenimo skyrium. 
Namų gyvenimas yra organiškas ir bendras. Klystų, kas norėtų įrodinėti, 
kad namuose nėra atskirų kultūros sričių pradmenų. Namuose yra ir mokslo, 
ir meno, ir visuomeninio gyvenimo užuomazgos. Bet jos yra vienos su kito- 
mis susijusios, vienos nuo kitų priklausomos, vienos iš kitų išaugusios. Teo- 
rinis, praktinis ir estetinis momentai čia nėra išsivystę į atskiras sritis, ką 
matome pasaulio kultūros tipe. Namuose jie visi jungiasi ir sudaro savotišką 
pasaulio kultūros priešginybę. Tai, kas pasaulyje yra išsiskyrę ir išsispe- 
cializavę, namuose dar tebėra pirmykštėje vienybėje. Sintetiškai organiška“ 
visuma yra pirmasis namų bruožas ir, kaip matėme, pirmoji moteriškosios 
kultūros žymė. Šiuo atžvilgiu tarp moters palinkimo jungti ir kurti visu- 
moje ir namų kultūros yra organiškas atitikimas. 

Antras namų bruožas yra tas, kad gyvenimas namuose nesiobjektyvuoja 
regimais pavidalais šalia žmogaus. Namų kūryboje nėra atsiskyrimo kūrinio 
nuo kūrėjo. Namų gyvenimas esmingai yra išvidinis gyvenimas. Vistiek 
ar mes imsime teorinį momentą, ar praktinį, ar estetinį, visur mes rasime 
šitos išvidinės kūrybos aiškų bruožą. Teorinis momentas namuose nesusifor- 
muoja mokslo sistemomis, kaip pasaulio kultūroje. Čia jis apsireiškia tiktai 
kaip išvidinis žmogaus dvasios veikimas pažinimo tvarkoje. Praktinis mo- 
mentas nesiobjektyvuoja įvairiais teisės ar organizacijos pavidalais. Namų 
gyvenimo suteisinimas ir suorganizavimas jiems yra atėjęs iš pasaulio. Jis 
nėra organiškas namų kūrybos rezultatas. Estetinis momentas namuose ne- 
sikristalizuoja meno kūriniais, bent tokia prasme, kaip mes šiandien juos 
suprantame. Namai yra sukūrę meno užuomazgas, bet šitos užuomazgos 
visados lieka susijusios su išvidiniu žmogaus gyvenimu. Visas tad namų 
gyvenimas vyksta žmogaus dvasios viduje. Visi objektyviniai pavidalai 
čia yra tik atrama anam išvidiniam gyvenimui apreikšti ir palaikyti. Patys 

savyje šitie pavidalai čia vertės neturi. Namų dvasia juos traktuoja tik kaip 
išvidinės kultūros priemones arba simbolius. Objektyviniai pavidalai na- 
muose turi visai kitokios prasmės, negu pasaulyje. Pasaulyje jų vertė glūdi 
juose pačiuose. Ten jų yra siekiama, kaip vertingų savyje, be ankštesnio 
ryšio su žmogumi. Tuo tarpu namuose jie yra vertingi tiek, kiek per 
juos apsireiškia išvidinis namų kūrybos veikimas, kiek jie šitą išvidinę kū- 
rybą palaiko ir ugdo. Namų kūryba esmingai yra vidaus kūryba. Ji į vidaus 
gyvenimą eina ir jame pasilieka. Čia vėl mes galime lengvai pastebėti, kad 
šitas namų kultūros bruožas atitinka moters linkimą kurti viduje arba 
mūsų vadinamą subiektyvinį moteriškosios kultūros bruožą. 

Štai kodėl namų kultūros kūrėja ir palaikytoja yra moteris ir štai kodėl 
namai yra moteriškosios kultūros tipas. Moteris linksta kurti visumoje, ir 
jos kūryba pasilieka žmogaus dvasios viduje. Namai šituos linkimus kaip 
tik ir patenkina, Moteris todėl namuose jaučiasi geriausiai. Ji kuria namus 
visa savo būtybe. Ji čion įdeda visą savo sielą, o ne tik vieną kurią galią. 
Namai moterį išsemia ne kaip ta ar kita funkcija, bet kaip visų funkcijų 
sintezė, kaip organiška visų uždavinių ir pareigų lytis, kuri labiausiai ati- 
tinka subjektyvią moters lyti. Namai moteriai tampa viena didele kultū- 
rine gėrybe, bet visai savotiškos rūšies, kurios lytis niekados nesiobjekty- 
vuoja skyrium nuo kūrėjo. Tai panašu į vaidybą, kuri moteriai taip pat yra 
artima. G. Simmelis teisingai yra pasakęs, kad namai moteriai yra „pačią 
save patenkinti vertybė, kaip meno kūrinys“?0. 

Jeigu tad kaimo gyvenimo centre stovi namai, o namų gyvenimo centre 
stovi moteris, suprantame, kad tarp kaimo ir moters yra organiškas atiti- 
kimas, nes šitas kaimo gyvenimas yra ne kas kita, kaip namų gyvenimo pro- 
jekcija. Čia tad glūdi giliausia priežastis, kodėl matriarchatinė kultūra savo 
išviršiniam gyvenimui pasirinko kaimo pavidalą. Pirmykštė moteris, kur- 
dama gyvenimą, jį kūrė namų forma, o išplėtusi jį ligi giminės masto sukūrė 
kaimą. Visuomeninis gyvenimas, kaip esame anksčiau minėję, matriarcha- 
tinėje kultūroje yra šeimos gyvenimo išplėtimas. Regimu pavidalu jis apsi- 
reiškia kaimine gyvenimo forma. Kaiminė gyvenimo forma yra moters iš- 
vidinės kūrybos rezultatas. Negalėdama objektyvuoti savo kūrybos šalia 
savęs, ji kuria tokius kultūros tipus, kurie būtų ankštai susiję: su namais. 
Tokiu būdu ir atsiranda kaimas. 


b. Mistika 

Kalbėdami apie matriarchatinės kultūros religiją, minėjome, kad joje 
šalia mėnulio kulto, šalia animizmo ir sielų keliavimo idėjos yra dar aiškus 
ir mistinis elementas. Šiuo atžvilgiu matriarchatinė religija yra priešinga 
totemistinei religijai. Totemistinė religija yra maginio pobūdžio, matriarcha 
tinė — mistinio. „Matriarchatinė religija, sako W. Moockas, yra šviesiare- 

giška religija, ji regi savo tikėjimo dėsnius, ji turi tikrų mitų... Joje glūdi 
nepaprastas užsidegimas, kuris orgiastiškai išsiveržia misterijose; įstatymi- 
nis elementas jai yra svetimas, tikrasis josios veikimo laukas yra mitai“?! 
Šitas mistinis elementas, šitas matriarchatinės religijos savotiškas regėjimas 
ir josios misterijos taip pat nėra atsitiktinis dalykas. Jis taip pat siejasi su 
moters dvasios struktūra, su ypatingu josios išvidiniu pobūdžiu. Totemistas 
vyras, būdamas ir jausdamas esąs pasaulio formuotojas ir net jojo valdovas, 
savo santykius su Aukščiausia Būtybe, su visu tuo, kas yra aukščiau už šią 
regimą tikrovę, pagrindo magija. Magija pasidarė totemistinės religijos 
žymė. Tuo tarpu matriarchatinė moteris, būdama palinkusi į subjektyvinę 
kūrybą, būdama pasaulio vienytoja meilėje ir atsidavime, savo santykiams 
su antgamtine tikrove pasirinko mistikos formą. Magija ir mistika charak- 
terizuoja totemistinę ir matriarchatinę religiją, charakterizuoja totemistinį 
ir matriarchatinį žmogų ir sykiu charakterizuoja vyro ir moters santykius 
su antgamtiniu ir net gamtiniu pasauliu. Magija ir mistika yra du keliai, 
kuriais žmogus eina prie būties paslapčių. Vyro kelias veda per magiją, 
moters kelias — per mistiką. 

Magija, kaip esame minėję, kalbėdami apie totemistinę religiją, yra ne 
kas kita, kaip gamtos apvaldymas žodžio pagalba. Vyras, stengdamasis 
pasaulį formuoti, savaime yra reikalingas pasaulio apvaldymo, nes išviršinę 
formą kam nors uždėti galima tik šį daiktą apvaldžius. Šiam reikalui, pa- 
saulio apvaldymui, yra galimi du būdai: apvaldymas įrankiu, kuris kuria 
techniką, ir apvaldydamas žodžiu, kuris kuria magiją. Pirmykštis totemis- 
tinis žmogus, pergyvendams gamtą, kaip sau lygią, daugiausia rinkosi 
antrąjį būdą. Tuo būdu išaugo totemistinėje kultūroje magija, gausi savo 
priemonėmis ir atstovais. 

Moteris pasaulyje kuria kitaip, negu vyras. Ji nesistengia formuoti, 
kaip buvo minėta, iš viršaus, bet kurti viduje. Josios kūryba liečia ne tiek 
daiktus, kiek asmenis. Moters kultūra yra subjektyvi. Todėl jai nereikia už- 
dėti išviršinių formų ir tuo pačiu nereikia pasaulio apvaldyti, bent tokiame 
laipsnyje ir tokiu būdu, kaip vyrui. Dėl to moters kūrybai nėra taip labai 
reikalinga technika, o tuo labiau magija. Moteris nenori būties paslapčių 
išgauti prievartos būdu, atspėdama jas valdančias priežastis. Moters kūry- 
bos išvidinis pobūdis reikalauja gilaus įžvelgimo į būties vidų, sutapimo su 
objekto vidumi, susiliejimo į tam tikrą vienybę. Jeigu moteris nori, kad 
josios veikimas kristalizuotųsi kito asmens viduje, ji turi taip elgtis, kad 
šitas vidus jai atsidarytų, kad ji galėtų paregėti jo gelmes ir jose išvys- 
tyti palaimingą savo įtaką. Moters kūrybos charakteris veda ne į išviršinį 
būties apvaldymą, bet i išvidini susijungimą su būties gelmėmis. Tai ir yra 
mistikos kelias. 

Mistika yra tiesioginis būties prasmės paregėjimas. Ti neina priežastin- 
gu keliu, kaip magija arba technika. Mistikai atsiveria būties gelmės ne dėl 
to, kad ji pažadina tam tikras priežastis, bet dėl to, kad žmogaus dvasia 
čia tiesioginiu būdu susiliečia su būtimi ir paregi josios prasmę. Tai yra 
savotiška intuicija, tiktai, gal būt, aukščiausiame laipsnyje. Šiuo atžvilgiu 
matriarchatinė religija, moters sukurta, kaip tik ir nuėjo tiesioginio regė- 
jimo keliu. Moters visas pažinimo veiksmas yra daugiau intuityvinis. Dėl to 
ir savo santykiuose su antgamtiniu pasauliu moteris neišsižadėjo šito pa- 
grindinio bruožo. Ji ne tiek apie antgamtinį pasaulį galvojo, ne tiek sten- 
gėsi jį sau palenkti, kiek jį regėjo arba bent stengėsi paregėti. Ji santykia- 
vo su anuo pasaulių mistiškai. Mistika kilo iš pačios moters dvasios, nes ir 
dvasios atradėja yra moteris. 


Matriarchatinės kultūros religijoje mistika apsireiškė visų pirma savo- 
tiškų priemonių vartojime tiesioginiam būties regėjimui pažadinti. Totemis- 
tinis magikas burdavo, būdamas blaivus, nes jam reikėjo pačiam aktyviai 
šituose burtuose dalyvauti, reikėjo nesuklysti, nes kitaip maginis žodis 
neveikia, Tuo tarpu matriarchatinė moteris imdavosi priemonių ne tam, kad 
pati ką nors padarytų, bet tam, kad ji pasidarytų pasyvi, neveikli, nustojusi 
šio žemiško pajautimo, kad tuo būdu anas pasaulis lengviau per ją pra- 
biltų. Todėl svaiginančių nuodų vartojimas buvo pirmoji priemonė pažadinti 
mistiniam nusiteikimui. W. Moockas?* cituoja Straub'o nuomonę, kad svai- 
ginančių nuodų vartojime esama taip pat tam tikro tautų pasiskirstymo. 
Straubas suranda trejetą pagrindinių svaiginančių „nuodų rūšių: 1. 
hašišiniai nuodai, 2. opiuminiai nuodai ir 3. alkoholiniai nuodai. Jų veiki- 
mas yra savotiškas. Hašišiniai nuodai, pasak Straubo, sukelia sapnus pusiau 
budinčiam žmogui; šie sapnai yra lydimi malonių vaizdų. Hašišiniai nuodai 
yra vaartojami daugiausiai arabų, vadinasi, nomadinės kultūros atstovų. 
Alkoholiniai nuodai sukelia savimi pasitikėjimą, perdėtą savo vertės pajau- 
timą ir draugavimosi norą. Tai yra specifiškai totemistinių tautų nuodai. 
Totemistai yra laikomi alkoholinių gėrimų išradėjais. Galop opiuminiai 
nuodai sukelia praeities užsimiršimą, indiferentiškumą dabarties atžvilgiu 
ir visišką ateities nepaisymą. Tai yra pasyviai nusiteikusių tautų nuodai. 
Daugiausiai jų yra vartojama Kinijoje ir Indijoje. Tai yra matriarchatinių 
tautų nuodai. Šie nuodai kaip tik ir sudaro tas priemones, kuriomis ma- 
triarchatinės tautos tenkino ir tebetenkina savo palinkimą į mistiką, į savęs 
pamiršimą, į susiliejimą su visa būtimi ligi savo asmens išnykimo. Matriar- 
ichatinė mistika yra budistiška Indijos mistika, nes ši pastaroji kaip tik 
ir yra iš matriarchatinės kultūros kilusi. Be abejo, tokių priemonių vartoji- 
mas yra savotiškas iškrypimas, bet savo gelmėse šitas matriarchatinio žmo- 
gaus žygis yra prasmingas. Tis rodo, kad religijoje šis žmogus norėjo iš- 

girsti ano pasaulio balsą ir todėl turėjo netekti jautrumo šio pasaulio 
įspūdžiams. Vadinasi, mistinis matriarchatinės religijos pobūdis kyla iš 
pačios josios esmės, nes matriarchatinio žmogaus santykiai su antgamtiniu 
pasauliu buvo pagrįsti tiesioginiu šio pasaulio dėsniu ir sąrangos regėjimu. 
Tai yra moteriškoji religija, kaip priešingybė vyriškajai maginei religijai. 


3. KŪRYBINIS BENDRUMAS 


Priešais vyriškąjį linkimą specializuoti moteris pastato savą kūrybą 
visumoje. Moteriai yra nepakeliamas gyvenimo suskaldymas į atskirus 
elementus, į atskiras sritis, į atskirus laipsnius. Ji nori apimti būtį josios 
visumoje, ji nori sava kūryba tobulinti ne vieną kurią sritį, bet visą būtį, 
kaip tokią. Jeigu vyriškoji kultūra yra daugiau gamtos formavimas, tai 
moteriškoji kultūra yra daugiau būties tobulinimas. Dėl to šitas tobulinimas 
ir reikalauja, kad moteriškoji dvasia darytų įtakos visai būčiai, visam asme- 
niui arba visai visuomenei. Ji reikalauja tam tikros bendrumos, tam tikros 
vienybės. 

Šitas moteriškosios kūrybos bruožas kaip tik ir yra žymus matriarcha- 
tinėje kultūroje. Matriarchatinė kultūra yra ne tik išvidinė, bet ir savo- 
tiškai bendra ta prasme, kad joje nėra struktūros, kad ji yra nediferenci- 
juosta, kad ji yra vieninga masiniu vieningumu. Tai ir yra ženklas, kad ji 
yra sukurta moters arba bent moteriškojo principo persvaroje. 

Visų pirma šitas kūrybinis bendrumas čia apsireiškia visuomenės ma- 
siškumu. Jau buvo minėta, kad matriarchatinė visuomenė yra masė. Kiek 
totemistai savo visuomenę suskaldo į atskirus laipnius, vadinamus amžiaus 
klasėmis, tiek matriarchatininkai palieka visuomenę nediferencijuotą. Ji gy- 
vena masės gyvenimą. Tai sudaro savotišką kūrybiniam bendrumui aplinką 
ir sąlygą. Kai visuomenė yra suskirstyta, tuomet reikia eiti į kiekvieną jos 
laipsnį, į kiekvieną jos klasę ir ten savotiškai reikštis. Vadinasi, tokiu atve- 
ju jau yra reikalinga specializacija. Moteris tuo tarpu specializacijos nepa- 
kelia. Ti todėl nediferencijuoja ir neskaldo visuomenės, kad turėtų bendrą 
veikimo lauką, kad josios idėjos, josios kūryba ir josios planai būtų reali- 
zuojami bendru būdu, kad jie tiktų visiems, kad jai pačiai nereiktų keistis 
ir prisitaikinti. Čia glūdi giliausias pagrindas, kodėl matriarchatinė visuo- 
menė yra horizontaliai demokratinė. Valdoma moteriškojo principo, ji ki- 
tokia nė būti negali. 

Pozityviai moteriškosios kūrybos bendrumas matriarchatinėje kultū“ 
roje apsireiškia tautinio principo pabrėžimu. Jau buvo minėta, kad tote- 
mistai sukūrė valstybę, o matriarchatininkai — tautą. Tautos pradmenų 
atsiradimas matriarchatinei kultūrai yra labai charakteringas. Tautinė 
individualybė visų pirma yra bendras dalykas. Tai yra tasai pradas, toji 
žmogaus būsena ir veiksena, kuri kyla iš rasinio vienodumo, iš gyvenamo- 

sios aplinkos ir iš istorinio likimo. Savo tapatybe ji sujungia žmones į tam 
tikrą išvidinę bendruomenę, sutelkia juos savotiškon vienybėn ir susieja 
vieną su kitu išvidiniais ryšiais. Tautinė individualybė yra giliai išvidinis 
dalykas. Jokiomis konkrečiomis apčiuopiamomis žymėmis ji neapsireiškia. 
Iš viršaus tautinė individualybė yra nesugaunama ir nenusakoma. Ji yra 
jaučiama ir pergyvenama žmogaus viduje, kaip galinga jungtis. Tautinė 
individualybė, kaip tokia, nesiobjektyvuoja regimomis lytimis. Ji gyvena 
žmogaus būtybės viduje, kaip jos veikimo ir buvimo principas. 

Šie“ tautinės individualybės bruožai kaip tik ir patenkina moteriško- 
sios dvasios reikalavimus. Moters dvasia nori bendrumo. Tautinė indivi- 
:dualybė kaip tik ir sudaro organišką bendruomenę tautos pavidalu. Mo- 
teris savo kūryboje stengiasi apreikšti subiektyvų elementą. Tautinė indi- 
vidualybė ir čia parengia tinkamų sąlygų, nes ji yra išvidinis dalykas ir 
jungia žmones išvidiniais ryšiais. Todėl visai suprantama, kodėl matriar- 
chatinė kultūra ypatingu būdu akcentuoja tautini principą, nes jame ji 
mato moteriškosios kultūros geriausią sąlygą. Valstybinis momentas ma- 
triarchatinėje kultūroje yra gana silpnas, nes valstybė jau yra regimas 
tautos apsireiškimas. Valstybė yra tautos objektyvacija. Nelinkdama iš 
viso i obiektyvinius pavidalus, moteris nelinksta nė į valstybę. Todėl su- 
kūrusi tautą ir pažadinusi tautinius elementus, matriarchatinė kultūra 
laukė pagalbos iš nomadinės ar totemistinės kultūros, kad ši sukurtų val- 
stybę. Be: šių svetimų kultūrų sukurta valstybė buvo matriarchatinei 
kultūrai primesta iš viršaus, nes nomadų arba totemistų kuriama valstybė 
nebuvo išaugusi iš tautos. Nesugebėdami patys susikurti tautinės valsty- 
bės, matriarchatininkai buvo priversti kentėti svetimą jungą. Vis dėlto net 
ir šitame nesugebėjime yra ryški matriarchatinės kultūros tendencija į 
bendrumą, kurį tautinis principas geriausiai išreiškia. Tauta sutelkia sa- 
vyje viską, viskam įspaudžia savų bruožų ir viską persunkia organiška 
jungtimi. Kūryba tautoje ir per tautą yra bendra kūryba. Todėl eidama 
šito bendrumo linkme, pirmykštė moteris tuo pačiu ėjo per tautą. 

Bendriausias tad matriarchatinės kultūros pagrindas yra moteriškosios 
dvasios primatas, kuris apsprendė pačią šios kultūros esmę ir kuris išplito 
visose šios kultūros apraiškose. Iš šito primato matriarchatinėje kultūroje 
kilo: 

1. žemės darbas, kaip rezultatas moters karitatyvinio linkimo globoti ir 
pastoviai pasilikti toje pačioje vietoje, 

2. moters ryšys su augmenimi, kaip pergyvenimas nuolatinio tapimo ir 
sykiu pastovumo bei organiško susijimo su aplinka. 

3. mėnulio kultas, kaip intuityvinio pažinimo ir pasaulio suvokimo 
išraiška bei simbolinis pavaizdavimas, 

4. kaiminė gyvenimo forma, kaip namų kultūros projekcija ir sykiu 
geriausias būdas patenkinti kūrybinius moters užsimojimus, 

5. mistika, kaip pastangos tiesioginiu būdu iš vidaus santykiuoti su 
antgamtiniu pasauliu ir regėjimu suvokti būties prasmę, 

6. tautinio principo pabrėžimas bei išvystymas, kaip moters pastan- 
gų kurti visumoje ir apimti visą būtį rezultatas. 

Moteris sukūrė matriarchatinę kultūrą, todėl josios žymių mes ran- 
dame visose apraiškose. Matriarchatinė kultūra yra moters eksteriorizacija, 
kaip kiekvienas kūrinys yra kūrėjo eksteriorizacija. 


Pabaiga: Matriarchato gijos žmonijos istorijoje 


Matriarchatinė kultūra šiandien iš vienos pusės yra toli, iš kitos labai 
arti. Toli ji yra ta prasme, kad ir laiko ir erdvės atžvilgiu aukštoji mūsiš- 
kė kultūra yra nuo josios atitrūkusi įr nuėjusi kitokiais keliais. Ligi Ba- 
chofeno mes net teoretiškai nežinojome, kad tokia kultūra kada nors egzis- 
tavo, kad ji turėjo didelės reikšmės, kad ji buvo sukūrusi savas formas ir 
savas gėrybes. Arti ji yra ta prasme, kad matriarchatinis principas nieka- 
dos istorijoje nebuvo išnykęs, kad jis veikė gyvenimo gelmėse ir kad mūsų 
amžiuje jis pradeda iškilti į istorijos paviršių ir pasidaryti realia gyvenimo 
jėga. Šiandien jau yra kalbama apie matriarchato grįžimą. Be abejo, pir- 
mykščia forma matriarchatas niekados negriš. Kaip aukštoji kultūra negali 
virsti pirmine, taip aukštosios kultūros gyvenimas negali prisiimti pir- 
mykščio matriarchato formų. Čia gali būti kalbos tiktai apie matriarchati- 
nio principo įsigalėjimą gyvenimo srityse, apie jo reiškimąsi Žmogaus 
kultūroje ir net religijoje. Tik tokiu atžvilgiu ir tik tokia prasme galima 
sakyti, kad matriarchatinė kultūra mums yra šiandien arti. 

Totemistinę kultūrą mes pavadinome mechanistine.  Matriarchatinę 
kultūrą reikia pavadinti visumos kultūra. VISUMA — GANZHEIT yra 
žodis, kuris gali geriausiai išreikšti matriarchatinės kultūros esmę. Kiek 
totemistinė kultūra stato gyvenimo pradus vieną šalia kito, tiek matriarcha- 
tinė kultūra žiūri išvidinio jų ryšio. Jai gyvenimas nėra suma, bet visu- 
ma. Šitoji visumos idėja traukiasi per visas matriarchatinės kultūros sritis. 
Šita idėja yra matriarchatui pagrindinė.  Matriarchatinis principas yra 
visumos principas. Todėl baigiant nagrinėti matriarchato pagrindus, reikia 
žvilgterti, kaip šitas visuminis matriarchatinės kultūros bruožas reiškiasi 
žmonijos istorijoje. 

a. Idėjistinė pasaulėžiūra 
Pažinimo srityje visumai atstovauja idėja. Idėja yra tasai pradas, 
kuriuo pažinimas baigiasi, jeigu jo vyksmą pradėsime diskursyviniu būdu, 


arba prasideda, jeigu jo vyksmą pradėsime intuityviniu būdu. Bet ir vienu 
ir antru atveju idėja yra toji pilnybė, kurioje mūsų pažinimas randa savo 


A. Maceina: Matriarchatinė kultūra 137 


pagrindą ir atbaigą. Matriarchatinė kultūra, būdama intuityvinio regėjimo, 
mistikos, išvidinės kūrybos kultūra, renkasi idėją teorinėje srityje pra- 
dedamuoju punktu. „Iš šitos žemės yra išaugęs idėjų mokslas“, pastebi W. 
Moockas?š, 

Matriarchatinės kultūros savotiška idėjistinė pasaulėžiūra buvo gyva 
visais amžiais. Bet gražiausios ir charakteringiausios išraiškos ji rado 
Platono filosofijoje. Platono pasaulėžiūra yra ne idealistinė, kaip paprastai 
sakoma, bet idėjistinė. Pradedamasis punlktas jam yra idėja, ir šią tikrovę 
jis stengiasi tvarkyti pagal šitos idėjos reikalavimus. Jam gyvenimas 
neturi imanentiškų idealų, bet tik transcendentines idėjas. Todėl jis sten- 
giasi gyvenimo reikalus taip palenkti idėjai, kaip ši reikalauja, visiškai 
nepaisydamas, kad tuo būdu jis nekartą gyvenimo realybę sulaužo ir 
iškreipia. Tai ypač matyti jo moksle apie valstybę, kur idėjistinis jo 
palinkimas yra ryškiausias. Visa Platono filosofija yra aprioristinė. Tai 
yra intuicijos, ne diskursijos padaras. Šiuo atžvilgiu Platonas ir apskritai 
visa platoniškoji filosofijos kryptis yra ne kas kita, kaip matriarchatinio 
principo reiškimasis pažinimo srityje. Šitas principas žiūri į pasaulį kaip 
į tam tikros idėjos išraišką. Jis eina į gyvenimą iš aukšto. Jis supranta 
žmogų ir pasaulį ne kaip sudėtą iš atskirų pradų, bet kaip visumą, kurioje 
glūdi idėja. Todėl vadinamoji visumos filosofija (Ganzheitsphilosophie) 
savo esmėje taip pat priklauso matriarchatiniam principui. Ir šiuo metu 
šios filosofijos atgijimas, kuris reiškia pasipriešinimą  mechanistiniam 
pasaulio aiškinimui, sykiu reiškia ir totemistinio principo pasitraukimą 
matriachatinio naudai. 


b. Totalistinė santvarka 


Charakteringa, kad jau Platonas savo valstybės teorijoje yra kalbėjęs 
apie totalistinę valstybę, kuri savo žinion paima viską: ir privatinį ir vie- 
šąjį žmogaus gyvenimą. Tai yra matriarchatinio visuminio principo iš- 
raiška visuomeninėje srityje. Tau esame sakę, kad matriarchatinė visuo- 
menė yra daugiau masė, „linkusi, pasak Moocko, labiau būti valdoma, ne- 
gu valdyti'“?4?. Individas čia turi nedaug reikšmės. Platono valstybės te- 
orijoje ši mintis kaip tik ryškiai yre keliama. Taip pat Moockas pastebi, 
kad matriarchatinė visuomenė sudaro „galimybę atsirasti diktatūroms, ku- 
riose aklai klausoma vieno žmogaus — svetimojo arba kilusio iš savos 
tautos“??. Šitas diktatorius gali būti tikrai gabus žmogus, bet gali būti 
ir rėksnys, kuris sugestijonuoja masę ir ją veda ten, kur nori. Sugesti- 
jos reikšmė matriarchatinėje visuomenėje yra nepaprastai didelė, daug 


23, Op. cit. 88 p. 
24, Op. cit. 110 p. 
25, Op. cit, ibd. 

didesnė, negu totemistinėje arba nomadinėje. Tuo būdu matriarchatinis 
principas, reikšdamasis visuomeninėje santvarkoje, veda šią santvarką į 
totalizmą ir į diktatūrą. Dėl to visi totalistiniai bandymai žmonijos isto- 
rijoje, pradedant Platonu ir baigiant mūsų dienų valstybės teoretikais, yra 
ne kas kita, kaip matriarchatinio principo nuolatinis prasiveržimas. 

Mūsų dienomis šitas prasiveržimas yra ypatingai ryškus. Nuo me- 
chanistinės totemistinės visuomenės santvarkos, kuri reiškiasi demokratija, 
me aiškiai pasukome į matriarchatinę totalistinę santvarką, kuri reiškiasi 
vienokia ar kitokia diktatūra. Mūsų visuomeninė santvarka pasidarė tam 
tikros idėjos reiškėja. Ti yra tvarkoma ne iš apačios, ne pagal konkrečią ge- 
rovę, bet iš viršaus, pagal tam tikros idėjos reikalavimus. Individas joje ne- 
tenka reikšmės. Masė viską sveria ir viską gali, savo jėga reikšdama valdy- 
tojo valią. Šitasai mūsų dienų visuomeninis totalizmas dar labiau priartėja 
prie matriarchatinės visuomenės dėl to, kad jis yra grindžiamas tautos 
idėja. Tautinis principas yra vienas iš ryškesniųjų matriarchatinio gyve- 
nimo bruožų. Ir šitas principas mūsų laikais virsta ta jungtimi, kuri sie- 
ja visas gyvenimo sritis į vieną visumą. Visuminis principas visuomeninė- 
je srityje šiuo metu yra vykdomas tautos pagalba. Mūsų visuomeninis tc- 
talizmas yra nacionalistinis, didele dalimi rasistinis, kas dar labiau rodo 
matriarchatinę jo kilmę, nes rasinis grynumas taip pat yra matriarchati- 
nių tautų išradimas. Juo, kaip aiškina etnologai, matriarchatinė kultūra 
grindžia savo egzogamiškumą. Kraujo vienybė ir kraujo grynumas mat- 
riarchatinei kultūrai daugiau reiškia, negu dvasių vienybė ir dvasios gry- 
numas. Šiuo atžvilgiu mūsų dienomis matriarchatinis principas atgema 
beveik grynu pavidalu. 


c. Simbolistinis menas 


Kalbėdami apie matriarchatinės kultūros meną, esame sakę, kad jis 
linksta į stilizavimą, į gemetrines linijas ir kad jo ornamentikoje vyrau- 
ja augmenų motyvai. Pagrindinis tokios tendencijos akstinas yra savotiš- 
kas matriarchatinio žmogaus palinkimas į idėją. Jis idėją reiškia savo pa- 
žinime, jis ją realizuoja visuomenėje, jis ją vaizduoja ir mene. Dėl to jis 
nutolsta nuo gamtos, jis gamta stilizuoja, jam svarbu ne atkurti tai, ką 
jis regi, bet išreikšti tai, ką jis jaučia ir mąsto. Dėl to jo menas ištisai 
yra išraiškos menas ir tuo pačiu yra simbolinis menas. Apskritai matri- 
archatinė kultūra yra palinkusi į simbolius, nes ji yra palinkusi į idėją. 
Šitas palinkimas mene randa geriausią pritaikymą. Matriarchatinis prin- 
cipas, reikšdamasis estetinėje srityje, palenkia šią sritį tam tikrai idėjai ir 
šitai idėjai išreikšti jis renkasi tam tikrus simbolius. Simbolistinį meną 
mes laikome matriarchatinio principo apraiška estetinėje srityje. 

Charakteringa taip pat mūsų laikais, kad sykiu su platoniškosios fi- 

losofijos atsigavimu pasaulėžiūroje, su totalistinėmis tendencijomis  vi- 
suomenėje eina ir meno savoiškas susimbolinimas. Nebūtinai tai yra simbo- 
listinės mokyklos prasme. Simbolizmas, kaip siauro masto mokykla, bu- 
vo tik vienas iš plataus simbolinio sąjūdžio diegų. Šiandien jis jau yra pra- 
lenktas. Jeigu mes sakome, kad mūsų dienų menas eina simbolizmo link- 
me, tai mes turime galvoje ne vieną kurią mokyklą, bet visą meną apskri- 
tai. Visas mūsų dienų menas yra simbolinio charakterio. Visų pirma tai 
yra išraiškos, ne pavidalo menas. Mūsų dienų kūrėjai rūpinasi ne tiek kū- 
riniui suteikti tobulos formos, tobulo išviršinio pavidalo, kiek išreikšti 
tam tikrą nuotaiką, tam tikrą jausmą arba tam tikrą idėją. Moderninis 
menas yra subjektyvinis, kaip subjektyvinis yra visas matriarchatinis 
principas. 

Dar labiau mūsų dienų menas priartėja prie matriarchatinio meno sa- 
vo peizažu ir savo, pasakytume, nedailumu. Mūsų dienų tapyboje beveik 
be išimties vyrauja peizažas. Tai yra savotiškas atsinaujinimas matriarcha- 
tinio linkimo į augmenis. Nei senovėje, nei viduriniais amžiais, nei rene- 
sanso metu tokio didelio pamėgimo tapyti gamtos vaizdus mes nematėme, 
kaip šiandien. Mūsų parodose kabo beveik tik vieni peizažai. Tai nėra 
atsitiktinis dalykas. Peizažo vyravime reiškiasi moderninio žmogaus lin- 
kimas į augmenų pasauli, pasirinkimas augmens objektu savai kūrybai, šio 
objekto savotiškas stilizavimas, schematizavimas, nes mūsų laikų menas 
yra kuo toliausiai nuo natūralizmo. Iš kitos pusės, mūsų laikų menas yra 
nedailus išviršiniu atžvilgiu. Tis, kaip paprastai sakoma, yra neišbaigtas, 
neaptašytas, grubus, pilkas. Net spalvų atžvilgiu jis nėra labai įvairus. 
Visa tai kaip tik primena estetinį matriarchatinių tautų nusiteikimą, kuris 
taip pat yra dailumo atžvilgiu neaukšto laipsnio. Matriarchatininkai ne- 
turi tokio subtilaus dailumo jausmo, kaip totemistai. Totemistai, būdami 
pirmoje eilėje formos žmonės, kuo daugiausiai kreipia dėmesio, kad šita 
forma būtų daili. Aukštojoje kultūroje šitas palinkimas apsireiškia meno 
formos išbaigimu. Štai kodėl renesanso menas yra dailus menas. 
Tuo tarpu moderninis yra nedailus. Čia glūdi priežastis, kodėl šitas me- 
nas daugelio yra nemėgiamas, nes mūsų visuomenė dar tebegyvena tote- 
mistiniu nusiteikimu ne tik pasaulėžiūroje, ne tik visuomenėje, bet ir 
mene. Ji dar tebeieško išbaigtų, išdailintų formų, ji supranta tik pavidalo 
meną, o išraiškos menas jai dar yra svetimas. 

o aus] 

Trys tad yra pagrindinės apraiškos, kurios, kaip kokios gijos, eina per 
žmonijos istoriją ir kuriomis konkrečiai reiškiasi matriarchatinis princi- 
pas aukštoje kultūroje: 1. idėjistinė pasaulėžiūra, 2. totalistinė santvarka 
ir simbolistinis menas. Visos šitos apraiškos turi savo šaknis matriarcha- 
tinėje kultūroje ir visos ios pamažu atgyja ir įsitvirtina dabartiniame am- 

žiuje. Todėl mes stovime priešais visiškai naują laikotarpį. Mechanizmas, 
kaip totemistinio principo išraiška, žlunga, o jo vietą užima visuma, kaip 
matriarchatinio principo išraiška. Šitoji visuma keičia gyvenimą, keičia 
žmonių santykius, keičia mąstymą ir kūrybą. Visumos valdomame gyve- 
nime atsigauna ir moteris, nes mechanistinė santvarka ją buvo prislėgusi. 
Toks, iš pažiūros smulkus dalykas, kaip Bažnyčios favorizuojama Motinos 
Diena, šiuo atžvilgiu yra gana charakteringas. Taip pat charakteringas 
yra ir didėjąs šv. Mergelės kultas. Matriarchatinės reikšmės turi ir Mi- 
lano teologų su A. Gemelli priešakyje pastangos prašyti popiežių, kad 
Marija būtų dogmatiškai paskelbta esanti mediatrix omnium gratiarum. 

Bet, iš kitos pusės, mes matome, kaip ir matriarchatinėje kultūroje, 
vyrų pastangas pasipriešinti šitam moters iškėlimui ir josios vaidmens. 
atstatymui. Priešais Motinos Dieną yra organizuojama tėvo diena, netu- 
rinti nei prasmės nei tikslo. Vadinamas Vyrų Apaštalavimas eina aiš- 
kiai moterims nepalankia linkme, net su tam tikra moters niekinimo ten- 
dencija. Asketikoje ir liurgikoje šiandien labai daug kalbama apie pa- 
maldumo praktikų sumoterinimą ir apie reikalą iškelti vyriškąjį maldingu- 
mą. Minėtų Milano teologų pastangos susilaukė pasipriešinimo iš jėzui- 
tų, kuriuos W. Moockas laiko totemistinio principo reiškėjais?“, ir kurie 
priešinasi dėl to, kad toksai Marijos išaukštinimas būtų kaip tik moteriš- 
koje švelnumo pabrėžimas, kas esą šiais laikais būtų. kenksminga. Tai 
yra kasdieninio gyvenimo dalykai, bet jie yra charakteringi, ir jų prasmė 
yra gili. Kas pradinės kultūros šviesoje nagrinėja mūsų laikų gyvenimą, 
gali aiškiai pamatyti tas dideles grumtynes, kurios vyksta tarp dviejų pa- 
grindinių principų: tarp totemistinio ir matriarchatinio. Nomadinis prin- 
cipas yra pasitraukęs į istorijos gelmes jau nuo renesanso laikų ir šiuo 
metu didesnio vaidmens jis neturi. Šiuo metu vyksta grumtynės tarp vy- 
riškojo ir moteriškojo pradų. Šie du abu pradai, kiekvienas skyrium yra 
vienašališki, todėl mūsų laikų gyvenimas nuolatos šokinėja nuo vieno kraš- 
tutinumo prie kito. Jis yra labai įvairus, labai įdomus, labai prasmingas, 
bet pilnas pavojų ir klaidų. Be abejo, matriarchatinis principas gali lai- 
mėti. Bet jeigu jis laimės vienašališkai, tai jo laimėjimas bus pilnas tų 
pačių ydų, kurios glūdi pirmykštėje matriarchatinėje kultūroje ir kurios 
šia kultūrą pražudė. Atgaivinimas pirmykščių vyrų sąjungų (Manner- 
binde) dvasios yra netikęs dalykas. Bet pasiryžimas išsaugoti atbundan- 
ti matriarchatinį principą nuo vienašališkumų yra pagrindinis mūsų kul- 
tūros uždavinys. 


26, Op cit. 131 p. 

DIE GRUNDLAGEN DER PRIMITIVEN KULTUR 
(Die philosophische Deutung der ethnologischen Kulturkreisen) 


Dritter Abschnitit: DAS MUTTERRECHT 
A. DER PLAN 
I. Die Charakterzige des Mutterrechts: 
1. Begriff der miitterrechtlichen Kultur, 
2. das materielle Leben des Mutterrechts, 
3. das geistige Leben des Mutterrechts. 


II. Die Grundlagen des Mutterrechts: 
1. Primat des fraulichen Geistes, 
2. das Schaffen im Inneren der Seele, 
3. die sch6pferische Ganzheit. 


Schluss: die Pfaden der mitterrechtlichen Kultur in der Geschichte 
der Menschheit. 


B. DIE IDEEN 

Der tiefste Grund der miitterrechtlichen Kultur ist das Primat des 
fraulichen Geistes, der das Wesen dieser Kultur gestaltet und in allen 
ihren Gebieten sich ausdrickt. Dieser Geist bestimmt: 

1. den Ackerbau, als Resultat der karitativen Pflege und der natūr- 
lichen Sasshaftigkeit der Frau; 

2. den Bund der Frau mit der Pflanze, als Erlebnis des stetigen Wer- 
dens und der organischen Einheit mit der Umwelt; 

3. den Kult des Mondes, als Ausdruck der intuitiven Weltschau und 
als ihre symbolische Darstellung; 

4. die dėrfliche Lebensform, als Erweiterung der Hauskultur und als 
eigenstes Mittel zum Schaffen der Frau; 

5. die Mystik, als Form der unmittelbaren Beziehung mit der UŪber- 
welt; 

6. die Entwicklung des vėlkischen Prinzips, als Resultai der schop- 
ferischen Ganzheit der Frau. 
EAT 

Die miitterrechtliche Kultur ist die Kultur der GANZHEIT. Dieser 
Zug offenbart sich in der Menschheitsgeschichte im Gestalt: 

1. der ideistischen Weltanschauung, derer ewiger Vertreter der Plato- 
nismus ist, 

2. der totalischtischen Gemeinschaft, derer Ausdruck die Diktatur ist, 

3. der symbolischen Kunst, die nicht soviel Gestalt als Gehalt in Aus- 
druck bringt. 


Propagandos psichologija 
(Santrauka) 


Dr. M. Reinys, Vilkaviškis 


Mūsų laikais, kai pasaulyje yra matoma didelė pažanga technikos sri- 
tyje, kai žmonių bendravimas labai išplitęs, kai visur reiškiasi daug dina- 
mizmo, idėjų propaganda įgyja ypatingą reikšmę ir svarbą. Juk kiekvieno 
sumanymo, išradimo, perversmo pradžia yra žmogaus mintyse, vadinasi, 
idėjų srityje. Kad idėjos apimtų žmonių protus, juos apvaldytų, reikia vi- 
sų pirma, kad jos paplistų. Plitimo būdų yra daug, įvairių. Pačios pliti- 
mo sąlygos irgi nevienodos, kaip ir patys plitimo veiksniai. Pagaliau, pa- 
tlys plitimo dėsniai irgi nevienodi, įvairūs. Taip tad iškyla propagandos 
psichologijos klausimas, vadinasi, vienos iš problemų, kurioje pasireiškia 
psichologijos davinių taikymas specialinei veikimo sričiai. 

Sąvoka. Propagandos žodis savo kilme reiškia platinimą, plitimą. 
Plitimas tegali vykti ten, kur yra tam reikiamos sąlygos. Kad kas galėtų 
plisti, ten reikalinga tam tikra visuomenė, tikriau sakant, tam tikras kiekis 
asmenų, iš kurių kiekvienas, aišku, yra lyg idėjų centras, į kurį taiko pro- 
paganda. Taigi asmuo yra vienas iš propagandos elementų, pati gi visuo- 
menė, arba asmenų grupė, yra antrasai iš tų elementų. 

Propaganda tegali reikštis tada, kai yra tam tikra idėja ar idėjos, ku- 
cias norima išplatinti kitų tarpe. Žinoma, platinimas įgyja didesnę reikš- 
mę, jei platinamųjų idėjų turinys yra svarbesnis, daugiau imponuoja. Idė- 
ja — trečias elementas. 

Propagandos darbas reikalauja pasirinkti tinkamas priemones. Žino- 
ma, jos gali būti įvairios, žiūrint to, kokias idėjas reikia platinti. Savai- 
me suprantama, kad priemonės turi būti labai apgalvotai pasirinktos ir ge- 
rai suderintos su idėjų charakteriu. Priemonės — ketvirtas elementas. 

Kad propaganda būtų sėkminga, labai svarbu kreipti dėmesys į tai, 
kokią įtaką daro vartojamosios priemonės. Įtaka, galėtume sakyti, yra 
vartojamųjų priemonių tikslingumo rodiklis. Itaka — penktas elementas. 

Pati propagandos veikla yra lyg ašis, apie kurią sukasi visa propagan- 
da su savo esminiais elementais. Veikla yra šeštas elementas. 

Pagaliau, kokio tikslo siekia propagandos veikla? Ji siekia to, kad 
tam tikra idėja išplistų ir laimėtų sau šalininkų rūpimosios visuomenės 
tarpe. Tikslas sudaro septintą elementą. 

Visa draugėn suėmus, galima propagandą nusakyti kaip dvasinę veik- 
lą tam tikrai idėjai išplisti ir jai šalininkų laimėti. Propagandos psicho- 
logija gi yra moksliškas nagrinėjimas psichologinių dėsnių, kuriais vyks- 
ta propaganda. 

Tikslas. Propagandos tikslas, kaip jau buvo suminėta, yra tam tikros. 
idėjos išplitimas ir jai šalininkų laimėjimas. Tai suglaustas pasakymas: 
Siekiant to tikslo, kas gi daroma? Visuomeninio gyvenimo stebėjimas 
duoda atsakymą. 

Idėja gali plisti, kai asmenys, kuriuos ji paliečia, ima ją tinkamai su- 
prasti. Tiesa, šis supratimas gali būti negilus, bet pakankamas, kad būtų 
galima pasakyti: žinau. Supratimą seka idėjos gerbimas, jei, žinoma, idė- 
ja to verta. Įmatyti idėjos reikšmingus ir svarbius aspektus reiškia pa- 
justi idėjos gerbimą. Kai atsiskleidžia idėjos patrauklios žymės, tada pra- 
dedama idėjai simpatizuoti. Šiuo keliu einant laimima idėjai šalininkų. 

Visiškas šalininkų laimėjimas yra tik tada, kai sudaroma viešoji nuo- 
monė. Kad to būtų galima pasiekti, tenka veiklą išplėsti, vadinasi, jąja api- 
mant ne vien idėjas, bet ir asmenis, kurie autoritetingiau atstovauja plati- 
namajai idėjai, ir, pagaliau, daiktus, kurie vienu ir kitu būdu yra susiję 
su platinamąja idėja. Čia daikto terminas imamas gan plačia prasme, va- 
dinasi, gali reikšti, pav., ir vietą. Antai, Kaunas ir Vilnius miestai, bet 
Vilnius kitaip veikia lietuvio sielą. 

Be to, viešosios nuomonės formavimasis ne tik populiarina idėjas, as- 
menis, daiktus, bet gyvai paliečia ir pažadina sielas, kurias norima lai- 
mėti. Tik gyvas palietimas gali būti pakankamas, kad išjudėtų siela iš ra- 
mybės ar abejutiškumo taško. 

Propagandos tikslas bus atbaigtas tik tada, kai bendruomenė, kurioje 
varoma propaganda, taip mąstys ir veiks, kaip kad siūlo propaganda. 


Idėjų platinimas visuomenėje ar bendruomenėje gali siekti ne tik 
įskiepyti naujas idėjas, kartais gali siekti palaikymo jau ten esamųjų idė- 
jų, kurioms gresia tam tikras pavojus. 

Priemonės. Tinkamai pavartota priemonė, ir tinkama, geriausiai pa- 
tarnauja tikslui pasiekti, todėl ir visai suprantamas gyvas susirūpinimas 
priemonėmis. 

Ieškant tinkamų priemonių visų pirma tenka atkreipti dėmesys į moks- 
lo ir meno laimėjimus bei davinius. Propaganda, moksliškai ir garbingai 
varoma, tegali remtis moksio ir meno daviniais, vadinasi, priemonėmis, 
kurios tarnauja tiesai ir teisybei. 

Mokslo ir meno priemonėmis varomoji propaganda reikalauja pasi- 
ruošimo. Improvizacija neturi reikiamo efekto. Gyvenimo stebėjimas 
rodo, kad idėjų platinimas eina pagal tam tikras taisykles, dėsnius, todėl 
ir visa, kas gali patarnauti daugiau propagandai, yra panaudojama. Čia ir 

ateina į pagalbą garsioji technika, kurios pažanga stebina mūsų laikus. 
Kas nežino kiek modernioji technika patarnauja reklamos dalykui. Be 
abejo, propaganda nemažiau gali panaudoti ir panaudoja technikos pažan- 
gą. Visai tesingai yra pasakęs pop. Pius X: „reikia naudotis naujais gink- 
lais, kurių reikalauja progresas“. Gili mintis glūdi šiame pasakyme. La- 
bai svarbu propagandai jos nuolatos laikytis ir ją taikinti koįvairiausio- 
mis apystovomis. 


Pastačius sau klausimą, kurios priemonės yra moderniojo pasaulio 
vartojamos idėjoms platinti ir šalininkams laimėti, teks į tai atsakyti, kad 
tokiomis priemonėmis dabar yra: periodinė spauda, afišos bei plakatai, kny- 
gos bei bibliotekos, paskaitos, teatras, kinas, radijas, fonografas, dainos 
bei muzika. 

Sritys. Geriau įvertinti idėjų propagandai, svarbu atkreipti dėmesys į 
ryškiąsias visuomeninio gyvenimo sritis. Šios sritys yra labai reikšmin- 
gos: jose vyksta daug kovų, daug dedama pastangų tam tikroms idėjoms 
pravesti, jose atsiranda ir savotiškumų, kuriuos tenka turėti prieš akis, 
siekiant didesnio laimėjimo. 

Tokių ryškių ir svarbių sričių bus šios: religijos bei doros, ūkio, kul- 
tūros, politikos. 

Religija yra nuolatinė, neatskiriama žmogaus gyvenimo apraiška. 
Kiek siekia istorija ar praistorija, kiek siekia žmonių žinios ir dabartiniais 
laikais žmonių gyvenmą, civilizuotų ar necivilizuotų žmonių grupių, vi- 
sur susiduriame su religinio gyvenimo apraiškomis. Arčiau įsižiūrėję į 
religines apraiškas, lengvai galime pastebėti, kad jos labai artimai yra su- 
sijusios su visu žmogaus gyvenimu, ypač su svarbesniais jo momentais: 
gimimu, vestuvėmis, dideliais laimėjimais, didelėmis nelaimėmis, mirtimi. 

Su religija yra artimai siejama žmonių dora. Pastebėta, kad dora pa- 
sidaro visiškai efemeriška, miglota ir bereikšmė, jei ji kur pasidaro atsieta 
nuo religijos, kad dora, atremta į religiją, daug sėkmingiau, giliau ir pa- 
tvariau veikia žmonių gyvenimą. 


Idėjų propaganda randa religijos bei doros srityje sau labai platų pri- 
taikymą ir labai gyvybišką sferą, kurios normavimas daro milžiniškos tei- 
giamos įtakos kitoms gyvenimo sritims. 

Ūkio reikalai sudaro pagrindą žmogaus biologiniam buvimui, taigi bū- 
tini, todėl į juos irgi tenka žmogui nukreipti nemaža savo susirūpinimo ir 
pastangų. Be to, ūkio padėtis ir jo kėlimas yra sąlyga žmogaus kūrybi- 
nei veiklai dvasios srityje. 

Ūkio sritis įgyja didesnės reikšmės, jei atkreipsime dėmesį į tai, kaip 
yra svarbu sunaudoti krašto jėgas ūkio gamybai viduje, ūkio gaminių eks- 
portui į užsienį, ypač kaip užkovoti užsienio rinkas savo krašto ūkio ga- 


e Žuiėi 

miniams. Visiems šitiems ūkio srities klausimams nagrinėti, spręsti yra la- 
bai reikalinga idėjų propaganda. 

Kur yra bent minimalinė žmogaus veikla, ten atsiranda ir tam tikra- 
me laipsnyje kultūra. Kadangi, laimei, tos veiklos yra daug daugiau, yra 
daug kur net ir didelio pasiaukojimo ir veikimo, tai tikrovėje žmonių gy- 
venime randame net gan aukštą kultūros laipsnį. Kiekvienos tautos kul- 
tūroje randame savotiškumų, kurie svarbu palaikyti visiems, priklausan- 
tiems prie tos tautos. Taigi yra nemažas uždavinys tautinės kultūros su- 
pratimą ir meilę įskiepyti visiems tos tautos nariams. Be to. Kiekvie- 
na tauta juk rūpinasi, kad ji būtų užsienio gerbiama. Kaip matome, šitais 
visais klausimais ir uždaviniais yra daug vietos idėjų propagandai pasi- 
darbuoti. 

Daugelio tautų susiorganizavimas yra pasiekęs valstybės laipsnio. 
Asmenys daugiau ar mažiau įgauna piliečių teises ir prievoles. Tas rei- 
kalauja iš jų tam tikro orientavimosi valstybės reikaluose, tiek viduje, tiek 
tarpvalstybiniuose santykiuose. 


Čia ir iškyla ištisa eilė uždavinių, kurie nulemia idėjų propagandą. 
Juk yra aišku, kad valstybei yra sveikiau, jei jos siekiamasai tikslas yra 
visiems piliečiams suprantamas, jei visos tautos jėgos yra panaudojamos 
valstybei, jei vyriausybė remiasi visais piliečiais. Ir užsienio akyse svar- 
bu, kad valstybė atrodytų kultūringa, teisėta. Tas bus, jei valstybėje nė- 
ra žiaurybių, priespaudos, jei piliečių teisės yra gerbiamos, jei teisingu- 
mas ir teisėtumas yra saugojami, jei tarpvalstybiniai pasižadėjimai irgi 
yra gerbiami ir saugojami. 

Met: dai. Propagandos psichologijai nustatyti, visų pirma, yra svarbus 
pačių faktų stebėjimas. Vadinasi, reikalingas įsijautimas į žmogaus sielą 
tokiu momentu, kai asmuo galvoja, supranta veikimo tikslą, turi pasiryži- 
mą veikti, pergyvena tam tikrus jausmus. 


Antra. Bandymas irgi gali patarnauti kaip metodas susekti dėsniams. 
Nors šis tyrimo būdas yra rečiau vartojamas, tačiau yra pavyzdžių, kad 
bandymo griebiamasi. Čion priklauso vadinamieji „bandymo balionai“. 


Trečia. Istorinė faktų, pergyvenimų apžvalga gali duoti nemaža gai- 
rių, pagal kurias lengviau galima suskti idėjų plitimas ar laimėjimas jai 
šalininkų. | 

Pagaliau. Protinis išnagrinėjimas faktų, kuriais pasireiškė idėjų pli- 
timas, jų įtaka, joms atsiradusios kliūtys, gali iškelti aikštėn rūpimuosius 
dėsnius. 

Plėtotė. Propaganda faktinai egzistavo visais laikais. Juk visoje 
žmonijoje ir visais laikais buvo vartojami įvairūs šūkiai, muzika, dainos, 
prakalbos, piešiniai, pastatai, eitynės, žaidimai ir kiti tolygūs dalykai. Jie 

veikė, skelbė tam tikras idėjas, darė įtakos, rasdavo pritarimo, suburdavo 
šalininkų. Tai ir buvo propaganda, jei imsime dėmesin tik faktinąją pusę. 


Mūsų laikais, techniškai nepaprastai išsiplėtojus, kilo reikalas sąmonin- 
gai organizuoti idėjų propagandą, vadinasi, daryti veiksmus, kurie kito 
tikslo ir prasmės neturi, kaip tik vien propagandos reikalą. Žiūrėdami gy- 
venimo visumos, galėsime pastebėti, kad dabartiniais laikais idėjų propa- 
ganda eina dvejopu keliu: vienur vien tik jai skirtais veiksmais, kitur — 
tokiais veiksmais, kurie turi ir patys vieni savyje tikslą ir prasmę. 


Padarius įvadą į propagandos psichologiją, tenka nubrėžti kelias, ku- 
riuo faktinai eina pati propaganda. Čia, visų pirma, iškyla viešoji nuomo- 
nė, kurios sudarymas ir yra propagandos tikslas. 

Viešoji nuomonė. Žmogus turi linkimą gyventi visuomenėje. Jisai 
jaučiasi nelaimingas, kai jisai yra izoliuotas iš bendravimo su žmonėmis, 
pav., yra kalėjime. : 2 

Socialinis linkimas irgi verčia asmenį domėtis ir sielotis visuomenės“ 
gyvenimu bei reikalais. Iš čia ir kyla linkimas turėti savoji pažiūra, nuo- 
monė visuomenės ar viešaisiais reikalais. Ir juo kas kultūroje ar sociali-' 
nėje padėtyje yra daugiau pakilęs, tas daugiau morališkai verčiamas tu- 

Kas formuoja nuomonę, kokie veiksniai? Žinoma, čia pirmon galvon: 
eina pažinimas, pradėtas juslėmis, baigtas protu, tiksliau sakant, logišku 
mąstymu. Bet mąstymas yra tik priemonė. Mąstymas ieško atramos moksle, 
pradedant gamtamoksliu, einant per filosofiją, atbaigiant teologija. Nuo- 
monės pilnutinumas to reikalauja. Be to, kultūra savo apraiškomis pa- 
pildo mokslinį pažinimą, todėl nuomonės formavimas neaplenkia ir kul- 
tūros. 

Gyvenimo patyrimas parodo, kad nuomonei sudaryti turi svarbos ne 
vien pažinimas, bet ir norai su jausmais. Ne be reikalo Pascal'is išsitaria: 
širdis turi savo racijas. Juk faktai parodo, kad tie patys moksliniai įro- 
dymai visai kitaip veikia klausytoją, jei šalip įrodymų atsirado dalykų, 
kurie užgavo klausytojo jausmus, sukėlė jo nenorą, sudarė nepalankią 
nuotaiką. “ i 

Nuomonei sudaryti tarnauja ne tik pažinimas, norai su jausmais, bet ir 
pasąmonė. Iš tikrųjų. Mūsų laikais dažnai girdime pasakymus apie ira- 
cionalinius momentus. Kaip čia juos vertinti, kaip suprasti? Nėr čia 
mums reikalo griebtis Z. Freud'o psichanalizės, pagal kurią nesąmonin- 
gi momentai veikia galingiau, negu sąmoningi, bet pakanka prisiminti, kad 

mumyse yra daug įvairių instinktų, daug paveldėtų linkimų, daug pa- 
mirštų įspūdžių, ypač iš jaunų dienų, daug sulaikytų troškimų. Visa ši 
pasąmonės veiksnių plejada daro įtakos asmens nuotaikai, kuri gali su- 
daryti palankias ar nepalankias sąlygas proto įrodymams veikti. 


: Viešosios nuomonės vaidmuo yra labai didelis: ji, iš tikrųjų, yra 
sveiko gyvenimo reguliatorius. Kur jos nėra, ten prasideda sugedimas, 
einąs iš vienpusiškumo, sveikos kritikos stokos. Todėl gerai suprantama, 
kodėl viešajai nuomonei pasireikšti reikalaujama laisvės. Juk tiesa ir tei-- 
sybė nėra privilegija, suteikta tiems, kurie yra visuomeninio gyvenimo 
viršūnėse, juk taika, visų bendradarbiavimas yra būtinas, kad būtų galinė 
išgauti maximum tiesos, teisybės, darbo, laimės. 


Propagandcs psichologijos bendrieji dėsniai. Kalbant apie šiuos dės- 
nius, tenka turėti prieš akis sritis, kurios priklauso viešumai. Propagan- 
distas turi prieš save asmenis, visuomenę, stengiasi suprasti kiekvieno in- 
teresą, nuotaiką, psichologiją. Kai kuriuose kraštuose sakoma „ką šian- 
dien minia galvoja, tas rytdieną bus įstatymu“. Viešuma žengia milžino 
šuoliais. Modernioji technika daug patarnauja viešumos reiškimuisi. Ky- 
la reikalas susekti dėsnius, kuriais plinta idėjos ir laimi sau šalininkų. 


a) Sugestijos dėsnis. Sugestijonuoti reiškia taip patraukliai pareikšti 
mintį, kad ji būtų kito priimta kaip teigiama mintis. Daug faktų ir veiks- 
mų rodo, kad jie yra sudaromi sugestijonavimo tikslu. Įvairūs skelbimai, 
kaip „viskas biurui“, „pigioji savaitė“, „išpardavimas“, muilas „„Žuvelė“ 
siekia sukelti sugestiją. 

Sugestijos tikslas yra: norima, kad įstrigtų į galvą tam tikra idėja. 

Idėja sukelia veikimą, tas jau seniai psichologo W. James'o pasakyta ir 
pabrėžta. Galvojant žmogui apie pykti, atsiranda žmoguje pykčio nuotai- 
ka ir atitinkamas kūno pasiruošimas. Beeinant žmogui pavojingąja vieta 
ir pradėjus galvoti apie pavojų nukristi, tikrai susidaro linkimas kristi. 


Stipriausia sugestijos forma yra teigimas. Jo vertė, visų pirma, pareina“ 
nuo teigėjo autoriteto, būtent, nuo jo socialinės padėties, mokslo ar kitų 
tolygių savybių. Be to, ir kitos teigiamos savybės žymiai nulemia jo sėk- 
mingumą. 

Teigimas sugestijonuoja, kai jisai nesukelia abejonės, jame nėra klau- 
simų, kai neišblaško antriniu objektu, įkvepia pasitikėjimą, sukelia simpa- 
tiją tiksliais išsireiškimais, patraukliu stiliumi, kai palaipsniui veikia protą, 
atmintį, norus, jausmus, veikia pakartotinai, kai nerodo tendencijos ar ob- 
sesijos, kai yra pritaikytas profesijai, amžiui, lyčiai bei kitiems panašiems 
savumams. 

Jei teigimas yra spausdintas, tai jisai stipriau veikia. Be to, čia stipru- 
mas dar pareina ir nuo didesnių raidžių, knygos storumo, jos estetiškesnės 

išvaizdos, nurodytos literatūros bei citatų gausumo bei kitų tolygių sa- 
vybių. 

b) Aplinkos įtakos dėsnis. Kiekvienas žmogus gyvena tam tikroje ap- 
linkoje. Jos sudėtinės dalys ir veiksniai yra labai įvairūs, sudaro ištisus 
kompleksus, kurie, žinoma, labai nevienodai veikia asmenis. 

Siekiant propagandos tikslų, tenka susidurti su aplinka, kuri vienu at- 
veju bus palanki propagandai, kitu — nepalanki. Pastaruoju atveju teks 
propagandistui taip paveikti aplinką, kad ji būtų palanki platinamajai idė- 
jai. Toksai paveikimas, iš tikrųjų, yra galimas, tik reikalinga paveikimas 
sukombinuoti pagal psichologinius dėsnius, gerai žiūrint konkrečių aplin- 
kos davinių. 

c) Asmens interesų dėsnis. Varant propagandą tenka turėti tiesiogi- 
nių reikalų su asmenimis. Kiekvienas asmuo gi turi daug visokių interesų, 
kurie aprūpina jo visokeriopą egzistenciją. Asmens interesų dėsnis reika- 
lauja pataikyti į asmens interesus. Tuo dėsniu einant, kreipiamasi tiesiog 
i asmenį, rodoma jam, kad juo susirūpinta, norima jo likimą pagerinti, 
siekiama patį asmenį patenkinti, jį patį pakelti į aukštesnį laipsnį; rodoma 
jam, kad jame randami nusiteikimai, kuriuos jam norima giliai įskiepyti. 
Tokioje taktikoje nėra melo, nes, iš tikrųjų panaudojant sokratiškąjį me- 
todą, nesunku išgirsti atsakymų, kuriuose randama užuomazga stipriau 
įskiepintinų idėjų. Ypač tas nesunku pasiekti turint galvoje, kad įvairiuo- 
se asmenyse galima rasti stiprių ir gilių pradų, kaip antai: motinos meilė 
vaikams, meilė grožiui, idealui, tradicijos, patriotizmas, garbė, artimo 
meilė ir t. t. 

d) Pritaikymo dėsnis. Pieštukas ne kirviu drožiamas. Patrankomis 
žvirblių nešaudo. To neleidžia pritaikymo dėsnis. Norint asmenį laimėti 
idėjai, reikia pažinti mentalitetas to, į kurį kreipiamasi, pažinti jo skonis, 
įpročiai, reikalai, socialinė padėtis, turtingumas ir t. t. Besikreipiant tenka 
turėti galvoje, kad kuriuo išsireiškimu asmens neužgauti, naudos nurody- 
mu jį suinteresuoti, kad noriai klausytų. Svarbu patiekti medžiagos, kurią 
žinant paaiškėja kartais daromų priekaištų menkumas. 

Pritaikymo sumetimai irgi reikalauja, kad, laimėjimui pasiekti, reika- 
linga išdėstyti sumanymo planą, priemones, biudžetą, datą pradžiai ir pa- 
baigai, kartais net naudinga paleisti „bandymo balionai“. 

e). Nuosaikaus optimizmo dėsnis. Optimizmo tam tikra dozė yra vi- 
suose žmonėse. Svarbu mokėti jisai rasti, iškelti, panaudoti. Ir patsai 
propagandistas gali sėkmingai pasinaudoti savo turimuoju optimizmu. 
Vienaip ar kitaip pasireiškiąs optimizmas patraukia. Jisai yra didelė kū- 
rybinė jėga. Ir kliūtys nesunku nugalėti, kai žmogus gyvena optimizmu. 

£). Ištvermės dėsnis. Pradėti darbas ar sumanymas nesunku, bet sėk- 
mingai, pagal sudarytąjį planą, baigti, tai jau visai kitas dalykas. Tam rei- 

kalinga ištvermės. Visi kilnūs darbai, dideli atradimai ar išradimai, mokslo 
kūryba reikalavo didelės ištvermės. Ji reiškia tvirtą, kietą pasiryžimą iš- 
vesti iki laimingo galo pradėtąjį darbą. Be abejo, gali kartais toksai pasi- 
ryžimas susvyruoti, bet imamasi priemonių, kad laikinas nusilpimas būtų 
prašalintas. 

Pasiryžimo kietumas nereiškia šiurkštumo — beatodairumo. Sėkmingai 
pravedamas sumanymas tegali būti taktiškai suorganizuotas. Taktiškumas 
yra nepaprastai svarbi savybė propagandos tikslams siekti, nors ir bendrai 
visur jisai yra didžiai vertinamas, kaip geros orientacijos, švelnaus charak- 
terio, sėkmingo veikimo pažymys. 

Net kilniausius sumanymus gyvendinant, tenka kartais susidurti su 
kliūtimis ar net patirti nusivylimo. Ir patikimiausi asmenys kartais neiš- 
tesi. Kartus nusivylimas apgaubia sielą. Tačiau prisiminimas, kad gyveni- 
mas yra kova, kad ir ne medžiaginiais ginklais, bet dvasiniais, todėl ir pati 
kova yra dvasinė, idėjų, norų ir jausmų srityse, tasai prisiminimas kelia 
drąsą, gamina dvasinę energiją, stiprina pasiryžimą, atskleidžia laimėjimo 
perspektyvas ir todėl šalina nykųjį nusivylimą. Iš tikrųjų juk neveltui 
poetai ne sykį pasakė: per skausmą į garbę. 


Periodinė spauda. Viešumos pasireiškimų tarpe periodinė spauda, be 
abejo, turi žymią vietą. Todėl ir propaganda daug jąja naudojasi. Čia psi- 
chologija ir turi uždavinį atskleisti tuos psichologinius momentus, dės- 
nius, kuriais propaganda naudojasi periodinės spaudos srityje. 

Kai kalbame apie periodinę spaudą, tai turime galvoje tokius leidinius, 
kurie išeina tam tikrais nustatytais laikotarpiais, vadinasi, dienraščius, 
savaitraščius, mėnraščius ir tolygius leidinius. Jų pasirodymas yra pe- 
riodinis, taigi veikimas, galima sakyti, yra nuolatinis. Čia ir glūdi jų įtakos 
svarba. 

Naudinga suanalizuoti visą periodinės spaudos kompleksą, kad galė- 
tum ten surasti psichologinius veiksmus, apraiškas, dėsnius. 

Analizuodami periodiką, susiduriame su skaitytojais. Kaip jie skaito? 
eidami, autobuse, traukinyje, valgykloje, kirpykloje, namie ir t. t. Vadina- 
si, daugelis skaito trumpučiais laikotarpiais. Ar jie tada bus linkę per- 
skaityti ilgą straipsnį? Iš dalies skaito namie. Tada, žinoma, ir ilgesnį pa- 
skaitys, bet, bendrai sakant, ilgo straipsnio nemėgsta skaityti. 

Ko skaitytojai nori rasti laikraštyje? naujausių žinių, bet trumpų 
žinių. Skaitytojai domisi politika, įvykiais ir jų smulkmenomis, kronika, 
sensacijomis, žiniomis iš savo profesijos. Šiuo pastaruoju atveju galės 
paskaityti ir ilgesnį straipsnį- 

Kai kas ieško mokslo ir, bendrai imant, dokumentuotų žinių. 

Beveik visi skaitytojai mėgsta apysakas, kelionių aprašymus, 
mirga margas. Vadinasi, ieško poilsio, gardaus juoko. 

Kuo jie gėrisi? gražiomis iliustracijomis, įvairiu ir ryškiu šriftu, este- 
tiška išvaizda. 

Kas skaitytojams imponuoja? Garsenybė, ypač užsieninė, įvykio nuo- 
trauka, mokslo ar dokumento citata. 

Kiekvienas iš čia suminėtų dalykų, liečiančių skaitytojus, daug pasa- 
ko apie skaitytojų psichiką, jų nuotaiką, aspiracijas. 

Redaktorius su visu savo bendradarbių štabu turi žinoti skaitytojų 
psichologiją, žinoti laiko dvasią, orientuotis įvairiuose moksluose, ypač 
filosofijoje, istorijoje, socialogijoje, ekonomijoje, mene etikoje. 


Praktiškasai protas redaktoriui labai reikalingas, kad pačiame laikraš- 
tyje viskas turi būti praktiška, aktualu, optimistiška, o ne verkšlenimo nuo- 
taika, daug kas paįvairinta pasikalbėjimais. 

Aiški decizija redaktoriui reikalinga, kad jisai galėtų nesvyruodamas 
rasti sprendimą, kai jo yra reikalas. 

Jautrus taktas — tai redaktoriaus nuolatinis palydovas santykiuose 
su bendradarbiais, skaitytojais, savais laikraščiais, kitų laikraščiais, visuo- 
mene. Su skaitytojais tenka būti labai atsargiam, kad savo laikraščio turi- 
niu ar tonu, pav. polemišku, nesukiršintų skaitytojų. Su kitų krypčių ar 
pažiūrų laikraščiais tenka būti kolegišku, kad ir susidaro reikalas kito- 
kias pareikšti pažiūras ir mandagiai pasiginčyti. Su savų pažiūrų laikraš- 
čiais tenka laikytis vienybės, draugiškumo ir net idėjinės pagalbos. Su 
visuomene humaniškumas tegali būti elgesio taisyklė. Nors tiesa, visuome- 
nėje pasitaiko visokiausių žmonių, net nedorų ir negarbingų, tačiau re- 
daktorius savo laikraščio straipsnių dvasią ir toną nustato pagal savo gar- 
bingus uždavinius ir nusiteikimus o ne pagal negarbingųjų elgseną. Tak- 
tiškai pareikštas ginčo nutraukimas tuo atveju, kai tolimesnė diskusija 
atrodo bergždžia, yra gražus humaniškumo ženklas ir skaitytojams pa- 
tinka. 

Ką nors teigiant, tenka vartoti įrodymai. Čia svarbu redaktoriui turė- 
ti galvoje, kad laikraščio skaitytojų yra visokio išsilavinimo, ne tik dide- 
lio, bet ir mažesnio, todėl ir teigimų įrodymai turi būti imami patys su- 
prantamiausi, kad kiekvienas skaitytojas galėtų dalyką perprasti ir įsiti- 
kinti. 0 

Laikraščio administratorius vaidina irgi didelį vaidmenį periodinės 
spaudos darbe ir labai stipriai gali paveikti skaitytojų nuotaiką. 

Kiekvieno skaitytojo yra gyviausias noras gauti laikraštį reguliariai 
Toksai noras yra nepaprastai tvirtas, jei tasai asmuo gauna vieną laikraštį, 
ne keletą. Taip dalykui esant, yra nepaprastai skaudu, jei redaktoriui ir 
administratoriui atsiranda pašalinių kliūčių, kurios sutrukdo reguliarišku- 
mą. Tas žalinga net ir visuomenei, nes tas ją kiršina, kelia nerimą, nepasi- 
tenkinimą esamuoju tvarkymu. 

Laikraštis eina normaliai, jei jo leidimas tvarkomas komerciškais pa- 
grindais. Vadinsi, laikraštis išsivercia savomis pajamomis. Tokia padėtis 
užtikrina laikraščiui aiškų likimą ateičiai, sudaro galimybę ruošti tvirtus 
redakcijos kadrus tolimesniam leidimui. Priešingai, visoks spaudos dum- 
pingas, prenumeratos nustatymas žemiau savikainos (žinoma, jei nėra kitų 
pajamų iš pačio laikraščio, pav. iš skelbimų) yra spaudos žudymas ir vi- 
suomenės demoralizavimas. 

Prenumeratos racionalus organizavimas reikalauja dalyką studijuoti, 
ieškoti prenumeratorių skaičiaus kilimo ar smukimo priežasčių, sudarinėti 
statistikas, jas lyginti ir t. t. 

Be prenumeratos laikosi laikraščiai dar iš skelbimų. Jų rinkimas irgi 
reikalauja techniško įgudimo, bet laikraščio prestižui rūpi kitas dalykas 
iš skelbimų srities, būtent, laikraščiui ne viskas tinka skelbti. Kas yra 
smerkiama doros mokslo, tas negali būti laikraščio laisvai reklamuojama, 
skelbiama. Juk, aišku, laikraščio leidimas yra žmogaus veiksmas, taigi ir 
priklausomas nuo doros mokslo. 

Įtaka, kurią turi laikraštis, yra milžiniška. Dienraštis veikia kasdien, 
veikia ir namie, šeimos židinyje, formuoja pažiūras, papročius, paruošia 
sumanymus, įstatymus vienus asmenis iškelia, išgarsina, kitus smerkia, 
murkdo. Ę 

Periodinės spaudos įtaką ryškiai ir trumpai nusako pop. Pijus X: 
spauda — pasaulio karalienė. Laikraštininko gi pašaukimas irgi gražiai 
yra pabrėžtas pop. Pijaus XI pasakymu: žurnalisto — kilni misija. 

Afiša. Kalbant apie afišą tenka turėtį galvoje ne vien ją, bet ir lapelį, 
plakatą, neš šios visos publikacijos apraiškos eina vienodais psichologi- 
niais dėsniais. 

Kas afiša? tai pasiuntinys greičiausias, matomiausias, galįs visur įsi- 
brauti. Tik reikia, kad ji mokėtų reklamuotis, būtų sudaroma, besiremiant 
reklamos psichologijos dėsniais. 

Kaip sudaroma gera afiša? Dalykas liečia stilių ir turinį. Pirmuoju at- 
žvilgiu. Sakiniai yra trumpi, visiems suprantami. Žodžiai kaip kirviu ker- 
ta, kad giliau įstrigtų. Tonas linksmas, be agresijos, kad patrauktų kiek- 
vieną, tuo tarpu net nesimpatizuojantį skleidžiamajai idėjai. į 

Antruoju atžvilgiu: afišos turinys. Turinio įvardijimas turi būti 
patrauklus dėmesiui, kad sėkmingiau sukeltų rūpimąją idėją, mintį. Išdės- 
tymas tegali būti suglaustas, sutrauktas. Įrodymai taip smarkūs ir ryškūs, 
kaip buože per galvą: neginčijami faktai, statistika, priešo prisipažinimai, 
skelbiami citatų forma. Visas turinys taip sudaromas, kad palenktų skai- 
tytojo valią, kad sukeltų jame norą sekti propaguojamąja idėja. 

Kaip su afišos išvaizda? Jos dydis geriausia imti 60x80 cm., bet gali 
būti ir mažesnis pagal reikalą. Geriau tinka spalvos ryškios, šiltos, kaip 

antai geltona, raudona. Raidės stambios ir aiškios. Rašalas juodas. Vaizdai 
naudinga turėti afišoje, tik svarbu žiūrėti, kad vaizdas paruoštų skaityti 
tekstą, o ne jo atitrauktų dėmesį. Afiša akį patraukia, jei ji sudaryta me- 
niškai. 

Kur dėti afiša? Ji gali būti prilipdoma, bet tokioje vietoje, kur eina 
didesnis judėjimas, kur daug žmonių praeina. Svarbu ją prilipdyti taip, 
kad būtų lengva ją matyti skaityti, netrukdant judėjimo. Ją prilipdyti 
aukščiau, kad ranka nepasiektų. Tas reikalinga afišos saugumui, nes visur 
atsiranda tokių, kurie yra linkę afišą sunaikinti. 

Kartais afišos duodamos išnešioti. Čia svarbu žiūrėti, kad išnešiotojai 
būtų visai patikimi, kad nemėtytų be reikalo, kad platinimas būtų visai 
racionaliai atliekamas. 

Knyga. Ji kitoniškiau veikia žmogų, negų laikraštis: ji daugiau su- 
kaupia žmogų, kad jisai ryžtasi daugiau jai paskirti laiko, negu dienraščio 
žinutei ar straipsniui perskaityti. 

Knygos reikšmė yra didelė. Visų žmonių nuomonėje knyga yra svar-- 
bus žodis, kilnus žodis: knygoje surašyta tiesa, ex libro lux. Visa, kas at- 
spausdinta, imponuoja: atrodo, ten esanti sukaupta išmintis. „Imk ir skai- 
tyk“ — pasakymas reikšmingas ne tik šv. Augustinui. 

Kita vertus, daug kam žinoma, kad pirmoji mintis apie tokią reikiamą 
įsigyti dorybę ar apie galimybę padaryti anokį nusikaltimą ir buvo išskai- 
tyta... knygoje. 

Knygos rūšių visokių. Yra geros progos pasirinkti pagal žmogaus 
specialybę ir linkimus. Yra gryno mokslo veikalų, vadovėlių, monografijų, 
enciklopedijos pavidalu. Čia skaitytojas susiduria su tikrove, kokia ji yra 
mokslo pažinta. Čia randu ir tai, kas gali formuoti žmogaus būdą. Randa 
visa, kas gali žmogų įstatyti į gyvenimo tikrą kelią. 

Bet tarp knygų yra ir romanų, kuriuose yra vaizduojamasai pasaulis, 
kitoks, negu tikrovėje. Žmogus turi linkimą, kurį laiką gyventi vaizduoja- 
muoju pasaulio gyvenimu: jisai iki visiško pamiršimo gyvena romano 
sukurtuoju pasauliu, savo mintyse ir vaizduotėje dalyvaudamas įspūdin- 
guose momentuose didmiesčių, kelionių, pavojų, svaigulio, didybės ir 
puolimo gyvenimo. Romanas įdomina visus, jei jisai meniškai parašytas. 


Romane gali būti žmogui gyvybė ar mirtis, pareina nuo to, ar jisai 
kelia asmenį ar murkdo. Todėl ir kyla klausimas, ar gali būti religinis ro- 
manas. Jei romanas gali kelti žmogaus dvasią, ją kilninti, tai kodėl roma- 
nas negali būti religinis? Viskas pareina nuo to, kaip suprastas ir kaip 
pravesta. Jei romano pravedamos mintys neprieštarauja religinei doktri- 
nai, jei jos nejučiomis eina pagal religinę doktriną, niekur nesusikirsda- 
mos tarp savęs ar su meniškumo reikalavimais, tai nieko jam netrūksta būti 
religiniu romanu. 

Yra ir „pigieji romanai“. Čia vyrauja sexus ir kriminalai. Šie bruožai 
sąmoningai pasirinkti, kad sėkmingiau patrauktų skaitytojus. Mat, žmonė- 
se yra instinktų ir linkimų, stiprių. Jųjų tarpe yra seksualinis instinktas ir 
įdomavimasis. Pirmasai tokio romano bruožas jau suprantamas. Antrasai 
irgi, juk įdomu matyti drąsą, kuri reikalinga kriminalams įvykdyti. Drą- 
sa patraukia, bailys jukina. Kam nerūpi dora ir meniškumas, tas minta ir 
pigiaisiais romanais. 

Knygos formatas irgi turi savo istoriją. Jisai ir dabar kinta. Kuria 
linkme? mažyn, lengvyn, patogyn. Tačiau yra ir kitokių, bet visur stengia- 
masi respektuoti meniškumas. 

Knygos turinys bei stilius patiria šių laikų reikalavimų dvasią bei 
tempą. Vis daugiau linkstama į turinio koncentruotumą. Matome moder- 
niškame pasaulyje paplitusias nedideles knygutes labai rimtais mokslo, 
politikos, gyvenimo klausimais. Stilius galėtume sakyti daugiau „šūkiš- 
kas“. Modernusis tempas lyg verčia skubėti. Visas dėstymas gyvas, keliąs 
emocijas. 

Knyga ir jaunimas yra labai gyva šių laikų tema. Daug knygų skiria- 
ma jaunimui šviesti, sąmoninti, lavinti, auklėti, faunimą knyga daug dau- 
giau paveikia, negu kito amžiaus asmenis. 

Vaikai ir jaunimas ypač mėgsta iliustracijas, šią galingą pavaizdumo 
priemonę. Todėl ir suprantamas jų didesnis vaidmuo dabartinėse mokyk- 
lose. 

Jaunimas gyvai gyvena skaitomuoju turiniu. Ten jisai randa be gra- 
žiai pamokomųjų dalykų ir visokių kitų, kaip va: brutalumo, persmarkių 
emocijų, simpatingų banditų, visokio nešvarumo, avantiūriško gyvenimo. 
Gyvai įsiskaitęs, pasidavęs asosiacijoms, dažnai padaro išvadą: geriau bū- 
ti avantiūristu, negu mokytis, nes taip įdomiau. Suprantama: koks maistas, 
toks gyvenimas; kaip auklėja, taip auga. Tai verčia pagalvoti, ar tikruoju 
keliu einama. 

Iš knygų sudaro ir bibliotekas. Knyga pasidaro daug kam prieinama. 
Biblioteka gali didelę įtaką daryti, kai ji gerai suorganizuota: įvairių 
knygų, naujų knygų, patogiu laiku atidaryta, gerai prieinamoje vietoje 
įrengta. 

Specialiniai žurnalai, kai jų negalima atskirai kiekvienam profesio- 
nalui išsirašyti, galėtų apkeliauti savo neskaitlingus skaitytojus pagal 
nustatytą maršrutą, kiekvienam skaitytojui palaikant žurnalą nustatytą lai- 
kotarpį. 

Paskaita. Drauge esu paskaita liečiamas paskaitininkas ir patsai susi- 
rinkimas bei salė. 

Paskaita — svarbus dalykas. Kas tai teisingai yra pastebėjęs: laikraš- 
tis ir knyga — tai artilerija, paskaita ir susirinkimas — tai pėstininkai- 

Taip, tai geros pastabos visuomeninio gyvenimo strategijoje. Dabartinis 
visuomeninis gyvenimas ne tik rūpina dabarties reikalus, bet ruošia ir 
ateitį, o ateities vaizdas pareis nuo dabarties visuomenės, kiek ji bus vie- 
ninga, drausminga, aiškiai nusistačiusi. 

Paskaita vyksta susirinkime. Jos pasisekimas pareina nuo gero paruo- 
šimo. Vietos veikėjas, dvasios vadas ar tolygus asmuo, pasikvietęs keletą 
asmenų, su jais aptaria: tikslą, programą, asmenis. Paskiau skelbia laikraš- 
tyje, iš sakyklos, afišomis siunčia pakvietimus, susitikę ragina kitus ateiti 
į susirinkimą, pasiklauyti paskaitos. 

Paskaitos tikslas gali būti labai įvairus. Kartais norima tik pamokyti, 
vien išdėstyti tam tikras idėjas, pažiūras, ar jas priminti įsakmiau. Kitą 
kartą norima suorganizuoti naujas dalykas, kas būtų įkurta tokia ar tokia 
organizacija. Trečiu atveju norima sukrėsti apsnūdusią visuomenę, kad pa- 
bustų, pratrintų akis ir praregėtų, kur ji besirandanti. Ketvirtu atveju 
gal svarbu klastingo priešo suktybes iškelti aikštėn, kad visuomenė pama- 
tytų nesuklastotą tikrovę. Penktu atveju norima sudaryti viešoji nuomo- 
nė, kad visuomenės balsas įgautų jam priklausomą svarbą. Šeštu atveju 
gal yra reikalas paveikti valdžią, kad padarytų tą ar kitą dalyką, kad pra- 
vestų pageidaujamą įstatymą. 

Paskaitos klausytojams laimėti, jų simpatijų susilaukti platinamajai 
idėjai yra labai svarbu. Ateinantieji į salę klausytojai mandagiai pasitin- 
kami prie durų, jiems padedama rasti jų vietą arba tiesiog jiems nurodoma 
vieta sėstis. Gerai nusiteikęs klausytojas gyviau dalyvauja paskaitoje savo 
mintimis, jausmais, pritarimu, jis ploja karščiau. Būdamas kitų tarpe, jisai 
daugiau pasitiki, drąsiau laikosi. Iš tikrųjų, susirinkimo kolektyvinė jėga 
didesnė, negu atskirų asmenų suma. 

Paskaitininkas, arba kalbėtojas, turi gerai susivokti savo auditorijoje, 
todėl, jį kviečiant paskaitai, yra reikalinga jam pasiųsti informacijos apiė 
būsimąjį susirinkimą, būtent, kokio maždaug intelektualinio lygmens bus 
klausytojai. 

Atvykęs iš kitur į stotį prelegentas pasitinkamas ir šiąja proga jam 
teikiamos naujausios žinios, paskutinės informacijos apie susirinkimą, 
paskaitą, klausytojus ir visa kita, kas gali būti naudinga paskaitininkui 
žinoti, kad jo paskaita turėtų geriausią pasisekimą. O tas labai pareina it 
nuo tiksliausių žinių apie visas būsimojo susirinkimo smulkmenas, kad tuo 
būdu paskaitininkas galėtų atspėti viso susirinkimo dvasią, atmosferą. 

Jei paskaitininkas yra žymus kalbėtojas, tai jisai klausytojus sužavi, 
įtikrina, patraukia. Klausytojai nejuda, laiko akis įsmeigę į kalbėtoją. 

Paskaitininko vartojamieji įrodymai yra geriausi, jei jie yra: sveika 
nuovoka, logika, patyrimas, istorija. Tokie dalykai yra daug daugiau pri- 
einami visiems klausytojams ir greičiau įtikrina. 

Paskaitininko kalbos forma daugiausia patraukia, jei ji yra aiški, gy- 
va, vaizdi, jei joje vartojamieji palyginimai yra visiems suprantami. 

Prastų susilauks vaisių paskaitininkas, jei jisai vaizdžiai nupasakos 
visus priekaištus savo platinamoms idėjoms, pavartodamas net pajuokos 
išgalvotus pavadinimus, o paskiau trumpai suminės, kad tokie priekaištai 
esą nerimti, ar kitais tolygiais išsireiškimais neva juos atrems. Tokis prie- 
kaištų nupasakojimas yra grynas veikimas prieš savo idėjas, sudarymas 
vaizdžių asociacijų, kurių negalima nugalėti pilku pasakymu apie priekaiš- 
tų nerimtumą. Sumanus paskaitininkas vaizdžiai nekelia savo idėjoms 
priekaištų, o tik juos turi galvoje per visą paskaitą ir reikiamose vietose, 
kur tokie priekaištai galėtų kilti, pateikia pakankamai pozityvios medžia- 
gos, kad klausytojas, ją žinodamas, pats sugebės atsakyti į priekaištą, jei 
jį išgirs ar jam pačiam ateis į galvą. Jei kartais sumini priekaištus, tai da- 
ro trumpai, nepatraukliai. 

Paskaitos salė ir viskas, kas joje daroma, ne be reikšmės paskaitos pa- 
sisekimui. Papuošta salė jaukiau visus nuteikia. Tvarka salėje labai reika- 
linga, todėl gerai sutvarkytoje salėje yra pakankamai tvarkdarių su tvark- 
darių ženklais. Jie visą paskaitos ar susirinkimo laiką budi, kad tvarka 
salėje visą laiką būtų pavyzdinga. 

Susirinkimo pirmininkas gerai ves susirinkimą, jei jisai bus patyręs, 
ramus, viską tiksliai pasako, gerai orientuojasi visoje situacijoje ir susi- 
rinkime keliamais klausimais. 


Susirinkimo pirmininkas trumpai, bet simpatingai rekomenuduoja pas- 
kaitininką, tuo būdu gerai nuteikdamas auditoriją. Jei po paskaitos ar 
šiaip susirinkime eina diskusijos, pirmininkas, duodamas kam. balsą, tiks- 
liai sumini kalbėtojo pavardę, tuo būdu daugiau įpareigodamas kalbėtoją 
rimtai kalbėti, iš antros pusės gi, kalbėtojo pavardės minėjimas populia- 
rizuoja pačius kalbėtojus. 

Paskaita su šviečiamaisiais paveikslais daro daug gilesnį įspūdį, nes 
vaizdai perėję per regėjimo juslę, daug daugiau sudaro atramos žmogaus 
mintims. 

Susirinkimo pabaigoje kartais išdalinami lapeliai, kuriuose yra pas- 
kaitos santrauka, kad ją kiekvienas klausytojas galėtų parsinešti namo sau 
pačiam prisiminti paskaitos turinį ar kitiems duoti susipažinti su tiksliu 
svarbiųjų minčių nusakymų. 

Paskaitos pasisekimas ekspluatuojamas: apie ją plačiau pranešama 
spaudoje; jei galima, dedamas net ir paskaitininko atvaizdas; paskelbia- 
mos spaudoje rezoliucijos; jos ten ilgesnį laiką komentuojamos. Vadinasi, 
daroma visa, kad žmonės ilgiau kalbėtų apie buvusią paskaitą ir kad tuo 
būdu daugiau plistų propaguojamosios idėjos. 

Geri paskaitininkai neišauga ant kelmo: įuos reikia ruošti, formuoti. 
Šiam tikslui gerai gali patarnauti studijų rateliai. Ratelio posėdžiai daro- 
mi, pav., kas dvi savaitės. Posėdžio programoje trys dalys: a) techniškoji 
— mokėti viešai kalbėti, b) teoretiškoji — gauti reikiamų žinių įvairioms 
temoms, c) bandomoji — laikyti prakalbą arba paskaitą konkrečia tema. 
Gvildenamosios temos gali būti iš įvairių sričių, kaip antai: religinės, do- 
rinės, socialinės pilietinės, organizacinės, ūkiškosios, meninės ir t. t. 


Studijų ratelių pasisekimas pareina nuo to, kiek pavyks sukelti įdo- 
mavimasis jais. Šis pastarasis vėl pareis nuo jų suorganizavimo būdo. Ra- 
telio posėčis įdomesnis, jei ten daugiau formuojama, negu teoretiškai mo- 
koma, jei ten yra daugiau savarankiškumo. Įdomumas didesnis, jei einama 
iš faktų į principus, jei dalykas yra pozityviai išdėstomas. 


Teatras. Tai seniai vartojama priemonė paveikti žmonių psichiką ir 
sukelti joje pageidaujamą nuotaiką, reikalingą kai kuriems veiksmams. 


Teatro kilmė tokia, kad jisai atsirado religinėje srityje ir išaugo reli- 
gijos globoje, bet paskiau nuėjo savais keliais, gan dažnai kenkdamas savo 
buvusiai globėjai. 

Niekas negali paneigti teatro didelės reikšmės. Teatras yra galinga 
ekspresijos priemonė, kuri kartais džiugina, kartais jaudina, bet visada 
veikia žiūrovą, jį auklėdama geram ar blogam. Veikimo jėga pareina nuo 
patinkamo turinio, geros interpretacijos, gerų artistų, meniško pastatymo. 


Teatro direktorius nulemia kryptį: jisai parenka pjeses. Svarbu, kad 
jos būtų su akcija, kad jose būtų psichologinis išlaikymas, literatūrinė vertė, 
kad jį būtų įmanoma pastatyti. 

Pjesių autoriai — tai teatro šaltinis, iš kurio eina gaivinančioji srovė. 
Autorius yra meninikas, bet nepamirština, kad tai yra ir jo amatas, iš ku- 
rio jisai gyvena. 

- Autoriaus pasaulėžiūra ir gyvenimožiūra turi didelės įtakos pjesių 
charakteriui, teatro darbui, visuomenės auklėjimui. Tad čia ir kyla klausi- 
mas, ar yra galimas religinis teatras, pav., katalikiškasai. Jau pora gairių 
buvo suminėta, kalbant apie religinį romaną. Čia tenka dalykas praplėsti, 
paremti. 

Teatro vertė yra jo turinyje ir mene: juk galvijų poelgis — ne teat- 
ras, apraiškų menkystė — ne teatras. Katalikų doktrinos religinė mintis 
daug duoda pjesės ar teatro turiniui: a) įveda į paslapčių pasaulį, b) pri- 
duoda tragiškumo blogiui, nuodėmei, bausmei, c) daro įtakos laikymuisi, 
kostiumams, spalvoms, šviesai, muzikai, dekoracijoms, d) dogmų įtakoje 
veikia tačiau per gamtines jėgas, kaip antai: impulsus, progas, santykius, 
aplinkybes, e) pateikia temas, kaip va: Evangelijų parabolos yra puikūs, 
galingi, vaizdūs, žmoniški scenarijai. 

Režiseris yra tikroji statomosius pjesės siela: jisai įkvėpia artistus, 
jisai sprendžia dekoracijas, jisai visa, trumpai tariant, įsielina. 

Artistai, ar jie profesionalai ar amatoriai, padaro gyvas pjesės dalis. 
Juo patys daugiau turės, tuo patys daugiau duos. Todėl nenuostabu, kad 
Paryžiuje artistai katalikai turi savąją organizaciją su dvasios vadu, kad 
galėtų savo dvasinius reikalus geriau aprūpinti ir tuo prisidėti prie savo 
teatrinio vaidmens pakėlimo. 

Administratoriaus vaidmuo prisideda prie teatro lankytojų geros nuo- 
taikos sudarymo, nes tvarka ir patogumas teatre yra veiksniai, kurie kelia 
gerą nuotaiką. 

Teatro žiūrovai yra tie asmenys, į kuriuos yra nukreiptas visas teatro 
darbas. Žiūrovai ateina į teatrą, norėdami ten sau rasti pramogą, ne bet 
kokią, o tik rimtą, atitinkančią savo intelektualinį lygmenį. Iš čia eina 
teatro uždavinys, kaip psichologiškai prisitaikyti prie žiūrovų, bet drauge 
kitas uždavinys, kaip paveikti žiūrovus, kad jie kultūriškai pakiltų. 

Atvykęs į teatrą žiūrovas yra linkęs viską priimti juslėmis, protu gal- 
voti nenori, vesti savo sieloje ginčų nenori. Jisai ieško ramybės, išsiblaš- 
kymo nuo savo darbų, rūpesčių. Todėl tenka jam duoti tai, kas jam patin- 
ka. Dar geriau yra duoti daugiau, negu jisi tikisi. 

Svarbu pastebėti, kaip žiūrovas reaguoja į vaidinimą, pasiklausyti jo 
kritikos, jo sprendimų Tiesa, čia teks išgirsti daug visai nepamatuotų da- 
lykų, bet yra ir vertingų pastabų, sprendimų, kuriuos galima panaudoti, 
besirūpinant teatro pažanga. 

Kinas. Naujausiais laikais atsiradęs kinas pasidarė populiariausia 
kultūrinio gyvenimo priemonė, daug daugiau naudojama, negu teatras. Ki- 
nas yra pigesnis žiūrovui, prieinamesnis- - 

Kino žiūrovai ieško pramogos išsiblaškymo, nori pamatyti naują gy- 
venimą, naują pasaulį, skirtingą nuo kasdieninio. Žiūrovai nori maximum 
džiaugsmo, geresnio gyvenimo nors valandikei, nori emocijų. 

Kino lankytojai, pagal savo prigimtį, seka ekrano vaizdais, nusiteikę 
pramogai, poilsiui, nekritikuoja gaunamųjų vaizdų. Išeina, kad ekranas 
moko, žiūrovui to nežinant. Ekrano aplinka remia mokymą: tamsu ir mu- 
zika; tik žiūrėk ir klausyk. 

Kino įtaka milžiniška. Jisai veikia jusles, per jas proto sprendimą per 
ji — sąmonę ar sąžinę. Kinas rodo, kaip daroma, kaip gyvenama, o pavyz- 
džiai, kaip žinome, patraukia. Kinas gyvai veikia, nes jame viskas matoma, 
be įrodymų, be galvojimo. 

Kiek tos įtakos? Jungtinėse Amerikos Valstybėse aplanko kiną per 
savaitę apie 120 milijonų žiūrovų, į kinų pramonę yra įdėta apie 60 mili- 
jardų prancūzų frankų (1930 m.), šioje pramonėje ten dirba apie 1 mili- 
joną žmonių. Paryžiuje 1929 m. iš kinų gauta pajamų 230 milijonų frankų. 

Prancūzijoje apie 40 laikraščių yra skirta vien kinų ir filmų reikalui. Šios 
skaitlinės daug pasako apie įtaką. 

Kokius asmenis daugiausia veikia kinas? daugiausia veikia vaikus ir 
jaunimą, kurių receptyvumas yra labai didelis. Kai kur moksleiviai iki 90 
9, lanko kinus. 

Kokia kryptimi daro įtaką kinas? Jisai liečia visokius klausimus: re- 
liginius, moralinius, socialinius ir t, tt Gan dažnai veikia destruktyviai, 
demoralizuojančiai. Mokykla stato, kinas daug kur ardo, ir taip legaliu bū- 
du eina kova prieš mokyklos darbą. Vienas vokiečių neurologas suanaliza- 
vo 250 filmų. Ten rado vaizduojamų 97 žmogžudystes, 51 svetimoterystę, 
19 suviliojimų, 22 pagrobimų, 45 savižudystes. Iš vaizduojamų herojų ten 
buvo 176 vagys, 25 prostitutės, 35 girtuokliai. Iš čia lengvai galime su- 
prasti, kokį įspūdį ir gyvenimišką pamokymą gauna kino žiūrovai. Teis- 
mai dažnai konstatuoja, kad jauni nusikaltėliai kino ekfanuose rado pas- 
katinimą nusikaltimams. 

Suminėtieji liūdni faktai verčia galvoti ir ieškoti priemonių, kaip būtų 
galima sustabdyti propagandą žalingų idėjų ir įtakų. Juk, aišku, kad gerų 
idėjų propaganda imasi ne vien pozityvaus propagavimo tam tikrų vertin- 
gomis laikomų idėjų, bet ir sulaikymo ar pašalinimo žalingų idėjų. 

Vertingų idėjų propaganda reikalauja rinktis filmas, reikalauti gerų 
filmų, steigti gerus kinus, kurie rodytų gero turinio ir artistiškai pastaty- 
tas filmas. Kad tokios rūšies kinai galėtų išsilaikyti, yra svarbu, kad jie 
būtų organizuojami komerciškais pagrindais. 

Nepageidaujamos įtakos, einančios iš kai kurių filmų, sulaikymas 
reikalauja, kad tėvai neleistų vienų vaikų į kinus, kad vaikai ir jaunimas 
būtų išmokyti žiūrėti filmų, vadinasi, kad kritikos nuovoką turėtų, kad 
sugebėtų komentuoti filmas. 

Radijas. Įdėjų propaganda turi atkreipti ypatingą dėmęaį į radija, tą 
nuostabią techninės pažangos priemonę. 

Radijas turi tikslą informuoti, skubiai pateikiant naujausias žinias, 
sudaryti klausytojams pramogą, pateikiant dainų ir muzikos. Drauge tuo- 
mi radijas ir auklėja. Tik kyla klausimas, kuria kryptimi auklėja: ar ko- 
munistine ir bedieviškąja kryptimi, kaip tai daro Sovietų radijas, ar kuria 
kita. Vadinasi, radijo veikimas visai pžmatuoai kelia pasaulėžiūros klau- 
simą. 

Radijo išplitimas yra tiesiog milžiniškas. Apie 1931 m. visame pasau- 
lyje radijo garsus šeimose išgirsdavo apie 100 milijonų asmenų, vienoje 
Europoje apie 42 milijonų asmenų. Amerikos Jungtinėse Valstybėse buvo 
naudojama apie 13 milijonų aparatų, Danijoje, turėjusioje apie 314 milijo- 
nų gyventojų, buvo naudojama apie 420.000 aparatų. Dabar Lietuvoje, ro- 
dos, yra naudojami 45.000 aparatų. 


M. Reinys: Propagandos psichologija 159 


Radijo siunčiamųjų stočių yra irgi nemaža, 1928 m. Prancūzijoje buvo 
14 valdiškųjų ir 14 privačių stočių. Amerikos Jungtinėse Valstybėse irgi 
daug yra valdiškųjų ir privačių siunčiamųjų stočių. Kiek panašių dalykų 
yra ir kitose valstybėse. Radijo garsai patenka visur, net į pasaulio užkam- 
pius. Gali patekti dažnai, kas valandą. 

Radijo įtaka didelė. Tiesa, radijas tuo tarpu akies neveikia, taigi jo 
įtaka silpnesnė už kino įtaką, bet, kita vertus, garsas ateina iš toli, lyg iš 
paslaptingos srities, kur gal didelis autoritetas kalba, ateina taip, kad ne- 
galima replikuoti, o garsiakalbis sugestijonuoja, tas visa veikia gan stip- 
riai, tik gal žymesnė asmenybė gali atsispirti įtakai. 

Radijas sugestijonuoja savo klausytojams įvairius dalykus, kaip antai: 
doktriną, pramogą, dokumentus, savo idealus. Kartais transliuoja pamal- 
das, pamokslus. . 

Rūpimųjų idėjų propagandos atžvilgiu tenka turėti galvoje, kad radi- 
jas gali padėti ar gali pakenkti, atseit kuria kryptimi veiks. Gerai žinomas 
dalykas, kokie pavojai eina iš SSSR radijo. Kad būtų galima pavojus pra- 
šalinti, blogą įtaką neutralizuoti, tenka griebtis, kur tik galima, bendra- 
darbiavimo. Kai kur tasai darbas yra kolektyviai organizuotas. Prancūzi- 
joje, pav., yra sudaryti katalikų komitetai.  Kolektyviai dirbant, galima 
sėkmingiau pasitarnauti idėjų propagandai net ir radijo srityje. 

Fonografas. Šio įdomaus prietaiso garsui užfiksuoti istorija gan įdo- 
mi. 1878 m. fonografo išradėjo Edisono atstovas Paryžiuje Mokslo Aka- 
demijos posėdyje demonstravo tik kad išrasto fotografo kad ir netobulą 
veikimą. Akademija išjuokė demonstravimą, girdimus garsus priskirdama 
ventriloguium'ui. 1889 m. toji pat Akademija pripažino fonografą. 


Fonografo plokštelių gamyba gan didelė. Apie 1931 m. Prancūzijoje 
buvo kas mėnuo pagaminama apie 400 naujų plokštelių; parduodama per 
metus Prancūzijoje apie 8 milijonus plokštelių, Vokietijoje apie 70 milijo- 
nų, Anglijoje apie 80 milijonų plokštelių. 

Fonografo veikimas gan daug patarnauja mokslui, pramogai, auklėji- 
mui. Fonografas užfiksuoja praeitį ateinantiems laikams. Fonografas kal- 
ba, linksmina jaudina, veikia klausą; protą, sąmonę. Jisai atgamina viso- 
kiose aplinkybėse: kas nori, kur nori, kad nori. Nori išmokti svetimos kal- 
bos, gerą ištarimą, gali naudotis fonografu. Nori išgirsti istorijos garsinį 
dokumentą, irgi gali pasinaudoti fonografu. 

Fonografas gali patarnauti idėjų propagandai savo plokštelėmis. No- 
rint jų gamybą paveikti norimąja kryptimi, tenka rinktis tinkamas plokš- 
teles ir tokių reikalauti iš plokštelių gamintojų. Paklausimų suorganizavi- 
mas pagal tam tikrus idėjų propagandos dėsnius paruoš atitinkamų 
plokštelių pasiūlą. 

Daina. Viena iš seniausių kulūrinių apraiškų yra daina. Net ir pri- 
mityvių žmonių gyvenime ji randama. 

Daina yra muzikos apraiškų dalis, vokalinė. Bet yra ir instrumentinė 
muzika, pav., orkestras. Kalbėdamas apie dainą, jos įtaką bei tolygius da- 
lykus, turėsiu galvoje ir tolygų orkestro veikimą, nes juk orkestras prilygs- 
ta chorui, kai rūpi vien psichologinė žymė. 

Dainos reikšmė paaiškėja iš tokio pasakymo, kuris yra gyvenimo pa- 
tyrimo patvirtinas: „Pasakys man, ką tu dainuoji, aš tau pasakysiu, kas tu 
esi“. Žinoma, spręsti čia tenka ne iš oficialinės dainos, bet iš privačiai laisvų 
noru dainuojamos darbininko, moksleivio, šiaip jaunuolio, vestuvėse, va- 
karuškoje, prie darbo įr kitomis tolygiomis progomis, kur iš širdies gau- 
sumo kalba lūpos džiūgavimo ar raudos pavidalu. Meno žmonės be jokio 
svyravimo pripažįsta dainos didelę kultūrinę reikšmę.  Daininga 
ir balsinga Lietuvių Tauta gali čia nuoširdžiai pasidžiaugti, tik pravartu 
sąmoningai išryškinti ir apdailinti turimieji gabumai. 

Dainos įtaka stipriai pasireiškia tuo, kad ji uždega, nuramina, links- 
mina, jukina, skausmą išreiškia, stiprina, jei ji kartojama ar ilgiau trunka, 
Daina daro didesnį įspūdį jaunam, kuris dar yra gležnas, nenusistovėjęs. 

Dainos tikrasaį turinys, tinkamasai, ne tas, kuris mažina, žemina ter: 
šia, įžeidžia, bet kuris kilnina, dorina, skleisdamas tyrą ir ištikimą meilę 
kuris laimėdamas šviesesnę ateitį žada, kelia viltį, gražias svajones, žadi- 
na energiją, optimizmą. 

Dainos forma meniška, kai balsas gražiai apvaldomas, išlavintas, švel- 
nus, ryškaus tembro, sultingas ir t. t. 

Aišku, dainos praktika labai remtina, nes daina gali suvaidinti labai 
svarbų vaidmenį idėjų propagandos tarnyboje. 


ėstyme buvo suminėtos ryškiosios moderniojo gyvenimo priemonės, 
kuricmis eina idėjų propaganda ir kuriomis galima laimėti idėjoms simpa- 
tikų. Be abejo, smulkiau nagrinėjant gyvenimą, būtų galima jų daugiau 
curasti, bet buvo manoma, kad suminėtosios priemonės yra žinomesnės, 
ryškesnės, todėl susekus psichologinius dėsnius, pagal kuriuos eina saky- 
tujų priemonių pasireiškimas, būtų galima juos taikyti ir kitų priemonių 
apraiškoms, darant kai kurias suprantamas modifikacijas, nes kitos prie- 
monės ne daug kuo skirsis nuo svarstytųjų, ryškiųjų ir stambiųjų. 

1938. XI. 15. 

RĖSUMĖ 

La vis trės active de nos jours et les facilitės technigues de communi- 
cation font gue des idėes nous envahissent avec une vitesse incroyable et 
nous impressionnent. Il est de toute utilitė de les diriger dans un sens 
voulu. C'est la propagande gui sert et dont les lois psychologigues il est 
utile de connaitre. 

La propagande ėtant une activitė pour rėpandre certaines idėes et de 
leur gagner de sympathisants, la psychologie de la propagande tend vers 
la connaissance des lois psychologigues gui rėgissent la propagande elle- 
mėme. 

Des moyens sont trės nombreux pour rėpandre des idėes. On peut comp- 
ter parmį les plus importants: la presse pėriodigue, Vaffiche, le livre, la 
confėrence, le thčatre, Ie cinėmatographe, la radio, le phonographe, la chan- 
son. . 
Parmi les domaines plus importants pour la propagande des idėes on 
peut compter ceux-ci: religieux, moral, ėconomigue, culturel, politigue. 

Comme mėthodes pour trouver des lois psychologigues de la propagan- 
de peuvent servir: V' observation des faits, les tests, la comparaison des 
faits historigues et Y' analyse rationnelle des faits observės. 

Les lois psychologigues gėnėrales de la propagande peuvent se rėduire 
A celles-ci: suggestion, influence du milieu, intėrėt personnel, don de s'ac- 
commoder au milieu optimisme modėrė persėvėrance. 

La formation de Vopinion publigue rend plus facile d'atteindre le 
but de la propagande. 


a 
Bendroji filosofijos terminija 
(Vokiškai lietuviška versija) 
Prof. Dr. St. Šalkauskis, Kaunas 


1937 m. „Logos'o“ 2-ajame numeryje buvo pasircdžiusi „Bendroji 
filosofijos terminija“, kaip ji buvo LKD Terminologijos Sekcijos apsvar- 
styta, papildyta ir priimta. Pradėjus žmonėms naudotis šita terminija, 
tuojau paaiškėjo vienas neabejotinas jos trūkumas, būtent, nebuvimas 
joje vienos kurios versijos, kurios priešakyje stovėtų kokia nors svetima 
kalba. Norint surasti kokį lietuviškąjį terminą, reikėjo peržiūrėti visą ter- 
miniją. Tai sudarė aiškų nepatogumą tiems, kas žino svetimas terminijas, 
bet nežino visai ar tik kai kurių lietuviškų terminų. 

Būtų, žinoma, geriausia, jei dabar gaima būtų pateikti terminijos ver- 
timus į lietuvių kalbą iš visų kalbų, kuriomis buvo išversti lietuviški ter- 
minai. Bet tai pareikalautų perdaug darbo ir vietos. Reikia pasitenkinti 
viena kuria kalba iš trijų, panaudotų lietuvių terminams aiškinti. Šitam 
reikalui čia pasirinkta vokiečių kalba. Šiuo metu rusų kalba jau nėra, pran- 
cūzų kalba dar nėra pakankamai praplitusi tarp lietuvių šviesuomenės, kad 
viena katra iš jųdviejų glima būtų pasinaudoti kalbamajam reikalui. Bene 
daugiausiai bus paplitusi vokiečių kalba, kurios, be to, filosofinė terminija 
yra labai turtinga. 

Bus čia dar ne pro šalį pažymėti, kad vokiškai lietuviška versija negali 
būti laikoma tolygiu (adekvatiniu) vokiškosios terminijos. vertimu į lietu- 
vių kalbą. Nekalbant jau apie tai, kad šiuo atveju vokiškoji terminija toli 
gražu nėra pilna, jos vertimas nėra taip pat išsamus, nes teverčiami tik tie 
vokiečių terminai ir tik tiek, kurie ir kiek buvo reikalingi lietuviškiems 
terminams išversti. Jei vienas lietuviškas terminas buvo verčiamas keliais 
vokiškais, tai dabar kiekvienas iš tų vokiškų terminų verčiamas vienu ir 
tuo pačiu lietuvišku terminu. Tiesa, pasitaiko, kad vienas vokiečių termi- 
nas yra verčiamas keliais lietuviškais terminais, būtent, tada, kai įvairūs 
lietuviški terminai buvo aiškinami tuo pačiu vokišku terminu; bet ir šiuo 
atveju negalima laikyti vertimo tolygiu, nes tolygumas negali būti dabar 
tikslingai siekiamas. Jei iš pat pradžios būtų numatyta versti svetimus 
terminus į lietuvių kalbą, tikriausiai dabar vokišlai lietuviška versija būtų 
tobulesnė. 

Šitoje versijoje tebuvo siekiama, kad visi vokiškieji terminai, kurie 
buvo panaudoti lietuviškiems terminams aiškinti, rastų joje tik tiek vie- 
tos, kiek jie buvo reikalingi pirmykštėje versijoje. Kitaip tariant, jie tik 
tiek ir taip verčiami, kiek ir kaip jie buvo reikalingi lietuviškų terminų 
vertimui. 

Kaip iš šio paaiškinimo matyti, nauja vokiškai lietuviška filosofinės 
terminijcs versija teturi vien tarnybinės reikšmės atžvilgiu į lietuviškąją 
filosofijos terminiją. Todėl jai negalima statyti visiško tikslumo reikala- 
vimo. Tačiau tai nekliudo jai užpildyti tą trūkumą, apie kurį buvo kalbėta 


pradžioje. 
A 


Abbild, atvaizdas 

abbilden, vaizduoti, atvaizduoti 

Abbildung, vaizdavimas, atvaizda- 
vimas 

Abenteuer, nuotykis 

Aberglaube, prietaras 

aberglžubisch, prietaringas 

abgefallen, atsijas 

abgeleitet, išvestinis 

Abgeschiedenheit, vienuma 

abgeschlossen, baigtas 

Abgeschiossenheit, baigtumas 

abgesondert, atsijas 

abhžngen, priklausyti 

abhūngig, priklausomas 

Abhžngigkeit, priklausomumas, 
priklausomybė, priklausymas 

Absicht, kėslas 

absolut, nelygstamas 

Absolute n., nelygstamybė 

Absolutheit, nelygstamumas 

Abstand, atstumas 

abstossen, atstumti 

abstrahieren, atsieti 

abstrakt, atsietas, atsietinis 

Abstraktheit, atsietumas 

Abstraktion, atsiejimas, atsaja 

abstraktionsfžhig, atsajus 

Abstraktionsfihigkeit, atsajumas 


abstufen, laipsniuoti 

Abweichung, nuokrypa 

Abweichung (einmalige), krypsnis 

abziehen, atsieti 

adžguat, tolygus 

Adžguates, tolygybė 

Adžguatheit, tolygumas 

Affekt, jautulys 

affektiv, jautulingas, jautulinis 

Affektivitūt, jautulingumas 

Affirmationspartikel, teigtukas 

afterreden, piktžodžiauti (kam) 

ahnen, spėti, nujausti 

žhnlich, panašus 

Ahnlichkeit, panašumas, panašybė 

dhnlich sein, panašauti 

Ahnung, spėjimas, nujautimas 

aktiv, veiklus 

Aktualisation, veikdinimas 

aktualisieren, veikdinti 

akzidental, pritampamas 

Akzidentalitat, pritampamumas 

Akzidenz, prietapas 

akzidenziel!, pritampamas 

allgemein, visuotinis 

Allgemeines, visuotinybė 

Allgemeinheit, visuotinumas, ben- 
drumas 

Allheit, visumas 

Allmacht, visagalybė 

allmžchtig, visagalis, visagališkas 

Allmšžchtigkeit, visagališkumas 

allmžhlich, laipsniškas 

allwissend, visažinis, visažiniškas 

Allwissenheit, visažiniškumas 

Amt, pareiga 

Andenken, atminimas 

žndern (sich), kisti 

andersartig, kitoniškas 

Andersartigkeit, kitoniškumas 

Anderswerden, kitimas 

Anfall, priepuolis 

Anifžinge, pradmenys 

anfinglich, pirmykštis, 
pradiškas 

angeboren, prigimtas 

angeborene Anlage, priegamas 

angenehm, malonus 

anhžufen, sukaupti 

Anhžufung, sukaupimas 

animalisch, gyvuliškas 

Annehmlichkeit, malonumas 

anregen, paskatinti 

Anregen, paskatinimas 

Anregung, paskata 

Anreiz, akstinas 

anreizen, paskatinti 

„nreizung, paskata 

anschaulich, pavaizdus 

Anschaulichkeit, vaizdumas, pa- 
vaizdumas 

Anschauungsbild, pavaizdas 

Ansicht, pažiūra 

Ansporn, akstinas, paskata 

anspornen, paskatinti 

Anspornen, paskatinimas 

anstrengen (sich), stengtis 

Anstrengung, stengimasis, pastan- 
ga 

anwesend, esamas 

Anwesenheit, esamurnas 

anziehend, patraukus 

Anziehung, trauka, patrauka 


pradinis, 


Apparat, prietaisas 

Aguivalent, lygmuo 

Arbeit (schopferische), kūryba 

arbeiten, dirbti 

arbeitsam, darbštus 

Arbeitsamkeit, darbštumas 

Art, rūšis, būdas, pobūdis 

arteigen, rūšinis 

artistisch, meniškas 

Aufbau, sandaras 

aufeinanderfolgend, sekus 

auffassen, pagauti, suvokti 

auffassend (leicht), pagavus 

Autffassung, pagavimas, pagava 

Autfassung (leichte), pagavimas 

Aufgabe, uždavinys 

Aufklžrung, švietimas 

aufmerken, dėmėtis 

aufmerksam, įdėmus 

Aufmerksamkeit, dėmesys 

aufnahmefžhig, imlus 

aufregen, sujaudinti 

Aufregung, sujaudinimas, sąiūdis 

aufrichtig, tiesus 

Aufrichtigkeit, tiesumas 

Augenblick, akimirka 

„usarten, išsigimti 

ausbreiten, plėsti, plėtoti 

ausbreiten (sich), išplisti 

Ausbreiten, plėtimas, plėtojimas 

Ausbreitung, plitimas, išplitimas, 
plėtojimasis 

Ausdauer, tvermė, ištvermė, pa- 
tvara. 

ausdauernd, tvermingas, 1štVeI- 
mingas, patvarus 

ausdehnbar, plėtrus 

ausdehnen (sich), plisti 

Ausdehnung, tįsa, tąsa 

Ausdruck, raiška, išraiška, reiški- 
nys 

ausdriicken, išreikšti 


- 

Ausdriicken, išreiškimas 

ausdriicklich, įsakmus 

Ausdricklichkeit, įsakmumas 

ausdruckvol!, raiškingas 

ausfihren, atlikti, įvykdyti 

Ausfiihrung, atlikimas 

ausgedehnt, tįsus 

Ausgedehntheit, tįsumas 

Auslese, atranka 

ausristen, rengti 

Aussageweise, tarslas 

Aussen-, išorinis 

žusser, išorinis 

Ausseres, išorė 

žusserlich, išviršinis 

dussern (sich), reikštis 

žusserster, kraštutinis, kraštutiniš- 
kas 

Aussprachbarkeit, tariamumas 

Aussprache, tartis 

aussprechen, tarti 

Auswahl, atranka 

ausweiten (sich), išsiplėtoti 

Autosuggestion, savitaiga 


B 


Band, jungtis, ryšys 

Bau, sandaras, sąranga 

beabsichtigen, kėslauti 

beachten, paisyti 

Bedarf, reikmė 

Bedarfsgegenstand, reikmuo 

bedeuten, reikšti 

Bedeutsamkeit, reikšmingumas 

Bedeutung, reikšmė 

bedeutungsvoll, reikšmingas 

bedingen, sąlygoti 

bedingt, sąlyginis, sąlygiškas, lyg- 
stamas . 

Bedingtheit, salygiškumas, lygsta- 
mumas 


Bedingung, sąlyga, sąlygojimas 

bediirfen, privalyti 

Bediirfnis, prievolė 

befehlerisch, įsakus 

befehlerische Art, įsakumas 

befreien, išvaduoti 

befreien (sich), išsivaduoti 

Befreiung, išsivadavimas 

befriedigen, patenkinti 

Befriedigung, patenkinimas 

begabt, gabus 

Begabung, gabumas 

Begabung (schėpferische), kūry- 
biškumas 

begehren, geisti 

Begehren, geidimas 

begehrlich, gaidus, geidulingas 

Begehrlichkeit, gaidumas, geidu- 
lingumas 

Begehrung, geismas 

Begierde (sinnliche), geidulys 

begreifbar, suvokiamas 

begreifen, suvokti 

Begreifen, suvokimas 

begreiflich, suvokiamas 

begrenzt, ribotas 

Begrenztheit, ribotumas 

Begriff, sąvoka 

begrifflich, sąvokinis, sąvokiškas 

Begriffs-, sąvokinis 

begrinden, pagrįsti 

behaupten, tvirtinti 

Behauptung, teigimas, tvirtinimas 

beherrschen (sich), susivaldyti 

Beispiel, pavyzdys 

bejahend, teigiamas 

Bejahung, teigimas 

belebend, gaivus 

bemžchtigen (sich), apvaldyti 

Bemšchtigung, apvaldymas 

bemerkenswert, žymus 

Bemerkung, pastaba 

bemilhen (sich), stengtis 
Benehmen, elgesys, elgimasis 
Benennung, įvardijimas 
beobachten, stebėti 
zu beobachten, stebėtinas 
gut beobachtend, pastabus 
Beobachtung, stebėjimas 
Beobachtungsgabe, pastabumas 
Bereich, sritis 
bereiten, ruošti 
beriicksichtigen, paisyti 
Beruf, pašaukimas, verslas 
beriihren, liesti, lytėti 
Beriihren, lietimas, lytėjimas 
Beriihrung, liesmas 
Berilhrungs-, gretinis 
Beschaftigung, verslas 
beschieden, lemtas 
beschreibend, aprašomas 
Beschreibung, aprašymas 
besinnen (sich), susiprasti 
besinnen (sich auf sich), susivokti 
besonder, ypatingas, ypatus 
Besonderheit, pobūdis (ypatingas) 
besprechen, aptarti 
Besprechung, aptarimas, aptartis 
bestimmen, apspręsti 
Bestimmen, apsprendimas, pasky- 
rimas 
Bestimmung, apsprendimas, pa- 
skirtis, pašaukimas 


bestreiten, ginčyti 

Bestreiten, ginčijimas 

Bestreitung, užginčijimas 

Betitelung, įvardijimas 

betrachten (mit Wohlgefallen), 
grožėtis 

Betragen, elgesys 

Beweger, judintojas 

beweglich, judrus 

Beweglichkeit, judrumas 


Bewegung, judėjimas, judesys, są- 
jūdis 
Bewegungsmittel, judintuvas, va- 
riklis 
Beweis, įrodymas 
beweisen, įrodyti, įrodinėti 
Beweisen, įrodinėjimas 
Beweisfihrung, įrodinėjimas 
Bewirkung, poveikis 
bewusst, sąmoningas 
bewusst machen, sąmoninti, įsąmo- 
ninti i 
bewusst werden, sąmonėti 
sich bewusst werden, įsisąmo- 
ninti 
Bewusstheit, sąmoningumas 
Bewusstsein, sąmonė 
bezaubern, žavėti 
bezaubernd, žavingas, žavus. 
Bezauberung, žavėjimas, žavesys 
bezeugen, liudyti 
beziehen (sich), santykiauti 
Beziehung, santykis 
beziiglich, santykinis 
Bild, vaizdas 
bildlich, vaizdingas 
Bildlichkeit, vaizdingumas 
Bildung, darinys, daryba 
Billigung, pritarimas 
bose, blogas 
Bėse n., blogis 
Bund, sąjunga 
Cc 
Charakter, būdas | 
Charakter des Elementaren, gaiva- 
lingumas, gaivališkumas 


charakterfest, būdingas 
charakteristisch, būdingas 


D 


darstellen, vaizduoti 

Darstellung, vaizdavimas 

Dasein, buvimas 

Daseinsart, būsena 

Dauer, trukmė 

Dauer (lange). trunkamumas 

dauern, trukti 

Dauern, trukumas 

dauernd, trukus, trunkamas 

dazwischen liegend, tarpinis 

definieren, apibrėžti 

Definieren, apibrėžimas 

Definition, apibrėžimas, apybrėža, 
apibrėžtis 

dehnbar, tąsus 

Dehnbarkeit, tąsumas 

Dehnung, tąsa 

Demonstration, išrodymas 

Denkart, mąstysena 

denken, mąstyti, protauti 

Denken, mąstymas, protavimas 
zum Denken geneigt, mąslus 

Denker, mąstytojas 

Denkgegenstand, mąstinys 

Denkweise, mastymo būdas 

deutlich, ryškus 

Deutlichkeit, ryškumas 

Deutung, aiškinimas 

Diktion, tarsena 

Ding, daiktas 

dinglich, daiktinis, daiktiškas 

„Dinglichkeit, daiktiškumas 

direkt, tiesioginis 

diskontinuierlich, trūkus 

Diskontinuitžt, trūkumas 

Dislokation, sąstatas 

Dispensation, atpareigojimas 

dispensieren, atpareigoti 

Disput, ginčas 

doppelsinnig, dviprasmis, dvipras- 
miškas 

Doppelsinnigkeit, 
mas, dviprasmybė 


f 


dviprasmišku- 


duldsam, apkantus 
Duldsamkeit, apkanta (apykanta) 


E 


Ebenbild, lygmuo, panašybė 

Ebenheit, lygumas 

echt, tikras 

ehrlich, garbus 

eigen, nuosavas 

Eigenart, pobūdis 

eigenartig, savotiškas 

Eigenartigkeit, savotiškumas 

Eigenliebe, savimyla 

Kigenmacht, savavalia 

eigenmūchtig, savavalis, savavališ- 
kas 

eigenmūchtig handeln, savavaliau- 
ti 

Eigenschaft, savybė, savumas 

Eigenschaft (positive), teigiamybė 

Eigenschaft (belebende), gaivumas 

Eigensein, nuosavumas 

Eigentum, nuosavybė 

eigentiimlich, ypatingas, saviškas 

Eigentiimlichkeit,  ypatingumas, 
ypatyvė, ypatumas, saviškumas 

Einbildung, įsivaizdavimas 

einbilden (sich), vaizduotis, įsi- 
vaizduoti 

Einbildungskraft, vaizduotė 


eindeutig, vienareikšmis, viena- 
reikšmiškas 

Eindeutigkeit,  vienareikšmišku- 
mas 


Eindruck, įspūdis 

einfach, vientisas, vientisinis 
Einfluss, įtaka 
einflussfžhig, įtakus 
einflussreich, įtakingas 
einf6rmig, vienalytis 

einfiigen, įjungti 

Einfigung, įjungimas 

einfihlen (sich), įsijausti 

Einfikhlung, įsijautimas 

eingeben, įteigti 

eingeboren, įgimtas 

eingeborene Anlagen, įgimtis 

Eingebung, įteigimas, įtaiga, įkvė- 
pimas 

eingliedern, įjungti 

Eingliederung, įjungimas 

Einheit, vienumas, vienybė, viene- 
tas, vienis, vienovė 

einheitlich, vieningas 

Einheitlichkeit, vieningumas 

einleben (sich.), įsigyventi 

einmiitig, vieningas 

Einmiitigkeit, vieningumas 

Einsamkeit, vienatvė 

einsichtig machen, įtikrinti 
sich etw. einsichtig machen, įsi- 
tikrinti 

einsinnig, vienaprasmis, vienapras- 
miškas 

Einsinnigkeit, vienaprasmišku- 
mas 

einstellen (sich), nusistatyti 

Einstellung, nusistatymas 

Einteilung, suskirstymas 

Einwand, priekaištas 

Einwirkung, poveikis 

einzeln, atskiras 

einzig, vienatinis, vienintelis 

Einzigkeit, vienatumas 

eitel, tuščias 

Eitelkeit, tuštumas, tuštybė 

Element, pradmuo 

Elementar-, pradinis, gaivalinis 
Charakter des Elementaren, gai- 
valingumas, gaivališkumas 

elementarisch, gaivalingas, gaiva- 
liškas 


Emanzipation, atsipalaidavimas 

emanzipieren (sich), atsipalai- 
duoti 

empfanglich, juslus 

Empfžnglichkeit, imlumas 

Empfžnglichkeit (sinnliche), jus- 
lumas 

empfindbar, juntamas 

Emptfindbarkeit, juntamumas 

empifinden, justi 

empfindsam, jausmingas 

Empfindsamkeit, jausmingumas 

Empfindung, jutimas, jusmas, po- 
jūtis 

Empfindungs-, pojūtinis 

Empfindungsart, jusena 

empfindungsbegabt, juslingas 

Empfindungsgegenstand, jutinys 

endlich, baigiamas, baigtinis 

Endlichkeit, baigiamumas 

endlos, nebaigiamas, begalinis 

Endlosigkeit, nebaigiamumas, ne- 
baigiamybė 

entarten, išsigimti 

Entartung, išsigimimas 

entbinden, atpareigoti 

Entbindung, atpareigojimas 

Entdeckung, atradimas, išradimas 

entdinglichen, nudaiktinti 

Entdinglichung, nudaiktinimas 

enteignen, nusavinti 

Enteignung, nusavinimas 

entfalten, išskleisti 

entfalten (sich), išsiskleisti 

Entfaltung, išskleidimas, išsisklei- 
dimas 

Entfernung, atstumas 

entgegengesetzt, priešingas 

enthaltsam, santūrus 

Enthaltsamkeit, santūrumas 

Enthaltung, santūra 

entledigen, atlikti 

entledigen (sich), atsipalaiduoti 

Entledigung, atlikimas 

entpersonlichen, nuasmeninti 

Entpersėnlichung, nuasmeninimas 

entscheidend, sprendžiamas 

entscheiden (sich), ryžtis 

Entscheidung, pasiryžimas, ryžtis 

entscheidungsfžhig, ryžtus 

Entscheidungsfihigkeit, ryžtumas 

entschieden, ryžtingas 

Entschiedenheit, ryžtingumas 

Entspannung, atlaida 

entsprechen, atitikti / 

Entsprechen, atitikimas 

entsprechend, atitinkąs, atitinka- 
mas 

Entsprechung, atitikimas 

entwickeln, plėtoti, išplėtoti, iš- 
vystyti. 

entwickeln (sich), išsiplėtoti, iš- 
sivysyti 

Entwicklung, plėtojimas, plėtoji- 
masis, išplėtojimas, išsiplėtoji- 
mas, išvystymas, išsivystymas 

entziicken, žavėti 

Entziicken, žavėjimas 

entziickend, žavus, žavingas 

entziickt sein, žavėtis 

Entziickung, žavėjimasis, žavesys 

Erbe, veldinys 

erblich, pavaldus, paveldimas 

Erblichkeit, pavaldumas 

Erbschaft, veldinys 

Ereignis, įvykis, atsitikimas 

erfahren, patirti 

erfahren, patyrus 

Erfahrenheit, patyrumas 

Erfahrnis, potyris 

Erfahrung, patyrimas, patirtis, pa- 
tyra 

erfassen, pagauti, suvokti 

Erfassen, suvokimas 


Erfassung, pagava 

Erfindung, išradimas, išmonė 

Erfolg, sėkmė, pasieka 

erfolgreich, sėkmingas 

erfiihlen, pajausti 

erfiillen, tesėti, ištesėti, išpildyti 

Erfiūllung, ištesėjimas, išpildymas 

Ergebnis, išdava 

ergebnisfžhig, išdavus 

Ergebnisfihigkeit, išdavumas 

ergiebig, išdavus 

Ergiebigkeit, išdavumas 

ergotzen (sich), žavėtis 

erhaben, kilnus 

Erhabenheit, kilnumas 

erinnern, priminti 

erinnern (sich), atminti, atsiminti 

Erinnerung, atsiminimas 

erkennen, pažinti 

Erkennen, pažinimas 

Erkenntnis, pažintis, pažinimas 

Erkenntnisgegenstand, pažinys 

erklžrend, aiškinimas 

Erklžrung, aiškinimas 

Erlebnis, pergyvenimas 

erlėsen, išganyti 

Erlosung, išganymas 

ermangeln, stigti 

Erėrterung, aptartis 

erregbar, jaudrus 

Erregbarkeit, jaudrumas 

erregen, jaudinti, sujaudinti 

Erregen, jaudinimas 

Erreger, jaudiklis 

Erregung, jaudas, sujaudinimas, 
susijaudinimas 

erscheinen, reikštis 

Erscheinung, apsireiškimas, ap- 
raiška, reiškinys 

erschėpfend, išsamus 

Erwartung, lūkestis 

erwžgen, svarstyti, samprotauti 

Erwigung, svarstymas, samprota- 
vimas, samprotis 

erweisen, išrodyti 

erweitern, plėsti, išplėsti, išplė- 
toti 

Erweitern, plėtimas 

Erweiterung, išplėtimas, išplėto- 
jimas, išsiplėtojimas 

erwerben, įgyti 

Erwerbung, įgijimas 

erzeugen, gaminti 

Erzeugen, darymas 

erzeugend, padarus 

Erzeugnis, dirbinys, padarinys, 
gaminys 

Erzeugung, daryba 

evident, akivaizdus 

Evidenz, akivaizdumas, akivaizdy- 
bė 

evolutiv, raidus 

Evoluticn, raida 

Ewigkeit, amžinumas, amžinybė, 
amžinatvė 

exekutiv, vykdomas 

existential, būtinis 

Ekxistenz, būtis, būvis 

Existieren, buvimas 

expressiv, raiškus 

Expressivitūt, raiškumas 

Extrem, kraštutinybė 

Extremismus, kraštutiniškumas 

Extremitūt, kraštutiniškumas 


F 


fdhig, pajėgus 

fžhig sein, sugebėti 
Fžihigkeit, pajėgumas 
Fall, atvejas 

falsch, klaidingas 
Falschheit, klaidingumas 
Fehler, yda 


fehlerhaft, ydingas, ydiškas 
Feind, priešas 

feinfiihlig, jautrus 
Feinfiihligkeit, jautrumas 
feinhorig, klausus 

Ferne, atstuma 

Fertigkeit, sugebėjimas, įgūdis 
Figur, pavidalas 

final, siekiamas 

žindig, sumatus 

Findigkeit, sumatumas 
Fleisch, kūnas 

fleischlich, kūniškas 

Fclge, sekmuo, pasekmė, seka 
folgern, išvedžioti 

Folgern, išvedžiojimas 
folgerichtig, nuoseklus 
Folgerichtigkeit, nuoseklumas 
Folgerung, išvedžiojimas 
folgewidrig, nenuoseklus 
Form, lytis, pavidalas 
formen, pavidalinti 

forschen, tirti, tyrinėti 
Forschen, tyrinėjimas 
Forschung, tyrimas, tyrinėjimas 
Fortschritt, pažanga 
fortschrittlich, pažangus 
Fortschrittlichkeit, pažangumas 
frei, laisvas 

Freiheit, laisvė, laisvumas 
freiheitlich, laisvingas 
Freisein, laisvumas 

figen, nulemti 

Fiigung, nulėmimas 

žiihlbar, jaučiamas 
Fiihlbarkeit, jaučiamumas 
fihlen, jausti, pajausti 
Fiihlen, jautimas, pajautimas 
fihlfahig, jauslus 
Fiihlfžhigkeit, jauslumas 
Fiihlungsart, jausena 
Fihrung, elgesys 


St. Šalkauskis: Bendroji filosofijos terminija 171 


Fille, pilnatvė, pilnybė 
Fundament, pamatas 
fundamental, pamatinis 


G 


Gang, eiga 

ganz, ištisas 

Granze n., visuma, visybė 

ganzheitlich, ištisinis 

Garantie, laidas 

garantieren, laiduoti 

Gatiung, giminė, padermė 

Gattungs-, gimininis 

Gebžrde, mostas 

Gebiet, sritis 

Gebilde, darinys 

Gebrauch, paprotys 

gebiihrend, prideramas, lemtas 

Gedanke, mintis 

Gedšžchtnis, atmintis 

gedeihen, tarpti 

Gedeihen, tarpimas 

Gefiige, sąranga 

Gefiihl, jausmas, pajauta 

Gefiihls-, jausminis 

gefiihlsbetont, įjausmintas 

Gefiihlsgegenstand, jautinys 

gefiihlvoll, jausmingas 

Gegebene n., davinys 

Gegensatz  (kontradiktorischer) 
prieštara 

Gegensatz (kontrūrer), priešybė 

gegenseitig, savitarpiškas 

Gegenseitigkeit, savitarpis, savi- 
tarpiškumas 

Gegensūtzlichkeit, priešingumas | 

Gegenstand, dalykas 

Gegenstand, der etw. entspricht, 
atitikmuo 

gegenstžndlich, 


dalykinis, daly- 
kiškas 


Gegenstžndlichkeit, dalykišku- 
mas 

Gegenwart, esamumas 

gegenwirken, atveikti 

Gegenwirken, atveikimas 

Gegenwirkung, atveika, atoveikis 

geglaubt, tikimas 

Geglaubtheit, tikimumas 

Gegner, priešininkas 

Gehėr, girda, klausa 
von gutem Gehėr, klausus 

Geist, dvasia 

Geistes-, dvasinis 

Geistestiūlle, dvasingumas * 

geistig, dvasinis 

Geistigkeit, dvasiškumas 

geistlich, dvasiškas 

geistreich, dvasingas 

Gelegenheit, proga 

gelehrig, mokslus 

gelehrt, mokslingas 

Gelehrter, mokslininkas 

Gelehrsamkeit, mokslingumas 

Gelingen, sėkmingumas 

gemacht, dirbtinis 

Gemūžssheit, atitinkamumas 

gemėžssigt, nuosaikus 

gemnein, bendras 

Gemeinschaft, bendravimas, bend- 
ruomenė, santalka 

Gemiit, jausla 

genau, tikslus 

Genauigkeit, tikslumas 

geneigt machen, nuteikti 

Geneigtheit zum Denken, mąslu- 
mas 

geniessen, gėrėtis, grožėtis, sma- 
gintis 

Geniessen, smaginimasis 

Genuss, smaginimasis 

Gerūt, pabūklas 

geržumig, erdvus, talpus 

Gerūumigkeit, erdvumas, talpu- 
mas 
gerecht, teisingas 
Gerechtigkeit, teisingumas 
Geruchssinn, uoslė 
von scharfem Geruchssinn, uos- 
lus 
Gesamtheit, visetas 
Gesamtheit der Lebewesen, gyvija 
geschehen, atsitikti 
Geschehnis, įvykis 
gescheit, išmanus 
Gescheitheit, išmanumas 
Geschick, lemtis 
Geschlecht, lytis 
geschlechtlich, lytiškas 
geschlechts-, lytinis 
Geschmack, skonis 
Geschopf, padaras 
gesellig, draugingas, visuomeniš- 
kas 
Geselligkeit, draugingumas 
Gesellschaft, draugija, visuomenė 
Gesellschafts-, visuomeninis 
Gesellschaftlich, visuomeniškas 
Gesetz, dėsnis, įstatymas 
gesetzlich, teisėtas 
Gesetzlichkeit, teisėtumas 
gesetzmassig, dėsningas 
GesetzmAūssigkeit, dėsningumas 
Gesicht, rega, žiūra 
Gesichtspunkt, požiūris 
gespržchig, kalbus 
Gesprūchigkeit, kalbumas 
gesprochen, tariamas 
Gestalt, pavidalas 
gestalten, pavidalinti, apipavida- 
linti 
Gestaltung, apipavidalinimas 
Geste, mostas 


gestimmt (gut), nuotaikus 


gewšhrleisten, laiduoti 

Gewalt, prievarta 

Gewalttat, prievarta 

gewalttūtig, prievartus 

gewiss, tikras 

Gewissen, sąžinė 

gewissenhaft, sąžiningas 

Gewissenhaftigkeit, sąžiningumas 

Gewissheit, tikrumas, tikrybė, isi- 
tikrinimas 

Gewohnheit, įprotis, įgūdis 

gewėhnen (sich), įprasti 

gewohnlich, paprastas 

Gewohnlichkeit, paprastumas 

Glaube, tikėjimas, tikyba 

Glauben, tikėti 

Glauben, tikėjimas 

glaubwiirdig, tikėtinas 

Glaubwiirdigkeit, tikėtinumas 

gleichartig, vienalytis, vienalytiš- 
kas 

Gleichartigkeit, vienalytiškumas 

gleichbedeutend, lygiareikšmis, 
lygiareikšmiškas 

gleichgiiltig, abejingas 

Gleichgiiltigkeit, abejingumas 

Gleichheit, lygumas, lygybė 

gleichmachen, sulyginti 

gleichmachen (sich), susilyginti 

Gleichmachung, sulyginimas 
Gleichung, lygtys 

Gnade, malonė 

Grad, laipsnis 

gross, didis, didelis 

grossartig, didingas 

Grossartigkeit, didingumas 

Grosse, didumas, didybė, dydis 

Grossteil (grosserer Teil), diduma 

Grund, pamatas 

Grund-, pagrindinis 

Grundlage, pagrindas 

grundlegend, pagrindinis, pamati- 
nis 

Grundlegung, pagrindimas 

grindlich, pagrindus 

Grundprinzip, pradas 

Grundstoff, gaivalas 

Grundtrieb, gaivalas 

Gottheit, dievybė 

gėottlich, dieviškas 

Gėttlichkeit, dieviškumas, dievy- 
bė 

gut, geras 

Gut, gėrybė, turtas ; 

Giite, gerumas, gėrybė 

Gute n., gėris 


halten, tesėti, ištesėti 

handeln, veikti 

handlungsfžhig, veiksnus 
Handlungsfihigkeit, veiksnumas 
Harmonie, darna, darnumas 
harmonisch, darnus 

hžsslich, biaurus 

Hžsslichkeit, biaurumas 

Haupt-, pirminis 

Heil, išganymas 

Heiligkeit, šventenybė, šventumas 
Heiligtum, šventenybė, šventovė 
Heimat-, gimtas 

Helfen, padėjimas 

herrlich, didus 

hervorragend, žymus 
Hervorragendsein, žymumas 
Hilfsguelle, išteklius 

Hinsicht, atžvilgis 

Hoffnung, viltis, lūkėstis 
human, žmoniškas 

Humanitūt, žmoniškumas 


I 
identifiziėren, tapatinti 
identisch, tapatus 
Identitūt, tapatumas, tapatybė 
Iilustration, pavaizdas 
illustrieren, pavaizduoti 
indeterminiert, neapspręstas 
indirekt, netiesioginis, tarpiškas 
Inhalt, turinys 
inhaltreich, turiningas 
inkommensurabel, nebendramatis, 

nebendramatiškas 
inkonseguent, nenuoseklus 
Inkonseguenz, nenuoseklumas, ne- 
nuoseklybė 
inner, vidinis 
Innere n., vidus 
innerlich, išvidinis 
innig, sieliškas 
Inspiration, įkvėpimas 
Instinkt, omė 
Instinkt-, ominis 
instinktmūssig, omiškas 
integral, pilnutinis 
Integritūt, ištisumas 
intellektuell, aumeninis, aumeniš- 
kas 
Intellektualitžt, aumeniškumas 
Intelligenz, aumeningumas 
Intelligenz-, aumeninis 
Intensitūt, įtampa 
Interesse (aktives), domesys 
interessefdhig, domus 
interessieren (sich), domėtis 
Interessiertheit, domumas 
Intrigue, užmazga (užuomazga) 
irgendeiner, bet kuris 
irgendwelcher, bet koks 
irrefiihrend, klaidus 
Irrtum, klaida 
irrtiimlich, klaidingas 
Irrtiimlichkeit, klaidingumas 

J 


jeder beliebige, bet kuris 
K 


kameradschaftlich, draugiškas 


Kameradschaflichkeit, draugiš- 
kumas 
kausal, priežastingas, priežastiš- 
tiškas 


kennen, žinoti 

Kenntnis, žinia, pažintis 

Kennzeichen, pažymys 

klar, aiškus 

Kklžren, aiškinti 

Klarheit, aiškumas 

Kleinigkeit, niekis 

Koėxistenz, sambūvis 

Kollektiv, santalka 

Kombination, derinys 

kommensurabel, bendramatis 

kompliziert, sudėtingas 

konnen, galėti, sugebėti 

Konnen, sugebėjimas 

Konfessicn, tikyba 

konseguent, nuoseklus 

Konseguenz, nuoseklumas, nuo- 
seklybė 

Kontinuitūt, tolydumas, tolydybė 

kontinuierlich, tolydus, tolydinis 

kontrūr, priešingas, 

Kontrarietūt, priešingumas 

Konzentration, susitelkimas, susi- 
kaupimas 

konzentrieren, sutelkti 

konzentrieren (sich), susikaupti 

Kopula, jungtis 

Kėrper, kūnas 

Kėrper-, kūninis 

korperlich, kūniškas, medžiagiš- 
kas 


Kraft, jėga, išgalė 
Kržftigkeit, jįėgingumas 
Kraftlosigkeit, bejėgiškumas 
kraftvoll, įėgingas 

Kunde, žinia 

Kunst, menas 

Kunst (bildende), dailė 
Kunst-, meninis 
kiinstlerisch, meniškas 
Kiinstlerischsein, meniškumas 
kiinstlich, dirbtinis 
Kunststick, dailenybė 
kunstvcll, meniškas 
Kunstwerk, dailenybė 


L 


Lage, padėjimas, padėtis 
langen, siekti 
Laster, yda 
lasterhaft, ydingas 
listern, piktžodžiauti (kam) 
Lžsterung, piktžodžiavimas 
Laune, ūpas 
Leben, gyvenimas, gyvybė 
Iebend, gyvas 
lebendig, gyvas, gaivus 
Lebendigkeit, gyvumas, 
gaivumas 
Lebens-, gyvybinis 
Lebensanschauung, gyvenžiūra 
Lebensart, gyvensena 
iebensfžihig, gyvastingas 
nicht lebensfžhig, marus 
Lebensfihigkeit, nemarumas 
lebensreich, gyvingas 
Lebensreichheit, gyvingumas 
Lebensweise, buitis 
Lebewelt, gyvija 
Lebewesen, būtybė, gyvis 
leer, tuščias 
Leere, tuštybė, tuštuma 


gyvis, 

Leerheit, tuštumas 

Lehre, mokslas 

Leib, kūnas 

Leibes-, kūninis 

leiden, kęsti 

Leiden, kentėjimas, kęsmas 

Leidenschaft, aistra 

leidenschaftlich, aistrus, aistriš- 
kas, aistringas 

Leistung, pasieka 

leistungsfžhig, darbingas, darbus 

Leistungsfžūhigkeit, darbingumas, 
darbumas J 

lernfžhig, mokslus 

Lernfžhigkeit, mokslumas 

locken, maginti 

Locken, maga 

lockend sein, magėti 

Lėsung, atmazga (atomazga) 

Lust, mogis 

listern, gašlus 

Liisternheit, gašla 


M 


machen, daryti, dirbti 
Machen, darymas 

Macht, galybė 

mžchtig, galingas 
Miūchtigkeit, galingumas 
Majestūt, didingumas 
majestūtisch, didingas 
Mal, atvejas 

malerisch, vaizdingas 
mancher, tūlas 

Mangel, stoka, nepriteklius 
Mangel fiihlen, stokoti 
Mangel leiden, stokoti 
mangeln, trūkti 
mangelnd, trūkstamas 
mannigfaltig, tūleriopas 
Mannigtfaltigkeit, įvairovė 


mžssig, nuosaikus 

Mžssigkeit, nuosaikumas 

Masstab, mastas 

Material, medžiaga 

Materie, medžiaga, daiktybė 

materiell, medžiagiškas 

Medium, aplinka, aplinkuma, ter- 
pė 

Mehrheit, dauguma, daugumas 

Meinung, nuomonė 

Menge, daugelis, daugybė 

Menschen-, žmoginis 

Menschengestalt, žmogysta 

Menschenliebe, žmoniškumas 

Menschentum, žmogystė 

Menschheit, žmogiškumas, žmoni- 
ja 

menschlich, žmoginis, žmogiškas, 
žmoniškas 

Menschlichkeit, žmogiškumas, 
žmogybė 

Mentalitūt, mąstysena 

merken, dėmėtis 

Merkmal, žymė 

messen, matuoti 

Milieu, aplinka (aplinkuma), tar- 
pas 
inneres Milieu, savitarpis 

Missbrauch, piktnauda 

missbrauchen, piktnaudžiauti 

Missbraucher, piktnaudis 

Mittel, priemonė 

mittelbar, tarpiškas 

Mittelbarkeit, tarpiškumas 

mittelmžssig, vidutinis, vidutiniš- 
kas 

Mittelmžssigkeit, vidutiniškumas 

moglich, galimas 

Moglichkeit, galimumas, galimybė 

Motiv, akstinas 

Miihe machen, stengtis 

Muster, pavyzdys. 


/ 


Muster-, pavyzdinis 

musterhaft, pavyzdingas 
Musterhaftigkeit, pavyzdingumas 
Mutter-, gimtas 


N 


nachahmen, pamėgdžioti 

Nachahmung, pamėgdžiojimas 

nachdenklich, mąslus 

Nacheinander, seka 

nachfolgen, sekti 

Nachsicht, atlaida 

nachsichtig, atlaidus 

Nachsichtigkeit, atlaidumas 

Nžchster, artimas 

nahe, artimas 

Nation, tauta 

national, tautinis, tautiškas 

Nationalitūt, tautybė, tautišku- 
mas 

Natur, gamta, prigimtis 

Natur (iussere), gamta 

Natur (gėttliche), dievystė 

Natur (innere), prigimtis 

Natur (menschliche), žmogystė 

Natur (tierische), gyvulystė 

Natur-, gamtinis, prigimtinis 

natirlich, prigimtas, prigimtinis, 
gamtinis, gamtiškas 

Naturtrieb, omė 

Nebeneinander, greta 

negativ, neigiamas 

negative Eigenschaft, neigiamybė 

negative Erscheinung, neigiamybė 

Negativsein, neigiamumas 

Neigung, linkmė, polinkis 

Nerv, dirgsnis 

Neugierde, smalsa, smalsumas 

neugierig, smalsus 

nichtig, niekingas 

Nichtigkeit, niekybė 

Nichts, niekas, niekybė 

niemand, niekas 

Niveau, lygis 

Note, pažymys 

Not haben, stigti 

notwendig, būtinas, privalomas, 
privalus 

Notwendigkeit, būtinumas, būti- 
nybė, privalumas 

Niicke, užgaidas 

Nutzen, nauda 

nitzlich, naudingas 

Nūtzlichkeit, naudingumas 


0 


oberflžchlich, paviršutinis, pavir- 
šutiniškas 

Oberflžchlichkeit, paviršutinišku- 
mas 

obligatorisch, privalomas 

Ohnmacht, negalia 

ohnmžchtig, bejėgis, bejėgiškas. 

Offenbarung, apreiškimas 

offenherzig, atviras 

Offenherzigkeit, atvirumas 

Opfer, auka 

opfern, aukoti 

Oppositicn, priešinimasis 

crdnen, rikiuoti 

Orientierung, susivokimas 

orientieren (sich), susivokti 

Ort, vieta 

ortlich, vietinis 


p 


parieren, atremti 
Parieren, atrėmimas 
passend, tinkamas 
partiell, dalinis 
Person. asmuo 

Personal-, asmeninis 

Personalitžt, asmeniškumas 

personenhaft, asmeniškas 

persėnlich, asmeninis, asmeniškas 

Persėnlichkeit, asmenybė 

Pilicht, priedermė, pareiga, prie- 
volė 

Pilichtschuldigkeit, privalomumas 

Phase, tarpsnis 

Phantasie, vaizduotė 

Plenum, pilnatis 

positiv, teigiamas 

Potenz, pajėga 

Pracht, puikybė 

pržchtig, puikus 

Prūchtigkeit, puikumas 

Prždikat, tarinys 

Prždikation, tariniavimas 

prūdizieren, tariniuoti 

Pržmisse, prielaida 

prėzis, tikslus 

prėzisieren, tikslinti 

Pržzision, tikslumas 

primžr, pirminis 

Probe, mėginys 

probieren, mėginti 

Probieren, mėginimas 

Produkt, gaminys 

produktiv, padarus 

Progress, pažanga 

Projekt, sumanymas 

providenziell, apvaizdus, apvaiz- 
diškas, apvaizdingas 

Prozess, vyksmas 

priifen, patikrinti 

Prifung, patikrinimas 


o 


Oualitūt, kokis, kokybė 
gualitativ, kokinis, kokybinis 
Ouantitūt, kiekis, kiekybė 


guantitativ, kiekinis, kiekybinis 
Ouantum, kiekybė 


R 


„Rasse, padermė 

raten, spėti 

Raten, spėjimas 
Rationalitžt, protingumas 
Raum, erdvė, erdvybė 
Raum-, erdvinis 
Rauminhalt, talpa, apimtis 
ržumlich, erdviškas 
Ržumlichkeit, erdviškumas 
reagieren, atveikti 
Reagieren, atveikimas 
Reaktion, atveika 

reaktiv, atveikus 
Reaktivitūt, atveikumas 
zecht, teisus 

Recht, teisė, teisybė 
rechtlich, teisus 
Rechtlichkeit, teisumas 
rechtmūssig, teisiškas 
Rechtmissigkeit, teisiškumas 
Rechts-, teisinis 

Rede, kalba 

Redensart, posakis 

Regel, taisyklė 
regelmissig, taisyklingas 
regelrecht, taisyklingas 
regressiv, atžangus 
Regressivitūt, atžangumas 
reich, lobingas 

Reichheit, lobingumas 
reichlich, gausus 
Reichtum, lobis 

Reikhe, eilė 

Reihenfolge, eilė 

rein, grynas 

reissen, trūkti 

Reiz, dirgis 

reizbar, dirglus 

Reizbarkeit, dirglumas 

reizen, dirginti 

Reizen, dirginimas 

Reizfaktor, dirgiklis 

Relation, santykis 

relativ, santykinis, lygstamas 

Reproduktion, atgaminimas 

reproduktionsfihig, atgamus 

reproduktiv, atgaminamas 

reproduzieren, atgaminti 

Resultat, išdava, pasekmė, padari- 
nys 

Retrospektion, atžvalga 

retrospektiv, atžvalgus 

Retrospektivitūt, atžvalgumas 

retten, išganyti 

Rezeptivitūt, imlųymas 

richten, rikiuoti 

richtig, taisyklingas, teisingas 

Richtigkeit, taisyklingumas 

Richtung, kryptis 

Rolle, vaidmuo 

Riickblick, atžvilgis, atžvalga 

Riickschritt, atžanga 

Riicksicht, atdaira, (atodaira) 

ricksichtsvoll, atdairus 

Riūcksichtsvollsein, atdairumas 


Ss 


Sache, daiktas, dalykas 

sachlich, daiktinis, daiktiškas 

Sachlichkeit, daiktiškumas 

sagen, tarti 

sammeln (sich), susikaupti 

Sammlung, susikaupimas 

Satz, sakinys 

Schadenfreude, piktdžiuga 

Schadenfreude haben, piktdžiu- 
giauti 

schadenfroh, piktdžiugis,-ė 


schadenfroh (sein), piktdžiugiauti 

Schadenfroher, piktdžiugis 

schaffen, kurti 

Schaffen, kūrimas 

schaffend, kuriamas 

scharfsichtig, akylas 

Scharfsichtigkeit, akylumas 

Schatz, lobynas 

schžtzen, vertinti 

Schatzkammer, lobynas 

scheidbar, skaidus 

scheiden, skaidyti 

Scheidung, skaidymas 

Schein, regimybė 

scheinbar, regimas, tariamas 

Scheinbarkeit, tariamumas 

Schicksal, likimas 

schlecht, blogas 

schlechter Zustand, bloguma 

Schlechtheit, blogumas 

schliessen, išvedžioti 

Schluss, išvada 

Schlussatz, išvada 

schėn, dailus, gražus 

Schėne f., gražybė 

Schėne n., grožis 

Schėnheit, gražumas, gražybė, dai- 
lumas 

Schėpfer, kūrėjas 

schėpferisch, kuriamas, kūrybinis, 
kūrybiškas 

Schėpfung, kūrinys 

Schėpfungsart, kursena 

Schuldigkeit, priedermė 

Schiirzung, užmazga (užuomazga) 

Schwžrmerei, svajojimas 

schwžrmerisch, svajingas 

schwerfallig, nerangus 

Sshwerfalligkeit, nerangumas 

Seele, siela 

Seele des Verstorbenen, vėlė 

Seelen-, sielinis 

seelenhatt, sielingas 
Seelenforschung, sielotyra 
Seelenkummer, sielvartas 
seelisch, sieliškas 
sehen, regėti 
Sehen, regėjimas 
Sehschžrfe, regumas 
Sein, būtis, esybė 
Seiende n., esybė 
sekunddr, antrinis 
von selbst, savaime 
Selbstbefinden, savijauta 
selbstbeherrscht, sąvaldus 
Selbstbeherrschung, susivaldymas, 
savivalda, savitvarda 
Selbstbesinnung, savivoka, susi- 
pratimas 
Selbstbestimmung, apsisprendimas 
Selbstbewusstsein, savimonė 
Selbsterforschung, savityra 
Selbsterhaltung, savisauga 
Selbsterkenntnis, savižina 
Selbstschutz, savigina 
selbsttūtig,  savaveiksmis, sava- 
veiksmiškas 
Selbstverteidigung, savigina 
Selbstverwaltung, savivalda 
Selbstwirkung, saviveika 
Selbstzucht, savitvarda 
Seligkeit, palaima 
sensibel, juslus, juslingas 
Sensibilitūt, juslingumas 
separat, atsijas 
Sichaufeinanderbeziehen, santykia- 
vimas 
Sichausdehnen, plitimas 
Sichbefreien, išsivadavimas 
Sicheinleben, įsigyvenimas 
Sichentfalten, išsiskleidimas 
Sichentledigen, atsipalaidavimas 
Sicherinnern, prisiminimas 


sichern, laiduoti 
Sichgewėhnen, įpratimas 
Sichinteressieren, domėjimasis, 
susidomėjimas 
sichtbar, regimas 
sichtlich, regimas 
Sichvergewissern, įsitikrinimas 
Sichverhalten, santykiavimas 
Sichverpflichten, įsipareigojimas 
Sichvorstellen, vaizdavimasis 
Sichwidersetzen, priešinimasis 
Sichwundern, stebėjimasis 
Sinn, juslė, prasmė 
Sinn geben, įprasminti 
mit den Sinnen wahrnehmbar, 
juslus 
Sinngebung, įprasminimas 
sinnlich, juslinis, jusminis, juslin- 
gas 
Sinnlichkeit, juslingumas 
sinnlos, beprasmis, beprasmiškas 
Sinnlosigkeit, beprasmiškumas 
sinnvoll, prasmingas 
Sitte, paprotys 
sittlich, doras, dorinis, doriškas 
Sittlichkeit, dora, dorumas, doriš- 
kumas 
Sittlichkeits-, dorinis 
Sittlichkeitszustand, dorovė 
sollen, privalyti 
Sollen, privalymas, privala 
spaltbar, skalus 
spalten (sich), skilti 
Spannung, įtampa 
spezifisch, rūšinis 
spontan, savaimingas, savaiminis 
Spontaneitūt, savaimingumas 
Sprache, kalba 
Sprechweise, tarsena 
im Stande sein, išgalėti, pajėgti 
standhaft, patvarus 

Standhaftigkeit, patvarumas, 
tvara 
Standpunkt, požiūris 
Stellungnahme, nusistatymas 
Stellung nehmen, nusistatyti 
sterblich, mirtingas, marus 
nicht sterblich, nemarus 
Sterblichkeit, nemarumas 
stetig, tolydus, tolydinis 


Stetigkeit, tolydumas, tolydybė 
Stimmung, nuotaika, nusiteikimas, 


ūpas 


in Stimmung versetzen, nuteikti 


stimmungsvoll, nuotaikingas 
Stoff, medžiaga, daiktybė 
stofflich, medžiaginis 
stolz, didus, puikus 
Stolz, puikumas, puikybė 
streben, siekti 

strebsam, pastangus 
Streit, ginčas 

streiten, ginčytis 

Strom, srovė 

Strėmung, srovė 
Strėmungs-, srovinis 
Struktur, sąranga 

Stufe, laipsnis 
stufenweise, laipsniškas 
subaltern, pajungtas 
subsumieren, pajungti 
suggerieren, įteigti 
Suggestion, įteigimas, įtaiga 
suggestiv, įtaigus 
sukzessiv, sekus 


T 


taktil, lytimas 

tastbar, lytimas 
Tastbarkeit, lytimumas 
tasten, lytėti 

Tasten, lytėjimas 


Tastsinn, lyta 

Tat, veiksmas 

Tatbestand, tikrenybė 
tūtig, veiklus 

Tžtigkeit, veikla, veiklumas 
Tatsžchlichkeit, tikrumas 
tauglich, tinkamas 
Tauglichkeit, tinkamumas 
Teil, dalis 

teilbar, dalus 

Teilbarkeit, dalumas * 
Teilnahme, dalyvavimas 
Teilnehmer, dalyvis 
Teilung, dalijimas, skirstymas 
Temperament, pobūdis 
temporal, laikinis 

Tier, gyvulys, gyvūnas 
Tierheit, gyvuliškumas 
tierischi, gyvuliškas 
todbringend, marus 
todlich, mirštamas 
Toleranz, apkanta (apykanta) 
Totalitūt, visumas 

trūge, nerangus 

Tragheit, nerangumas 
Traum, svajonė 

triumen, svajoti 

Tržumen, svajojimas 
Tržumerei, svajojimas 
tržumerisch, svajingas 


tržumerisches W'esen, svajingumas 


treffen (sich), atsitikti 
trennbar, skaidus 
trennen, skaidyti 
Trennung, skirstymas 
treu, ištikimas 

Treue, ištikimumas 
Trieb, polinkis 
triebbegabt, omingas 
Tugend, dorybė 
tugendhaft, doringas 
Tugendhaftigkeit, doringumas 

tun, dirbti 
Tun, dirbimas 


Ubel, blogybė 

iiberbewusst, antsąmoninis 

Uberbewusstsein, antsąmonė 

ibereinkommen, sutikti 

Ubereinstimmen, derinimas 

įibereinstimimend machen, derinti 
in Ubereinstimmung bringen, de- 
rinti 

Uberfluss, gausa, perteklius 

iiberlegen, svarstyti, samprotauti 

iiberlegsam, išmaningas 

Ūberlegung, svarstymas, samprota- 
vimas 

Uberlegungsart, svarstysena 

Ūbermensch, antžmogis 

iibermenschlich, antžmogiškas 

Ūbernatur, atgamtis 

iibernatiirlich, atgamtinis, antzam- 
tiškas 

Ubernatiirlichkeit, antgamtiškumas 

tiberwinden, įveikti 

ŪUberzeit, antlaikis 

ibernatirlich, antgamtinis, ant- 
gamtiškas 

Ūberzeitlichkeit, antlaikiškumas 

uberzeugend, įtikinamas 

tiberzeugen (sich), įsitikinti 

tiberzeugend, tikina 

Uberzeugung, įsitikinimas 

Ūbung, pratimas 

Ūbungen, pratybos 

Ubungsprozess, pratyba 

Umfang, apimtis 

Umgang, elgimasis 

umngebend, aplinkinis 

Umgebung, aplinka (aplinkuma) 

umliegend, aplinkinis 


Umsicht, apdaira (apydaira) 
umsichtig, apdairus 
Umsichtigkeit, apdairumas 
Umstand, aplinkybė 
unabgegrenzt, neatribotas 
unabhžngig, nepriklausąs, nepri- 
klausomas 
Unabhšngigkeit, 
mas, nepriklausomybė 
unbedingt, nelygstamas 
Unbedingte n., nelygstamybė 
Unbedingtheit, nelygstamybė 
unbeendet, nebaigtas 
Unbeendetheit, nebaigtumas 
unbegreiflich, nesuvokiamas 
unbegrenzt, beribis, beribiškas, ne- 
ribotas 
Unbegrenztheit, beribiškumas 
unbestimmt, neapibrėžtas 
unbewusst, nesąmoningas 
Unbewusstheit, nesąmoningumas 
Unbewusstsein, nesąmoningumas 
undenkbar, neįmanomas 
unendlich, begalinis 
unendlich gross, be galo didelis 
unendlich klein, be galo mažas 
unentbehrlich, privalus 
universal, visuotinis 
Universale n., visuotinybė 
Universalitžt, visuotinumas 
unkompliziert, nesudėtingas 
Unkompliziertheit, nesudėtingu- 
mas 
Unmenge, begalė 
unmittelbar, betarpis, betarpiškas,. 
tiesioginis 
unmėglich, negalimas 
Unruhe, nerimas 
Unsinn, beprasmybė, nesąmonė 
unsittlich, nedoras 
unsterblich, nemirtingas 
Unsterblichkeit, nemirtingumas 


nepriklausomu- 

unstetig, trūkus 
Unstetigkeit, trūkumas 
unterbewusst, pasąmoninis 
Unterbewusstsein, pasąmonė 
Unterdrickung, priespauda 
Untergang, žuvimas, žūtis 
untergeordnet, pajungtas 
unternehmungslustig, verslus 
unterordnen, pajungti 
Unterordnung, pajungimas 
nicht unterscheidbar, neskiria- 
mas 
unterscheiden, skirti 
Unterscheiden, skyrimas 
zu unterscheiden, skirtinas 
Unterschied, skirtumas, skirtybė 
untersuchen, tirti 
Untersuchen, tyrinėjimas 
Untersuchung, tyrimas, tyrinėjimas 
untodlich, nemirštamas 
Untėdlichkeit, nemirštamumas 
untrennbar, neatskiriamas 
ununterbrochen, tolydus, tolydinis 
Ununterbrochenheit, tolydumas, 
tolydybė 
unverstūndlich, nesuprantamas 
uranfžnglich, pirmapradis, pirma- 
pradiškas, pirmapradinis 
Urbild, pirmavaizdis 
Urprinzip, pirmapradė 
Ursache, priežastis 
ursžchlich, priežastingas, priežas- 
tiškas 
Ursachlichkeit, priežastingumas 
Ursprung, kilmė 
urspringlich, pirmykštis, pradiš- 
kas, pirmapradis, pirmapradinis, 
pirmapradiškas 
Urteil, spręsmas 
urteilen, spręsti 
Urteilen, sprendimas 


Urteilsgegenstand, sprendinys 
Urteilsresultat, sprendinys 


Vv 
Verallgemeinerung,  apibendrini- 
mas 
veržnderlich, kaitus 
Veržnderlichkeit, kaitumas, kin- 
tamumas 


verūndern, keisti 

Veranlassung, proga, vada 

veranschaulichen, pavaizduoti 

Veranschaulichung, pavaizdavi- 
mas 

verbal, žodinis 

verbinden, susieti 

verbinden (sich), susyti 

Verbindung, jungtis, sąryšis, są- 
junga 

Verbot, uždraudimas 

verdinglichen, sudaiktinti 

Verdinglichung, sudaiktinimas 

Verdienst, nuopelnas 

vereinigt, jungtinis 

Vereinigung, sąjunga 

Vererbung, paveldėjimas 

verfolgen, sekti 

vergegenstindlichen, sudalykinti 

Vergegenstūndlichungė, sudalyki- 
nimas ; 

vergeistigen, sudvasinti 

vergeistigt, dvasingas 

Vergeistigtsein, dvasingumas 

Vergeistigung, sudvasinimas 

vergewissern, įtikrinti 

vergewissernd, įtikrinamas 

vergewissern (sich), įsitikrinti 

vergleichen, palyginti 

vergleichend, palyginamas 

Vergleichung, palyginimas 

Vergniigen, malonybė 

verhalten (sich), santykiauti 

Verhšėltnis, santykis 

Verlauf, eiga 

verlockend, magus 

Verlust, žuvimas 

vermogen, išgalėti, įstengti, pa- 
jėgti 

Vermėgen, galia, išgalė, pajėgė, 
įstanga, pajėgumas 

vermėgend, pajėgus 

vermuten, spėti 

Vermutung, spėjimas 

verneinen, neigti 

verneinend, neigiamas 

Verneinung, neigimas 

Verneinungsgegenstand, neiginys 

Verneinungspartikel, neigtukas 

vernichten, panaikinti 

Vernichtung, panaikinimas 

Vernunft, protas 

Vernunft-, protinis 

verninftig, protingas 

vernunftmiėssig, protiškas 

Vernunftschluss, išprotis 

verpflichten, įpareigoti, saistyti 

verpilichten (sich), įsipareigoti 

verpilichtend, saistomas 

Verpflichtung, įpareigojimas, sai- 
stas, supareigojimas 

Verpilichtung (wechselseitige), 
susipareigojimas 

verschieden, įvairus, skirtingas 

verschiedenartig, įvairialytis 

Verschiedenheit, skirtingumas 

Versicherung, užtikrinimas 

Verstand, aumuo 

Verstand (gesunder), sveikas pro: 
tas 

verstūndig, sumanus, išmanus, iš- 
maningas, aumeningas 

verstūndigen (sich), susiprasti 

Verstūndigkeit, išmanumas, au- 


meningumas, sumanumas 

Verstūndnis, supratimas, išmany- 
mas, išmana 

Verstands-, aumeninis 

verstehen, suprasti, išmanyti 

Verstehen, supratimas 

verstehen (von Grund aus), per- 
prasti 

Versuch, bandymas 

versuchen, bandyti 

Verteidigung, gynimas 

vertrauenswiirdig, ištikimas, pati- 
kimas 

Vertrauenswiirdigkeit, 
mas, patikimumas 

verwandt, giminingas 

Verwandtschaft, giminingumas 

verwandtschaftlich, giminiškas 

verwesen, trūnyti 

Verwesung, trūnijimas 

verweslich, trūnus 
Verweslichkeit, trūnumas 

verwirklichen, įvykdyti 

Verwirklichung, vykdymas, įvyk- 
dymas 

viel, daugelis, daugis 

vieldeutig, daugiareikšmis, dau- 
giareikšmiškas 

Vieldeutigkeit, daugiareikšmišku- 
mas 

viele, tūlas 

vielerlei, tūleriopas, daugeriopas 

vielfaltig, daugingas 

Vielfėltigkeit, daugingumas 

vielgestaltig, daugeriopas 

Vielheit, daugybė 

vielsinnig, daugiaprasmis, daugia- 
prasmiškas 

Vielsinnigkeit, daugiaprasmišku- 
mas 

Vision, regėjimas 

Volk, tauta 


ištikimų 

vėlkisch, tautinis, tautiškas 

Velkstum, tautiškumas, tautybė 

Volle n., pilnis 

vollenden, atbaigti 

Vollendung, atbaigimas 

Vollheit, pilnumas 

vollkommen, tobulas 

Vollkommenkheit, tobulumas, to- 
bulybė 

Vollsein, pilnuma, pilnumas 

vollstūndig, ištisas, pilnutinis 

voraussetzen, prileisti 

Voraussetzung, prileidimas, prie- 
laida 

Vorbehalt, išlyga 

Vorbereitung, rengimas, ruoša 

Vorbereitungen treffen, rengti 

Vorgefiihl, nuojauta 

Vorhaben, kėslas, sumanymas 

vorhanden, esamas 

vorherbestimmen, nulemti 

vorherbestimmt, lemtas 

Vorherbestimmung, lėmimas, nu- 
lėmimas 

Vorliebė, įmėgis 

Vorsehung, apvaizda 

vorstellen (sich), vaizduotis, įsi- 
vaizduoti 

Vorstellung, vaidinys 

Vorurteil, prietaras 

vorurteilsvoll, prietaringas 

Vorwand, dingstis 


W 


Wach-, budimas 

wachend, budimas 
wachsam, budrus, jautrus 
Wachsamkeit, jautrumas 
wahr, tikras 

wahrhaft, tiesus 
Wahrhaftigkeit, tiesumas 


Wahrheit, tiesa, teisybė 

wahrscheinlich, tikimas 
Wahrscheinlichkeit, tikimybė 

wandeln, keisti 

Wandlung, kitimas 

Wechsel, kaita 

wechselseitig, savitarpinis 
Wechselwirkung, sąveika, veiki- 
masis 

weise, išmintingas 

Weise, būdas 

Weisheit, išmintis, išmintingu- 
mas 

Welt, pasaulis 

Welt-, pasaulinis 

Weltall, visata 

Weltanschauung, pasaulėžiūra 

Weltbild, pasaulėvaizdis 

werden, tapti 

Werden, tapimas, tapsmas 

Werk, veikalas, padaras 

Werkzeug, įrankis, padargas 

Wert, vertė, vertybė, vertingumas 

Wert-, vertinis 

wertlos, niekingas 

wertschžtzen, vertinti 

Wertschžtzung, vertinimas 

wertvoll, vertingas 

Wesen, būtybė, esmė 

Wesen (animalisches), gyvūnas, 
das Wesen betreffend, esminis 

wesenhaft, esmingas 

Wesenheit, esmė 

Wesensforschung, esmė tyra 

Wesensschau, esmėžiūra 

wesentlich, esminis, esmiškas 

Wesentlichkeit, esmingumas, es- 
miškumas 

wichtig, reikšmingas 

Wichtigkeit, reikšmingumas 

widerlegen, atremti 

Widerlegung, atrėmimas 

widersetzen (sich), priešintis 
widersprechen, prieštarauti 
Widersprechen, prieštaravimas 
widersprechend, prieštaraująs 
Widerspruch, prieštara 
widerspruchsvoll, prieštaringas 
wideraufleben, atgyti 
Wiederautleben, atgijimas 
wiedererkennen, atpažinti 
Wiedererkennen, atpažinimas 
wiedererzeugen, atgaminti 
Wiedererzeugung, atgaminimas 
wiedergebren werdėn, atgimti 
Wiedergeburt, atgimimas 
Wille, valia 
Willens-, valinis 
willensbegabt, valingas 
willensstark, valingas 
Willenskraft, valingumas 
willenskrūftig, valingas 
Wiilensstūrke, valingumas 
Willkir, savavalia 
willkiirlich, savavalis 
wirken, veikti 
wirken lassen, veikdinti 
wirklich, tikras 
Wirklichkeit, tikrovė 
wirksam, paveikus 
Wirksamkeit, paveikumas 
Wirkung, veikimas, veiksmas 
Wirkungsart, veiksena 
wirkungsfžhig, veiksnus 
Wirkungsfūhigkeit, veiksnumas 
veiklumas 
Wirkangsfaktor, veiksnys 
Wirkungsgegenstand, veikinys 
Wissbegierde, smalsumas 
wissbegierig, smalsus 
wissen, žinti 
Wissen, žinojimas, žinija 
Wissenschaft, mokslas 


wissenschaftlich, mokslinis, moks- 
liškas 

Wissenschaftlichkeit, mokslišku. 
mas 

Wohlfahrt, gerovė 

Wohlgefallen, pomėgis 

Wohlstand, geruma 

Wohnstatte, buveinė 

wollen, norėti 

Wollen, norėjimas 

Wort-, žodinis 

wortlich, žodiškas 

Wortlichkeit, žodiškumas 

wortreich, žodingas 

Wunder, stebuklas 

wunderbar, stebėtinas 

wundern (sich), stebėtis. 

Wunsch, noras 


Z 


Zah!, skaičius, skaitmuo 
Zartheit, švelnumas 
Zauber, žava 

Zeichen, ženklas 

Zeit, laikas 

Zeit-, laikinis 

zeitlich, laikiškas 

zeitlos, belaikis, belaikiškas 
Zeitlosigkeit, belaikiškumas 
zeitweilig, laikinas 
zerfallen, skilti 

zerfallen, skalus 

zerstreuen (sich), išsiblaškyti 
Zerstreutheit, išsiblaškymas 
zeugen, liudyti 

Zeugen, liudijimas 
Zeugnis, liudijimas 

Ziel, siekinys 

Ziffer, skaitmuo 

Zufall, atsitikimas 

zuf4llig, atsitiktinis 

Zufdlligkeit, atsitiktinumas 
Zug, trauka, patrauka, potraukis 
zigeln, tramdyti 
Ziūgelung, tramdymas 
Zuneigung, pamėgimas 
zurechtfinden (sich), susivokti 
zuriickstossen, atstumti 
zusammengesetzt, sudėtinis, sudė- 
tingas 
nicht zusammengesetzt, nesudė- 
tingas 
Zusammengęsetztheit, sudėtingu- 
mas 
Zusammenhang, sąryšis 
Zusammensetzung, sudėtis 
Zusammenstellung, sąstatas 
Zustand, stovis, būsena 
zustimmen, sutikti 
Zustimmung, sutikimas 
zuverlissig, patikimas 


Rėsumė 


Zuverlūssigkeit, patikimumas 

Zwang, vara 

Zwangs-, verčiamas 

Zweck, tikslas 

Zweck-, tikslinis 

zweckhaft, tikslingas 

Zweckhaftigkeit, tikslingumas 

zweckmšūssig, tikslingas, tiksliš- 
kas 

Zweckmūssigkeit, tikslingumas, 
tiksliškumas 

Zweifel, abejonė 

zweifelhaft, abejotinas 

Zweifelhaftigkeit, abejotinumai 

zweifeln, abejoti 

Zweifeln, abejojimas 

zwingen, versti 

zwingend, varus 

Zwischenraum, tarpas 


Cette terminologie gėnėrale de la philosophie supplėe un travail sous 
le mėme titre, publiė en 1937 au Nr. 2 de la revue „Logos“. Dans le travail 
prėcėdent on a donnė la version des termes lithuaniens en francais, allė- 
mand et russe. L'usage de la terminologie a prouvė le besoin d'en a voir la 
version d'une langue ėtrangėre guelcongue en lithuanien. En donnant a 
prėsent la version allemande-lithuanienne, on comble la lacune. Cependant 
on s'y tient aux limites dans lesguelles 1a langue allemande a čtė employče 
pour Vexplication des termes lithuaniens. Aussi ne peut-on exiger de la 
terminologie, ici prėsentče, gu'elle expligue les termes allemands d'une 
maniėre adėguate. 


Edmund Husserl 
1859 — 1938 


Šių metų balandžio mėn. 27 d., išgyvenęs 79 metus ir 19 dienų, ilgokai 
pasirgęs, Vokietijos Freiburge mirė vienas įžymiausių šių dienų filosofų 
Edmundas Husserlis. Šiame žurnale jis paminėtinas pirmiau kitų kaip toks 
šių dienų galvotojas nekatalikuose, kurio galvosenos formacijai buvo padarę 
įtakos du katalikų filosofai dar aršiausiojo materializmo laikais; dėl to 
Husserlis yra tapęs pats pirmutinis tos grupės naujausio laiko galvotojų, 
pasireiškusių pirmiausia Austrijoj ir piet. Vokietijoj, vadinamų fenomeno- 
logistų, kurie kovojo su vad. psichologizmu ir antropologizmu, stengėsi iš- 
laisvinti filosofija iš Kanto skelbtų prietarų nelaisvės ir ją pagydyt nuo me- 
tafizikos baimės: jie moderniomis priemonėmis kovojo su kantišku subjek- 
tivizmu, gynė galimumą pažint veritatem rerum, ir apskritai metafizikos 
galimumų, tuo būdu artėdami į philosophia perennis. Tat bent ko trumpiau- 
siai, kiek liko šiame sąsiuviny vietos, susipažinkime su jo veikalais ir jų 
svarbiausiomis mintimis. 

Gimęs 1859. IV. 8 Prašnice (Moravijoj), H. studijavo astronomiją, ma- 
tematiką, fiziką ir filosofiją Leipcigo, Berlyno ir Vienos universitetuose; 
1887 m. habitalitavosi Hallėj; 1901 pakviestas ekstraordinariniu profeso- 
rium į Gėtingeną; ten 1906 pakeltas ordinariniu; nuo 1916 persikėlęs į 
Freiburgą čia gyveno iki emeritūros ir mirties. 

Berlyne paveiktas didelio matematiko K. Weierstrass'o (1815— 
1897) studentas H. pagrindiniu savo studijų objektu buvo paėmęs matema- 
tiką ir studijavo taip rimtai, jog net premiją pelnė darbu Beitrige zur 
Variationsrechnung. Bet 1884—85 ir 1885—86 mokslo metais H. nusikelia 
į Vienos un-tą ir čia susitinka su filosofu ir psichologu, katalikų ekskunigu 
prof. Pranu Brentanu (1838—1917). Klausydamas jo paskaitų H. ap- 
sisprendžia atsidėt vien filosofijai, kurią iki tol buvo laikęs tik šalutiniu 
savo studijų dalyku. Brentano paskaitos jame sukėlusios įsitikinimo, kad 
jo gyvenimo pašaukimas esanti filosofija ir kad joje privalu dirbti griež- 
čiausio mokslo dvasioje. Įsitikinimas, kad filosofija turi griežtai mokslinį 
charakterį, jį lydėjęs per visą gyvenimą. 

Nenuostabu, kad matematiką studijavusio H-o ir pirmieji filosofiniai 
darbai yra iš matematikos filosofijos srities. Jo habilitacijos darbas anali- 
zuoja skaičiaus sąvoką: Ueber den Begriff der Zah! (1887). Šį darbą randa- 

me įdėtą ir nepoilgam (1891) išėjusiame kitų šios srities H-o darbų rinkiny, 
„mokytojui“ Pranui Brentanui dedikuotame su antrašte: Philosophie der 
Arithmetik ir poantrašte: Psychologische und Iogische Untersuchungen. 
Čia H. galvoja dar kaip psichologistai : logikos dėsniai tesą psichinio būti- 
numo išraiška. 

Tačiau taip nusistačiusiam H-ui radosi nenugalimų sunkumų, kai jis 
siekė matematikos sąvokas gilinti logiškai. Čia jam pagalbon atėjo kito gi- 
liai moklingo galvotojo, filosofo ir matematiko, taip pat katalikų kunigo, 
pusiau italo, pusiau čeko Bernardo Bolzano (1781—1848) mintys. 
Bolzano veikalas Wissenschaftslehre (1837; naujai išleido Schultz 1929) 
išlaisvino H-į iš psichologistiškos galvosenos ir Bolzanas H-io akyse tapo 
„vienas didžiauisų visų laikų logikų“. Dabar H. pradėjo tikrąjį savo filoso- 
fini darbą. 1900 išėjo 1-sis tomas jo svarbiausio veikalo Logische Untersu- 
chungen su antrašte: Prolegomena zur reinen Logik. Čia H. pirmą kartą 
atsirekomenduoja ir kaip pajėgi filosofinė asmenybė; čia jis kovoja su logi- 
kiniu psichologizmu ir kelia idėją tyrosios logikos, kuri išreiškianti idea- 
liosios būties dėsnius. Šios būties prigimtį analizuoja 2-sis Logische Unter- 
suchungen tomas: Zur Phūnomenologie und Theorie der Erkenntnis 
(1901); čia pagilinamas ir sąvokos intencionalumas t. y. aktų nukreipimas 
į daiktą (Gegenstandsgerichtetcheit der Akte) pažinime (tai taip pat scho- 
lastikinė sąvoka, paimta iš Brentano). — 1913—21 m. išėjo antrasis Logi- 
sche Untersuchungen leidimas trimis tomais. 

Kad toliau būtų galima be pertraukos kalbėt tik apie H-o filosofiją ir 
jo pasaulėžiūrą, čia suminėsiu ir visus kitus stambiuosius jo veikalus: 
Philosophie als strenge Wissenschaft (1912), Ideen zu einer reinen Phino- 
menologie und phūnomenologische Philosophie (I 1913, 21930 su Nachwor- 
tu), Vorlesungen zur Phūnomenologie des inneren Zeitbewusstseins (išlei- 
do M. Heidegger 1928), Formale und transzendentale Logik (1929), Mėdi- 
tations Cartėsiennes (1931); nuo 1913 m. H. pradėjo leist periodinį leidini 
Jahrbuch fir Philosophie und phūnomenologische Forschung, kuriame, be 
paties H-io, spausdino savo darbus ir jo mokiniai. To Jahrbucho yra išėję 
keliolika tomų. Daug H-io straipsnių išspausdinta ir kituose filosofiniuose 
bei bendresnio pobūdžio vokiečių žurnaluose, kuriuose jis tiekdavo savo 
minčių santraukas. Antai, jo minčių esencijai pažinti ypatingai svarbus yra 
straipsnis Philosophie als strenge Wissenschaft (Logos I, 1910—11). Pa- 
skutinysis jo darbų yra ilgas str. Die Krisis der europūischen Wissenšchai- 
ten und die transzendentale Phūnomenologie žurnale „Philosophia“ 1936 m. 
Antrajai šio str. daliai pasirodyti sutrukdė liga ir mirtis, 

Dabar einame susipažinti su H-io filosofinėmis ir religinėmis pažiū- 
romis. — Jau žinome, kad H. nuo teorinės matematikos per Brentaną priėjo 
jo vadinamą „tyrąją“ logiką ir griežtai nusigręžė nuo sensualistinės - psi- 
chologistinės - induktivinės minties ir atsidėjo logiką gristi griežtai feno- 

menologiškai. Kokia yra toji H-io „tyroji“ logika ir kas yra fenomenologija 
apskritai? . 
„ Tyroji logika, H-io mintimi, apima bet kurio patyrimo nepriklausomas 
idealias sąlygas mokslo kaip teorijos apskritai. Priešais fizinę gamtą H. 
stato psichybę kaip „fenomeną“; psichinis išgyvenimas, kuriame nėra reiš- 
kinio ir buities priešingybės, jam, yra refleksijoj veizdėtas (erschauter) iš- 
gyvenimas, jis „pasireiškia kaip pats per save patį“ (erscheint als selbst 
durch sich selbst). Fenomenas gali būt adekvatiškai suvoktas (erfasst) be- 
tarpišku veizdėjimu (Schauen), atsisakant nuo bet kokio naturalizavimo. 
Fenomenologija taigi yra toks esmės tyrinėjimas (Wesensforschung), ku- 
ris, netaip kaip eksperimentinė psichologija, sąmoningai ir būtinai atsisa- 
ko nuo empirinio patyrimo per eksperimentą. Šiokiam tyrinėjimui atsidėję 
mokslai, atsirėmę esmės įžvelgimu (Wesenserschauung), yra tyroji mate- 
matika, tyroji logika ir tyrasis laiko mokslas.! — Tačiau šiokia H-io feno- | 
menologija, t. y. tyras būties aktų (noėsų) ir jiems griežtai atitinkamų ide- 
aliųjų daiktinių turinių (noėmatų) aprašymas turi idealistinio pobūdžio; 
tikrovė čia tampa tik „įspielčiuojama“ (eingeklammert). Taip pat ir H-io 
„tyroji“ logika, kurią jis, pradėjęs nuo matematikos, atnaujino Bolzano 
įtakoj, savo šaknis dar tebeturi įleidus transcendentiniame idealizme, kuris | 
berods skiriasi nuo Kanto ir pokantinių laikų transcendentalizmo. Vadina- 
si, H., kad ir vaisingai kovojo su pozitivizmu bei subjektivizmu ir įvai- 
rioms filosofijos sritims (pschologijai, logikai, etikai, estetikai ir kt.) davė 
vaisingo impulso atsigręžt į objektą ir tuo prieit artyn į philosophiae 
perennis objektivizmą, betgi pats dar nebuvo galutinai išsilaisvinęs iš kan- 
tizmo, Katalikų filosofai atmeta H-io „transcendentinį psichologizmą“, kad 
ir kitu atžvilgiu jo fenomenologija tinka sustiprint augustiniško - platoniš- 
ko pobūdžio metafiziką, kurios daigų žymu ir neoscholastikoj. H-io trans- 
cendentinį idealizmą beveik be išimties atmetė ir jo pažadintieji mokiniai, 
k. a, A. Pfinder, M.Scheler, M.Geiger, D.v. Hildebrand, A. 
Reinach, Edita Stein, Jadvyga Conrad-Martius ir kt, ypač 
aplink T. Lipps'ą susibūrusi „miuncheniškė kryptis“. Stipraus aristote- 
liško - objektivistiško pobūdžio turi fenomenologinė gnoseologija (Mika- 
lojus Hartmann, Linke, H. Lipps, Kynast), taip pat materiali- 
nė - apriorinė ontologija ir kategorijų mokslas. Tačiau su tąja minčių kryp- 
timi kokia jas plėtoja Heideggeris, nesutiko ir pats H. (žiūr. jo Nach- 
wort zu meinen' „Ideen“ 1930). H. mintys darė įtakos ir toliau, kiek siekė 
Vokietijos ribos ir kiek siekė pačios filosofijos ribos. 

Tokių problemų, kaip gyvenimo prasmės ir kitų artimai su jąja susi- 
jusių, kaip Dievo ir sielos, H. nelietė, Šitai tenka aiškint gal būt šiaip: jis 
reikalavo, kad filosofijos problemos būtų nagrinėjamos griežtai moksliškai, 


1 Iš Husserlio 70 m. amžiaus minėjimo žurnale Forschungen und Fortschritte 
1929 m. 118 p. S 

kad visas filosofijos problemas spręsti yra vienam žmogui neįmanoma, kad * i 
atskiras žmogus tegali tik mažą truputėlį pridėt sistemai sukurti, kad moks- | 


linis problemų išsprendimas reikalauja nepaprastai ilgo laiko — taip | jis 
pats aiškiai sako; pagaliau, pati fenomenologija savo pagrinde nėra kokia 
žilosofija tikrąja prasme, bet tik filosofavimo metodas. 

Savo filosofijoj nelietęs religinių klausimų, H., betgi buvo religingas 
galvotojas. Tai paliudija, tur būt jo mokinys, įtalas S. Vanni - Rovig- 
hi, kurio žodžiais čia ir baigsime šį veliuonies filosofo nekrologą: 

„Tikrumoj jis buvo įsitikinęs teistas ir į savo mokslinį darbą žiūrėjo 
kaip į Dievo Apvaizdos jam pavestą uždavinį. Apie 1889 m. ieškodamas bū- 
do nųgalėti filosofijos studijose sutiktūs sunkumus, tyrinėjimams tęsti 
surado jėgų šiame atsitikime užtiktame Izaijo sakinyje: „O kurie pasitiki 
Viešpačiu, atnaujina savo jėgą, pakelia sparnus lyg areliai, bėga ir nepa- 
vargsta, vaikščioja ir nepailsta“ (40, 31). Ši mintis tapo jo šūkiu, lydėjusiu 
jį iki gyvenimo galo. — Būdamas protestantų konfesijos, keletas dienų prieš 
mirtį jis išpažino savo tikėjimą į tai, kad Kristaus mirtis turi aper kpios6A 
jėgos. 


jis manąs apie sielos nemirtingumą, atsakė: „Aš esu monada, kurioj Dievu- 
lis išbudino sąmonę, kad aš sąmoningai dirbčiau tą darbą, kurį Jis man pa- 
vedė nudirbti. Kai aš savo darbą būsiu nudirbęs iki galo, tai Dievulis žinos 
taip pat, ką jis tuomet su manim veiks“. Teologas pridėjo: „Aš turiu vil- 


ties Tamstą atrasti prie Dievo sosto. — Jis reiškė didelės pagarbos katali- 


kybei ir savo gausingų mokinių katalikų (ir keletos vienuolių) širdysna 
įkvėpė didelę pagarbą savo nuostabiai aukštam dorovingumui“*. 


Norintiems plačiau susipažinti su Hurserlio mintimis, jų įtaka ir kritika, taip 
pat ir su fenomenologija apskritai, nurodau šią literatūrą: J. Geyser, Neue und 
alte Wege der Philosophie 1916; W. Ehrlich, Kant und Husserl 1923; W. 
Reyer, Einfilhrung in die Phžnomenologie 1926; H. Reiner, Phžinomenologie 


und menschliche Ezxistenz 1931; F. Brecht, Der Mensch und die Philosophie 


1932; J. Kraft, Von Husserl zu Heidegger „Kritik der phinomenologischen Phi- 
losophie 1932; F. Weidauer. Kritik der Transzendental- Phanomenologie 


Husserls 1933; E. Fink, Die phinomenologische Philosophie E. Husserls in der“ 


gegenwartigen Kritik, Kantstudien 1933; La phėnomenologie, Socičtė Thomiste, 


Juvisy 1932; Gurvitsch, Les tendences actuelles de la Philosophie Allemande | 


1930; A. Banti, Filosofia fenomenologica žurnale La Cultura 1931; N. Bob- 
bio, L'indirizzo fenomenologico nella filosofia sociale e giuridica 1934; , H. 


Weyl, Philosophie der Mathematik und der Naturwissenschaften kolektiviniame | 


veikale Handbuch der Philosophie II, 2, 1927. 
Pr. Dovydaitis 


1 Ich bin eine Monade, die der liebe Gott zum Bewusstsein erweckt hat, damit | 
ich bewusst den Dienst tue, den Er mir aufgetragen hat. Wenn ich meinen Dienst. 


zu Budo getan haben werde, wird der liebe Gott auch wissen, was er dann mit mir 
vorhat 
: 2 Rivista di filosofia neo-scolastica XXX (1938), 340. 


Vienam teologui katalikui, kuris dar prieš Išėlštų metų jį paklausęs, ką 


